
Skiriu filosofijos daktarei Irene'i Bernadicou Pettit - būdama 
poetė ir valstietė, ji išmano, kaip pasodinti daigą ir juo rūpin- 
tis iki sužydėjimo. 


Artui, kuris nepaprastai mėgsta gėles - tai dar viena mus sie- 
janti meilė. 


Aš tikiu aristokratija - jei tik tai tinkamas žodis ir jei demokratas 
jį gali vartoti. Ne valdžios aristokratija... o jautrumo, dėmesingu- 
mo... Jos atstovų galima rasti visose tautose, visuose visuomenės 
sluoksniuose ir visose epochose. Kai jie susitinka, tarp jų atsiran- 
da slaptas supratingumas. Jie simbolizuoja tikrąją žmogiškumo 
tradiciją, mūsų keistos žmonių padermės nuolatinę pergalę prieš 
žiaurumą ir chaosą. Tūkstančiai jų toje kovoje krenta nežinomi, 
tik nedaugelis tampa garsiomis asmenybėmis. Jie yra jautrūs ki- 
tiems ne mažiau negu sau, jie dėmesingi be įnorių, jų drąsa nėra 
puikavimasis, o gebėjimas ištverti... 


E. M. Forster, „Kuo aš tikiu“ 
iš Two Cheers for Democracy 


Padėkos 


AŠ YPAČ NORIU PADĖKOTI visiems itin jautriems žmonėms, 
kurie atsakė į mane dominančius klausimus. Jūs pirmieji sutiko- 
te papasakoti tai, ką ilgą laiką apie save slapta žinojote, ir iš izo- 
liuotų asmenybių keitėtės į gerbtiną visuomenės sluoksnį. Taip 
pat dėkoju tiems, kurie lankė mano kursus ar kreipėsi į mane dėl 
individualios konsultacijos arba psichoterapijos. Kiekviename 
šios knygos žodyje glūdi tai, ko jūs mane išmokėte. 
lėčiau visus išvardyti, - taip pat nusipelnė nuoširdžios padėkos, 
kaip ir mano agentė Barbara Kouts ir Bruce'as Shostakas, mano 
redaktorius - už jų pastangas, kad ši knyga pasiektų jus visus. 
Barbara surado įžvalgų leidėją, o Bruce'as suteikė rankraščiui 
gerą pavidalą pristabdydamas mane reikiamose vietose, bet daž- 
niausiai leisdamas man laisvai reikštis. 

Sunkiau surasti žodžių savo vyrui Artui. Visgi yra keli: drau- 
gas, kolega, palaikytojas, mylimasis - ačiū su visa mano meile. 

1998-AISIAIS, TREJI METAI PO ŠIOS KNYGOS PASIRODYMO, 
aš parašiau jai naują pratarmę, pavadintą „Šventimas“. Tai buvo 
kvietimas mums visiems džiaugtis dėl to, kad tiek daug žmonių su- 
prato esantys itin jautrūs ir pripažino šią knygą naudinga, taip pat 
dėl to, kad mokslo pasaulis suvokė didelio jautrumo reiškinį. Dabar 
mes galime džiūgauti gal penkiasdešimt kartų labiau. Knyga Itin 
jautrus asmuo (The Highly Sensitive Person) išversta į keturiolika 
užsienio kalbų, nuo švedų, ispanų ir korėjiečių iki hebrajų, prancū- 
zų ir vengrų. Straipsnius apie didelį jautrumą ėmė spausdinti daug 
visame pasaulyje žinomų periodinių leidinių. Jungtinėse Valstijose 
tai padarė žurnalas Psychology Today (didžiulis straipsnis), žurnalas 
Time (trumpesnė diskusija) ir daug moterų bei sveikatos žurnalų, 
tokių kaip O Magazine, taip pat didžiulis skaičius sveikatos klausi- 
mams skirtų interneto svetainių. Jungtinėse Valstijose ir Europoje 
organizuojamos itin jautrių asmenų stovyklos („HSP Gatherings“) 
ir kursai, atsirado tik tokiai žmonių kategorijai skirtų „YouTube“ vi- 
deoprogramų, knygų, žurnalų, informacinių biuletenių, interneto 
svetainių ir įvairiausių paslaugų, kurių dauguma yra kokybiškos, o 
kai kurios - nelabai. Dešimtys tūkstančių žmonių prisijungė prie 
mano internetinio informacinio biuletenio Comfort Zone adresu 
hsperson.com, kur dabar yra sukaupta tūkstančiai straipsnių, aprė- 
piančių kiekvieną didelio jautrumo aspektą. Mes nuėjome ilgą kelią. 


li 

Trys pataisyti leidimai — šiuo momentu 

Atsižvelgdama į tai, jog ši knyga buvo parašyta pačioje nedide- 
lės revoliucijos pradžioje, aš pamaniau, jog turėčiau ją pataisyti. 
gerai atliko savo funkciją, išskyrus tris dalykus. Pirma ir svar- 
biausia, aš norėjau įtraukti platesnių mokslinių tyrimų rezulta- 
tus. Tai labai svarbu, nes jie mums visiems leidžia patikėti, kad ši 
savybė iš tikrųjų egzistuoja ir viskas šioje knygoje yra tikra. Šioje 
knygoje jūs rasite informacijos apie tuos tyrimus. 

Antra, dabar yra paprastas ir išsamus tos savybės apibrėži- 
mas - DOES (liet. DARO), kuris puikiai išreiškia jos aspektus. 
D simbolizuoja informacijos apdorojimo nuodugnumą, gilumą 
(angl. depth). Mūsų, itin jautrių asmenų, esminis bruožas yra tas, 
kad prieš veikdami stebime ir svarstome. Mes kiekvieną dalyką 
apmąstome intensyviau, nesvarbu, ar jį suprantame, ar ne. Raidė 
O išreiškia tai, kad mes lengvai sudirgstame (angl. overstimu- 
lated), nes į viską kreipdami daugiau dėmesio greičiau pavargs- 
tame. E pabrėžia dėmesingumą mūsų emocinėms reakcijoms ir 
mums būdingai stipriai empatijai, kuri, be kitų dalykų, mums 
padeda pastebėti ir sužinoti. S simbolizuoja jautrumą (angl. sen- 
sitivity) visoms subtilybėms aplink mus. Apie tai išsamiau pakal- 
bėsiu pristatydama savo tyrimus. 

Trečias dalykas, kurį buvo verta atnaujinti, - tai diskusija apie 
antidepresantus, pirmame knygos leidime ji sukosi apie prozaką 
(fluoksetiną). Nuo 1996 metų vaistų nuo depresijos gerokai pa- 
daugėjo, kaip padaugėjo argumentų už ir prieš juos. Ar jie kenkia 
organizmui? Ar jie daugumai žmonių tėra placebas, padedantis 
jaustis geriau lygiai taip pat kaip padėtų gabalėlis cukraus? O 
kaip dėl daugybės savižudybių, nuo kurių jie neabejotinai ap- 
saugojo? Argi jie nepalengvino gyvenimo žmonėms, esantiems 

šalia tų, išsivadavusių iš depresijos? Šalininkai ir priešininkai eg- 
zistuoja iki šiol ir abi pusės nusipelno supratimo. Laimė, dabar 
apie visus šiuos dalykus rašoma internete (tačiau geriau skaity- 
kite mokslinius pranešimus - praleiskite baisias istorijas, kurias 
pasakoja ir vieni, ir kiti). Tad mano esminis patarimas būtų toks 
pats: sukaupkite kuo daugiau informacijos, tada nuspręskite 
patys. Reikėtų susidaryti nuomonę iš anksto, nes tam tikromis 
aplinkybėmis itin jautrūs žmonės yra genetiškai imlesni depresi- 
jai ir būna sunku nuspręsti, kada ji jau užklupo. 

Beje, jei jūsų nedomina moksliniai jautrumo tyrimai, galite 
liautis skaityti arba skaityti paviršutiniškai. Gal jūs esate tokie 
žmonės, kurie šią savybę suvokia intuityviai arba „širdimi“, be 
intelekto pagalbos. Visgi aš įtariu, kad retsykiais jums tenka at- 
remti aplinkinių skepticizmą ar net priešiškumą dėl jūsų užuo- 
minos, jog esate itin jautrūs. Manau, tokiais atvejais jums no- 
rėtųsi turėti gynybos priemonių, o mokslinių tyrimų išvados jų 
gali suteikti. 


Moksliniai tyrimai nuo 1966-ųjų 

Moksliniai tyrimai ne tik patvirtino daug dalykų, išsakytų šioje 

knygoje (kai kurie iš jų tuo metu rėmėsi vien mano stebėjimais) — 
jų rezultatai smarkiai pranoko visa, ką žinojome tada, kai ją ra- 
šiau. Aš bandžiau pasakoti įdomiai, bet įtraukiau daug detalių 
siekdama patenkinti tuos, kurie iš tikrųjų nori žinoti. Su visa 

metodologija ir mokslinių tyrimų rezultatais jūs galite susipažin- 
ti skaitydami straipsnius. 2012 metais paskelbiau išsamią teorijos 

ir mokslinių tyrimų santrauką, o einamąjį tyrimų sąrašą visada 

rasite adresu www.hsperson.com. Sensorinis procesinis jautru- 
mas (sensory processing sensivity) - būtent tokį mokslinį pava- 
dinimą aš suteikiau šiai savybei (tai visai kas kita negu, deja, pa- 
našiai pavadintas sensorinis procesinis sutrikimas ar sensorinės 

integracijos proceso sutrikimas). Turėčiau pridurti, kad kiti 
mokslininkai tyrinėjo dalykus, labai panašius į jautrumą. Jei 
jus tai domina, galite susirasti tokius terminus kaip biologinis 
jautrumas kontekstui (Thomas Boyce'as, Bruce'as Ellisas ir kt.), 
diferencinis imlumas (Jay Belsky, Michaelis Pluessas ir kt.) ir 
orientuotas jautrumas (D. Evansas ir Mary Rothbart, ir kt.) ar 
net susipažinti su kitais panašiais tyrimais, kurie buvo atlikti iki 
man parašant šią knygą. 


Pirmasis mokslinis tyrimas 


Pirmieji publikuoti moksliniai darbai, kuriuos atlikome mudu 
su vyru (mano vyras yra nepaprastai gabus mokslinių tyrimų 
sumanytojas), leido Itin Jautrių Asmenų (IJA) skalei (Highly 
Sensitive Person Scale) išsirutulioti į šią knygą. Tais tyrimais 
taip pat siekėme įrodyti, kad didelis jautrumas nėra tas pats kas 
intraversija ar „neurotizmas“ (profesinis žargonas, apibūdinan- 
tis tendenciją būti prislėgtam ar perdėtai susirūpinusiam). Mes 
neklydome - ši savybė pasirodė esanti kitokia, nors ir glaudžiai 
siejosi su neurotizmu. Aš nujaučiau, kodėl taip yra, ir mūsų ant- 
roji mokslinių darbų serija, publikuota 2005 metais, tai patvirti- 
no: komplikuotą vaikystę turėjusiems IJA gresia didesnė rizika 
tapti prislėgtiems, nerimastingiems ar droviems negu panašią 
vaikystę turėjusiems nejautriems žmonėms. Tačiau jei vaikystė 
buvo pakankamai gera, minėta rizika, palyginti su kitais žmo- 
nėmis, nėra didesnė. Netgi išryškėjo tam tikra indikacija, o vė- 
liau ir daugiau, kad IJA kategorijos žmonės gyvena geriau negu 
nejautrūs žmonės, turėję laimingą vaikystę - tarsi juos labiau 
veiktų bet kokia aplinka. Vėlesni Miriam Liss ir kitų mokslinin- 
kų tyrimai, skirti daugiausia depresijai, atskleidė tą patį dalyką. 
Tačiau nepamirškite prie visų šių teiginių pridėti žodį „vidutiniš- 
kai“. Nes kai kurie jautrūs žmonės, turėję gerą vaikystę, vis tiek 

gali jaustis prislėgti, o kai kurie, turėję blogą vaikystę, to išvengia. 
Be to, mus veikia daug kitų dalykų, ne vien vaikystėje išgyventi 
sunkumai. Vienas iš pagrindinių veiksnių neabejotinai yra pati- 
riamo streso lygis. 

Šios savybės ir vaikystės aplinkos sąveika paaiškina palyginti 
stiprią sąsają tarp neurotizmo, arba neigiamų jausmų, ir didelio 
jautrumo, tai ir atskleidė mūsų pirmieji tyrimai. Maždaug pusė 
IJA skalės klausimų kėlė neigiamus jausmus: „Aš pasijutau ne- 

patogiai...“ „Aš sutrikau...“ „Mane suerzino...“ ir taip toliau. 
Kadangi daugelis -IJA turėjo sunkią vaikystę ir kadangi jie ne- 
supranta savo įgimto temperamento, jų nuolatinė bloga emoci- 
nė savijauta, nulemta šios savybės, juos dažnai verčia jaustis dar 
nesmagiau tose situacijose, kurios tam tikru mastu jaudina visus 
jautrius žmones. Šitaip didelis jautrumas ir neurotizmas gali iš 
dalies sutapti dėl priežasties, neturinčios nieko bendra su pačia 
savybe. Dabar naudodami IJA skalę turime įvairių būdų žmonių 
pasiteirauti, kiek neigiamų emocijų jie paprastai jaučia, ir tuos 
duomenis apdorojame statistiškai. 

Deja, kai kurie klinikiniai tyrimai, nagrinėjantys ryšį tarp 
didelio jautrumo ir, pavyzdžiui, nerimastingumo, įtampos ar 
baimės bendrauti, neatsižvelgia į „auklėjimo“ vaidmenį ir šitaip 
sudaro įspūdį, kad visi IJA turi tokio pobūdžio sunkumų. Todėl 
šių tyrimų čia neaptarinėsiu. 


Serotoninas ir IJA 


Išvados dėl papildomo vaikystės, geros ar blogos, poveikio „jau- 
triesiems“ padėjo tvirtus pagrindus tam, ką šioje knygoje iš- 
sakiau apie gydytojus ir vaistus. Aš rėmiausi Stepheno Suomi 
moksliniu darbu apie bengališkųjų makakų mažumą, turinčią 
įgimtą savybę, pavadintą „įsitempimu“, nes jos yra labiau pa- 
veiktos augimo stresinėmis aplinkybėmis. Šios beždžionės ne tik 

atrodė labiau prislėgtos ir nerimastingos, bet, kaip ir prislėgtų 
žmonių, jų smegenyse buvo mažiau serotonino, kurio trūku- 
mą kompensuoja antidepresantai. Serotoninas - tai cheminė 
medžiaga, naudojama mažiausiai septyniolikoje smegenų vietų 
ir atliekanti svarbų vaidmenį reguliuojant psichinius procesus. 
Paaiškėjo, kad toms jautrioms beždžionėms yra būdingas gene- 
tinis pakitimas, pasireiškiantis žemu serotonino lygiu, kurį dar 
labiau. mažina stresas. Jautrūs žmonės turi tokį patį genetinį pa- 
kitimą. Įdomu tai, kad šis pakitimas būdingas tik dviem primatų 
rūšims - žmonėms ir bengališkosioms makakoms - ir jos abi yra 
labai visuomeniškos ir moka prisitaikyti prie įvairios aplinkos. 
Galbūt itin jautrūs grupės nariai geba geriau pastebėti subtilius 
dalykus, pavyzdžiui, kokį naują maistą yra saugu valgyti arba 
kokios grėsmės reikia vengti, o tai jiems suteikia daugiau šansų 
išgyventi naujoje vietoje. 

Kiekvienas iš mūsų turime daugybę genetinių pakitimų, nu- 
lėmusių, pavyzdžiui, plaukų, akių ir odos spalvą, taip pat ypatin- 
gus gabumus ar tam tikras fobijas. Iš kai kurių tokių pakitimų, 
regis, maža naudos, o kiti, priklausomai nuo aplinkos, gali būti 
naudingi arba ne (ar net žalingi). Jei jūs gyvenate ten, kur daug 
nuodingų gyvačių, įgimta gyvačių baimė galėtų būti privalumas, 
bet galbūt taptų problema jums panorėjus būti gamtos mokslų 
mokytoju. 

Kaip ten bebūtų, po to, kai aš parašiau šią knygą ir papasa- 
kojau apie minėtas beždžiones, Cecilie Licht ir kitų mokslinin- 
kų Danijoje atliktas tyrimas atskleidė, kad IJA būdingas tas pats 
genetinis pakitimas. Metų metus mokslininkai ieškojo ryšio tik 
tarp žemo serotonino lygio ir depresijos, tačiau išvados būdavo 
prieštaringos - galbūt dėl to, kad kai kada jie į tyrimus neapdai- 
riai įtraukdavo per didelį skaičių jautrių žmonių, turėjusių gerą 
vaikystę ir todėl nelinkusių į depresiją. 

Turėjo būti kažkokia teigiama priežastis, kodėl tiek daug 
žmonių pasižymi tuo, ką reikėtų laikyti evoliucine kliūtimi - 
„polinkiu į depresiją . Naujausi tyrimai parodė, kad šis genetinis 
pakitimas, lemiantis žemą serotonino lygį smegenyse, teikia ir 
pranašumų, pavyzdžiui, lengviau atsimenama išmokta medžia- 
ga, priimami kokybiškesni sprendimai, būna efektyvesnė bendra 
protinė veikla, be to, palyginti su kitais, iš teigiamų gyvenimo 
potyrių netgi gebama pasisemti daugiau dvasinės stiprybės. Ben- 
gališkosios makakos, turinčios šį genetinį pakitimą, dėl to irgi 
įgyja panašaus pobūdžio pranašumų. Galbūt IJA, kuriems nu- 
sibodo būti laikomiems silpnuoliais ar nesveikais, geriausiai re- 
abilituoja S. Suomi atliktas tyrimas, atskleidęs, kad bengališko- 
sioms makakoms, užaugintoms patyrusių patelių, šis genetinis 
pakitimas dažnai leidžia demonstruoti „ankstyvą išsivystymą“, 
atsparumą stresui ir gebėjimą būti būrio lyderėmis. 

Vis daugėja tyrimų, leidžiančių daryti prielaidą, kad kai kurie 
asmenys yra ypač jautrūs ir dėl to lengviau pasiduoda aplinkos 
poveikiams, pavyzdžiui, vaikystėje jiems didesnę įtaką padaro tė- 
vai, mokytojai ar draugai. Kas yra ta giliai slypinti savybė, kuris 
mums sukelia šiuos „vargo ir džiaugsmo“ padarinius? 


Dėl ko mes tokie skirtingi? 

Kaip jau rašiau šioje knygoje, daug gyvūnų rūšių - kol kas jų 
žinoma per šimtą, įskaitant vaisines museles ir kai kurias žuvų 
rūšis — turi labai jautrių individų mažumas. Nors ta savybė, su- 
prantama, lemia skirtingą elgseną, nelygu kas tai yra - vaisinė 
muselė, žuvis, paukštis, šuo, elnias, beždžionė ar žmogus, - ben- 
dras apibūdinimas būtų toks: šią savybę paveldėjusi mažuma iš- 
siugdė išlikimo strategiją, pasireiškiančią tuo, kad prieš pasiren- 
kant veikimo būdą daroma pauzė, per kurią tikrinama, stebima 
ir apmąstoma arba mintyse apdorojama tai, kas patraukė dėmesį. 

Visgi veikimo lėtumas nėra šios savybės skiriamasis požymis. 
Kai jautrūs žmonės iškart suvokia, jog jų situacija panaši į jau 
buvusią (nes tą ankstesnę situaciją nuodugniai apsvarstė), į pavo- 
jų ar galimybę jie gali reaguoti greičiau už kitus. Dėl šios priežas- 
ties patį pagrindinį savybės aspektą - informacijos apdorojimo 
nuodugnumą, gilumą - būna sunku pastebėti. Jei tas aspektas 
kitiems nėra žinomas, jie gali tik spėlioti, kas vyksta žmogaus 
viduje, kai jis prieš veikdamas stabteli. Dažnai manoma, jog IJA 
yra uždari, drovūs, baikštūs ar intravertiški (iš tikrųjų trisde- 
šimt procentų IJA yra ekstravertai, o daugelis intravertų nėra 
IJA). Kai kurie IJA su tokiais apibūdinimais sutinka, nes neži- 
no, kaip kitaip paaiškinti savo neryžtingumą. Kai jautiesi kitoks 
ir turintis trūkumų, prielaida „drovus ar bijantis visuomenės 
kritikos“ dažnai savaime išsipildo (apie tai kalbėsime penktame 
skyriuje). Tačiau kai kurie IJA žino esatys kitokie, bet tai slepia ir 
prisitaiko veikdami panašiai kaip nejautri dauguma. 

Suvokimas, kodėl susiformavome būtent tokie, mums apie 
mus pasako daugiau negu aš žinojau rašydama šią knygą. Tuo 
metu maniau, jog mūsų jautrumas išsivystė dėl to, kad ši savy- 
bė naudinga dideliam žmonių skaičiui, nes jautrūs žmonės gali 
pajusti kitų nepastebimą pavojų arba galimybę, o tie kiti savo 
ruožtu yra naudingi tuo, jog perspėti imasi atitinkamų veiksmų. 
Iš dalies tai galėtų būti tiesa, visgi čia tėra šalutinis šios savybės 
poveikis. Dabartinį paaiškinimą leido suformuluoti olandų bio- 
logų sukurtas kompiuterinis modelis. Maxas Wolfas ir jo kole- 
gos susidomėjo, kaip galėtų išsivystyti jautrumas, ir sumodelia- 
vo situaciją naudodami kompiuterinę programą - kad išvengtų 
visų kitų veiksnių. Tada jie, vienu metu keisdami vos kelis da- 
lykus, stebėjo, kas atsitinka kuriant įvairias galimas situacijas ir 
strategijas. Jiems knietėjo išsiaiškinti, ar didelis jautrumas gali 
būti pakankamai efektyvi savybė, padedanti išlikti populiacijo- 

je - savybės, kurios mums gyvenime trukdo efektyviai veikti, 
nebūna ilgalaikės. 

Jautrumo strategija buvo tikrinama sukūrus scenarijų, ku- 
ris turėjo atsakyti, kiek efektyviau žmogus veikia situacijoje B 
pasimokęs iš situacijos A (nes buvo jautresnis viskam, kas tada 
vyko, ir pasinaudojo sukaupta informacija). Mokslininkai taip 
pat kaitaliojo efektyvaus veikimo situacijoje B teikiamos naudos 
dydį. Kitas sudėtingas scenarijus numatė, kad pasimokymas iš 
situacijos A niekuo negali padėti situacijoje B, kadangi tos si- 
tuacijos neturėjo nieko bendra. Šitaip buvo siekiama atsakyti į 
klausimą, kokiomis aplinkybėmis išsivysto du asmenybių tipai, 
taikantys skirtingas strategijas: (1) kai pasinaudojama tuo, ko iš- 
mokė patirtis, ir (2) kai tuo nesinaudojama. Pasirodė, jog tam, 
kad atsirastų šios dvi strategijos, tereikia nedidelės naudos, ir tai 
paaiškina, kodėl jos abi egzistuoja tikrovėje. 

Jūs galite pagalvoti, jog būti jautriam visada yra pranašumas, 
bet dažnai taip nėra. Iš tiesų jautrumas padeda tik tada, kai esa- 
te tarp „jautriųjų . Jei visi būtų jautrūs, jautrumas nebūtų joks 
pranašumas, nes jei, tarkime, visi žinotų „trumpiausią kelią“, 
tada tiek daug Žmonių naudotųsi ta informacija, jog pranašumo 
neturėtų nė vienas. Trumpiau tariant, jautrumas, arba jautrus 
reagavimas, kaip tai irgi vadino minėti biologai, apima didesnį, 
palyginti su kitais, dėmesingumą detalėms ir sukauptos infor- 
macijos panaudojimą tikslesnėms prognozėms ateityje. Kartais 
šitaip elgdamiesi jūs laimite, o kai kada už jūsų papildomą dėme- 
singumą ir pastangas nebūna atlyginta. 

Kaip žinote, jautrumas tikrai turi savo kainą. Tai gali būti 
tik energijos švaistymas, jei dabartinė situacija neturi nieko ben- 
dra su tuo, ką patyrėte praeityje. Maža to, jei praeities potyris 
buvo labai blogas, IJA gali pernelyg apibendrinti daugelį situa- 
cijų, jaustis dėl jų neramus ar jų vengti vien dėl to, kad jos šiek 

tiek primena tą kadaise buvusią blogą situaciją. Visgi didžiausia 

kaina, kurią mokame už savo jautrumą, yra tai, jog mūsų nervų 

sistema gali neatlaikyti įtampos. Kiekvienas turi ribą, kiek infor- 
macijos gali priimti ar kiek dirginimo gali ištverti. Tiesiog mes 

šią ribą pasiekiame greičiau negu kiti. Laimė, gavę šiek tiek at- 
vangos, mes lengvai atsigauname. 


Tai iš tiesų yra mūsų genuose 
Kai rašiau šią knygą, tikėjau, kad jautrumas būna įgimtas. Aš 
žinojau, jog ši savybė nuo pat gimimo būdinga tam tikrai daliai 
vaikų ir kad gyvūnus, kai žinomos jų genetinės ypatybės, selek- 
ciniu būdu galima padaryti jautresnius. Bet naudodama IJA ska- 
lę aš nedisponavau genetiniais tyrimais, kuriais remdamasi tai 
galėčiau teigti. Dabar jų yra. Aš jau minėjau vieną tyrimą, nu- 
stačiusį, kad šio testo rezultatai susiję su genetiniais pakitimais, 
dėl kurių sumažėja serotonino kiekis smegenyse. Kinas Chenas 
ir jo kolegos žengė kitu keliu. Užuot gilinęsi į vieną geną su ži- 
nomomis savybėmis, jie atsižvelgė į visus genetinius pakitimus 
(jų yra 98), darančius poveikį dopamino kiekiui. Dopaminas - 
tai dar viena cheminė medžiaga, būtina perduoti informacijai ir 
esanti tam tikrose smegenų srityse. Šie mokslininkai atskleidė 
IJA skalės ryšį su dešimčia pakitimų, būdingų septyniems skir- 
tingiems genams, reguliuojantiems dopamino kiekį. Nors visi 
sutinka, kad mūsų asmenybė yra įgimta, joks kitas mokslinis 
tyrimas nenustatė tokios stiprios genų sąsajos su IJA skale, mat 
paprastai būdavo tiriamos tipinės savybės, tokios kaip intraver- 
tiškumas, sąžiningumas ar sukalbamumas. Kinai tyrėjai sutelkė 
dėmesį būtent į didelį jautrumą, nes jis esąs „giliai įsišaknijęs 
nervų sistemoje“. 

Įdomu tai, kad šią savybę nulemia genetinių pakitimų kom- 
binacijos, nors tų pakitimų funkcijos dažniausiai nėra žinomos. 

Taigi perprasti asmenybės genetiką yra itin sudėtingas uždavinys. 
Be to, atliekant genetinius tyrimus gauti tokius pačius rezultatus 
naudojant tuos pačius metodus kažkodėl būna labai sunku. Kad 
neliktų abejonių, mums reikia daugiau tokių mokslinių tyrimų. 
Nepaisant to, aš esu netgi dar labiau įsitikinusi, jog didelis jautru- 
mas yra įgimta savybė. 


Mes tikrai esame skirtinga Žmonių kategorija 


Nors knygoje teigiau, jog paprastai esame arba labai jautrūs, 
arba ne, visgi tam neturėjau tiesioginių įrodymų. Aš taip ma- 
niau, nes Jerome as Kaganas iš Harvardo universiteto nustatė, 
kad tai yra tiesa, jei kalbame apie tokią vaikų savybę kaip už- 
darumas. Visgi atrodė, jog dėl suprantamų priežasčių tai tėra 
klaidingas jautrumo pavadinimas, juolab kad tyrimas buvo 
vykdomas stebint vaikus, kurie nepuola į kambarį, pilną sudė- 
tingų, keistų žaislų, bet iš pradžių stabteli juos patyrinėti iš to- 
liau. Tačiau daugeliui mokslininkų jautrumas yra veikiau tarsi 
ūgis, žinant, jog dauguma žmonių turi vidutinį ūgį. Bilefeldo 
universitete (Vokietija) gindama daktarinę disertaciją, Fran- 
ziska Borries pagal IJA skalę ištyrė per 900 šimtus žmonių ir 
atliko tam tikrą statistinę analizę, kuri kategorijas atskyrė nuo 
aspektų. F. Borries nustatė, kad didelis jautrumas iš tiesų yra 
kategorija, o ne aspektas. 

Sunku tiksliai pasakyti, kiek procentų IJA yra konkrečioje 
visuomenėje, nes visada egzistuoja priežasčių, dėl kurių šis ro- 
diklis gali būti didesnis ar mažesnis už vidutinę 15-20 procentų 
reikšmę. Be to, kaip asmuo save vertina, priklauso nuo daugelio 
veiksnių, todėl žmonės dažnai tiesiog renkasi vidurį, o kai kurie 
apskritai viskam teikia mažiau reikšmės negu kiti. Tai ypač bū- 
dinga vyrams, nors žinome, jog daugelis jų yra įgimę didelį jaut- 
rumą. Netgi susidaro įspūdis, kad juos testas veikia kitaip. Taip 

pat tikėtina, jog tą dieną, kai atliko testą, žmogus buvo papras- 
čiausiai išsiblaškęs ar panašiai. Kaip ten bebūtų, dauguma žmo- 
nių yra ne „per vidurį , bet arba turi šią savybę, arba jos neturi. 


Tai nusako DOES 


Kai 2011-aisiais rašiau knygą Psichoterapija ir itin jautrus asmuo 
(Psychotherapy and Highly Sensitive Person) — norėdama padėti 
psichoterapeutams mus geriau suprasti, ypač tai, jog mūsų labai 
didelis jautrumas nėra nei liga, nei yda - aš sukūriau jau anks- 
čiau minėtą akronimą, kad psichoterapeutai lengviau nustatytų 
šią savybę. Ir man jis pradėjo patikti kaip geras būdas charakte- 
rizuoti mus ir tyrimus apie mus. 


D - tai apdorojimo nuodugnumas 
Šios mūsų ypatingos savybės - didelio jautrumo - pagrindą su- 
daro polinkis informaciją apdoroti kuo nuodugniau. Kai žmo- 
nėms pasakomas telefono numeris ir nėra galimybės jo užsira- 
šyti, jie paprastai bando jį kaip nors apdoroti, kad įsimintų. Tai 
gali būti numerio kartojimas, tam tikrų struktūrų ar reikšmių 
suteikimas skaitmenims arba skaitmenų siejimas su kuo nors, į 
ką jie atrodo panašūs. Jūs žinote, kad jei telefono numerio kokiu 
nors būdu neapdorosite, jį pamiršite. IJA viską tiesiog apdoroja 
nuodugniau. Tai, ką pastebi, jie sieja ir lygina su tuo, ką praei- 
tyje patyrė susidūrę su panašiais dalykais. Jie šitaip daro nepri- 
klausomai nuo to, ar tai sąmoningai suvokia, ar ne. Kai ką nors 
nusprendžiame nesuprasdami, kaip priėmėme tą sprendimą, tai 
vadiname intuicija, o IJA turi gerą (bet ne neklystamą!) intuiciją. 
Kai sprendimą priimate sąmoningai, galite pastebėti, jog esate 
lėtesni už kitus, kadangi jūs skrupulingai apsvarstote visus pasi- 
rinkimus. Tai irgi yra apdorojimo nuodugnumas. 

Vykdant mokslinius tyrimus, skirtus informacijos apdoro- 
jimo nuodugnumui, buvo lyginama jautrių ir nejautrių žmonių 
smegenų veikla atliekant suvokimo užduotis. Pavyzdžiui, Ja- 
dzios Jagiellowicz tyrimas atskleidė, kad labai jautrūs žmonės 
daugiau naudoja tų smegenų sričių, kurios sietinos su „gilesniu“ 
informacijos apdorojimu, ypač atliekant užduotis, apimančias 
subtilių dalykų pastebėjimą. Kito tyrimo metu - jį vykdėme mes 
ir kiti tyrinėtojai - jautriems ir nejautriems žmonėms buvo pa- 
teiktos suvokimo užduotys iš anksto žinant, kad jos bus sunkios 
(prireiks didesnio '*'megenų aktyvumo ar pastangų), nelygu iš 
kokios kultūros yra žmogus. Nejautrūs žmonės pademonstra- 
vo įprastus sunkumus, o labai jautrių smegenys, regis, neturėjo 
tokių sunkumų, nesvarbu, kokiai kultūrai tie žmonės priklausė. 
Susidarė įspūdis, kad jiems buvo tarsi natūralu pažiūrėti, kas „iš 
tikrųjų yra“ anapus jų kultūrinių lūkesčių. 

Biancos Acevedo ir jos kolegų tyrimas nustatė didesnį, paly- 
ginti su kitais, IJA smegenų aktyvumą srityje, vadinamoje sala 
(insula). Ši smegenų sritis kas akimirką į vieną visumą sieja in- 
formaciją apie vidines būsenas bei emocijas, kūno padėtį ir išori- 
nius įvykius. Kai kas ją vadina sąmonės buveine. Jei mes daugiau 
žinome apie tai, kas vyksta viduje ir išorėje - tai išties pageidau- 
tinas rezultatas. 


O —- tai pernelyg stiprus susidirginimas 
Jei ketinate pastebėti kiekvieną menkiausią situacijos detalę ir 
jei ta situacija yra komplikuota (joje daug dalykų, kuriuos rei- 
kia įsiminti), įtempta (triukšminga, chaotiška ir pan.) ir trunka 
pernelyg ilgai (pavyzdžiui, dviejų valandų kelionė į darbą ir at- 
gal), tai atrodo savaime suprantama, kad jūs taip pat būsite linkę 
greičiau pavargti, nes jums teks apdoroti labai daug informacijos. 
Kiti, nepastebintys tiek daug, kiek pastebite jūs (arba nepastebin- 

tys ko nors), taip greitai nepavargs. Jiems netgi gali pasirodyti 
keista, jog jums per sunku visą dieną apžiūrinėti įžymybes, o va- 
kare eiti į naktinį klubą. Tie žmonės gali nerūpestingai čiauškėti, 
kai jums reikia, kad jie bent minutėlę patylėtų ir suteiktų šiek 
tiek laiko tiesiog pamąstyti. Arba jie gali jus tempti į triukšmingą 
restoraną ar vakarėlį, nors jūs sunkiai pakeliate triukšmą. Taip, 
tai yra elgsena, kurią mes ir kiti pastebime dažniausiai - jog dir- 
ginanti. aplinka (įskaitant socialinius dirgiklius) itin jautriems 
žmonėms greičiau sukelia stresą arba kad jie, išmokę savo pamo- 
kas, labiau negu kiti vengia įtemptų situacijų. 

Neseniai Vokietijoje Friederike as Gerstenbergas atliko tyri- 
mą, kurio metu buvo lyginami jautrūs ir nejautrūs žmonės, gavę 
užduotį nustatyti, ar kompiuterio ekrane tarp daugybės visaip 
pakreiptų L raidžių yra paslėpta irgi bet kaip pakreipta raidė 
T. IJA su užduotimi susidorojo greičiau, bet po to jie jautė di- 
desnę įtampą negu kiti. Kas tai lėmė - suvokimo pastangos ar 
tiesiog dalyvavimas eksperimente? Kad ir kokia būtų priežastis, 
kaip kad jaučia įtampą perkrautas metalinis strypas, taip ją jau- 
čiame ir mes. 

Visgi, kitaip negu kai kam atrodo, stipraus dirginimo sukel- 
ta įtampa nėra tai, kas sudaro didelio jautrumo esmę, net jei ta 
įtampa kyla natūraliai, kai mus pernelyg daug visko užgriūna. 
Nepainiokite buvimo IJA su kokia nors problemine būkle: sen- 
sorinis diskomfortas gali savaime būti signalas apie sutrikimą, 
nulemtą sensorinio apdorojimo problemų, o ne apie gebėjimą 
neįprastai gerai apdoroti informaciją. Pavyzdžiui, kai kada žmo- 
nės, turintys autistinių sutrikimų, skundžiasi dėl sensorinės per- 
krovos, tačiau kitais atvejais jie būna visiškai pasyvūs. Regis, jų 
bėda ta, kad jie nežino, kam skirti dėmesio, o ką ignoruoti. Su 
kuo nors kalbant pašnekovo veidas jiems gali būti ne svarbesnis 
už grindų raštą ar elektros lemputę. Todėl natūralu, kad jie vis 


skundžiasi, jog yra nepakeliamai dirginami. Tokie žmonės netgi 
gali geriau suprasti subtilybes, bet kitose situacijose, ypač socia- 
linėse, jie dažniausiai pastebi ką nors nereikšminga. O IJA dau- 
giau dėmesio skiria subtilioms veido išraiškoms, bent jau tada, 
kai nėra pernelyg susijaudinę. 


E - tai emocinis reagavimas 


Jadzios Jagiellowicz atlikta serija tyrimų parodė, kad IJA, paly- 
ginti su ne IJA, emocingiau reaguoja į paveikslus, turinčius „tei- 
giamą krūvį . (Apklausų ir eksperimentų duomenys jau leidžia 
manyti, jog IJA emocingiau reaguoja ir į teigiamus, ir į neigia- 
mus išgyvenimus.) Beje, emocingiau reagavo tie IJA, kurių vai- 
kystė buvo laiminga. Taip pat paaiškėjo, kad šis reagavimas vyko 
ne tik su pradiniu stiprių emocijų išgyvenimu siejamose sme- 
genų srityse, bet ir „aukštesnėse“ mąstymo ir suvokimo srityse, 
tai yra kai kuriose iš tų pačių smegenų sričių, kurios buvo iden- 
tifikuotos atliekant informacijos apdorojimo „gilumo“ tyrimus. 
Laimingos vaikystės ir emocingesnio reagavimo sąsają patvirti- 
na ir Michaelio Pluesso bei Jay'aus Belsky'io pasiūlyta nauja kon- 
cepcija - „pranašesnio jausmingumo“ idėja. Jie šią koncepciją 
sukūrė norėdami išryškinti ypatingą jautrių žmonių potencialą 
turėti naudos iš teigiamų aplinkybių ir poveikių. 

Raidė E taip pat simbolizuoja empatiją. Bianco Acevedo atli- 
ko eksperimentą, kurio metu jautriems ir nejautriems asmenims 
buvo rodomos nepažįstamų arba mylimų žmonių nuotraukos, 
išreiškiančios jų džiaugsmą, liūdesį ar neutralią emocinę būse- 
ną. Visais atvejais, kai nuotrauka išreiškė emociją, jautriems as- 
menims suaktyvėdavo smegenų sritis, vadinama sala, ir veidro- 
dinių neuronų sistema, ypač žiūrint į laimingus mylimų žmonių 
veidus. Veidrodiniai smegenų neuronai buvo atrasti tik pasta- 
raisiais dešimtmečiais. Kai matome kitą žmogų ką nors darantį 

arba ką nors jaučiantį, ši neuronų grupė mūsų smegenyse akty- 
vuojasi tokiu pat būdu kaip ir atitinkami stebimo Žmogaus neu- 
ronai. Pavyzdžiui, aktyvuojasi tie patys neuronai, tik skirtingu 
mastu, kai mes spardome futbolo kamuolį, kai matome, kaip kas 
nors kitas spardo futbolo kamuolį, kai girdime, kaip kas nors ki- 
tas spardo futbolo kamuolį, arba kai girdime ar tariame žodžius 
„spardyti kamuolį“. 

Šie nepaprasti neuronai mums ne tik padeda mokytis mėg- 
džiojant - veikdami kartu su kitomis smegenų sritimis, kurios 
jautraus asmens yra ypač aktyvios, jie mums leidžia suprasti 
kitų žmonių ketinimus ir išgyvenimus. Taigi nuo veidrodinių 
neuronų labai priklauso universalus žmonių gebėjimas būti em- 
patiškiems. Mes ne tik nutuokiame, kaip jaučiasi kitas žmogus, 
bet patys tam tikru mastu šitaip jaučiamės. Jautriems žmonės 
tai ypač gerai pažįstama. Minėto eksperimento metu „jautriajam“ 
matant liūdną veidą, jo veidrodiniai neuronai suaktyvėdavo la- 
biau negu kitų žmonių. Kai mylimi žmonės nuotraukose atro- 
dydavo nelaimingi, IJA smegenyse taip pat suaktyvėdavo kitos 
sritys — tarsi jis norėtų ką nors daryti, veikti — ir tas aktyvumas 
būdavo netgi didesnis negu srityse, atsakingose už empatiją (gal- 
būt mes išmokstame savo karštą empatiją malšinti, kad galėtume 
padėti). Bet apskritai žiūrint į nuotraukas, kuriose veidai išreikš- 
davo kokią nors stiprią emociją, IJA smegenų suaktyvėjimas, ro- 
dantis empatiją, būdavo didesnis negu ne IJA. 

Nuo seno buvo įprasta manyti, kad emocijos mus verčia mąs- 
tyti nelogiškai. Bet neseniai psichologas Roy us Baumeisteris ir jo 
kolegos peržiūrėjo šią nuostatą ir emocijoms skyrė vietą išmin- 
ties centre. Viena iš priežasčių yra ta, kad didžioji dalis emocijų 
išgyvenama po įvykio, o tai, akivaizdu, mums padeda prisimin- 
ti, kas atsitiko, ir iš to pasimokyti. Kuo labiau kamuojamės dėl 
padarytos klaidos, tuo daugiau apie ją galvojame ir tuo daugiau 

turime šansų jos išvengti ateityje. Kuo labiau džiaugiamės savo 
sėkme, tuo daugiau galvojame ir kalbame apie ją ir kaip ją pasie- 
kėme ir tuo daugiau turime šansų ją pakartoti. 

Kiti moksliniai darbai, apžvelgti R. Baumeisterio, tyrinėjo 
emocijų indėlį į aiškų mąstymą. Jie atskleidė, kad kol žmogus 
neturi vienokio ar kitokio emocinio motyvo išmokti kokį nors 
dalyką, jis to dalyko labai gerai ir neišmoks arba išvis neišmoks. 
Štai kodėl užsienio kalbą lengviau išmokti būnant ten, kur ja 
kalbama, nes tada jaučiame stiprią paskatą atrasti savitą metodi- 
ką, šnekėti, kai esame kalbinami, ir apskritai neatrodyti kvailai. 
Remiantis šiuo požiūriu, labai jautriam asmeniui, regis, beveik 
neįmanoma nuodugniai apdoroti informacijos be jį įkvepiančios 
stiprios emocinės reakcijos. Ir prisiminkite - kai IJA reaguoja 
emocingiau, tai visada arba beveik visada būna susiję su teigia- 
mais išgyvenimais, tokiais kaip smalsumas, sėkmės laukimas 
(naudojant tą efektyvų veikimo būdą, apie kurį nežino kiti), ma- 
lonus kokio nors dalyko troškimas, pasitenkinimas, džiaugsmas. 
Galbūt į neigiamas situacijas visi reaguoja stipriau, bet susidaro 
įspūdis, kad IJA evoliucionavo taip, jog ypač mėgsta gerą rezul- 
tatą ir daugiau negu kiti suka galvą dėl to, kaip jį pasiekti. Aš įsi- 
vaizduoju, kad mes galime suplanuoti ypač šaunią gimtadienio 
šventę laukdami to džiaugsmo, kurį ji suteiks. 


S - tai subtilybių jutimas 
Dauguma jau minėtų mokslinių tyrimų buvo susiję su užduotimi 
įžvelgti subtilybes. Dažnai būtent tai mes, IJA, pastebime labiau- 
siai - tuos mažus dalykėlius, kuriuos kiti pražiūri. Atsižvelgiant 
į tai ir dėl to, kad šią savybę pavadinau itin dideliu jautrumu, 
daugeliui pasirodė, jog tai ir yra jos esmė. (Norėdama pašalin- 
ti šią painiavą ir pabrėžti informacijos apdorojimo vaidmenį, aš 
savybei suteikiau formalesnį mokslinį pavadinimą - sensorinis 

procesinis jautrumas.) Tačiau šios savybės esmė - ne ypatingos 
juslės, juk jautrūs žmonės gali turėti prastą regėjimą ar klausą. 
Tiesa, kai kurie jautrūs žmonės sakosi turį labai aštrią vieną ar 
kitą juslę, bet net ir tais atvejais gali būti, kad jie sensorinę infor- 
maciją tiesiog kruopščiau apdoroja, o ne turi kuo nors ypatingas 
akis, nosį, odą, skonio svogūnėlius ar ausis. Kai jautrūs žmonės 
į ką nors telkia dėmesį, aktyvesnės tampa jų smegenų sritys, at- 
liekančios sudėtingesnį sensorinės informacijos apdorojimą - ne 
tiek tos sritys, kurios atpažįsta abėcėlės raides iš jų formos ar net- 
gi skaito žodžius, kiek sritys, gebančios suprasti subtilią žodžių 
prasmę. 

„Viena vertus, mums būdingas subtilybių supratimas yra 
naudingas nesuskaičiuojamais būdais - nuo paprasto malonu- 
mo gyvenime iki atsakingo planavimo, pagrįsto mūsų gebėjimu 
suprasti kitų žmonių neverbalinius signalus, daug pasakančius 
apie jų nuotaiką ar patikimumą (tie žmonės gali net nenutuokti, 
kad juos siunčia). Kita vertus, kai esame išsekę, mes galime visiš- 
kai nesuprasti dalykų, subtilių ar ne, išskyrus tai, jog mums bū- 
tina pertrauka. Tai mus nukreipia prie dar vienos svarbios temos. 


Kiekvienas IJA yra skirtingas —- ir skirtingas 
skirtingu metu 


Akronimas DOES yra puiki bendroji priemonė dideliam jautru- 
mui suprasti, bet ji nėra neklystama. Priklausomai nuo to, kaip 
jaučiamės, mūsų gebėjimas gilintis į savo elgesį ar įžvelgti subti- 
lybes gali būti netgi prastesnis už šalia esančių „nejautriųjų . Be 
to, mes, IJA, skiriamės vieni nuo kitų. Žmonės turi kitas savybes, 
skirtingas istorijas ir yra tiesiog kitokie. Entuziastingai siekdami 
save pripažinti grupe - ar net nesuprasta mažuma - neturėtume 
pamiršti, jog mes anaiptol nesame identiški. O konkrečiau - mes 

ne visi arba ne visada būname suprantantys, sąžiningi, nuosta- 
būs žmonės! 

Grįžkime prie O - pernelyg stipraus susidirginimo. Du jau- 
trūs Žmonės gali elgtis visiškai skirtingai, kai juos erzina garsus 
triukšmas arba šiurkštus, slegiantis kitų žmonių elgesys. Galbūt 
vieno iš jų beveik niekada nematysime dėl to besiskundžiančio 
ar akivaizdžiai susinervinusio, nes jis vengia tokių situacijų arba 
iš jų tyliai pasišalina. Jis nepasiliks darbe, kur daug triukšmo, 
šiurkštumo ar kitų erzinančių dalykų, o jei neturės galimybės 
tokių situacijų išvengti, jas tyliai toleruos, kol jos kaip nors iš- 
sispręs. Kiti IJA, paprastai praeityje patyrę daugiau streso, jau- 
sis labiau terorizuojami ir labiau nepatenkinti, tačiau tuo pačiu 
metu pasižymės prastesniu gebėjimu įsikurti tinkamoje aplinko- 
je ir išvengti netinkamos. Gal jie manys, jog privalo kitiems įtikti 
ar jiems ką nors įrodyti. Jie gali išeiti iš darbo tik tada, kai kils 
krizė, tad visi spės sužinoti apie jų „ypatingą jautrumą. 

Vienoje Indijos informacinių technologijų firmoje Bhavinio 
Shrivastavos atlikti tyrimai parodė, jog darbinė aplinka IJA kėlė 
daugiau įtampos negu kitiems, tačiau vadovai juos laikė našiau 
dirbančiais darbuotojais. Jei darysime prielaidą, kad tie IJA, ku- 
rių darbo kokybei trukdė įtampa, jau išėjo iš darbo arba buvo 
atleisti, tai likę IJA (vyresni ir ilgiau dirbantys), matyt, tyliai pri- 
sitaikė, galbūt netgi vienaip ar kitaip palaikomi vadovų, ir dabar 
jų gebėjimas skrupulingai apdoroti informaciją ir pastebėti sub- 
tilumus firmai yra naudingas. Taigi išryškėja du (ar daugiau) IJA 
tipai - gebančių tvardytis ir negebančių, priklausomai nuo kitų 
jų asmenybės aspektų - arba kitais atvejais du (ar daugiau) situa- 
Cijų tipai: (1) kai įtampa nėra didelė ir „jautrieji“ atrodo esantys 
stiprūs žmonės, randantys būdų prisitaikyti, kurių neranda kiti, 
ir (2) kai įtampa yra beviltiškai didelė ir IJA neįstengia prisitai- 
kyti, todėl atrodo silpni. 

Didelio jautrumo tyrinėjimas man buvo nuostabi kelionė. Vis- 
kas prasidėjo nuo paprasčiausio smalsumo, kodėl žmonės apie 
mane sako tam tikrus dalykus. Norėdama suprasti, kas gi tai yra, 
pasikalbėjau su kai kuriais žmonėmis, kurie įtarė esantys labai 
jautrūs. Neplanavau jokių tyrimų, juolab neketinau rašyti kny- 
gos. Bet tada, kaip aš mėgstu sakyti, pasijutau tarsi žingsniuo- 
čiau gatve ir matyčiau priešais save besiburiančią žmonių minią — 
žmonių, kurie yra itin jautrūs, bet iki tol niekada negirdėjo šio 
termino. 

Manęs įkyriai klausinėjo: „Argi tu gali atrasti naują savybę?“ 
Aš atsakydavau, kad jautrumas nėra nauja savybė, tiesiog ją sun- 
ku įžvelgti stebint, kaip žmonės elgiasi, o taip paprastai ir daro 
psichologai. Be to, psichologai ir kiti žmonės siūlė šios savybės 
pavadinimus, kurie buvo ne visiškai tikslūs - tokius kaip dro- 
vumas ar intraversija. Mes esame tokie, jog kitiems labai sunku 
įžvelgti tą mūsų savybę, nes itin lanksčiai reaguojame į aplinką, 
galime būti tarsi chameleonai ir padaryti viską, kad prisitaikytu- 
me. Taip susiklostė, jog vienu metu buvau ir smalsi mokslininkė, 
ir itin jautrus asmuo, tiriamąjį objektą pažįstantis iš vidaus. Bet 
kaip sakiau originalioje pratarmėje, po vienos perdėtai audrin- 
gos reakcijos į medicininę procedūrą supratau, jog norint gilintis 
į savo pačios jautrumą net ir man reikia, kad kas nors kitas jį 
pakomentuotų. 

Kai būname viešumoje, akivaizdžiausias dalykas, kuriuo 
mes išsiskiriame iš kitų, yra „perdėta“ reakcija. Tai lemia O - per- 
nelyg stiprus susidirginimas ir E - emocingesnis reagavimas. Ta- 
čiau mes sudarome mažumą, todėl šiuo požiūriu esame aukščiau 
vidutinio lygio ir reaguojame ne taip kaip dauguma žmonių. Bū- 
tent dėl labiau pastebimų O ir E mums patiems ir kitiems atrodo, 


jog turime ydą. Be to, komplikuotą vaikystę išgyvenę IJA prasčiau 
kontroliuoja savo reakcijas, todėl didelis jautrumas pradėtas sieti 
su žmonėmis, turinčiais vidinių problemų. Tie keli verti dėmesio 
dalykai, kuriuos darome demonstruodami D ir S - informacijos 
apdorojimo nuodugnumą ir gebėjimą suprasti subtilybes - gali 
būti lengvai pražiūrėti arba ne taip suprasti. O mūsų įprotis 
stabtelėti ir viską gerai apmąstyti prieš įsitraukiant į situaciją ar 
priimant sprendimus irgi gali būti suprastas kaip kitoniškumas, 
kaip problema, taigi kaip yda. Ir tada niekam nesvarbu, kokie 
puikūs yra mūsų sprendimai, kai jie galiausiai būna priimti. Beje, 
šį lėtumą gali lemti daug kitų, su dideliu jautrumu nesusijusių 
veiksnių, pavyzdžiui, baimė ar net žemas intelektas. Būtent tai, 
kas vyksta viduje, kas yra nematoma, „jautriųjų mažumą ir iš- 
skiria iš daugumos. Ačiū Viešpačiui už naujus smegenų tyrimų 
būdus, atskleidžiančius tuos skirtumus, taip pat visiems jums, 
kurie išdrįsote pasakyti: taip, tai vyksta ir mano viduje. 
Tad švęskime! Gal net surenkime eitynes! 


Pratarmė 


— VERKSNYS! 
— Baikštuolis! 
— Nebūk stabdys! 

Atgarsiai iš praeities? O kaip dėl šio gera linkinčio perspėji- 
mo: „Tu tiesiog pernelyg jautrus ir dėl to turėsi bėdų ? 

Jei esate panašus į mane, tada tokių epitetų prisiklausėte į 
valias ir tai jus vertė manyti, jog tikriausiai kažkuo labai skiriatės 
nuo kitų. Aš buvau įsitikinusi, kad turiu lemtingą trūkumą, kurį 
privalau slėpti ir dėl kurio esu pasmerkta antrarūšiam gyveni- 
mui. Galvojau, jog man kažkas negerai. 

Iš tikrųjų jums ir man kažkas labai gerai. Jei teigiamai at- 
sakėte į dvylika ar daugiau prielaidų, pateiktų teste šios knygos 
pradžioje, arba jei nuodugnus apibūdinimas pirmame skyriuje 
atrodo atitinkantis jus (išties geriausias testas), vadinasi, esate 
labai ypatingo tipo žmogus - itin jautrus asmuo. Tokius žmones 
toliau vadinsime IJA. Ir ši knyga yra kaip tik jums. 

Jautfios nervų sistemos turėjimas yra normali, iš esmės 
neutrali savybė. Jūs ją tikriausiai paveldėjote. Taip atsitinka 15- 
20 procentų gyventojų. Tai reiškia, jog jūs suprantate savo aplin- 
kos subtilybes, ir tai yra didelis pranašumas daugelyje situaci- 
jų. Tai taip pat reiškia, kad jūs greičiau pasiduodate sukrėtimui, 
kai jums tenka pernelyg ilgai būti labai dirginančioje aplinkoje 

bombarduojamam vaizdų ir garsų, kol jūsų nervų sistema tarsi 
pervargsta. Taigi jautrumas turi ir pranašumų, ir trūkumų. 

Tačiau mūsų visuomenėje šios savybės turėjimas nėra lai- 
komas idealiu dalyku, ir tas faktas jums tikriausiai padarė pa- 
grindinį poveikį. Gera linkintys tėvai ir mokytojai veikiausiai 
bandė padėti ją „nugalėti“, tarsi tai būtų yda. Kiti vaikai šios sa- 
vybės atžvilgiu ne-visada buvo tokie taktiški. O užaugus jums 
galėjo būti sunkiau susirasti tinkamą profesiją ar užmegzti san- 
tykius ir apskritai gerai apie save galvoti bei jausti pasitikėjimą 
savimi. 


Ką jums siūlo ši knyga 

Ši knyga pateikia detalią pagrindinę informaciją, kurią jums rei- 
kėtų žinoti apie savo savybę, ir niekur kitur nesančių duomenų. 
Tai yra rezultatas, pasiektas po penkerių tyrinėjimų metų, išsa- 
mių interviu, klinikinės patirties, kursų ir šimtų individualių 
IJA konsultacijų, taip pat skaitant tarp eilučių tai, ką psichologija 
šiuo klausimu jau nustatė, bet to nesuvokia. Pirmuose trijuose 
skyriuose rasite visus esminius faktus apie šią savybę ir sužino- 
site, kaip valdyti pernelyg didelį savo nervų sistemos dirglumą ir 
jaudinimąsi. 

Toliau knygoje nagrinėjama jūsų jautrumo įtaka asmeninei 
istorijai, karjerai, santykiams ir vidiniam gyvenimui. Joje daug 
dėmesio skiriama pranašumams, apie kuriuos jūs galbūt nepa- 
galvojote, taip pat pateikiama patarimų dėl tipinių problemų, su 
kuriomis susiduria kai kurie IJA - tokių kaip drovumas ar sun- 
kumai ieškant tinkamo darbo. 

Mes leisimės į šaunią kelionę. Dauguma IJA, kuriems padė- 
jau šioje knygoje esančia informacija, man sakė, jog ji dramatiš- 
kai pakeitė jų gyvenimus, ir ragino mane tai pranešti jums. 

Žodis ne tokiems jautriems 


Pirma, jei išsirinkote šią knygą, nes esate IJA tėvas, motina, su- 
tuoktinis ar draugas, tai ypač sveikintina. Jūsų santykiai su IJA 
itin pagerės. 

Antra, atlikus trijų šimtų atsitiktinai parinktų įvairaus am- 
žiaus žmonių apklausą telefonu paaiškėjo, kad 20 procentų res- 
pondentų buvo nepaprastai arba labai jautrūs, o dar 22 procentai 
apklaustųjų pasirodė esantys vidutiniškai jautrūs. Ši knyga duos 
naudos ir tiems iš jūsų, kurie patenkate į vidutiniškai jautrių 
žmonių kategoriją. 

Beje, 42 procentai respondentų atsakė esantys visiškai ne- 
jautrūs, ir tai, regis, paaiškina, kodėl jautrieji gali jaustis tokie 
visiškai nederantys prie didžiulės žmonijos dalies. O pastarieji, 
suprantama, yra tas kontingentas, kuris visada pagarsina radiją 
ar spaudo garso signalą. 

Trečia, neabejotina, kad kiekvienas žmogus kartais gali tapti 
labai jautrus, pavyzdžiui, mėnesį vienas išbuvęs kalnų trobelėje. 
Be to, visi darosi jautresni sendami. Iš tiesų dauguma žmonių, 
pripažįsta jie tai ar ne, tikriausiai turi itin jautrią savo esybės da- 
lelę, kuri atsiskleidžia tam tikromis aplinkybėmis. 


Keli dalykai tiems, kurie nėra IJA 


Kartais žmonės, kurie nėra IJA, jaučiasi atstumti ir užgauti min- 
ties, jog mes tarsi kitokie negu jie. Jiems gali pasirodyti, kad mes 
įsivaizduojame esantys kažkuo geresni. Jie priekaištauja: „Nori 
pasakyti, jog aš nejautrus?“ Reikalas tas, kad būti jautriam taip 
pat reiškia būti atjaučiančiam ir supratingam. Ir IJA, ir ne IJA 
gali turėti šias savybes, geriausiai pasireiškiančias tada, kai ma- 
loniai sujaudina koks nors subtilus dalykas. Jei IJA yra visiškai 
ramus, jis netgi gali mėgautis savo pranašumu, kurį jam suteikia 

gebėjimas pastebėti subtilesnius niuansus. Tačiau kai mes labai 
susijaudiname (o tai dažna IJA būsena), tampame toli gražu ne 
supratingi ar jautrūs. Ne, mes jaučiamės sukrėsti, išsekę ir trokš- 
tame likti vieni. O jūsų draugai, kurie nėra IJA, priešingai - jie 
chaotiškose situacijoje būna iš tikrųjų supratingesni kitiems. 

Aš ilgai ir įtemptai mąsčiau, kaip pavadinti šią savybę. Man 
nesinorėjo kartoti klaidos, kai ji painiojama su intraversija, dro- 
vumu, uždarumu ir daugybe kitų netikslių terminų, kuriuos 
mums pasiūlė kiti psichologai. Nė vienas iš jų neapima neutralių, 
ką jau kalbėti apie teigiamus, šios savybės aspektų. Būtent „jaut- 
rumas“ išreiškia neutralų mažesnio atsparumo dirginimui faktą. 
Tad, regis, atėjo laikas kompensuoti tendencingą požiūrį į IJA ir 
vartoti terminą, kuris galėtų būti mums palankus. 

Kita vertus, būti „itin jautriam“ anaiptol nėra teigiamas daly- 
kas jokiam žmogui. Sėdėdama savo tyliuose namuose ir rašydama 
tada, kai niekas nekalbėjo apie šią savybę, aš konstatavau: mano 
knyga sukels nepelnytai daug užgaulių juokų ir komentarų apie 
IJA. Jautrumo idėja generuoja milžinišką kolektyvinės psicholo- 
ginės energijos kiekį - kone tiek pat, kiek jos generuoja ginčijami 
klausimai apie lyčių ypatumus, su kuriais dažnai painiojamas jaut- 
rumas. (Iš tikrųjų ir jautrių berniukų, ir jautrių mergaičių gimsta 
vienodai, tiesiog įprasta manyti, kad ši savybė vyrams nėra būdin- 
ga, o moterims - yra. Abi lytys dėl tokio klaidingo įsivaizdavimo 
moka didelę kainą.) Tad tiesiog būkite pasirengę minėtos energijos 
poveikiui. Ginkite savo jautrumą ir besiskleidžiantį jo suvokimą, 
todėl apdairiai apie jį nekalbėkite, kai tai atrodo išmintinga. 

Taip pat kuo dažniau džiaukitės žinodami, kad visur gausu 
jūsų vienminčių. Iki šiol mes nebuvome užmezgę ryšio, bet da- 
bar bendraujame ir dėl to ir mums, ir visuomenei bus geriau. Pir- 
mame, šeštame ir dešimtame skyriuose aš gana išsamiai aptarsiu 
svarbią visuomeninę IJA funkciją. 


Pratarmė 2 


Ko jums reikia 


Aš nustačiau, kad IJA palankiai veikia keturi susiję dalykai, ku- 
riems paeiliui bus skirti šios knygos skyriai. 


1. Savižina. Jūs turite suprasti, ką reiškia būti IJA. Nuodugniai. 
Ir kaip tai dera su kitomis jūsų savybėmis bei kaip jus paveikė 
neigiama visuomenės nuostata. Jūs taip pat turite labai gerai pa- 
žinti savo jautrų kūną. Daugiau neignoruokite savo kūno dėl to, 
kad jis atrodo pernelyg nelinkęs bendradarbiauti ar silpnas. 

2. Požiūrio keitimas („performulavimas“). Jūs privalote akty- 
viai keisti savo požiūrį į daug praeities dalykų atsižvelgdami į tai, 
jog į šį pasaulį atkeliavote itin jautrūs. Taigi daugelis jūsų „nesėk- 
mių buvo neišvengiamos, nes nei jūs, nei jūsų tėvai, mokyto- 
jai, draugai ar kolegos jūsų nesuprato. Pakeitus požiūrį į tai, kas 
patirta praeityje, atsiranda galimybė sukurti tvirtą savigarbą, o 
savigarba IJA yra nepaprastai svarbus veiksnys, nes ji leidžia ma- 
Žiau jaudintis naujose (ir dėl to labai dirginančiose) situacijose. 

Tačiau požiūris automatiškai nesikeičia. Štai kodėl kiekvieno 
skyriaus gale aš pasiūlau „darbų“, kurie dažnai apima šį dalyką. 

3. Gydymas. Jei šito dar nepadarėte, privalote pradėti gydyti 
vidines žaizdas. Jūs buvote labai jautrus vaikas, todėl problemos 
šeimoje ir mokykloje, vaikystės negalavimai ir visi kiti panašūs 
dalykai jus veikė stipriau negu kitus. Maža to, jūs skyrėtės nuo 
kitų vaikų ir dėl to kone neabejotinai kentėjote. 

IJA, ypač nujausdamas stiprias emocijas, kurios turi kilti, 
gali susilaikyti nuo vidinio darbo, būtino praeities žaizdoms gy- 
dyti. Atsargumas ir lėtumas yra pateisinami dalykai. Tačiau jūs 
save apgaudinėsite, jei šį reikalą atidėliosite. 

4. Pagalba jausmu „viskas gerai“ būnant viešumoje ir mo- 
kymasis, kada ten reikėtų būti mažiau. Jūs galite, turėtumėte ir 
privalote išeiti į viešumą. Pasauliui jūsų reikia. Bet turite įgusti 

tai darydami vengti persistengimo arba per didelio pasyvumo. 
Mano knyga, laisva nuo painių mažiau jautrios visuomenės pa- 
mokymų, yra būtent apie tai. 


„Be to, aš jums paaiškinsiu, kokį poveikį ši savybė daro jūsų 
artimiems tarpusavio santykiams. Taip pat išnagrinėsiu psicho- 
terapijos ir IJA santykį - kuriems IJA reikia psichoterapijos ir 
kodėl, o ypač kaip psichoterapija turėtų skirtis priklausomai nuo 
IJA tipo ir jo asmenybės. Paskui aptarsiu IJA ir medicininės pa- 
galbos santykį, įskaitant gausią informaciją apie tokius vaistus 
kaip prozakas, kurį dažnai vartoja IJA. Knygos gale mes pasimė- 
gausime savo turiningu vidiniu gyvenimu. 


Apie save 


Aš esu mokslininkė psichologė, universiteto profesorė, psichote- 
rapeutė ir romanų autorė. Visgi svarbiausia yra tai, kad aš, kaip ir 
jūs, esu IJA. Ir tikrai nerašau „iš aukšto“, norėdama jums, vargše- 
liams, padėti nugalėti savo „sindromą“. Aš iš asmeninės patirties 
žinau apie mūsų savybę, jos potencialą ir jos keliamus iššūkius. 
Vaikystėje man tekdavo slapstytis nuo chaoso mūsų šeimoje. 
Mokykloje vengiau sporto, žaidimų ir apskritai vaikų. Kai mano 
strategija manęs neapvildavo ir visi mane visiškai ignoruodavo, 
manoji būsena būdavo palengvėjimo ir pažeminimo mišinys. 
Mokantis 7-9 klasėse mane po savo sparnu priėmė viena ekstra- 
vertė. Šie santykiai truko iki vidurinės mokyklos baigimo, bet 
didžiąją laiko dalį skirdavau mokymuisi. Koledže mano gyve- 
nimas tapo kur kas sunkesnis. Po daugybės pertraukų ir naujų 
pradžių, įskaitant ketverius metus trukusią pernelyg ankstyvą 
santuoką, galiausiai aš, remiama Phi Beta Kappa draugijos, bai- 
giau Berklio universitetą (Kalifornija). Tačiau kiek ašarų išliejau 
tualetuose būdama tikra, jog esu psichinė ligonė! (Mano tyrimai 


Pratarmė 2 
parodė, kad toks užsisklendimas, dažniausiai verkiant, IJA labai 
būdingas.) 

Kai pirmą kartą studijavau magistrantūroje, man buvo pa- 
siūlytos pareigos, bet į tą pasiūlymą aš irgi reagavau užsisklen- 
dimu ir ašaromis. Dėl tokių savo reakcijų nutraukiau studijas, 
kad ir kaip karšai mane ragino studijuoti toliau ir siekti daktaro 
laipsnio. Prireikė dvidešimt penkerių metų, kol sukaupiau pa- 
kankamai informacijos apie savo „ydą“. Tai leido suprasti savo 
reakcijų priežastį ir pagaliau įgyti daktaro laipsnį. 

Būdama dvidešimt trejų, sutikau savo dabartinį vyrą ir man 
prasidėjo gyvenimas, labai saugus rašyti ir auginti sūnų. Aš vie- 
nu metu ir džiaugiausi, ir jaučiau gėdą dėl to, kad esu „užribyje“. 
Žinoma, retsykiais pagalvodavau apie praleistas galimybes mo- 
kytis, apie didesnį viešą savo gebėjimų pripažinimą ar apie arti- 
mesnį bendravimą su visų tipų žmonėmis. Bet remdamasi karčia 
patirtimi aš maniau, jog neturiu pasirinkimo. 

Vis dėlto kai kurių dirginančių įvykių nepavyko išvengti. 
Man buvo atlikta medicininė procedūra, po kurios tikėjausi at- 
sigauti per kelias savaites. Bet mano kūnas mėnesių mėnesius 
krūpčiojo nuo fizinių ir emocinių reakcijų. Aš buvau priversta 
vėl susidurti su tuo savo paslaptingu „lemtingu trūkumu“, dėl 
kurio tapau tokia kitoniška. Tad nutariau išbandyti psichote- 
rapiją. Ir man pasisekė. Ilgokai manęs klausiusi, mano psicho- 
terapeutė pasakė: „Akivaizdu, kad visa tai tave iškamavo. Esi 
labai jautrus asmuo.“ 

Aš pagalvojau: „Ar tai yra tam tikras pasiteisinimas?“ Psi- 
choterapeutė pridūrė apie tai niekada daug nemąsčiusi, tačiau 
patirtis jai leidžianti daryti prielaidą, kad žmonių atsparumas 
dirgikliams iš tiesų skiriasi, kaip ir jų imlumas subtilesnėms iš- 
gyvenimų, gerų ar blogų, prasmėms. Jai toks jautrumas neatrodė 
esąs psichinio defekto ar sutrikimo požymis. Bent jau ji norėjo 

tuo tikėti, nes ir pati buvo labai jautri. Aš prisimenu, kaip ji šyp- 
sodamasi pasakė: „Kaip ir dauguma žmonių, su kuriais susidu- 
riu, tu nusipelnei tai žinoti.“ | 

Psichoterapijai skyriau kelerius metus ir tikrai ne tuščiai. 
Nors buvo gvildenami įvairūs probleminiai mano vaikystės da- 
lykai, pagrindine tema tapo minėtos savybės poveikis. O jis reiš- 
kėsi jausmu, kad turiu ydą. Taip pat šalia esančių žmonių noru 
mane apsaugoti tarsi atsilyginant už mano lakią vaizduotę, em- 
patiją, kūrybiškumą ir įžvalgumą - bruožus, kurių aš pati beveik 
nevertinau. Ir mano užsisklendimu nuo pasaulio. Bet savęs paži- 
nimas man leido į jį sugrįžti. Dabar aš labai džiaugiuosi būdama 
mokslinės bendruomenės dalimi, specialiste ir galėdama dova- 
noti ypatingas savojo jautrumo dovanas. 


Kiti moksliniai darbai, reikšmingi šiai knygai 

Kai žinios apie mano ypatingą savybę pakeitė mano gyvenimą, aš 
nusprendžiau apie ją paskaityti daugiau, tačiau tokios literatūros 
beveik nebuvo. Pagalvojau, kad artimiausia tema galėtų būti in- 
traversija. Psichiatras Carlas Jungas labai išmintingai aprašė šį da- 
lyką, apibūdindamas jį kaip žmogaus polinkį telkti dėmesį į savo 
vidinį pasaulį. C. Jungo, kuris pats buvo IJA, įžvalgos man tapo 
pagrindiniu ramsčiu, tačiau kitas, labiau moksliškas, darbas apie 
intraversiją akcentavo, kad intravertai nėra visuomeniški, ir bū- 
tent tai mane privertė suabejoti, ar intraversiją ir jautrumą galima 
pagrįstai tapatinti. 

Turėdama tiek mažai reikiamos informacijos, aš nuspren- 
džiau įdėti skelbimą į biuletenį, pasiekiantį ir universiteto, kuria- 
me tuo metu dėsčiau, personalą. Aš pakviečiau atsiliepti asmenis, 
jaučiančius, jog jie yra labai neatsparūs dirgikliams, intravertiški 
ar staigiai ir emocingai reaguojantys į situacijas. Netrukus sava- 
norių atsirado daugiau, negu man reikėjo. 


Pratarmė Aa 


Paskui apie mano vykdomus tyrimus parašė vietinis laik- 
raštis. Nors straipsnyje nebuvo paminėta, kaip su manimi susi- 
siekti, man paskambino arba parašė per šimtą žmonių, norinčių 
padėkoti, padėti ar paprasčiausiai pasakyti: „Ir mes tokie esame.“ 
Praėjo dveji metai, o žmonės vis dar mane susirasdavo. (Dažnai 
IJA prieš veikdami ilgokai svarsto!) 

Remdamasi keturiomis dešimtimis pokalbių (trukusių po 
dvi tris valandas), aš parengiau klausimyną ir tūkstančius jo ko- 
pijų išplatinau Šiaurės Amerikoje. Taip pat atlikau trijų šimtų at- 
sitiktinai pasirinktų žmonių apklausą telefonu. Taigi viskas šioje 
knygoje pagrįsta patikimais tyrimais, atliktais mano ar kitų tyri- 
nėtojų. Arba aš remiuosi tuo, ką man atskleidė ilgalaikiai IJA ste- 
bėjimai, mano vedami kursai, individualios IJA konsultacijos ir 
psichoterapinė pagalba, kurią teikiau „jautriesiems“. Galimybės 
tyrinėti asmeninius IJA gyvenimus išaugo iki tūkstančių. Net ir 
tokiu atveju aš rašau žodį „galbūt“ dažniau, negu jūs esate įpra- 
tę sutikti panašaus pobūdžio knygose, bet manau, kad IJA tokią 
mano strategiją vertina teigiamai. 

Nusprendusi vykdyti minėtus tyrimus, rašyti ir mokyti ki- 
tus, aš privalėjau tapti tam tikra pradininke. Tokį mano sprendi- 
mą lėmė ir tai, kad pati buvau IJA. Mat mes, IJA, dažnai pirmieji 
įžvelgiame, kokias reikmes būtina patenkinti. Stiprėjant mūsų 
pasitikėjimui savo gerais bruožais, galbūt apie šį dalyką pasisa- 
kys vis daugiau žmonių - su mums būdingu jautrumu. 


Patarimai skaitytojui 
1. Aš kreipiuosi į skaitytojus kaip į IJA, tačiau ši knyga lygiai 
taip pat skirta kiekvienam, siekiančiam suprasti IJA, kad ir kas 
jis būtų - draugas, giminaitis, patarėjas, pedagogas ar medikas. 
2. Knygoje pabrėžiama nuostata, jog į save reikėtų Žžiūrė- 
ti kaip į turintį ypatingą savybę, būdinga daugeliui. Ji yra tarsi 

etiketė, priskirianti jus prie grupės. Šios savybės privalumas tas, 
kad jūs galite jaustis normalūs ir gauti naudos iš patirties ir kitų 
žmonių tyrimų. Tačiau bet kokia etiketė užgožia jūsų unikalu- 
mą. Net ir turėdami bendrą savybę, visi IJA yra visiškai skirtingi. 
Prisiminkite tai eidami savo keliu. 

3. Skaitydami šią knygą, jūs tikriausiai viską savo gyvenime 
matysite labai jautraus žmogaus akimis. To reikėjo tikėtis. Tiesą 
sakant, būtent tokia ir buvo idėja. Nuoširdus įsitraukimas pade- 
da išmokti bet kokią naują kalbą, įskaitant ir naują kalbėjimo su 
savimi būdą. Jei šalia esantys Žmonės yra šiek tiek susirūpinę ar 
susierzinę arba jaučiasi užmiršti, paprašykite jų kantrybės. Ateis 
diena, kai ši koncepcija nusistovės ir jūs apie ją kalbėsite mažiau. 

4. Į šią knygą įtraukiau tam tikrus „namų darbus“, kurie, esu 
tikra, „jautriesiems“ yra naudingi. Tačiau tai nereiškia, kad jūs 
privalote juos daryti norėdami kai ko pasisemti iš šios knygos. 
Pasitikėkite savąja IJA intuicija ir darykite tai, kas jums atrodo 
tinkamiausia. 

Kiekvienas iš tų „namų darbų“ gali sukelti stiprias emocijas. 
Jei šitaip atsitiks, aš primygtinai siūliau kreiptis į profesionalą. 
Jei dabar einate psichoterapijos kursą, ši knyga puikiai derės su 
tomis procedūromis. Jos idėjos gal netgi sutrumpins psichotera- 
pijos laiką, kai imsite įsivaizduoti naują idealų save - idealų ne 
visuomenės požiūriu, bet jums patiems, kaip asmenį, koks galite 
būti, o galbūt jau esate. Visgi nepamirškite, kad ši knyga negali 
pakeisti gero psichoterapeuto, jei situacija tampa pernelyg įtemp- 
ta ar paini. 


Mane jaudina akimirka, kai įsivaizduoju, kaip jūs atverčiate 
lapą ir įžengiate į šį naują pasaulį - mano, jūsų, mūsų pasaulį. 
Taip ilgai manius, jog galbūt esate vienas, šaunu atrasti visą būrį 
tokių pačių, tiesa? 

Ar esi itin jautrus? 
TESTAS SAU 
Įvertinkite kiekvieną teiginį atsižvelgdami į tai, kaip jaučiatės. Jei tei- 
ginys bent šiek tiek atitinka jūsų padėtį, pažymėkite raidę T („Tiesa“). 
Jei teiginys nelabai arba visiškai neatitinka jūsų padėties, pažymėkite 


raidę T („Netiesa“). 

Regis, aš suprantu subtilybes savo aplinkoje. T N 
Kitų ŽMonNių nuotaikos Mane veikia. T N 
Aš linkęs būti labai jautrus skausmui. T N 


Įtemptomis dienomis aš jaučiu poreikį pasišalinti į lovą, ap- 
temdytą kambarį ar bet kokią vietą, kur galėčiau turėti šiek 
tiek laiko sau ir pailsėčiau nuo dirgiklių. T N 
Aš esu itin jautrus kofeino poveikiui. T N 
Mane greitai sukrečia tokie dalykai kaip ryškios šviesos, stip- 
rūs kvapai, šiurkštūs audiniai ar netoliese sukaukusios sirenos. 
Aš turiu turiningą, sudėtingą vidinį gyvenimą. 

Mane nemaloniai nuteikia garsus triukšmas. 

Mane labai jaudina menas ir muzika. 

Aš esu sąžiningas. 

Aš greitai išsigąstu. 


+ 4+4+454545 4 
zzzzzzzZz 


Aš sutrinku, kai turiu daug padaryti per trumpą laiką. 

Kai žmonės nepatogiai jaučiasi fizinėje aplinkoje, aš paprastai 
suprantu, ką reikia padaryti, kad ji būtų jaukesnė (pavyzdžiui, 
pakeisti apšvietimą ar sėdimas vietas). T N 
Mane erzina, kai žmonės bando mane priversti daryti daug 

darbų vienu metu. T N 
Aš uoliai stengiuosi išvengti klaidų ar ko nors nepamiršti pa- 

daryti. T N 
Aš stengiuosi išvengti smurtingų kino filmų ar televizijos laidų. T N 
Aš nemaloniai susijaudinu, kai aplinkui vyksta daug dalykų. T N 
Didelis alkis man sukelia stiprią reakciją, trukdančią susikaupti 

ir gadinančią nuotaiką. T N 

Permainos gyvenime mane sukrečia. 

Aš pastebiu ir mMėgaujuosi gražiais ar subtiliais kvapais, sko- 
niais, garsais, Meno kūriniais. 

Man labai svarbus siekis taip tvarkyti savo.gyvenimą, kad iš- 
vengčiau slegiančių ar sukrečiančių situacijų. 

Kai privalau konkuruoti arba kai mane stebi vykdantį užduotį, 
tampu toks nervingas ar sutrikęs, jog tai darau daug blogiau 
negu iš tikrųjų sugebu. 

Kai buvau vaikas, atrodė, kad mano tėvai ar mokytojai mane 
laiko jautruoliu ar drovuoliu. 

rus asmuo. 


Jei pritarėte dvylikai ar daugiau teiginių, tikriausiai esate itin jaut- 


| Bet atvirai kalbant, joks psichologinis testas nėra toks tikslus, 


pat galite pagrįstai vadinti save itin jautriu. 


klestėti nelabai jautriame dabartiniame pasaulyje. 


: kad turėtumėte juo grįsti savo gyvenimą. Jei tik vienas ar du tei- 
giniai atitinka jūsų padėtį, bet jie yra tikrų tikriausia tiesa, jūs taip 


; Skaitykite toliau, ir jei pirmame skyriuje pateiktame išsamia- 
i: meitin jautraus asmens aprašyme atpažinsite save, manykite, jog 
toks ir esate. Ši knyga jums padės geriau suprasti save ir išmokys 


1 skyrius 


Faktai apie Itin didelį jautrumą 
Tas (blogas) jausmas, jog turi ydą 


ŠIAME SKYRIUJE JŪS SUŽINOSITE pagrindinius faktus apie 
savo ypatingą savybę ir tai, kaip dėl jos tapote kitokie negu dau- 
guma žmonių. Jūs taip pat geriau pažinsite kitus įgimtus savo 
asmenybės aspektus, geriau suprasite visuomenės požiūrį į jus. 
Bet pirmiausia turite susitikti su Kristen. 


Ji manė, kad yra psichinė ligonė 

Kristen tapo dvidešimt trečiu asmeniu, kurį aš kalbinau atlikda- 
ma IJA tyrimą. Ji buvo protinga, blaiviai mąstanti koledžo stu- 
dentė. Tačiau mudviejų pokalbiui nespėjus įsibėgėti, merginos 
balsas ėmė drebėti. 

— Atsiprašau, - sukuždėjo ji. - Bet iš tikrųjų aš užsiregistra- 
vau su jumis susitikti todėl, kad jūs esate psichologė, o man rei- 
kėjo pasikalbėti su kuo nors, kas galėtų pasakyti... - Merginos 
balsas užlūžo: - Ar aš esu psichinė ligonė? 

Aš klausiausi jos su užuojauta. Merginą akivaizdžiai draskė 
neviltis, tačiau niekas iš to, ką ji spėjo pasakyti, man nesukėlė įta- 
rimo, kad šis žmogus galėtų turėti psichinių negalavimų. Be to, 
tokių žmonių kaip Kristen aš jau buvau išmokusi klausytis kitaip. 

Tarsi bijodama man suteikti laiko atsakymui, ji vėl prabilo: 

— Aš jaučiuosi tokia kitoniška! Visada buvau. Aš nenoriu 
Pasakyti, kad... ne, mano šeima buvo puiki, o vaikystė - kone 

idiliška... iki tada, kai turėjau pradėti lankyti mokyklą. Nors 
mama sakė, jog aš nuo mažų dienų buvau irzlus vaikas. 

Kristen atsiduso. Aš ištariau kažkokius raminančius žodžius, 
bet ji graudinosi toliau: 

— Vaikų darželyje aš visko bijojau. Netgi muzikos valandėlių. 
Kai auklėtoja išdalydavo puodus ir keptuves, kurias reikėdavo 
mušti į taktą, aš. rankomis užsidengdavau ausis ir verkdavau. 

Kristen nukreipė žvilgsnį. Jos akys ir dabar buvo pilnos ašarų. 

- Pradžios mokykloje aš visą laiką buvau mokytojos numylė- 
tinė, - pridūrė ji. - Tačiau ji sakydavo, jog esu keistoka. 

Dėl to „keistumo“ jai buvo skirta virtinė slegiančių medici- 
ninių ir psichologinių testų. Jie turėjo nustatyti, ar ji nėra psi- 

"chiškai atsilikusi. Viskas baigėsi tuo, kad Kristen buvo įtraukta į 
gabiųjų programą, ir tai manęs, beje, nė kiek nenustebino. 

Vis dėlto bendra nuostata buvo tokia: „Šiam vaikui kaž- 
kas negerai.“ Buvo patikrinta Kristen klausa. Normali. Ke- 
tvirtoje klasėje jai atliko smegenų skenavimą įtariant, kad jos 
užsisklendimo savyje priežastis gali būti absansas - mažasis 
epilepsijos priepuolis. Kristen smegenys pasirodė esančios 
normalios. 

Kokia galutinė diagnozė? Ji turinti „dirgiklių filtravimo su- 
trikimą . Bet rezultatas buvo vaikas, priverstas tikėti, jog yra 
defektyvus. 


Ypatingi, bet labai nesuprasti 


Tiesą sakant, diagnozė nebuvo laužta iš piršto. IJA iš tikrųjų 
pastebi daug - visas tas subtilybes, kurių nemato kiti. Bet kas ki- 
tiems atrodo įprasta, tarkime, garsi muzika ar didelis sambūris, 
jautrų Žmogų gali labai dirginti ir šitaip jam sukelti įtampą. 
Dauguma žmonių nekreipia dėmesio į sirenas, ryškias šviesas, 
keistus kvapus, netvarką ir chaosą. Tačiau IJA tokie dalykai trikdo. 

Daugumai žmonių gali pavargti kojos visą dieną praleidus 
parduotuvių rajone ar muziejuje, bet pakvieskite juos į vakarėlį 
ir jie tikrai neatsisakys. O IJA po tokios dienos trokšta tik vienu- 
mos. Jie būna nervingi, suirzę. 

Dauguma žmonių įžengę į kambarį galbūt pastebi baldus, 
žmones - štai ir viskas. IJA, nori jie to ar ne, gali akimirksniu pa- 
justi nuotaiką, draugiškumą ar priešiškumą, oro šviežumą ar troš- 
kumą, gėlėmis kambarį išpuošusio žmogaus asmenines savybes. 

Jei esate IJA, jums sunku suprasti, jog turite tokį gebėjimą. 
Kaip palyginti vidinius išgyvenimus? Tai nėra paprasta. Jūs 
pastebite tik tai, kad nesugebate toleruoti tiek daug, kiek tole- 
ruoja kiti. Jūs pamirštate, kad priklausote prie grupės žmonių, 
dažnai demonstruojančių puikų kūrybiškumą, įžvalgumą, ais- 
trą ir globėjiškumą - visas šias savybes labai vertina visuomenė. 

Tačiau mes esame tarsi pasiūlymų paketas. Mūsų jautru- 
mas reiškia, kad taip pat būsime atsargūs, intravertiški, jausi- 
me poreikį daugiau laiko praleisti vienumoje. Kadangi žmonės, 
neturintys mūsų ypatingos savybės (dauguma), šito nesupranta, 
jiems mes atrodome baikštūs, drovūs, silpni ar - tai yra didžiau- 
sia „nuodėmė“ - nevisuomeniški. Vengdami tokių etikečių, mes 
stengiamės būti „kaip visi . Dėl to tampame nervingi ir išvargę. 
Tai savo ruožtu leidžia mus laikyti neurastenikais ar psichais. Iš 
pradžių apie mus šitaip mano kiti, o paskui ir mes patys. 


Pavojingi Kristen metai 


Anksčiau ar vėliau kiekvienas žmogus gyvenime susiduria su 
stresinėmis situacijomis, bet IJA į šiuos dirgiklius reaguoja stip- 
riau. Jei tokį reagavimą laikysite tam tikro savo esminio trūku- 
mo dalimi, šitaip tik didinsite įtampą, jau ir taip būdingą bet 
kokiai krizinei situacijai. Tada ateis laikas beviltiškumo ir men- 
kavertiškumo jausmui. 

Pavyzdžiui, Kristen tokią krizę išgyveno tais metais, kai įsto- 
jo į koledžą. Iki tol ji lankė kuklią privačią vidurinę mokyklą ir 
niekada nebuvo atsidūrusi toli nuo namų. Ir staiga ėmė gyventi 
tarp svetimų žmonių, stumdytis eilėse valgykloje ir bibliotekoje, 
dėl to nuolat jautėsi sudirgusi. O paskui Kristen įsimylėjo, greitai 
ir karštai, kaip kad sugeba IJA. Netrukus ji išvyko į Japoniją susi- 
pažinti su savo vaikino šeima. Žinoma, tai buvo įvykis, kuris jai 
negalėjo nekelti baimės. Būtent viešėdama Japonijoje Kristen, jos 
žodžiais tariant, „pakvaišo“. 

Iki tol ji neįsivaizdavo galinti būti tokia nerimastinga, bet 
Japonijoje ją staiga ėmė kamuoti baimės ir nemiga. Prasidėjo 
depresija. Išgąsdinta šių emocijų, ji prarado pasitikėjimą savimi. 
Jaunas Kristen vaikinas neįstengė susidoroti su jos „beprotyste“ 
ir panoro nutraukti santykius. Galop grįžusi į koledžą, ji būgš- 
tavo, jog tiesiog nesugebės mokytis. Psichinė Kristen būsena iš 
tikrųjų tapo grėsminga. 

Kūkčiodama baigusi pasakoti savo istoriją, ji pažvelgė į mane 
ir tarė: 

- Tada išgirdau apie šį mokslinį darbą ir apie tai, kad žmonės 
gali būti labai jautrūs, ir pagalvojau: „Gal ir aš tokia?“ Bet turbūt 
čia ne tas atvejis. Kaip manote? 

Atsakiau, jog remdamasi tokiu trumpu pasakojimu negaliu 
būti visiškai tikra, tačiau man susidaręs įspūdis, kad jos dabar- 
tinę psichinę būseną nulėmė įgimtas jautrumas, susipynęs su 
visais tais stresiniais išgyvenimais. Taigi aš turėjau privilegiją 
merginai išaiškinti tai, ką jai taip seniai reikėjo žinoti. 

Nustatant itin didelį jautrumą - du faktai, 
kuriuos reikia įsiminti 


1-as FAKTAS: Visi, IJA ar ne, jaučiasi geriausiai, kai yra nei 
pernelyg nuobodžiaujantys, nei pernelyg susijaudinę. 


Bet kokį darbą - ar dalyvautų pokalbyje, ar siektų čempiono tau- 
rės - Žmogus geriausiai atlieka, kai jo nervų sistema yra vidu- 
tiniškai budri ir vidutiniškai įjaudinta. Per mažai susijaudinęs 
žmogus veikia vangiai ir neefektyviai. Norėdami atsikratyti tos 
vangios fizinės savijautos, mes geriame kavą, įsijungiame radiją, 
skambiname draugams, kalbiname visiškai nepažįstamus žmo- 
nes, keičiame darbą - darome bet ką! 

Priešingas atvejis - pernelyg stiprus nervų sistemos sujaudi- 
nimas. Tada žmogus jaučiasi įsitempęs, apsunkęs, sutrikęs. Mes 
neįstengiame mąstyti, kūnas tampa nekoordinuotas, atrodo, jog 
nieko nesugebame kontroliuoti. Turime daug būdų ir šiai būse- 
nai pakeisti. Kartais ilsimės. Arba nutraukiame protinę veiklą. 
Kai kurie vartoja alkoholį ar raminamuosius vaistus. 

Tinkamiausias susijaudinimo lygis - vidutiniškas. Tiesą sa- 
kant, tai, kad žmonėms yra būdingas „optimalaus susijaudinimo 
lygio“ poreikis ir jo siekimas, tapo vienu reikšmingiausių psicho- 
logijos mokslo atradimų. Tai tinka visiems, net ir kūdikiams. Jie 
Ypač nemėgsta nuobodžiauti ar būti slopinami. 


2-as FAKTAS: Žmonės gerokai skiriasi pagal tai, kaip jų nervų 
sistema reaguoja į tą pačią situaciją, į tuos pačius dirgiklius. 
Šis skirtumas iš esmės būna įgimtas, jis iš tikrųjų egzistuoja ir 
yra normalus reiškinys. Tiesą sakant, jis būdingas visiems aukš- 
tesniesiems gyvūnams - pelėms, katėms, šunims, arkliams, bež- 
džionėms, žmonėms. Kiekvienu atveju individai, labai jautrūs 
dirgikliams, sudaro tokią pačią dalį: apie 15-20 procentų. Kaip 

kad kai kurie gyvūnai būna šiek-tiek didesni negu kiti tos rū- 
šies atstovai, taip kai kurie iš jų būna šiek tiek jautresni už ki- 
tus. Kruopšti gyvūnų selekcija, kai poruojami jautrūs individai, 
leidžia vos per kelias kartas išvesti jautrių gyvūnų veislę. Šiaip 
ar taip, iš visų įgimtų temperamento ypatumų jautrumas lemia 
ryškiausius, labiausiai pastebimus skirtumus. 


Geros ir ne tokios geros žinios 


Minėtas skirtingas susijaudinimas reiškia, jog jūs pastebite tuos 
dirginimo lygmenis, kurių nepastebi kiti. Tai galioja ir subtiliems 
garsams ar vaizdams, ir tokiems fiziniams pojūčiams kaip skaus- 
mas. Bet nereikia manyti, kad jūsų klausa, regėjimas ar kitos jus- 
lės yra aštresnės (daugybė IJA nešioja akinius). To skirtumo prie- 
žastis, regis, glūdi smegenų prieigose arba smegenyse: jį lemia 
kruopštesnis informacijos apdorojimas. Mes viską nuodugniau 
apmąstome. Ir skirstome dalykus atsižvelgdami į jų subtilesnius 
ypatumus. Tarsi įrenginiai, rūšiuojantys vaisius pagal dydį, mes 
viską dalijame į dešimt kategorijų, kai kiti dalija į dvi ar tris. 

Dėl geresnio subtilumų suvokimo jūs paprastai esate intuity- 
vesni, o tai iš tikrųjų tereiškia pusiau sąmoningą arba nesąmo- 
ningą informacijos rinkimą ir jos apdorojimą. Rezultatas dažnai 
būna toks, kad jūs „tiesiog žinote“ net nesuprasdami kaip. Maža 
to, šis kruopštesnis subtilybių apdorojimas jus verčia daugiau 
galvoti apie praeitį ar ateitį. Jūs „tiesiog žinote“, kaip dalykai tapo 
tokie, kokie yra, arba kaip jie susiklostys. Žinoma, galite klysti, 
kaip kartais klysta jūsų akys ir ausys, tačiau intuicija taip dažnai 
būna tiksli, jog IJA turi tendenciją tapti aiškiaregiais, labai intui- 
tyviais menininkais ar išradėjais, taip pat itin dorais, apdairiais 
ir išmintingais žmonėmis. 

Neigiamas didelio jautrumo aspektas išryškėja tada, kai dirgi- 
nimas tampa stipresnis. Tai, kas daugumą žmonių dirgina viduti- 

niškai, labai dirgina IJA. Kas labai dirgina daugumą žmonių, itin 
jautrius asmenis tiesiog sekina - kol jie pasiekia užsisklendimo bū- 
seną, vadinamą slopinimu. Šį reiškinį devyniolikto ir dvidešimto 
amžių sandūroje pirmasis ištyrė rusų fiziologas Ivanas Pavlovas. 
Pasak jo, patį svarbiausią įgimtą žmonių skirtingumą parodo tai, 
kaip greitai jie pasiekia šią užsisklendimo būseną, o greitai tokią 
būseną pasiekiantys žmonės turi kitokią nervų sistemą. 

Niekam nepatinka būti pernelyg susijaudinusiam, kas jis 
bebūtų - IJA ar ne. Tokiu atveju žmogus jaučiasi nevaldantis 
situacijos, o jo kūnas perspėja patekęs į bėdą. Per didelis jau- 
dulys žmogui dažnai trukdo veikti taip efektyviai, kaip jis iš 
tikrųjų sugeba. Be to, tai gali reikšti pavojų. Galbūt baimė būti 
pernelyg susijaudinusiam yra įdiegta mums visiems. Kadangi 
naujagimis negali pasprukti ar kovoti ir netgi nesuvokia pavo- 
jaus, geriausia, ką jis sugeba, tai garsiai verkti susidūręs su tuo, 
kas nauja, kas jaudina ar erzina, kad suaugusieji atskubėtų ir jį 
išgelbėtų. 

Kaip ir ugniagesiams, mums, IJA, dažniausiai tenka reaguoti 
į netikrus aliarmus. Tačiau jei mūsų jautrumas bent kartą išgel- 
bėja gyvybę, vadinasi, ši savybė genetiškai vertinga. Žinoma, kai 
dėl jos pernelyg jaudinamės, būna apmaudu, tačiau tai yra dalis 
paketo, teikiančio daug pranašumų. 


Daugiau apie dirgiklius 

Dirgiklis yra bet koks dalykas, pažadinantis nervų sistemą, pa- 
traukiantis jos dėmesį, priverčiantis nervus iššauti papildomą 
»salvę“ tų mažyčių elektros krūvių, kuriuos jie generuoja. Mes 
Paprastai manome, jog dirgikliai mus pasiekia iš išorės, bet jais, 
be abejo, gali tapti ir mūsų kūno pojūčiai (skausmas, raumenų 
įsitempimas, alkis, troškulys, seksualiniai poreikiai) arba prisi- 
Minimai, fantazijos, mintys, planai. 

Dirgiklis gali būti įvairaus stiprumo (kaip kad triukšmo gar- 
sumas) ir trukmės. Jis gali labiau sudirginti dėl savo netikėtumo, 
kai, tarkime, išgąsdina automobilio signalas ar šūvis, arba dėl 
sudėtingumo, kai, pavyzdžiui, pobūvyje tenka girdėti iškart ke- 
turis pokalbius ir dar muziką. 

Dažnai prie dirginimo mes tiesiog priprantame. Bet kartais 
atrodo, jog turėtume sudirgti, tačiau nesudirgstame, užtat paskui 
staiga pasijuntame išsekę — ir štai kodėl: sąmonės lygmeniu mes 
taikstėmės su erzinančiu dalyku, o tuo metu jis mus alino. Net vi- 
dutiniško stiprumo ar jau pažįstamas dirgiklis, pavyzdžiui, dar- 
be praleista diena, IJA gali sukelti poreikį tyliai praleisti vakarą. 

Dirginimas yra sudėtingesnis reiškinys nei atrodo, nes tas pats 
dirgiklis skirtingiems žmonėms gali turėti skirtingą prasmę. Perpil- 
dytas parduotuvių rajonas kalėdiniu laikotarpiu vienam žmogui gali 
priminti smagias šeimos išvykas apsipirkti ir sukurti šiltą šventinę 
dvasią. Bet kitas žmogus praeityje gal buvo verčiamas eiti apsipirkti, 
privalėjo nupirkti dovanų neturėdamas pakankamai pinigų ir nė ne- 
nutuokdamas, ką išrinkti, vienu žodžiu, ankstesnės šventės jam ga- 
lėjo palikti slogius prisiminimus. Todėl buvimas parduotuvių rajone 
kalėdiniu laikotarpiu tokiam žmogui yra tikra kančia. 

Egzistuoja tokia bendra taisyklė: kai nevaldome dirginančio 
dalyko, jis mus dirgina dar labiau, ypač jei jaučiamės kieno nors 
terorizuojami. Mūsų pačių leidžiama muzika gali teikti malonu- 
mą, tačiau ji gali erzinti, kai sklinda iš kaimyno garsiakalbio, o 
jei mes jo jau prašėme ją išjungti, tai tampa nedraugišku ramy- 
bės trikdymu. Ši knyga galbūt netgi padidins jūsų irzliumą, mat 
jūs pradėsite suprasti esantys mažuma, kurios teisė būti mažiau 
dirginamai dažniausiai yra ignoruojama. 

Žinoma, išeitis yra pasiekti nušvitimą ir atsiriboti nuo visko, 
kas mus galėtų nemaloniai dirginti. Tad nenuostabu, kodėl tiek 
daug IJA susidomi dvasiniu tobulėjimu. 

ĮVERTINKITE SAVO JAUTRUMĄ 
Prisiminkite vieną ar daugiau atvejų, kai jūsų jautrumas jus ar dar | 
ką nors apsaugojo nuo kančių, didelio praradimo ar net mirties. | 
(Pavyzdžiui, aš ir visa mano šeima būtume žuvę, jei nebūčiau nu- 
budusi, vos tik pirmasis ugnies liežuvėlis sublykčiojo mūsų seno 
medinio namo, kuriame gyvenome, palubyje.) 

Ar susijaudinimas iš tiesų skiriasi nuo 

nerimo ir baimės? 

Svarbu susijaudinimo nepainioti su baime. Baimė sukelia jau- 
dulį, bet taip veikia ir daug kitų emocijų, įskaitant džiaugsmą, 
smalsumą ar pyktį. Tačiau mus taip pat gali pernelyg sujaudinti 
pusiau sąmoningos mintys ar blankūs išgyvenimai, nesukurian- 
tys akivaizdžių emocijų. Dažnai net nežinome, kas mus sujau- 
dina, o tai gali būti situacijos naujumas, triukšmas ir daug kitų 
dalykų, kuriuos regi mūsų akys. 

Iš tiesų egzistuoja keli būdai tapti sujaudintam ir dar kiti 
būdai jaustis sujaudintam, be to, ir jie skiriasi priklausomai nuo 
situacijos ir asmens. Susijaudinimas gali reikštis kaip paraudo- 
navimas, drebėjimas, smarkus širdies plakimas, raumenų įsitem- 
pimas, rankų ar kitų kūno dalių prakaitavimas. Patys žmonės 
dažnai nepastebi kai kurių ar visų tokio pobūdžio savo reakcijų. 
Kita vertus, žmonės gali sakyti, jog yra susijaudinę, bet tas susi- 
jaudinimas vos pastebimai reiškiasi kokiu nors iš minėtų būdų. 
Vis dėlto šis terminas nusako tai, ką bendra turi visi tie išgyveni- 
mai ir fizinės būsenos. Kaip ir žodis „stresas“, susijaudinimas iš 
tikrųjų perteikia kai ką, kas mums visiems yra žinoma, net jei tas 
„kai kas“ gerokai kitoniškas. Be abejo, stresas glaudžiai susijęs su 
jaudinimusi: mūsų atsakas į stresą - tai jaudulys. 

Kai pastebime, jog susijaudinome, mums norisi tą jaudu- 
lį tiksliai apibūdinti ir išsiaiškinti jo šaltinį - kad sužinotume, 
koks pavojus mums gresia. Ir dažnai manome, jog susijaudinimą 
sukėlė baimė. Mes nesuprantame, jog mūsų širdis gali smarkiai 
plakti vien dėl pastangų, kurių prireikė apdoroti papildomą dir- 
ginimą. Kartais žmonės, išvydę mus akivaizdžiai susijaudinu- 
sius, pamano, jog bijome, tad šitaip pradedame manyti ir mes. 
Tada, nusprendę, kad bijome, dar labiau susijaudiname. Dėl to 
ateityje imame vengti tos situacijos, nors būtent dalyvavimas 
joje ir pripratimas prie jos mus galėtų nuraminti. Apie tai, kaip 
svarbu baimės nepainioti su jauduliu, dar kalbėsime penktame 
skyriuje aptardami drovumą. 


Jūsų savybė jus iš tiesų daro ypatingus 

Didelis jautrumas subrandina daug vaisių. Jūsų protas veikia ki- 
taip. Visgi nepamirškite, kad tai, kas konstatuojama šioje knygo- 
je, tėra apytikris vidurkis. Nė vienas neturi visų toliau paminėtų 
savybių. Tačiau palyginti su ne IJA, dauguma mūsų esame: 


+»  Pranašesni, kai reikia pastebėti klaidas ir jų išvengti. 

+ Labai sąžiningi. 

+»  Gebantys labai gerai susikaupti. (Bet geriausiai veikiame, 
kai mūsų niekas neblaško.) 

+ Itin efektyviai atliekantys užduotis, kurioms reikia aky- 
lumo, kruopštumo, greičio ir menkų skirtumų jutimo. 

+  Gebantys apdoroti medžiagą iki subtilesnių lygmenų, 
psichologai tai vadina „semantine atmintimi“. 

+» Dažnai mąstantys apie savo mąstymą. 

+  Gebantys išmokti nesuprasdami, jog išmokome. 

+ Labiau paveikiami kitų žmonių nuotaikų ir emocijų. 

Žinoma, yra daug išimčių, ypač sąžiningumo atveju. Ir mes neno- 
rime būti veidmainiški, nes gerų ketinimų vedami galime pridaryti 
daug žalos. Visi paminėti gebėjimai turi ir negerų aspektų. Nors 
būname puikiai įgudę, deja, kai mus stebi, kai spaudžia laikas arba 
kai mus vertina, dažnai nesugebame pademonstruoti savo kom- 
petentingumo. Kadangi nuodugniau apdorojame informaciją, gali 
susidaryti įspūdis, kad iš pradžių mes nesuvokiame reikalo esmės, 
nors iš tikrųjų procesui rutuliojantis suprantame ir įsimename dau- 
giau už kitus. Galbūt kaip tik dėl to IJA lengviau išmoksta užsienio 
kalbas (nors jaudulys jiems gali sutrukdyti sklandžiai kalbėti). 

Beje, dažnesnis dėmesio telkimas į savo mintis nėra egocen- 
trizmas. Kitaip sakant, jei mus paklaustų, kas sukasi mūsų gal- 
vose, kažin ar paminėtume gilinimąsi į aplinkinį pasaulį - vei- 
kiausiai paminėtume savo vidinius svarstymus ar apmąstymus. 
Bet mes nevengtume pasakyti galvojantys apie kitus žmones. 

Mūsų organizmai irgi yra kitokie. Dauguma turime ypatingą 
nervų sistemą, todėl esame: 


+» Gerai gebantys atlikti subtilius motorinius judesius. 

+» Gerai gebantys išlaikyti ramų kūną. 

+ „Vyturiai“. (Čia yra daug išimčių.) 

+» Labiau veikiami tokių stimuliatorių kaip kava, jei tik ne- 
same prie jų labai pripratę. 

+» „Dešiniojo smegenų pusrutulio“ žmonės (mažiau linkę į li- 
nijinį mąstymą, kūrybiškiau apibendrinantys informaciją). 

+ Jautresni fiziniams aplinkos veiksniams. (Taip, tai reiškia 
dažnesnius šienligės priepuolius ir odos išbėrimus.) 


Regis, mūsų nervų sistema geba reaguoti į subtilesnius potyrius, 
bet dėl to mes taip pat lėčiau atsigauname, kai tenka reaguoti į 
stiprius dirgiklius. 


56 Itin jautrus asmuo 


Visgi jaudinimasis nėra nuolatinė IJA būsena. Mes nesame 
„chroniškai susijaudinę“ kiauras dienas ar miegodami. Tiesiog 
mus labiau sujaudina naujas ar ilgai trunkantis dirginimas. (Būti 
IJA nėra tas pats kas būti neurasteniškam, tai yra nuolat neri- 
mauti be akivaizdžios priežasties.) 


Ką manyti apie savo skiriamuosius bruožus 

Viliuosi, kad jūs jau pradėjote savo savybę vertinti iš esmės tei- 
giamai. Tačiau aš visgi rekomenduoju į ją žiūrėti kaip į neutra- 
lią. Ši savybė tampa privalumu arba nepatogumu tik tada, kai 
atsiduriate konkrečioje situacijoje. Kadangi tai savybė, būdinga 
visiems aukštesniesiems gyvūnams, ji privalo būti svarbi įvairio- 
mis aplinkybėmis. Spėju, jog tam tikra dalis aukštesniųjų gyvū- 
nų šią savybę išsaugojo dėl to, kad ji naudinga bent nedideliam 
skaičiui individų, visą laiką tykančių subtilių signalų. 15-20 pro- 
centų „jautriųjų, regis, yra tinkama proporcija, garantuojanti 
nuolatinį budrų dėmesį pavojui, naujam maistui, jauniklių ir 
sergančiųjų poreikiams, kitų gyvūnų įpročiams. 

Žinoma, taip pat pravartu grupėje turėti bent kelis indi- 
vidus, kurie nėra tokie jautrūs visoms grėsmėms ir kiekvieno 
veiksmo pasekmėms. Jie negalvodami puls tyrinėti naujų daly- 
kų arba kovoti už savo grupę ar teritoriją. Kiekvienai visuome- 
nei reikia ir vienų, ir kitų. Ir galbūt mažiau jautrių tiesiog rei- 
kia daugiau, kadangi jie dažniau žūva! Bet visa tai, suprantama, 
tėra spėlionės. 

Kita mano prielaida yra ta, kad žmonija iš jautriųjų turi dau- 
giau naudos negu kitos gyvūnų rūšys. Būtent daugiausia dėl IJA 
žmonės ir skiriasi nuo gyvūnų. Mes sugebame įsivaizduoti ga- 
limybes. Mes, žmonės, o ypač IJA, aiškiai suvokiame praeitį ir 
ateitį. Kita vertus, jei būtinybė yra išradimo motina, tai IJA ten- 
ka sugaišti kur kas daugiau laiko bandant išrasti naujus žmoni- 

jos problemų sprendimus - paprasčiausiai dėl to, kad jie jautresni 
alkiui, šalčiui, nuovargiui ir negalavimams. 

Kartais apie Žmones, turinčius mūsų savybę, yra sakoma, 
kad jie ne tokie laimingi arba ne taip gerai moka būti laimin- 
gi. Žinoma, mes galime atrodyti nelaimingi ir paniurę, bent jau 
„nejautriesiems“, nes itin daug laiko skiriame apmąstymams apie 
tokius dalykus kaip gyvenimo prasmė, mirtis ir būties kompli- 
kuotumas. Tai anaiptol nėra primityvus mąstymas, viską skirs- 
tantis į juoda ir balta. O kadangi daugumai „nejautriųjų“ galvoji- 
mas apie tokius dalykus, regis, neteikia didelio malonumo, jiems 
atrodo, kad mes, šitaip uoliai į viską gilindamiesi, turime būti 
nelaimingi. Ir mes, žinoma, tikrai netampame bent kiek laimin- 
gesni išjų girdėdami, jog esame nelaimingi (pagal jų laimės sam- 
pratą) ir kad jiems tampame problema, nes atrodome nelaimingi. 
Tokie kaltinimai kiekvieną gali padaryti nelaimingą. 

Šią mintį geriausiai išreiškė Aristotelis, kuris, kaip manoma, 
pašnekovo paklausė: „Ar tu geriau būtum laiminga kiaulė, ar ne- 
laimingas žmogus?“ IJA pirmenybę atiduoda maloniam jausmui, 
kurį suteikia gebėjimas būti labai supratingam, labai žmogiškam, 
net jei tai, ką jie supranta, ne visada leidžia džiūgauti. 

Bet tai anaiptol nereiškia, kad „nejautrieji“ yra kiaulės! Žinau, 
kai kas pasakys, kad aš bandau mus, IJA, padaryti elitu. Tačiau 
daugumai IJA toks „elitiškumas“ truktų kokias penkias minutes, 
nes jie tuoj pat imtų save smerkti dėl to, jog jaučiasi pranašesni. 
Aš tik siekiu jautriesiems įkvėpti tiek pasitikėjimo savimi, kad jie 
imtų jaustis lygiaverčiai daugumai žmonių. 

Paveldėjimas ir aplinka 
Daugelis iš jūsų galbūt savęs klausiate, ar šią savybę iš tikrųjų pa- 


veldėjote, ypač jei prisimenate tą metą, kai jūsų jautrumas, rodės, 
prasidėjo arba labai sustiprėjo. 

Dažniausiai jautrumas būna įgimtas. Tai pasitvirtino tyri- 
nėjant identiškus dvynius, kurie po gimimo buvo išskirti, bet 
augdami elgėsi labai panašiai, ir tai leidžia daryti prielaidą, kad 
elgesys bent jau iš dalies yra nulemtas genetiškai. 

Kita vertus, ne visada abu išskirti dvyniai demonstruoja šią 
savybę, net jeigu jie identiški dvyniai. Mat ir vienas, ir kitas dvy- 
nys taip pat bus linkęs formuoti savo asmenybę, labai panašią į 
jį auginančios motinos, nesvarbu, ar ji biologinė motina, ar ne. 
Reikalas tas, jog tikriausiai nėra tokių įgimtų savybių, kurių pa- 
kankamai didelis tam tikrų gyvenimo potyrių skaičius negalėtų 
sustiprinti, susilpninti, išpuoselėti ar eliminuoti. Pavyzdžiui, jei 
vaikas namuose ar mokykloje patiria stresą, tam, kad jis užsi- 
sklęstų, jam tereikia turėti menką įgimtą polinkį būti jautriam. 
Tai gali paaiškinti, kodėl jaunėliai vaikai dažniau tampa IJA - ir 
tai nėra niekaip susiję su genais. Kaip parodė moksliniai tyrimai, 
beždžioniukai, kuriuos traumavo ankstyvas atskyrimas nuo 
motinų, užaugę elgiasi labai panašiai kaip beždžionės, turinčios 
įgimtą jautrumą. 

Aplinkybės irgi gali versti šią savybę išnykti. Daugelį vaikų, 
kurie gimė labai jautrūs, tėvai, mokykla ar draugai spaudžia būti 
„kietesnius“. Gyvenimas triukšmingoje ar žmonių perpildyto- 
je aplinkoje, augimas didelėje šeimoje arba priverstinis fizinis 
krūvis kai kada gali sumažinti jautrumą, kaip kad intensyviai 
dresuojami jautrūs gyvūnai dažnokai praranda savo natūralų 
atsargumą, bent jau tam tikrų Žmonių atžvilgiu ar tam tikrose 
situacijose. Tačiau visiškas šios esminės savybės išnykimas atro- 
do mažai tikėtinas. 


O kaip dėl jūsų? 


Kai žmogus suaugęs, kiekvienu konkrečiu atveju būna sunku 
suprasti, ar jis tą savybę įgimė, ar ji jam išsivystė vėliau. Jums ge- 

riausias įrodymas, nors vargu ar tobulas, galėtų būti tai, ar tėvai 
jus prisimena kaip jautrų vaiką nuo pat gimimo. Jei tai įmanoma, 
paprašykite jų (arba žmonių, kurie jus augino) papasakoti, kokie 
buvote pirmus šešis gyvenimo mėnesius. 

Galbūt jūs sužinosite daugiau, jei iš pat pradžių nepulsite 
klausinėti, ar buvote jautrūs. Tiesiog pasiteiraukite, koks buvote 
kūdikis. Labai gali būti, kad tie pasakojimai jums atskleis viską. 
Vėliau pasidomėkite apie kai kuriuos požymius, būdingus itin 
jautriems kūdikiams. Gal jums labai nepatikdavo pokyčiai, pa- 
vyzdžiui, kai atėjus maudymo laikui jus nurengdavo ir paguldy- 
davo į vandenį arba kai jums pasiūlydavo naujo maisto? Gal jūs 
pernelyg ūmiai reaguodavote į kilusį triukšmą? Gal jums daž- 
nai skaudėdavo pilvą? Gal jūs sunkiai užmigdavote, neramiai ar 
trumpai miegodavote, ypač kai būdavote pervargę? 

Beje, jei jūsų tėvai neturėjo daugiau vaikų, jie galėjo nepaste- 
bėti nieko neįprasta, nes jūsų nebuvo su kuo palyginti. Maža to, 
kadangi tėvai dažnai kaltinami dėl kiekvieno savo vaikų sunku- 
mo, jie gali jausti poreikį įtikinti jus ir save, kad jūsų vaikystėje 
viskas buvo tobula. Jei norite, galite juos patikinti, jog neabejo- 
jate, jog jie padarė viską, ką galėjo, ir kad visi kūdikiai sukelia 
rūpesčių - bet jus domina, kokių rūpesčių sukėlėte būtent jūs. 

Jūs netgi galite jiems parodyti klausimyną, pateiktą šios kny- 
gos pradžioje. Pasiteiraukite jų, gal jie patys ar kiti jūsų šeimos 
nariai turi šią savybę. Jei paaiškėtų, kad ją turi giminaičiai iš 
abiejų pusių, tada tikimybė, jog savo jautrumą paveldėjote, yra 
labai didelė. 

Bet kas tada, jei taip nėra arba jūs nesate tuo tikri? Galbūt 
tai visai nesvarbu. Užtat tikrai svarbu štai kas: tai dabar yra jūsų 
savybė. Todėl per daug nesukite galvos dėl savo jautrumo kilmės. 
Kita tema yra kur kas aktualesnė. 

Savosios kultūros pažinimas: ko nesuvokiate, jums 
TAPS skauduliais 
Jūs ir aš mokomės į savo ypatingą savybę žiūrėti kaip į neutralų 
reiškinį, kuris vienais atvejais yra naudingas, kitais - ne, tačiau 
mūsų kultūra šios ir bet kurios kitos savybės tikrai nelaiko ni<u- 
tralia. Tai gerai išaiškino antropologė Margaret Mead. Nors nau- 
jagimiai paveldi labai įvairius termperamentus, tik maža jų dalis, 
tam tikras tipas, bus idealūs. Tariant M. Mead žodžiais, idealus 
asmuo išreiškia „kiekvieną socialinio audinio giją - vaikų prie- 
žiūrą, žaidimus, kuriuos jie žaidžia, dainuojamas dainas, politinę 
struktūrą, religinių papročių laikymąsi, meną ir filosofiją“. Kitos 
"savybės yra ignoruojamos, slopinamos, o jei apvilia, išjuokiamos. 

Kas yra idealas mūsų kultūroje? Kino filmai, reklamos, vie- 
šųjų erdvių apipavidalinimas - viskas mums šaukte šaukia, jog 
turėtume būti tokie ryžtingi kaip Terminatorius, tokie stojiški 
kaip Clintas Eastwoodas, tokie draugiški kaip Goldie Hawn. 
Mus turėtų maloniai stimuliuoti ryškios šviesos, triukšmas ar 
linksmų vyrukų šutvė, neišlendanti iš baro. Jei jaučiamės sukrės- 
ti ar įjaudinti, visada galime išgerti analgetikų. 

Jei iš šios knygos prisiminsite tik vieną dalyką, tai turėtų būti 
šis mokslinis tyrimas. Xinyinas Chenas ir Kennethas Rubinas iš 
Vaterlo universiteto Ontarijuje (Kanada) bei Yuerongas Sunas iš 
Šanchajaus mokytojų universiteto, siekdami nustatyti, dėl kokių 
savybių vaikai sulaukia didžiausio populiarumo, 480 Šancha- 
jaus mokinių palygino su 296 Kanados mokiniais. Paaiškėjo, kad 
Kinijoje „drovūs“ ir „jautrūs“ vaikai buvo tarp tų, su kuriais daž- 
niausiai norėdavo draugauti ar žaisti kiti vaikai. (Literatūrinėje 
kinų kalboje žodis „drovus“ ar „tylus“ reiškia „gerą“ arba „gero 
elgesio“. Žodis „jautrus“ gali būti verčiamas kaip „suprantantis“ 
ir yra pagyrimas.) Kanadoje drovūs ir jautrūs vaikai buvo tarp 

ATSIKRATANT DAUGUMOS VIEŠPATAVIMO 


1. Kokia buvo jūsų tėvų nuostata jūsų jautrumo atžvilgiu? Ko 
jiems norėjosi — ar kad jį išsaugotumėte, ar kad prarastumėte? 
Kuo jie jį laikė: nepatogumu, drovumu, silpnumu, bailumu, me- 
ninių gebėjimų požymiu, patrauklumu? O ką apie jūsų jautrumą 
galvojo kiti giminaičiai, draugai, mokytojai? 

2. Pamąstykite apie populiariąją žiniasklaidą, ypač apie tai, kokia 
ji buvo jūsų vaikystėje. Kokius asmenis jūs garbinote ir laikėte 
sektinu pavyzdžiu? Ar jie panėšėjo į IJA? O gal dabar jums aki- 
vaizdu, kad tai buvo Žmonės, į kuriuos jūs niekaip negalėtumėte 
būti panašus? 

2. Pamąstykite apie nuostatą, kuri jums galiausiai susiforma- 
vo. Kaip ji paveikė jūsų karjerą, meilės reikalus, pramogavimą ir 
draugavimą? 

4. Kaip populiarioji žiniasklaida IJA traktuoja šiuo metu? Pa- 
Mąstykite apie teigiamus ir neigiamus IJA įvaizdžius. Kuris do- 
minuoja? (Atkreipkite dėmesį į tai, kad kai kino filme ar knygo- 
je asmuo būna auka, jis dažnai vaizduojamas kaip iš prigimties 
jautrus, pažeidžiamas, pernelyg besijaudinantis. Tai palanku sie- 
kiant siužeto dramatizmo, nes auka yra akivaizdžiai sukrėsta ir 
prislėgta, bet nepalanku IJA, nes buvimas „auka“ sutapatinamas 
su jautrumu.) 


5. Pamąstykite apie IJA įnašą į visuomenės vystymąsi. Prisimin- | 


kite pavyzdžius, su kuriais susidūrėte asmeniškai arba apie ku- | 


riuos esate skaitę. Galite pradėti kad ir nuo Abraomo Linkolno. 


6. Pagalvokite apie tai , kuo jūs praturtinate visuomenę. Kad ir ką 


veiktumėte - kurtumėte skulptūras, augintumėte vaikus, studi- 


juotumėte fiziką, balsuotumėte - jūs esate linkęs viską nuodug- : 


niai apmąstyti, rimtai žiūrėti į detales, puoselėti ateities viziją ir 
stengtis būti sąžiningas. 

mažiausiai populiarių. Gali būti, kad augdami ir jūs susidūrėte 
su tokiu požiūriu. 

Pagalvokite, kaip jus paveikė tai, kad savo visuomenei nesate 
idealūs. O nepaveikti negalėjo - ne tik kitų žmonių požiūris į jus, 
bet ir tai, kaip jūs patys buvote priversti pradėti vertinti save. 


Psichologijos šališkumas 
Psichologiniai tyrimai suteikia vertingų įžvalgų apie žmones, ir 
daug dalykų šioje knygoje pagrįsti tokių tyrimų išvadomis. Ta- 
čiau psichologija nėra tobula. Ji tegali išreikšti savos kultūros 
šališkumus. Galėčiau vieną po kito minėti psichologinius tyri- 
mus, išreiškiančius tendencingą nuostatą, kad žmonės, mano 
"vadinami IJA, yra ne tokie laimingi, ne tokie psichiškai sveiki 
ar net ne tokie kūrybingi ir ne tokie protingi (pirmi du dalykai 
neabejotinai nėra tiesa). Tačiau aš pasilaikysiu tuos pavyzdžius 
perauklėti savo kolegoms psichologams. Tad kritiškai vertinki- 
te tokius jūsų apibūdinimus kaip „uždaras“, „intravertiškas“ ar 
„baikštus“. Mums žengiant į priekį jūs suprasite, kodėl tie apibū- 
dinimai klaidingi. Jie ignoruoja šios savybės esmę ir jai suteikia 
neigiamą atspalvį. Pavyzdžiui, tyrimas atskleidė, kad daugumai 
žmonių intravertiškumas asocijuojasi su prasta psichine sveika- 
ta, nors tai tikras nesusipratimas. Kai IJA susitapatina su tokiais 
apibūdinimais, jie ima mažiau pasitikėti savimi ir labiau jau- 
dinasi situacijose, kuriose iš šitaip apibūdintų žmonių tikimasi 
kone apsijuokimo. 

Pravartu žinoti, jog tose kultūrose, kuriose ši savybė yra la- 
biau vertinama (Japonija, Švedija, Kinija), tokio pobūdžio tyri- 
mai įgauna kitokį aspektą. Pavyzdžiui, japonų psichologai, regis, 
tikisi, kad jų jautrūs tiriamieji pasirodys geriau - ir jie pasirodo 
geriau! Tyrinėdami stresą, japonų psichologai įžvelgia, jog ne- 
jautrūs Žmonės su juo susidoroja prasčiau. Visgi nėra prasmės 

kaltinti mūsų kultūros psichologijos ar gerų ketinimų turinčių 

tyrėjų. Jie tikrai stengiasi. 

Karališkieji patarėjai ir kariai karaliai 

Norime to ar ne, pasaulį vis labiau užvaldo agresyvios kultūros — 
tos, kurios nukreiptos išorėn, kurioms patinka plėstis, varžytis 

ir nugalėti. Kai susiduria kultūros, natūralu, kad viršų paprastai 

paima agresyvesnė. 

Kaip susiklostė tokia padėtis? Didžiajai pasaulio daliai tai 
prasidėjo Azijos stepėse, kur gimė indoeuropiečių kultūra. Tie 
jodinėjantys klajokliai išliko gausindami arklių ir galvijų kaime- 
nes, kurias, kaip ir žemes, dažniausiai grobdavo iš kitų. Maždaug 
prieš septynis tūkstančius metų jie įžengė į Europą, o šiek tiek 
vėliau pasiekė Viduriniuosius Rytus ir Pietų Aziją. Prieš jiems 
atklystant, čia beveik nebuvo arba išvis nebuvo karų, vergovės, 
monarchijos ar dominuojančių klasių. Atvykėliai vietinius žmo- 
nes siekė paversti baudžiauninkais ar vergais, neturinčiais arklių, 
statė sienomis apsuptus miestus ten, kur iki tol buvo taikios gy- 
venvietės, ir kariaudami bei prekiaudami skverbėsi į didesnes 
karalystes ar imperijas. 

Ilgiausiai gyvavusios, laimingos indoeuropiečių visuomenės 
visada buvo valdomos dviejų klasių - karių karalių ir jų karališ- 
kųjų patarėjų ar patarėjų žynių. Ir indoeuropiečių kultūra pui- 
kiai užsirekomendavo. Pusė pasaulio kalba indoeuropiečių kal- 
bomis, o tai reiškia, kad ir mąsto indoeuropietiškai. Plėtimasis, 
laisvė ir garbė yra gerai. Tai karių karalių vertybės. 

Tačiau tam, kad agresyvios visuomenės išliktų, joms visada 
reikia ir tos žynių, teisėjų bei patarėjų klasės. Ši klasė subalansuo- 
ja karalius ir karius (kaip kad JAV Aukščiausiasis teismas suba- 
lansuoja prezidentą ir jo ginkluotąsias pajėgas). Tai blaiviau mąs- 
tanti grupė, neretai slopinanti perdėtą karalių karių entuziazmą. 

Kadangi ši patarėjų klasė dažnai pasirodo esanti teisi, jos nariai 
yra gerbiami kaip konsultantai, istorikai, mokytojai, moksli- 
ninkai ir teisingumo puoselėtojai. Būdami toliaregiški, jie, pa- 
vyzdžiui, siekia gerovės tiems paprastiems žmonėms, nuo kurių 
yra priklausoma visuomenė, kurie gamina maisto produktus ir 
augina vaikus. Patarėjų klasė taip pat perspėja dėl neapgalvotų 
karų ir netinkamo žemės naudojimo. 

Trumpiau tariant, stipri karališkųjų patarėjų klasė ragina 
stabtelėti ir pamąstyti. Ir ji stengiasi - manau, šiais laikais vis 
sėkmingiau - nuostabią, ekspansyvią savo visuomenės energiją 
nukreipti nuo agresijos ir dominavimo. Pasak jų, geriau ją nau- 
doti kūrybingiems išradimams, tyrimams, visos planetos ir silp- 
„nųjų apsaugai. 

Regis, IJA išties tinka šiam patarėjų vaidmeniui. Mes esame 
rašytojai, istorikai, filosofai, teisėjai, menininkai, tyrinėtojai, te- 
ologai, psichoterapeutai, mokytojai, tėvai ir paprasti sąžiningi 
piliečiai. Ir kiekvienoje iš šių sričių demonstruojame, jog esame 
linkę skrupulingai įvertinti visus galimus vienokio ar kitokio 
sumanymo poveikius. Mes dažnai save padarome nepopuliarius, 
nes neleidžiame daugumai stačia galva pulti į priekį. Tad jei no- 
rime puikiai atlikti savo vaidmenį, turime labai gerai apie save 
galvoti. Privalome nepaisyti tų visų karių vertinimų, jog esame 
prastesni už juos. Kariai pasižymi ryžtingu stiliumi, ir jis, žino- 
ma, turi savo vertę. Tačiau mes irgi turime savo stilių, turime ką 
svarbaus pasiūlyti visuomenei. 


Čarlzo atvejis 


Čarlzas buvo vienas iš nedaugelio mano kalbintų IJA, kurie visą 
gyvenimą žinojo esantys jautrūs ir tai laikė gera savybe. Ypatin- 
ga Čarlzo vaikystė ir jos pasekmės puikiai iliustruoja savigarbos 
ir vyraujančios kultūros poveikio svarbą. 

Čarlzas yra laimingai vedęs antrą kartą ir džiaugiasi turįs ge- 
rai mokamą ir gerbiamą akademinį darbą. Laisvalaikiu jis skam- 
bina pianinu, juolab itin talentingai. Čarlzas jaučia tvirtą vidinį 
įsitikinimą, jog šių dalykų daugiau negu pakanka tam, kad jie 
suteiktų prasmės jo gyvenimui. Visa tai išgirdusi mūsų pokalbio 
pradžioje, aš, suprantama, susidomėjau jo vaikyste. 

Štai pirmasis Čarlzo atsiminimas. (Aš visada šito prašau kal- 
binamų asmenų - net jei atsiminimas nėra tikslus, jo turinys daž- 
niausiai duoda toną visam gyvenimui arba atskleidžia jo pagrin- 
dinę temą.) Taigi Čarlzas stovi ant šaligatvio, už minios, kuri gė- 
risi vitrina, pilna kalėdinių papuošalų. Jis sušunka: „Pasitraukite, 
aš noriu pamatyti!“ Žmonės juokdamiesi praleidžia jį į priekį. 

Koks pasitikėjimas! Šis gebėjimas taip drąsiai kalbėti, žino- 
ma, turėjo susiformuoti šeimoje. 

Čarlzo tėvai džiaugėsi tuo, jog jis yra jautrus. Jų draugų rate - 
toje meniškoje, intelektualioje subkultūroje - jautrumas buvo 
asocijuojamas su ypatingu intelektu, geru išsiauklėjimu ir subti- 
liu estetiniu skoniu. Užuot nerimavę dėl to, kad Čarlzas tiek daug 
mokosi, o ne žaidžia žaidimus su kitais berniukais, jo tėvai skati- 
no jį skaityti netgi dar daugiau. Jiems Čarlzas buvo idealus sūnus. 

Užaugęs tokioje aplinkoje, Čarlzas pasitikėjo savimi. Jis ži- 
nojo, kad ankstyvame amžiuje perėmė puikų estetinį skonį ir 
moralines vertybes. Čarlzas tikrai nemanė turįs ydą. Žinoma, 
ilgainiui jis suprato esąs kitoks, priklausąs prie mažumos, tačiau 
visa jo subkultūra buvo kitokia - ir ta kultūra jį išmokė į ją Žiū- 
rėti kaip į pranašesnę, o ne kaip į prastesnę. Čarlzas visada pasi- 
tikinčiai elgėsi tarp nepažįstamų Žmonių, net tada, kai prieš įsto- 
damas į vieną iš Ivy League universitetų lankė geriausias paren- 
giamąsias mokyklas ir kai paskui ėmė eiti profesoriaus pareigas. 

Kai Čarlzo paklausiau, ar jis mato šios savybės pranašumų, 
jis be vargo išvardijo jų daugybę. Pavyzdžiui, Čarlzas buvo tikras, 

kad ji prisidėjo prie jo muzikinių gabumų lavinimo. Ta savybė 
per kelerius psichoanalizės metus jam taip pat padėjo geriau pa- 
žinti save. | 

O dėljos keliamų nepatogumų ir Čarlzo prisitaikymo prie jų, 
tai jis atsakė esąs labai jautrus triukšmui, todėl gyvena tyliame ra- 
jone, tarp mielų ir'subtilių garsų, įskaitant fontano čiurlenimą vi- 
diniame kieme ir gerą muziką. Be to, jam būdingos stiprios emo- 
cijos, kurios retsykiais gali sukelti depresiją. Bet jis tyrinėja savo 
išgyvenimus ir sprendžia jų problemą. Čarlzas supranta, kad jis į 
viską per daug emocingai reaguoja, tačiau stengiasi sau tai leisti. 

Į per didelį susijaudinimą jo kūnas dažniausiai atsako stipria 
fiziologine reakcija, dėl kurios padarinių jį gali kamuoti nemi- 
ga. Bet pasak Čarlzo, paprastai jis sugeba tai suvaldyti pasitelk- 
damas savitvardą ir „elgdamasis atitinkamu būdu“. Jei reikalai 
darbe ima pernelyg slėgti, jis pasišalina iš jo iškart, kai tik gali, 
ir susikaupusią įtampą arba „išvaikščioja“, arba išsklaido skam- 
bindamas pianinu. Kai jį paskyrė į aukštesnes akademines parei- 
gas, kurios jam kėlė per didelę įtampą, jis tų pareigų pasitaikius 
pirmai progai atsisakė. 

Čarlzas organizuoja kasdienį gyvenimą atsižvelgdamas į 
savo savybę, išlaikydamas optimalų jaudinimosi lygį ir nesijaus- 
damas dėl to koks nors „kitoks“. Kai paklausiau, kaip paprastai 
darau, ką jis patartų kitiems IJA, Čarlzas pasakė: „Skirti pakan- 
kamai laiko integruotis į pasaulį - jūsų jautrumas nėra kas nors, 
ko reikėtų bijoti.“ 


Kodėl turėtume savimi labai didžiuotis 

Šis pirmas skyrius gali būti labai stimuliuojantis! Jums jau tik- 
riausiai spėjo kilti daug stiprių, painių jausmų. Iš patirties žinau, 
kad jums skaitant šią knygą ir atliekant joje siūlomus „darbus“, 
tie jausmai taps vis aiškesni ir malonesni. 

Dar kartą apibendrinkime. Kadangi jūs pastebite subtilius 
dalykus, kuriuos pražiūri kiti, natūralu, kad taip pat greičiau pa- 
siekiate tokį susijaudinimo lygį, kai jau imate jaustis nepatogiai. 
Šis pirmas faktas apie jus negalėtų būti tiesa, jei nebūtų tiesa ir 
antras faktas: tai yra pasiūlymų paketas - labai geras paketas. 

Taip pat svarbu, kad jūs turėtumėte omenyje, jog ši knyga yra 
tiek apie jūsų asmeninę įgimtą fiziologinę savybę, tiek apie jūsų 
dažnai neįvertintą visuomeninę reikšmę. Jūs gimėte būti patarė- 
jais ir mąstytojais, dvasiniais ir moraliniais visuomenės lyderiais. 
Visa tai mums leidžia pagrįstai savimi didžiuotis. 

| Panaudokite tai, ko išmokote 
| Jūsų reakcijų į permainas „performulavimas“ 

Kai kurių skyrių pabaigoje aš jūsų prašysiu „performuluoti“ savo 
išgyvenimus atsižvelgiant į tai, ką tuo metu jau žinosite. Toks 
„performulavimas“, arba „refreimingas“ (pagal anglų kalbos žodį 
reframe - iš naujo įrėminti), yra kognityvinės psichologijos ter- 
minas, kuris paprasčiausiai reiškia, kad kokį nors dalyką reikia 
pradėti matyti naujai, naujame kontekste, naujai „įrėmintą.. 

Štai pirma tokio „performulavimo“ užduotis. Pamąstykite 
apie tris labai svarbias permainas savo gyvenime, kurias gerai 
prisimenate. Paprastai IJA į permainą reaguoja pasipriešinimu. 
Arba bando save į ją „įsprausti“, bet dėl to vis tiek kenčia. Mat 
mes tiesiog „neįvykdome“ pokyčių tinkamai, net ir gerų. Tai gali 
tapti iš proto varančiu dalyku. Kai išleido mano romaną ir turė- 
jau vykti į Angliją jo reklamuoti, tai reiškė, jog galiausiai išsipildė 
daug metų puoselėta mano svajonė. Bet aš, žinoma, sunegalavau 
ir man beveik neteko pasimėgauti kelione. Tada maniau, jog tai 
yra neurotiškas didžiosios akimirkos grobimas iš savęs. Dabar, 

kai esu įsigilinusi į šią savybę, suprantu, kad ta kelionė man buvo 
tiesiog pernelyg jaudinanti. 

Mano naujas požiūris į tą išgyvenimą yra kaip tik tai, ką tu- 
riu omenyje kalbėdama apie „performulavimą . Taigi dabar jūsų 
eilė. Sutelkite dėmesį į tris labai svarbias permainas ar staigme- 
nas savo gyvenimė ir išsirinkite vieną. Tai gali būti koks nors 
praradimas ar ko nors pabaiga - tai, kas tada atrodė blogas da- 
lykas. Tada išsirinkite kitą permainą, kuri atrodė esanti neutrali, 
tiesiog kaip didelis pasikeitimas. Galop išsirinkite trečią, gerą, 
permainą - tai, ką vertėjo švęsti, arba tai, kas buvo padaryta dėl 
jūsų ir turėjo jus nudžiuginti. Dabar žingsnis po žingsnio atlikite 
tokią procedūrą: 


1. Pagalvokite apie savo reakciją į tą permainą ir koks visa- 
da buvo jūsų požiūris į ją. Ar jums atrodė, jog reagavote „blogai“ 
arba ne taip, kaip būtų reagavę kiti? O gal jūsų reakcija buvo per 
daug ilga? Gal nusprendėte, kad jums apskritai kas nors negerai? 
Gal bandėte slėpti savo susikrimtimą nuo kitų? O gal kiti tai pa- 
stebėjo ir pareiškė, jog „persistengėte '? 

Štai neigiamos permainos pavyzdys: Džošui dabar trisde- 
šimt metų, tačiau daugiau kaip du dešimtmečius jame tūno gė- 
dos jausmas - nuo tada, kai mokantis trečioje klasėje jam teko 
pradėti lankyti kitą pradžios mokyklą. Senoje mokykloje jis 
buvo ganėtinai mėgstamas dėl gabumų piešimui, humoro jaus- 
mo, keistoko aprangos stiliaus ir kitų dalykų. Naujoje mokykloje 
dėl tų pačių savybių Džošas tapo priekabių ir patyčių objektu. 
Jis elgėsi taip, tarsi jam tai nerūpėtų, tačiau širdyje jautėsi siau- 
bingai. Net ir dabar, sulaukus trisdešimties, jį vis dar kamuoja 
mintis, ar tik jis nenusipelnė būti toks „nemėgstamas“. Gal jis iš 
tikrųjų buvo keistas „silpnuolis“? Jei ne, kodėl tada savęs negynė 
drąsiau? Gal visa tai buvo tiesa? 

2. Įvertinkite savo reakciją atsižvelgdami į tai, ką dabar ži- 
note apie automatišką savo kūno funkcionavimą. O dėl Džošo 
atvejo, tai pasakyčiau, kad tomis pirmosiomis savaitėmis naujo- 
ję mokykloje jis buvo nepaprastai susijaudinęs. Jam turėjo būti 
sunku sugalvoti, ką pasakyti vaikiškai gudraus, gerai pasirodyti 
žaidžiant žaidimus ir atliekant mokyklines užduotis, iš ko vaikai 
ir sprendžia apie naują mokinį. Peštukai Džošą laikė lengvu gro- 
biu, kuris jiems galėjo suteikti galimybę atrodyti šaunesniems. 
Kiti bijojo jį ginti. Džošas prarado pasitikėjimą savimi ir jautėsi 
esąs „defektyvus',-nepatrauklus. Dėl to jis dar labiau jaudinda- 
vosi, kai bandydavo atlikti ką nors nauja stebint kitiems vaikams. 
Jis niekada neatrodė atsipalaidavęs ir ramus. Tai buvo skausmin- 
gas metas, bet tikrai ne toks, kurio reikėtų gėdytis. 

3. Pagalvokite, ar yra dalykų, kuriuos reikia padaryti dabar. 
Aš labai rekomenduoju savo naują požiūrį į tą situaciją kam nors 
išsakyti — su sąlyga, kad jūsų požiūris bus suprastas. Gal tai net- 
gi galėtų būti žmogus, dalyvavęs toje situacijoje, jis jums padėtų 
prisiminti daugiau detalių. Taip pat siūlau užsirašyti savo seną ir 
naują požiūrį į tą permainą ir kurį laiką šiuos užrašus laikyti po 
ranka kaip atmintinę. 


2 skyrius 


Ieškant giliau 


Perpraskite savo ypatingą savybę, kad ir kas tai būtų 


DABAR „PERSTATYKIME BALDUS“ JŪSŲ GALVOJE ir išsklai- 
dykime visas abejones dėl to, ar ši jūsų savybė tikrai egzistuoja. 
Tai svarbu, nes ligi šiol psichologijos mokslas apie ją labai mažai 
„diskutavo. Mes apžvelgsime „ligos istoriją ir aptarsime moksli- 
nius faktus, kurių didžioji dalis buvo nustatyta tyrinėjant vaikų 
temperamentus ir kurie leidžia tą „ligos istoriją puikiai ilius- 
truoti pasakojimu apie du vaikus. 


Stebint Robjį ir Rebeką 

Maždaug apie tą laiką, kai pradėjau tyrinėti itin didelio jautrumo 
reiškinį, mano artima draugė pagimdė dvynius - Robį ir Rebeką. 
Nuo pat pirmosios dvynių gyvenimo dienos galėjai justi, kad jie 
skirtingi, ir aš gerai žinojau kodėl. Mokslo žmogus, gyvenantis 
manyje, džiūgavo. Aš mačiau augant labai jautrų vaiką, maža to, 
Robis augo turėdamas asmeninę „palyginamąją grupę“ - sesutę 
Rebeką, gimusią visiškai tokioje pačioje aplinkoje. 

Stebėti Robį nuo pat gimimo buvo ypač naudinga, nes tai 
išsklaidė bet kokias mano turėtas abejones dėl to, ar ši savybė - 
itin didelis jautrumas - yra įgimta. O kad su Robiu ir jo sesute 
nuo pat gimimo buvo elgiamasi skirtingai, iš pradžių daugiausia 
lėmė būtent jo jautrumas, tas įgimtas kitoniškumas. (Kadangi 
yra skirtingų lyčių, Robis ir Rebeka nėra identiški, bet dizigo- 

tiniai dvyniai, taigi genetiškai vienas nuo kito skiriasi panašiai 
kaip skiriasi visi broliai ir seserys.) 

Glajumi šiam psichologiniam tortui tapo tai, kad susikeitė 
lytys, siejamos su dideliu jautrumu. Jautrusis buvo berniukas 
Robis, o ne Rebeka. Stereotipus taip pat paneigė faktas, kad Ro- 
bis gimė smulkesnis už Rebeką. 

Kai apie visa tai skaitysite, nenustebkite, jei išgyvensite emo- 
cinę reakciją. Aš pasakoju šią istoriją todėl, kad kai kas joje gali 
tikti ir jums. Migloti atsiminimai ar jausmai, kurių neatsimena- 
te, bet kažkada išgyvenote, gali sugrįžti. Reaguokite į juos ramiai. 
Paprasčiausiai stebėkite. Tiesą sakant, juos būtų pravartu užsi- 
rašyti. Tai jums taptų naudinga informacija skaitant kelis kitus 
skyrius ir atliekant „namų darbus“. 


Miego problemos 


Praėjus kelioms dienoms po Robio ir Rebekos gimimo, jų tempe- 
ramentų skirtumai labiausiai išryškėdavo tada, kai kūdikiai pa- 
vargdavo. Rebeka lengvai užmigdavo ir miegodavo neprabusda- 
ma. Robio atveju buvo visiškai kitaip - jis nemiegodavo ir verk- 
davo, ypač jei kas nors pasikeisdavo, tarkime, ateidavo lankytojų 
ar tėvams tekdavo su dvyniais kur nors važiuoti. O tai reiškė, jog 
mama ir tėtis jį turėdavo nešioti, supti, glostyti ar niūniuoti, kad 
galop apramintų. 

Šiais laikais patariama ūgtelėjusį jautrų vaiką paguldyti į 
lovą ir leisti tylai ir tamsai pamažu numaldyti per daug stiprų 
sudirginimą, kuris yra tikroji jo verkimo priežastis. IJA puikiai 
žino, ką reiškia būti „pernelyg išvargusiam, kad galėtum miego- 
ti“. Iš tikrųjų mes būname per daug išsekę, todėl ir neįstengiame 
užmigti. 

Tačiau palikti kūdikį valandą verkti - ne, šito dauguma tėvų 
negalėtų ištverti, juolab kad tai nėra labai protinga. Kūdikį grei- 

čiausiai nuramina ritmiškas judėjimas. Robio tėvai galiausiai su- 
siprato, kad jį geriausiai užmigdo elektroninės sūpuoklės. 

Tada iškildavo kita problema, susijusi su Robio miegojimo 
įpročiais. Kiekvieno žmogaus miegui būdingi momentai, kai 
jam lengva arba sunku nubusti, bet jautrūs vaikai, regis, turi ma- 
žiau gilaus, ramaus miego periodų. O nubudusiems jiems būna 
sunkiau vėl užmigti. (Tai veikiausiai buvo būdinga ir jums, pri- 
simenate jūs tai ar ne.) Kai aš auginau savo itin jautrų vaiką, šią 
problemą spręsdavau antklodėmis uždengdama jo lovytę. „Pala- 
pinėje“ būdavo tylu ir jauku. Tai ypač padėdavo, jei jį migdyda- 
vau nepažįstamoje vietoje. Kartais jautrūs vaikai iš tiesų priver- 
čia savo tėvus būti tvirtus ir kūrybiškus. 


Viena naktis - du vaikai 


Kai Robiui ir Rebekai beveik sukako treji, jiems gimė broliukas. 
Mudu su vyru nuvykome į mano draugės namus ir ten pasiliko- 
me nakčiai, nes dvynių tėvai buvo ligoninėje. Jie mus perspėjo, 
kad Robis bent kartą nubus išgąsdintas baisaus sapno. (Jis tokius 
sapnuodavo kur kas dažniau negu sesuo - IJA tai būdinga.) 

Mudu miegojome jų tėvų lovoje. Kaip ir tikėtasi, penktą va- 
landą ryto į miegamąjį įšlepsėjo tyliai raudodamas Robis. Kai jis 
savo tėvų lovoje pamatė „ne tuos“ žmones, jo mieguistas verkšle- 
nimas pavirto spiegimu. 

Net neįsivaizduoju, kas turėjo dėtis jo galvelėje. Tikriausiai 
jis pagalvojo: „Pavojus! Mamos nėra! Siaubingi padarai užėmė 
jos vietą!“ 

Dauguma tėvų sutinka, kad reikalai pagerėja, kai vaikas pra- 
deda suprasti žodžius. Tai ypač aktualu, jei vaikas yra labai jaut- 
rus ir turi lakią vaizduotę. 

Aš puoliau taisyti padėtį stengdamasi tarp Robio kūkčiojimų 
įterpti raminančius žodžius. 

Laimė, Robis turi puikų humoro jausmą. Taigi priminiau jam 
nau sausainiais „apetitui sužadinti“. Jis atsidūsėjo, įdėmiai į mane 
pažiūrėjo, o tada nusišypsojo. Ir jo mažame protelyje aš iš baisios 
būtybės, atėmusios mamą, pavirtau į kvailutę mamos draugę Elein. 

Paklausiau jo, ar jis nori gultis pas mus, bet žinojau, kad Ro- 
bis pasirinks savo lovytę. Netrukus jis jau saldžiai joje miegojo. 

Ryte į miegamąjį užsuko Rebeka. Pamačiusi, kad tėvų nėra, 
ji nusišypsojusi tarė: „Sveika, Elein. Sveikas, Artai“, ir išėjo. Štai 
kaip ne IJA skiriasi nuo IJA! 

Baisu pagalvoti, kas būtų atsitikę, jei būčiau surikusi Robiui 
užsičiaupti ir grįžti į lovą. Jis tikriausiai būtų tai padaręs jausda- 
masis apleistas šiame pavojingame pasaulyje. Bet jis nebūtų už- 
migęs. Jo intuityvus protas būtų valandų valandas aiškinęsis šį 
atsitikimą ir galbūt netgi nusprendęs, jog dėl visko kaltas jis pats. 
Jautriems vaikams nė nereikia susitrenkti ar patirti traumą, kad 
jie pradėtų bijoti tamsos. 


Dar šis tas apie Robį 
Kai pirmaisiais dvynių gyvenimo metais tėvai su jais apsilan- 
kė meksikiečių restorane, mariači muzikantai Rebeką sužavėjo. 
Robį jie pravirkdė. Antraisiais jų gyvenimo metais Rebeką džiu- 
gino vandenyno bangos, plaukų kirpimas ir karuselė. Robis tų 
dalykų bijojo, bent jau iš pradžių, kaip kad pirmą dieną bijojo 
vaikų darželyje, taip pat viso to triukšmo, kylančio per kiekvieną 
gimtadienį ar šventę. Maža to, laikui bėgant jį ėmė bauginti ir 
kiti dalykai, pavyzdžiui, pušies kankorėžiai, jo lovatiesės raštai, 
šešėliai ant sienos. Mums tokios baimės atrodė keistos ir netik- 
roviškos, bet jam jos buvo kuo tikriausios. 

Trumpai tariant, Robio vaikystė yra sunkoka jam pačiam 
ir jo rūpestingiems, santūriems ir kompetentingiems tėvams. 

Beje, nors tai ir neteisinga, bet kokio temperamento varginan. 
tys aspektai labiau reiškiasi tada, kai namų aplinka sveika. Jei 
ji būna kitokia, tam, kad išgyventų, mažylis daro viską, ką rej- 
kia, siekdamas prisitaikyti prie jį auginančių žmonių. Tuo metu 
jis slopina savo temperamentą, bet šis vienokiu ar kitokiu būdu 
prasiveržia vėliau; pavyzdžiui, kaip su stresu susiję fiziologiniai 
simptomai. Tačiau Robiui leidžiama būti tokiam, koks yra, tad 
jis visiems laisvai demonstruoja savo jautrumą. Jis turi galimybę 
reikšti savo jausmus ir šitaip darydamas gali mokytis, kas pasi- 
teisina, o kas - ne. 

Pavyzdžiui, pirmus ketverius gyvenimo metus į kokius nors 
sukrėtimus Robis dažnai reaguodavo piktomis ašaromis. Tėvai 
jį kantriai mokė tvardyti emocijas. Ir kiekvieną mėnesį jis, ro- 
dės, vis sėkmingiau pakeldavo sukrėtimus. Tarkime, žiūrėdamas 
kino filmus su baugiais ar liūdnais epizodais, jis pratinosi kartoti 
tėvų žodžius: „Tai tik filmas“ arba „Taip, bet aš žinau, kad vis- 
kas baigsis gerai. Arba užsimerkdavo ir užsidengdavo ausis ar 
trumpam išeidavo iš kambario. 

Galbūt dėl jam būdingo didesnio atsargumo Robis lėčiau 
mokosi kai kurių fizinių įgūdžių. Jam sunkiau sekasi su kitais 
vaikais žaisti greitesnius, šiurkštesnius žaidimus. Bet jis siekia 
lygiuotis į vikresnius vaikus, todėl jie priima jį žaisti. Kadangi 
Robiui taip rūpestingai padedama prisitaikyti, jam kol kas labai 
patinka mokykloje. 

Robiui būdinga ir daugiau dalykų, kurie, žinant jo ypatingą 
savybę, neturėtų stebinti. Jis turi nepaprastai lakią vaizduotę. Jį 
traukia viskas, kas meniška, ypač muzika (tuo pasižymi daugelis 
IJA). Kai Robis jaučiasi patogiai prieš savo „publiką“, jis mėgsta 
juokauti ir būna puikus artistas. Nuo trejų metų jis mąsto „kaip 
teisininkas : pastebi subtilius niuansus ir įžvelgia menkus skir- 
tumus. Robį jaudina kitų žmonių kančios, jis yra mandagus, 

mielas ir dėmesingas, galbūt išskyrus tuos momentus, kai pa- 
vargsta nuo pernelyg stipraus dirginimo. O jo dvynė sesuo turi 
daug savų pranašumų. Vienas iš jų - ji yra tvirtas žmogus, tikras 
ramstis brolio gyvenime. 
Kodėl Robis ir Rebeka šitaip skiriasi vienas nuo kito? Kodėl 
teste sau, pateiktame šios knygos pradžioje, jūs tiek daug kartų pa- 
rašėte raidę „I“ („Tiesa“), kai dauguma žmonių to nebūtų padarę? 


Jūs iš tiesų esate skirtinga rūšis 

Jerome'as Kaganas, Harvardo universiteto psichologas, didelę 
savo profesinės veiklos dalį skyrė jautrumo tyrinėjimui. Jam šis 
skiriamasis požymis yra toks pat pastebimas dalykas kaip plau- 
kų ar akių spalva. Žinoma, jis tai vadina kitaip - vaikų susivaržy- 
mu, drovumu ar baikštumu. Aš negaliu sutikti su šiais terminais, 
bet suprantu, kad žvelgiant iš šalies, o ypač laboratorinėje aplin- 
koje, dauguma J. Kagano tiriamų vaikų iš tikrųjų galėjo atrodyti 
susivaržę, drovūs ar baikštūs. Prisimenu, kaip įrodinėjau jam, 
jog jautrumas yra tikrai egzistuojanti savybė ir kad vaikas, tyliai 
stovintis ir stebintis kitus, viduje gali būti visai nesusivaržęs, o 
tiesiog mintyse apdoroti visus niuansus, kuriuos mato. 

J. Kaganas seka dvidešimt dviejų jautrių vaikų vystymąsi. Jis 
taip pat tyrinėja devyniolika vaikų, kurie atrodo esantys labai 
laisvi. Pasak tėvų, jų „susivaržiusius“ vaikus, palyginti su kitais, 
kūdikystės laikotarpiu dažniau kamavo alergijos, nemiga, pilvo 
skausmai ir vidurių užkietėjimas. Kai šie vaikai pirmą kartą atsi- 
duria laboratorijoje, paprastai jiems nustatomas aukštesnis širdies 
plakimo dažnis, kurį stresas mažai tepakeičia. (Širdies plakimo 
dažnis negali daug pasikeisti, jei jis jau yra aukštas.) Be to, dėl stre- 
so šiems vaikams greičiau išsiplečia vyzdžiai, o garso stygos labiau 
įsitempia ir jų balsas tampa aukštesnis. (Daugeliui IJA palengvėja 
sužinojus, kodėl jų balsas susijaudinus ima taip keistai skambėti.) 


76 Itin jautrus asmuo 


Jautrių vaikų organizmo skysčiai (kraujas, šlapimas, seilės) 
rodo padidėjusį noradrenalino (norepinefrino) kiekį smegenyse, 
ypač kai vaikams laboratorijoje sukeliama įvairi įtampa. Nora- 
drenalinas siejamas su susijaudinimu ir yra adrenalino atitik- 
muo smegenyse. Jautrių vaikų organizmo skysčiuose taip pat 
būna daugiau kortizolio - ir kai tokius vaikus veikia įtampa, ir 
kai jie jaučiasi patogiai. Kortizolis yra hormonas, kurio visada 
būna kraujyje, jei žmogus išgyvena daugiau ar mažiau pastovią 
susijaudinimo arba atsargumo būseną. Įsidėmėkite kortizolį - 
mes apie jį dar kalbėsime. 

J. Kaganas taip pat tyrė kūdikius siekdamas išsiaiškinti, kurie 
iš jų taps „suvaržytais vaikais. Jis nustatė, kad apie 20 procentų 
„kūdikių yra „itin reaktyvūs“ įvairių dirgiklių atžvilgiu. Jie ener- 
gingai kratydavo arba lankstydavo savo galūnes, lyg dirginami iš- 
riesdavo nugarą, bandydavo kažkur šliaužti ir dažnai pravirkdavo. 
Po kelerių metų du trečdaliai tų reaktyvių kūdikių tapo „suvar- 
žytais“ vaikais, pasižyminčiais aukštu baimės lygiu naujose situa- 
cijose, o žemesniu - vos 10 procentų. Taigi mums, IJA, būdinga 
savybė pastebima nuo pat gimimo, kaip kad buvo Robio atveju. 

Visa tai patvirtina, ką jau esu sakiusi - jautrūs vaikai gims- 
ta turėdami polinkį stipriau reaguoti į išorinius dirgiklius. Bet 
J. Kaganas ir kiti tyrinėtojai atskleidžia detales, kurios tai nu- 
lemia. Pavyzdžiui, J. Kaganas nustatė, jog kūdikių, kuriems vė- 
liau išryškėja itin didelis jautrumas, būna šaltesnė dešinė kaktos 
pusė, tai rodo didesnį dešiniojo smegenų pusrutulio aktyvumą. 
(Aktyvi sritis iš paviršiaus susiurbia kraują.) Kiti tyrimai taip pat 
parodė, kad daugeliui IJA būdingas didesnis dešiniojo smegenų 
pusrutulio aktyvumas, ypač išliekantiems jautriems nuo gimi- 
mo iki vaikystės, tai yra tiems, kurie akivaizdžiai tokie gimė. 

J. Kaganas padarė išvadą, jog iš prigimties itin jautrūs arba su- 
sivaržę asmenys - tai ypatingas žmonių tipas. Jie gerokai skiriasi 

genetiškai, nors tebėra kuo tikriausi žmonės, kaip kad pėdsekiai 
ir aviganiai, nors ir labai skirtingi, be abejo, vis tiek yra šunys. 

Mano tyrinėjimai irgi patvirtina tai, kad jautrūs žmonės 
yra genetiškai skirtinga „veislė“. Atlikusi trijų šimtų atsitiktinai 
pasirinktų žmonių apklausą telefonu, aš nustačiau ir skirtingą 
grupę, ir kontinuumą. Skalėje nuo vieno iki penkių maždaug 
20 procentų apklaustųjų jautėsi „itin“ arba „ganėtinai“ jautrūs. 
Kiti 27 procentai pareiškė esantys „vidutiniškai“ jautrūs. Visos 
kartu šios trys kategorijos atrodė kaip kontinuumas. Bet tada 
jame atsirado gilus plyšys: vargani 8 procentai apklaustųjų pa- 
reiškė nesantys jautrūs. O pribloškiantys 42 procentai atsakė, jog 
yra „visai nejautrūs“ - tarsi mes būtume Laplandijos gyventojų 
klausinėję apie kokoso riešutus. 

Po susitikimų su IJA man susidarė įspūdis, kad jie iš tikrųjų 
yra kitokių žmonių grupė, atsiskyrusi nuo „nejautriųjų . Tačiau 
ir šiai grupei būdingas platus jautrumo spektras. Tai gali lem- 
ti skirtingos šios savybės atsiradimo priežastys, formuojančios 
skirtingas, taip pat stiprumo požiūriu, jautrumo rūšis ar „atspal- 
vius“. Kai kurie IJA netgi būna įgimę dvi, tris ar dar daugiau jaut- 
rumo atmainų. Be to, egzistuoja daugybė būdų sumažinti ar pa- 
didinti savo jautrumą remiantis asmenine patirtimi ar priimant 
sąmoningą sprendimą. Visi šie veiksniai gali išblukinti ribą tarp 
daugumos ir „jautriųjų“, tačiau pastarieji vis tiek išlieka iš esmės 
atskira grupė. 

Nėra prasmės neigti, kad Robis ir Rebeka yra dviejų skirtin- 
gų tipų žmonės. Jūs taip pat priklausote prie skirtingo Žmonių 
tipo. Ir jūsų skiriamieji požymiai yra labai tikroviški. 


Dvi smegenų sistemos 
Kai kurie tyrinėtojai tiki, jog smegenyse egzistuoja dvi sistemos 
ir kad jautrumas priklauso būtent nuo pusiausvyros tarp šių sis- 

temų. Viena sistema - elgesio aktyvinimo („siekimo“, „palen- 
gvinimo') - siejama su tomis smegenų sritimis, kurios iš juslių 
priima informaciją ir galūnėms siunčia nurodymus judėti. Šios 
sistemos paskirtis - mus stumti prie dalykų, ypač naujų. Galbūt 
šitaip siekiama, kad gyvenime nuolat energingai ieškotume nau- 
dingų ir gyvybiškai svarbių dalykų, tokių kaip šviežias maistas 
ir draugija. Kai ši aktyvinimo sistema gerai funkcionuoja, mes 
būname smalsūs, drąsūs ir impulsyvūs. 

“" Kita sistema vadinama elgesio slopinimo („užsisklendimo“, 
„vengimo“) sistema. (Šių sistemų pavadinimai jums jau leidžia 
spręsti, kuri iš jų yra „geroji mūsų kultūros požiūriu.) Teigia- 
ma, jog ši sistema mus daro akylius pavojams. Jos veikiami, mes 
tampame budrūs, atsargūs ir dėmesingi signalams. Nenuostabu, 
kad ši sistema siejama su visomis tomis sritimis, kurios, pasak 
J. Kagano, būna aktyvesnės „susivaržiusių“ vaikų smegenyse. 

Bet ką ši sistema iš tikrųjų daro? Ji priima visą informaciją 
apie situaciją ir tada dabartį automatiškai palygina su tuo, kas 
buvo normalu ir įprasta praeityje, ir su tuo, ko reikėtų tikėtis 
ateityje. Neatitikimo atveju ši sistema mus priverčia sustoti ir 
luktelėti, kol perprasime naujas aplinkybes. Mano nuomone, tai 
labai svarbus protingo veikimo komponentas. Taigi aš esu lin- 
kusi šiai sistemai suteikti pozityvesnį pavadinimą: „automatinė 
stabtelėjimo patikrinti sistema“. 

Bet dabar pasvarstykime, kaip veikia ši „stabtelėjimo pati- 
krinti“ sistema. Įsivaizduokime vieną rytą atėjusius į mokyklą 
Robį ir Rebeką. Rebeka pamato tą pačią klasę, tą pačią mokytoją 
ir tuos pačius vaikus kaip vakar ir bėga žaisti. Robis pastebi, kad 
mokytojos nuotaika prasta, kad vienas iš vaikų atrodo piktas, be 
to, kampe atsirado keli krepšeliai, kurių anksčiau ten nebuvo. Ro- 
bis dvejoja ir gali nuspręsti, jog reikėtų būti atsargiam. Taigi jaut- 
rumas - subtilus sensorinės informacijos apdorojimas - ir vėl yra 

kuo tikriausias skiriamasis požymis. Atkreipkite dėmesį į tai, kad 
psichologai dvi minėtas sistemas apibūdina kaip turinčias priešin- 
gas paskirtis. Kaip kad priešingas paskirtis turi mano ankstesnia- 
me skyriuje aptartos karių karalių ir karališkųjų patarėjų klasės. 

Šis dviem sistemomis pagrįstas jautrumo aiškinimas taip pat 
leidžia daryti prielaidą, jog egzistuoja du skirtingi IJA tipai. Vie- 
ni IJA gali turėti tik vidutinio stiprumo „stabtelėjimo patikrinti“ 
sistemą, bet elgesio aktyvinimo sistemą - dar silpnesnę. Tokie IJA 
gali būti labai ramūs, tylūs ir patenkinti paprastu gyvenimu. Kaip 
kad karališkaisiais patarėjais būtų vienuoliai, vadovaujantys visam 
kraštui ir visiems to krašto žmonėms. Kitas IJA tipas gali turėti po- 
tencialiai netgi stipresnę „stabtelėjimo patikrinti“ sistemą, bet taip 
pat energingą elgesio aktyvinimo sistemą, nors ir ne tokią stiprią. 
Tokie IJA bus ir labai smalsūs, ir labai atsargūs; drąsūs, tačiau ne- 
rimaujantys; greitai pradedantys nuobodžiauti, bet greitai ir perne- 
lyg susijaudinantys. Optimalus susijaudinimo lygis turi siaurą dia- 
pazoną. Vaizdžiai kalbant, tai yra žmogaus viduje nuolat vykstanti 
kova dėl galių tarp patarėjo ir impulsyvaus, ekspansyvaus kario. 

Manau, jog Robis yra būtent tokio tipo vaikas. Bet kiti vaikai 
gali būti tokie tylūs ir nesmalsūs, jog jiems gresia ignoravimas ir 
atstūmimas. 

Prie kokio tipo priklausote jūs? Ar jus valdo vien „stabtelėji- 
mo patikrinti / patarėjo“ sistema, nes „elgesio aktyvinimo / kario“ 
sistema nėra veikli? Tai yra ar jums lengva būti patenkintiems 
ramiu gyvenimu? O gal šios dvi jus valdančios sistemos nuolat 
tarp savęs konfliktuoja? Kitaip sakant, gal jums visą laiką norisi 
išbandyti naujus dalykus, net jei žinote, kad po to būsite išsekę? 


Jūs esate ne tik genai ir sistemos 


Nepamirškite, jog mes esame sudėtingos būtybės. Kai kurie ty- 
rinėtojai, pavyzdžiui, Mary Rothbart iš Oregono universiteto, 

tvirtai tiki, kad temperamentas reiškiasi visiškai kitaip, kai ty- 
rinėjami suaugę asmenys, galintys samprotauti, priimti spren- 
dimus ir panaudoti valios jėgą tiems sprendimams įgyvendin- 
ti. Pasak M. Rothbart, jei psichologai pernelyg įninka į vaikų ir 
gyvūnų tyrinėjimus, jie gali tinkamai neįvertinti tokių veiksnių 
kaip žmogaus mąstymas ir gyvenimiška patirtis. 

Tad remdamiesi M. Rothbart požiūriu panagrinėkime jūsų - 
ir Robio - vystymąsi ir tai, kaip kiekvienoje stadijoje keitėsi jaut- 
rumas. 

Po gimimo kūdikis reaguoja tik neigiamai - jis būna irzlus, 
nepatenkintas. Tokie jautrūs mažyliai kaip jūs ir Robis paprastai 
išsiskiria dar didesniu irzlumu, neramumu. Arba, tariant J. Ka- 
gano žodžiais, būna „labai reaktyvūs“. 

Po maždaug dviejų mėnesių pradėjo funkcionuoti elgesio ak- 
tyvinimo sistema. Dabar jūs jau domitės naujais daiktais, jei šie 
tenkina jūsų poreikius. Kartu atsirado ir naujas jausmas - pyktis 
ir nusivylimas, kai negaudavote to, ko norėdavote. Taigi forma- 
vosi pyktis ir teigiamos emocijos, o tai, kaip stipriai jas jautėte, 
priklausė nuo jūsų aktyvinimo sistemos stiprumo. Robio atve- 
ju abi sistemos buvo stiprios, todėl jis tapo lengvai supykstančiu 
mažyliu. Bet jautrūs mažyliai, turintys silpną aktyvinimo siste- 
mą, tuo amžiaus tarpsniu bus ramūs ir „geri“. 

Praėjus šešiems mėnesiams po jūsų gimimo ėmė funkcionuo- 
ti ir „stabtelėjimo patikrinti“ sistema. Jūs jau sugebėjote naujus 
išgyvenimus palyginti su ankstesniais, ir, jei nauji išgyvenimai 
būdavo tokie pat nemaloniai jaudinantys kaip ankstesni, jus tai 
galėdavo išgąsdinti. Tačiau turiu pakartoti, kad kiekviename iš- 
gyvenime jūs įžvelgdavote daugiau subtilių niuansų. Dėl to aptik- 
davote ir daugiau nepažįstamų, taigi galbūt bauginančių dalykų. 

Sulaukus šešių mėnesių, kiekvienas išgyvenimas IJA tampa 
labai svarbus. Kai bandomi nauji dalykai, dėl kelių nemalonių 

išgyvenimų „stabtelėjimo patikrinti“ sistema gali pavirsti „stab- 
telėjimo ir nieko nedarymo“ sistema, tai yra kuo tikriausia slo- 
pinimo sistema. Ima atrodyti, jog pats geriausias būdas išvengti 
blogų dalykų - visko vengti. Ir, suprantama, kuo labiau vengia- 
ma aplinkinio pasaulio, tuo neįprasčiau viskas atrodo. Įsivaiz- 
duokite, koks bauginantis jums galėjo atrodyti pasaulis. 

Galop maždaug dešimtą gyvenimo mėnesį jums ėmė vystytis 
gebėjimas keisti dėmesio centrą ir spręsti, kaip reaguoti į kokius 
nors dalykus ir ar nereikėtų liautis vienaip ar kitaip elgtis. Tik 
tada jūs pradėjote mokytis valdyti konfliktus tarp dviejų sistemų. 
Tų konfliktų pavyzdys galėtų būti toks: Aš noriu pabandyti, bet 
tai atrodo taip nepažįstama. (Būdami dešimties mėnesių jūs tik- 
riausiai nevartojote tokių žodžių, tačiau tai nusako tų konfliktų 
esmę.) Kaip ten bebūtų, dabar jūs jau kai kada galėjote spręsti, 
kokioms emocijoms paklusti. O Robio atveju tai galėjo skambėti 
šitaip: Ką gi, tai nepažįstama, bet aš vis tiek bandysiu. 

Jūs tikriausiai turėjote mėgstamus metodus kovoti su „stab- 
telėjimo patikrinti“ sistema, kai ji pernelyg ilgam ar pernelyg 
dažnai jus darydavo vangius. Vienas iš jų galėjo būti ryžtinges- 
niųjų mėgdžiojimas. Nepaisydami savo atsargumo, jūs, kaip ir 
jie, tiesiog bandydavote ir gaudavote kokių nors gerų dalykų. 
Kitas metodas galėjo būti dirgiklio priskyrimas kitai kategori- 
jai šitaip jį padarant gerai žinomu. Pavyzdžiui, staugiantis vilkas 
kino filme tesąs „didelis šuo“. Tačiau daugiausia pagalbos jūs tik- 
riausiai sulaukdavote iš kitų, kurie norėdavo, kad jaustumėtės 
saugūs, nebijotumėte. 

Draugiška pagalba padedant įveikti baimes apima dar vie- 
ną sistemą, kuri, M. Rothbart manymu, suaugusių žmonių yra 
labai gerai išvystyta. Ji irgi pradeda funkcionuoti maždaug de- 
šimtą gyvenimo mėnesį. Ši sistema vaikui leidžia užmegzti ry- 
šius, džiaugtis galimybe bendrauti su kitais. Jei šie „visuomeni- 

niai“ išgyvenimai yra teigiami ir palaikantys, išsivysto dar viena 
psichologinė sistema, kuriai žmogus yra biologiškai pasirengęs. 
Ją galima pavadinti meilės sistema. Ji skatina endorfinų, „geros 
savijautos“ neuromoduliatorių, išsiskyrimą organizme. 

Kokiu mastu jums padėjo įveikti baimes tikėjimas, jog kiti 
ateis į pagalbą? Kokie žmonės buvo šalia jūsų, kuriais jūs galėjote 
pasikliauti? Ar jūs veikėte laikydamiesi nuostatos, kad Motina 
yra šalia, tad aš pabandysiu? Ar mokėtės mėgdžioti jos ramirian- 
čius žodžius ir veiksmus taikydami juos sau? Pavyzdžiui, „Nebi- 
jok, viskas bus gerai.“ Aš mačiau, kaip Robis naudojo visus šiuos 
metodus. 

Dabar galite tiesiog pamąstyti apie save ir savo vaikystę, o 
išsamiau apie šiuos dalykus pakalbėsime kituose dviejuose sky- 
riuose. Suprantu, kad to iš tiesų neprisimenate, tačiau kokie tik- 
riausiai buvo jūsų pirmieji gyvenimo metai sprendžiant iš jums 
žinomų faktų? Kaip jūsų mąstymas ir savikontrolė jūsų jautru- 
mą veikia dabar? Ar būna laikotarpių, kai sugebate valdyti savo 
jaudulį? Kas jus šito išmokė? Kas jums buvo sektini pavyzdžiai? 
Gal manote, kad išmokętaip puikiai valdyti savo atsargumą, ga- 
lite išdrįsti daryti daugiau, negu pakelia jūsų kūnas? Gal jums 
atrodo, jog svarbiausia pamoka, kurią išmokote, yra ta, kad pa- 
saulis nėra saugus, o pernelyg didelis jaudulys nėra valdomas? 


Kaip pasitikėjimas tampa nepasitikėjimu, o 
nepažįstama tampa pavojinga 
Dauguma tyrinėtojų gilinosi į trumpalaikį susijaudinimą. Šį 
dalyką lengva tirti, nes jį gana akivaizdžiai parodo padažnėjęs 
širdies plakimas, prakaitavimas, išsiplėtę vyzdžiai ir didesnis 
adrenalino kiekis kraujyje. 

Tačiau egzistuoja kita susijaudinimo sistema, kurią daugiau- 
sia valdo hormonai. Ji pradeda veikti lygiai taip pat greitai, bet jos 

pagrindinio produkto, kortizolio, poveikis labiausiai pastebimas 
po 10-20 minučių. Svarbu tai, kad išsiskyrus kortizoliui trum- 
palaikio susijaudinimo reakcija tampa netgi dar labiau tikėtina. 
Kitaip sakant, šis ilgalaikio susijaudinimo tipas mus padaro dar 
lengviau sudirginamus, dar jautresnius negu buvome prieš tai. 

Dauguma kortizolio poveikių pasireiškia po kelių valandų ar 
net po kelių dienų. Jie paprastai nustatomi tiriant kraują, seiles 
ir šlapimą, taigi mažiau tinka tyrinėjant ilgalaikį susijaudinimą. 
Bet psichologas Meganas Gunnaras iš Minesotos universiteto 
mano, kad tikroji „stabtelėjimo patikrinti“ sistemos paskirtis — 
apsaugoti žmogų nuo nesveiko, nemalonaus, ilgai trunkančio 
susijaudinimo. 

Kaip rodo tyrimai, kai žmonės pirmą kartą susiduria su ko- 
kiu nors nauju ir potencialiai grėsmingu dalyku, jie į tai visada 
pirmiausia reaguoja trumpalaikiu susijaudinimu. Tą akimirką 
mes pradedame galvoti apie savo išteklius. Kokie yra mūsų ge- 
bėjimai? Ką apie tokio pobūdžio situacijas išmokome iš ankstes- 
nių patirčių? Kas yra šalia ir galėtų ateiti į pagalbą? Jei manome, 
kad mes ar esantys šalia gali susidoroti su situacija, ją nustojame 
laikyti grėsme. Trumpalaikė panika išnyksta, bet ilgalaikis neri- 
mas niekada neišnyks. 

M. Gunnaras šį procesą pademonstravo atlikdamas įdomų 
eksperimentą. Jis sukūrė grėsmingą situaciją - labai panašią į 
tas, kurias naudojo J. Kaganas identiikuodamas „suvaržytus“ 
vaikus. Bet iš pradžių devynių mėnesių kūdikiai buvo pusvalan- 
džiui atskirti nuo motinų. Pusę kūdikių paliko su labai dėme- 
singa aukle, reaguojančia į visas jų nuotaikas. Kitą pusę kūdikių 
paliko su aukle, kuri buvo nedėmesinga, nejautri ir reaguodavo 
tik tada, kai vaikas imdavo labai nerimauti ar verkti. Tada kiek- 
vienam iš šių devynių mėnesių kūdikių, atskirtų nuo motinų, 
buvo demonstruojamas koks nors pribloškiamai naujas dalykas. 


a Itin jautrus asmuo 

Svarbiausias rezultatas buvo tas, kad tik labai jautrių kūdikių, 
prižiūrimų nedėmesingos auklės, seilėse buvo nustatytas padi- 
dėjęs kortizolio kiekis. Susidarė įspūdis, jog kūdikiai, prižiūrimi 
dėmesingos auklės, jautėsi turintys išteklių, todėl neturėjo porei- 
kio reaguoti ilgalaikiu stresu. 

O jei jus prižiūri jūsų tikra motina? Psichologai, stebėdami 
savų motinų auginamus kūdikius, atskleidė tam tikrus signalus, 
kurie jiems parodė, ar kūdikis jaučiasi esąs „saugiai prisirišęs“ 
prie motinos. Saugūs vaikai nebijo tyrinėti ir naujų potyrių jie 
paprastai nelaiko grėsme. Kiti signalai rodė, jog vaikas jaučiasi 
esąs „nesaugiai prisirišęs“. Šių vaikų motinos yra arba perne- 
lyg globėjiškos, arba pernelyg nerūpestingos (ar net pavojingos). 
(Apie „prieraišiumą“ dar kalbėsime trečiame ir ketvirtame sky- 
riuose.) Tiriant jautrius vaikus taip pat paaiškėjo, kad kai jie su 
nauja, bauginančia situacija susiduria motinos draugijoje, į ją 
atsako sau įprasta stipria trumpalaike reakcija. Bet jei jautrus 
vaikas yra „saugiai prisirišęs“ prie mamos, ilgalaikio, su stresu 
susijusio kortizolio poveikio nebūna. Tačiau kai šio prieraišumo 
nėra, bauginantis potyris sukelia ilgalaikį susijaudinimą. 

Labai svarbu, kad jauni IJA (taip pat ir vyresni), užuot už- 
sisklendę, veržtųsi į pasaulį ir bandytų naujus dalykus. Tačiau 
tam jiems reikia pasitikėti tais, kurie juos prižiūri, be to, jų ban- 
dymai turi būti sėkmingi, antraip motyvai nieko nesiekti jiems 
pasirodys labiau pagrįsti. Ir jie visko bijos net nespėję išklausyti 
pasiūlymų! 

Daugelis protingų, jautrių tėvų visus reikiamus išgyvenimus 
vaikams suteikia beveik automatiškai. Robio tėvai jį nuolat gi- 
ria už laimėjimus, ragina tikrinti, ar jo baimės yra tikroviškos, 
ir ateina jam į pagalbą, kai to reikia. Laikui bėgant Robis pajus, 
jog pasaulis nėra toks bauginantis, kaip kad pirmaisiais, o gal ir 
antraisiais gyvenimo metais jam įrodinėjo jo nervų sistema. Jo 

kūrybinės savybės ir intuityvūs gebėjimai - visa tai yra jautru- 
mo pranašumai - suklestės. Keblios sritys išnyks. 

Kai tėvai jautriam vaikui niekaip ypatingai nepadeda, ar jis 
taps „suvaržytas“, tikriausiai priklauso nuo to, kuri sistema jo 
smegenyse yra stipresnė - elgesio aktyvinimo ar „stabtelėjimo 
patikrinti“. Bet kai kurie tėvai ir tam tikra aplinka reikalą gali 
labai pabloginti. Pasikartojantys gąsdinantys išgyvenimai, be 
abejo, gerokai sustiprins vaiko atsargumą, ypač kai jo niekas ne- 
nuramina ir jam nepadeda, kai baudžia už aktyvų tyrinėjimą ir 
kai tie, kurie turėtų padėti, tampa netgi pavojingi. 

Kitas svarbus dalykas yra tas, kad kuo daugiau kortizolio 
būna kūdikio organizme, tuo mažiau jis miega, o kuo mažiau 
miega, tuo daugiau išsiskiria kortizolio. Kuo daugiau kortizolio 
kūdikio organizme yra dienos metu, tuo daugiau jis išgyvena 
baimių, o kuo daugiau būna baimių, tuo daugiau būna kor- 
tizolio. Nepertraukiamas miegas naktį ir savalaikiai migdymai 
dieną mažina kortizolio kiekį kūdikio organizme. O mažesnis 
kortizolio kiekis reiškia ir mažesnį trumpalaikių susijaudinimų 
skaičių. Buvo akivaizdu, jog tai yra nuolatinė Robio problema. Ją 
galėjote turėti ir jūs. 

Maža to, jei kūdikiui prasidėjusios miego problemos nėra 
sprendžiamos, jos gali persikelti į pilnametystę ir IJA padaryti 
kone nepakeliamai jautrų. Tad saldaus miego! 


| gelmes 


Pakalbėkime apie kitą jūsų savybės aspektą, kurį sunku nusta- 
tyti tyrimais ar stebėjimais, išskyrus tuos atvejus, kai keistos 
baimės ir naktiniai košmarai kamuoja jautrius vaikus (ar su- 
augusiuosius). Norint perprasti šį labai realų didelio jautrumo 
aspektą, reikia palikti laboratoriją ir traukti į gelmių psichologo 
konsultavimo kabinetą. 


ae kin jautius aši iuo 

Gelmių psichologija ypač daug dėmesio skiria pasąmonei ir 
joje tūnantiems išgyvenimams, nuslopintiems ar tiesiog ikiver- 
baliniams, kurie tebedaro įtaką mūsų, suaugusių žmonių, gyve- 
nimui. Nenuostabu, kad labai jautrūs vaikai, kaip ir labai jautrūs 
suaugusieji, turi miego problemų ir sapnuoja ryškesnius, kelian- 
čius nerimą, „archetipinius“ sapnus. Atslinkus sutemoms, subti- 
lūs garsai ir pavidalai pradeda valdyti vaizduotę, o IJA viską jau- 
čia stipriau. Taip pat prisideda neįprasti dienos potyriai - vieni 
pusiau pastebėti, kiti visiškai nuslopinti. Visa tai sukasi galvoje, 
kai mes stengiamės atpalaiduoti sąmonę, kad galėtume užmigti. 

Užmigti, miegoti ir vėl užmigti prabudus - tam reikia gebė- 
jimo nusiraminti, jaustis saugiam šiame pasaulyje. 

Vienintelis gelmių psichologas, kuris aiškiai pasisakė apie 
jautrumą, buvo Carlas Jungas, vienas iš analitinės psichologijos 
pradininkų. Ir tai, ką jis kalbėjo, yra labai svarbu - ir nepaprastai 
palanku - pasikeitimui. 

Tuo metu, kai Sigmundas Freudas pradėjo psichoterapijos 
erą, buvo nesutariama, kaip stipriai įgimtas temperamentas for- 
muoja asmenį, įskaitant emocines problemas. Iki S. Freudo įta- 
kingi medikų sluoksniai pabrėžė paveldėtus žmogaus organizmo 
skirtumus. S. Freudas bandė įrodyti, kad neurozę (jis specia- 
lizavosi šioje srityje) sukelia psichologinės traumos, pirmiausia 
skausmingi seksualiniai išgyvenimai. C. Jungas, kuris ilgai buvo 
S. Freudo sekėjas, galop nuo jo atskilo dėl skirtingo požiūrio į 
lemiamą seksualumo svarbą. C. Jungas nusprendė, jog pagrin- 
dinis veiksnys yra įgimtas didesnis jautrumas. Jo nuomone, kai 
itin jautrūs asmenys patiria psichologinę traumą, seksualinio 
pobūdžio ar kitokią, juos tai nepaprastai stipriai paveikia, todėl 
jiems ir išsivysto neurozė. Atkreipkite dėmesį į tai, kad, pasak 
C. Jungo, jautrūs žmonės, vaikystėje nepatyrę psichologinės 
traumos, nėra „iš prigimties“ neurotiški. Čia galima prisiminti 

M. Gunnaro išvadą, jog jautraus vaiko, kuris jaučiasi esąs „sau- 
giai prisirišęs prie savo motinos, nebaugina nauji potyriai. Taigi 
C. Jungas išties labai palankiai galvojo apie jautrius žmones, tik 
reikalas tas, kad jis pats toks buvo. 

Kad C. Jungas rašė apie IJA, yra mažai žinomas faktas. (Kai 
pradėjau savo tyrinėjimus, apie tai nebuvau girdėjusi.) Pavyz- 
džiui, jis teigė, jog „tikras įgimtas jautrumas sukuria priešisto- 
rę, ypatingą kūdikiškų įvykių išgyvenimo būdą“ ir kad „įvykiai, 
susieti su stipriais įspūdžiais, niekaip negali praeiti nepalikdami 
jautriems žmonėms tam tikros žymės“. Vėliau C. Jungas pradėjo 
panašiai charakterizuoti intravertiškų ir intuityvių žmonių tipus, 
tik netgi dar palankiau. Pasak jo, šiems žmonėms tenka labiau 
rūpintis savigyna, tai yra būti intravertiškiems. Bet C. Jungas 
taip pat pabrėžė, kad jie yra „kultūros ugdytojai ir propaguoto- 
jai... jų gyvenimas moko kitos galimybės, to vidinio gyvenimo, 
kurio taip skausmingai stokoja mūsų civilizacija . 

C. Jungas sakė, jog tokius žmones natūraliai stipriau veikia 
jų pasąmonė, jiems suteikianti „didžiausios svarbos“ informa- 
cijos, „pranašiško įžvalgumo“. Jis tikėjo, kad pasąmonėje glūdi 
ypatinga išmintis, kurią turime išmokti. Gyvenimas glaudžiai 
bendraujant su pasąmone yra kur kas įtakingesnis ir teikiantis 
daugiau asmeninio pasitenkinimo. 

Tačiau toks gyvenimas yra ir potencialiai sunkesnis, ypač jei 
vaikystėje buvo pernelyg daug slegiančių potyrių neturint „sau- 
gaus prieraišumo“. Kaip rodo M. Gunnaro tyrinėjimai ir tai, apie 
ką kalbėsime aštuntame skyriuje, C. Jungas buvo visiškai teisus. 


Taigi tai yra tikra ir gerai 


Robis, Jerome'as Kaganas, Meganas Gunnaras ir Carlas Jungas 
jus jau turėjo įtikinti, kad jūsų savybė yra absoliučiai tikra. Jūs 
esate skirtingi. Kitame skyriuje aptarsime, kaip jums galbūt 

reikėtų gyventi, kitoniškai negu daugumai, jei ketinate puoselėti 
sveiką, darnų ryšį su savo visiškai skirtingu, labai jautriu kūnu. 

Šiuo metu jūs vis dar galite panėšėti į tamsų paveikslą, su- 
darytą iš baimių, baikštumo, susivaržymo ir sekinančio susijau- 
dinimo potėpių. Vienintelis C. Jungas kalbėjo apie šios savybės 
pranašumus, bet ir tai tebuvo įžvalgos apie mūsų sąsają su psi- 
chikos gelmėmis ir tamsa. Tačiau prisiminkite, kad tendencija 
mūsų savybei priskirti visus tuos neigiamus dalykus daugiausia 
yra nulemta mūsų kultūros šališkumo. Teikdama pirmenybę 
tvirtumui, visuomenė mūsų savybę laiko tuo, ką turint sunku 
gyventi, ką reikia gydyti. Taip pat nepamirškite, jog IJA iš esmės 
skiriasi dėl jiems būdingo jautraus subtilių dirgiklių apdorojimo. 
Tai yra jūsų pagrindinis privalumas. Tai aiškus ir tikslus būdas 
suprasti jūsų ypatingą savybę. 


| Panaudokite tai, ko išmokote 
Jūsų subtilesnis skaliaro 


Dabar, kai 56 skaityti š Šį bi jums reikia kai 5 sakiai 
Jūsų protas perėmė tam tikras idėjas, tačiau emocinis reagavi- 
mas į tai, ką sužinojote, galbūt turėtų būti subtilesnis. 

Kad reagavimas taptų subtilesnis, jums reikia įsiskverbti gi- 
liau į savo kūną, į savo emocijas ir į tą fundamentalesnę, ins- 
tinktyvesnę sąmonės rūšį, kurią C. Jungas pavadino pasąmone. 
Būtent ten glūdi ignoruojami ar pamiršti jūsų esybės aspektai, 
būtent tas sritis gali bauginti, raminti, jaudinti ar liūdinti tai, ką 
sužinote skaitydami šią knygą. 

Perskaitykite viską, kas toliau parašyta, o tada atlikite nu- 
rodytą procedūrą. Pradėkite sąmoningai kvėpuoti iš savo kūno 
centro, iš pilvo ertmės. Aiškiai pajuskite, kaip šiame procese 
dalyvauja jūsų diafragma. Stiprokai iškvėpkite orą pro burną - 

tarsi pūstumėte balioną. Tai darant jūsų pilvas sukietės. Tad kai 
paskui įkvėpsite, šis veiksmas automatiškai prasidės pilvo srityje. 
Įkvėpimai turėtų būtų savaiminiai ir lengvi, o iškvėpimai - ištęs- 
ti. Apsipratus su šiuo kvėpavimu ne iš viršutinės krūtinės srities, 
o iš kūno centro, iš pilvo, iškvėpimai irgi gali tapti ne tokie stip- 
rūs, o oro nebereikės iškvėpti pro burną. 

Taigi kai apsiprasite su tokiu kvėpavimo būdu, savo vaizduo- 
tėje sukurkite saugią erdvę, kurioje yra laukiami visi pojūčiai ar 
išgyvenimai. Pakvieskite bet kokį pojūtį apsilankyti šiame įsisą- 
moninime. Tai gali.būti kūniškas pojūtis - skausmas nugaroje, 
įtampa gerklėje, skrandžio negalavimas. Tegul tas pojūtis stip- 
rėja ir tegul jis jums atskleidžia ir parodo viską, kas jam susi- 
kaupė. Jūs taip pat galite pamatyti trumpalaikį vaizdinį. Arba 
išgirsti balsą. Arba stebėti emociją. Ar virtinę vaizdinių - fizinis 
pojūtis gali tapti vaizdiniu. O balsas gali išreikšti emociją, kurią 
jūs pradėsite jausti. 

Nugrimzdę į šią tylią būseną, stebėkite viską, ką įstengiate. 
Jei jausmai siekia būti išreikšti - jei jaučiate poreikį juoktis, verk- 
ti ar niršti - pabandykite šito sau truputį leisti. 

Paskui, kai išnirsite iš tos būsenos, pagalvokite apie tai, kas 
vyko. Pasvarstykite, kas sukėlė jums jausmus - kokie dalykai iš 
to, ką perskaitėte, kokie dalykai iš to, ką skaitydami galvojote ar 
prisiminėte. Kaip tie jausmai siejosi su jūsų jautrumu? 

Galop išreikškite žodžiais kai ką iš to, ko išmokote: galvoki- 
te apie tai, kam nors papasakokite arba užrašykite. Rašyti savo 
jausmų dienoraštį skaitant šią knygą išties labai naudinga. 


3 skyrius 

„Mylint savo kūdikio / kūno savastį ir iš jos mokantis 


ŠIS SKYRIUS JUS IŠMOKYS PRIPAŽINTI ir vertinti savo itin 
jautraus kūno poreikius. Kadangi IJA ši užduotis dažnai būna 
stebėtinai sunki, aš sugalvojau ją spręsti pasitelkdama metaforą — 
savo kūną traktuoti taip, tarsi būtum kūdikis. Kaip įsitikinsite, ši 
metafora tokia gera, kad jos galima net nelaikyti metafora. 


Šešios pirmos gyvenimo savaitės: 

Kaip tai galėjo atrodyti 
Artėja audra. Dangus tampa metalinis. Debesų žygiuo- 
tė skersai padangės išsisklaido. Dangaus gabalai skrieja 
skirtingomis kryptimis. Tyloje vis stiprėja vėjas... Pasaulis 
ima byrėti. Kažkas turi atsitikti. Didėja nerimas. Jis sklin- 
da iš centro ir pavirsta į skausmą. 


Šitaip savo žavioje knygoje Kūdikio dienoraštis (Diary of Baby) 
raidos psichologas Danielas Sternas įsivaizduoja momentą, kai 
hipotetinis šešių mėnesių kūdikis Džojis išgyvena stiprėjantį 
alkį. Džojo dienoraštis aprėpia daugybę naujausių kūdikystės 
tyrinėjimų. Pavyzdžiui, dabar manoma, kad kūdikiai nesugeba 
vidinių dirgiklių atskirti nuo išorinių, vienų pojūčių nuo kitų ar 
dabarties nuo prisiminimo apie ką tik išgyventą potyrį. Jie taip 

pat nesuvokia savęs kaip esybės, kuri visa tai patiria, kuriai visa 
tai atsitinka. 

Turėdamas omenyje visus šiuos dalykus, D. Sternas nuta- 
rė, jog oras (atmosferinės sąlygos) yra tinkama kūdikio potyrių 
analogija. Reiškiniai tiesiog vyksta, o labiausiai jie skiriasi savo 
intensyvumu, stiprumu. Būtent šis stiprumas ir sutrikdo kūdi- 
kį sukeldamas jam jaudulio audrą. IJA turi įsidėmėti: pernelyg 
didelis susijaudinimas yra pirmasis ir fundamentaliausias kan- 
kintis verčiantis gyvenimo potyris. Mūsų pamokos apie pernelyg 
didelį susijaudinimą prasideda vos gimus. 

Štai kaip D. Sternas įsivaizduoja Džojo savijautą po to, kai jį 
pamaitino ir numalšino jo alkį: 


Viskas yra perdirbta. Bunda pasikeitęs pasaulis. Audra 
baigėsi. Vėjai nurimo. Dangus sušvelnėjo. Pasirodo skrie- 
jančios linijos ir plaukiantys kamuoliai. Tai atkuria har- 
moniją ir tarsi besimainanti šviesa viską padaro gyva. 


D. Sterno nuomone, kūdikiai jaučia tokį patį nuosaikaus susijau- 
dinimo poreikį, kokį jaučia ir suaugusieji. Jis rašo: 


Kūdikio nervų sistema pasirengusi nedelsdama įvertinti in- 
tensyvumą... visko, kas pasiekiama vienai iš jo juslių. Tai, 
kaip stipriai jį veikia koks nors dalykas, tikriausiai yra pir- 
moji jo turima priemonė, padedanti nuspręsti, ar prie to da- 
lyko artėti, ar jo vengti... jei kas nors yra vidutiniškai inten- 
syvu... kūdikis būna sužavėtas. Tas kaip tik pakankamas in- 
tensyvumas jį sužadina... pagyvina, suaktyvina visą jo esybę. 


Kitaip tariant, nuobodžiauti nėra smagu. Tačiau kartu kūdikio / 
kūno savastis turi įgimtą instinktą šalintis to, kas labai inten- 

syvu, ir vengti pernelyg didelio susijaudinimo. Bet kai kam tai 
padaryti būna sunkiau. 


Šešių savaičių ir itin jautrus 

Dabar ir aš imsiuosi šio naujo literatūros žanro - kūdikio dieno- 
raščio. Tai yra pabandysiu aprašyti, ką išgyvena įsivaizduojamas 
itin jautrus kūdikis Džesis. 


Be paliovos pučia vėjas, kartais sustiprėdamas iki kaukian- 
čios vėtros, kartais pavirsdamas širdį veriančia, sekinančia 
aimana. Debesys, rodos, jau visą amžinybę sūkuriuojasi 
atsitiktiniais akinančios šviesos ir niūrios tamsos verpetais. 
Ima leistis nelaimę pranašaujančios sutemos, o vėjas aki- 
mirką tarsi bando nuščiūti kartu su blėstančia šviesa. 

Bet tamsa pasiklysta savyje ir kaukiantis vėjas prade- 
da karštligiškai kaitaliotis, kaip kad būna viesulų krašte. 
Ir iš tikrųjų šiame didėjančiame chaose ima formuotis 
vėjo kryptys, siurbdamos energiją viena iš kitos, kol galop 
kyla cikloninis šėlsmas. Giliausioje naktyje pradeda siau- 
tėti pragariškas uraganas. 

Kažkur yra vieta ar laikas, kur tas baisumas baigia- 
si, tačiau neįmanoma surasti to prieglobsčio, nes šis oras 
neturi nei viršaus, nei apačios, nei rytų, nei vakarų - tik 
nepaliaujamą judėjimą ratu į baugų centrą. 


Aš šitaip įsivaizdavau, ką išgyveno Džesis, kai jam su motina ir 
dviem vyresnėmis seserimis vieną šeštadienį teko lankytis pre- 
kybos centre. Iš pradžių jį vežė automobiliu, vaikiškoje kėdutėje, 
tada vežimėliu, o atgal vėl parvežė automobiliu, vaikiškoje kėdu- 
tėje. Kaip visada šeštadienį, prekybos centras buvo sausakimšas. 
Pakeliui į namus Džesio seserys grūmėsi dėl to, kokios radijo 

stoties klausytis, ir kiekviena vis stengėsi padidinti garsą. Eis- 
mas buvo intensyvus, daug stabdymų ir truktelėjimų priekin. Į 
namus jie grįžo vėlai, gerokai po įprasto Džesio dienos miego 
laiko. Kai jį norėjo pamaitinti, jis tik verkė ir nervinosi, mat buvo 
pernelyg sukrėstas, kad kreiptų dėmesį į prislopintą alkio jaus- 
mą. Tada motina pabandė jį užmigdyti. Tai ir buvo ta akimirka, 
kai galiausiai smogė uraganas. 

Neturėtume pamiršti, kad iš tikrųjų Džesis buvo išalkęs. Al- 
kis yra vienas iš vidinių dirgiklių. Jis ne tik vis labiau erzina, bet 
ir sekina biochemines medžiagas, kurios yra būtinos įprastam, 
ramesniam nervų sistemos funkcionavimui. Mano tyrimai rodo, 
kad alkis ypač stipriai veikia IJA. Vienas iš jų apie tai kalbėjo 
šitaip: „Būdamas pavargęs, aš kartais tarsi grįžtu į tą savo amžių, 
kai kone girdėdavau save sakant: „Privalau gauti savo pieno ir 
sausainių - tučtuojau.“ Bet jei esame pernelyg susijaudinę, mes 
galime net nejausti alkio. Tinkamai rūpintis savo itin jautriu 
kūnu - tai lyg rūpintis kūdikiu. 


Kodėl „kūdikio / kūno“ savastis? 


Pagalvokite apie tai, ką bendra turi kūdikis ir kūnas. Pirma, abu 
būna visiškai patenkinti ir linkę bendradarbiauti, kai nėra per- 
nelyg sujaudinti, išsekę ir alkani. Antra, jei kūdikiai ir jautrūs 
kūnai yra iš tikrųjų pervargę, abu tampa kone bejėgiai pataisyti 
padėtį. Kūdikis tikisi, kad juo besirūpinantis žmogus nustatys ri- 
bas ir patenkins jo paprastas, elementarias reikmes, o jūsų kūnas 
tikisi, jog dabar visa tai padarysite jūs. 

Abu taip pat neturi galimybės žodžiais išreikšti savo bėdų. 
Jie tik gali siųsti vis garsesnius pagalbos signalus arba reaguoti 
tokiu rimtu simptomu, kurio neįmanoma nepaisyti. Išmintingas 
globotojas supranta, kad daugelio blogybių galima išvengti rea- 
guojant į pirmuosius kūdikio / kūno nelaimės signalus. 

Be to, kaip kalbėta ankstesniame skyriuje, neteisūs yra tie 
globotojai, kurie mano, jog naujagimiai ar kūnai gali išlepti, to- 
dėl juos reikia palikti „išsiverkti“. Tyrimai rodo, kad jei į pravir- 
kusį kūdikį greitai reaguojama (išskyrus tuos atvejus, kai reaga- 
vimas jį tik dar labiau sudirgina), jis mažiau, o ne daugiau verks, 
kai bus vyresnis. | 

Ši kūdikio / kūno savastis yra jautrumo ekspertė. Ji buvo 
jautri nuo pat gimimo. Ji žino, kas buvo sunkiausia tada ir kas 
sunkiausia dabar. Ji supranta, ko jums trūksta, supranta, ko iš- 
mokote iš savo tėvų ir kitų globotojų apie tai, kaip elgtis su jūsų 
kūnu, supranta, ko jam reikia dabar ir kaip juo galite pasirūpin- 
ti ateityje. Startuodami iš čia, mes įgyvendiname seną patarlę: 

„Gera pradžia - pusė darbo.“ 


Jūs ir jūsų globotojas 

Apie pusę ar šiek tiek daugiau kūdikių augina kompetentingi tė- 
vai, todėl tie kūdikiai tampa vadinamaisiais „saugiai prisirišu- 
siais“ vaikais. Šis terminas paimtas iš biologijos. Visų primatų 
naujagimiai įsikimba į savo mamas ir dauguma mamų nori, kad 
tas įsikibimas būtų tvirtas, saugus. 

Kai kūdikis ūgtelės, jis, jei jausis saugiai, pradės tyrinėti ar 
bandys ką nors atlikti savarankiškai. Motina tuo bus patenkin- 
ta - žinoma, ji bus budri ir pasirengusi prireikus ateiti į pagalbą, 
bet apskritai džiaugsis, kad jos atžala bręsta. Tačiau nematomas 
prieraišumas vis tiek išliks. Vos tik iškils pavojus, jų kūnai susi- 
jungs ir vaikas vėl jausis „saugiai prisirišęs“. 

Bet būna atvejų, kai dėl įvairių priežasčių (paprastai susijusių 
su tuo, kaip buvo auklėjamas tėvas ar motina) pagrindinis globo- 
tojas mažyliui gali perduoti vieną iš dviejų kitų žinių, šitaip sukur- 
damas nesaugų prieraišumą. Viena iš tų žinių yra ta, jog pasaulis - 
baisus. Arba globotojas būna toks susirūpinęs ir pažeidžiamas, 


a 

kad kūdikis privalo į jį įsikibti tvirtai tvirtai. Šis mažylis nedrįs 
daug tyrinėti. Jam gali atrodyti, jog globotojas nenori tų tyrinė- 
jimų arba kad jį paliks, jei jis nebus įsikibęs. Toks prieraišumas 
prie globotojo vaikams kelia nerimą ir susirūpinimą. 

Kita Žinia, kuri gali pasiekti mažylį - jog globotojas yra pavo- 
jingas, todėl jo reikėtų vengti. Arba kad jis labiau vertina rūpesčių 
nekeliančius ir kuo savarankiškesnius vaikus. Galbūt globotojas 
yra per daug prislėgtas, todėl nesugeba rūpintis mažyliu. Būna 
ir tokių, kuriems, apimtiems pykčio ar kamuojamiems depresi- 
jos, kartais net norisi, kad kūdikis išnyktų ar mirtų. Tokiu atveju 
kūdikis stengsis išvis neprisirišti. Apie tokius mažylius sakoma, 
jog jie tampa „vengėjais“. Atskirti nuo savo motinų ar tėvų, jie 
atrodo visai abejingi. (Kartais vaikas būna „saugiai prisirišęs“ tik 
prie vieno iš tėvų.) 

Remdamiesi pirmaisiais savo prieraišumo potyriais, mes esa- 
me linkę išsiugdyti gana ilgalaikę psichinę nuostatą apie tai, ko 
galima tikėtis iš žmogaus, kuris yra šalia mūsų ir nuo kurio pri- 
klausome. Nors gali atrodyti, kad dėl to tampame nelankstūs ir 
prarandame daug galimybių, visgi paklusimas globotojo norams, 
susijusiems su jūsų prieraišumu, buvo svarbus jūsų išgyvenimui. 
Net kai tai jau nėra išgyvenimo klausimas, ši „programa“ tebe- 
veikia išlikdama labai konservatyvi. Laikydamiesi atitinkamo 
veiksmingo plano, nesvarbu, koks jis - būti saugiam, nerimas- 
tingam ar vengiančiam, - apsisaugome nuo pavojingų klaidų. 


Prieraišumas ir itin jautrus kūnas 


Prisimenate iš ankstesnio skyriaus, kokie itin jautrūs vaikai nepa- 
tiria ilgalaikio susijaudinimo nepažįstamose situacijose? Taip, tai 
vaikai, turintys dėmesingas motinas ar dėmesingus globotojus, ir 
juos su tais asmenimis sieja saugus ryšys. Šis faktas leidžia daryti 
prielaidą, kad jei augote jausdamiesi „saugiai prisirišę“, vadinasi, 

žinojote turį gerus išteklius ir sugebėjote gana sėkmingai kovo- 
ti su pernelyg dideliu dirginimu. Ir ilgainiui išmokote su savimi 
elgtis taip, kaip su jumis elgėsi jūsų supratingi globotojai. 

Galop jūsų kūnas įprato į kiekvieną naują potyrį nereaguoti 
kaip į grėsmę. O kai šios reakcijos nebūdavo, jūsų kūnui nerei- 
kėdavo išgyventi alinančio, ilgai trunkančio susijaudinimo. Jūs 
supratote, kad jūsų kūnas yra draugas, kuriuo galima pasitikėti. 
Tuo pačiu metu jums aiškėjo, jog turite ypatingą kūną ir jautrią 
nervų sistemą. Tačiau jūs sugebėjote valdyti situacijas mokyda- 
miesi, kada save šiek tiek stumtelėti, kada neskubėti, kada išvis 
atsitraukti, kada pailsėti ir bandyti vėliau. 

Visgi kaip ir visa kita žmonijos dalis, maždaug pusė jūsų tu- 
rėjote toli gražu ne idealius tėvus. Kadangi apie tai skaudu galvoti, 
mes į šį dalyką gilinsimės pamažu, grįždami prie jo kelis kartus. 
Tačiau jums reikia pripažinti tai, į ką galbūt neatkreipėte dėmesio. 
Nekompetentingi tėvai jus turėjo paveikti labiau, nes buvote labai 
jautrūs. Jums reikėjo supratingumo, o ne papildomų problemų. 

Tiems iš jūsų, kurie turėjote nesaugią vaikystę, reikia pripažin- 
ti ir tai, tada mokėsite būti sau atlaidesni. Bet svarbiausia štai kas: 
jums reikia suprasti, kas padaryta ne taip, kad jūs galėtumėte tapti 
kitokiu savo kūdikio / kūno globotoju. Gali būti, jog jūs tinkamai 
savimi nesirūpinate - arba neprižiūrite savo kūno, arba esate per- 
nelyg globėjiški ar nervingi. Tai beveik akivaizdu, kadangi su savo 
kūnu elgiatės taip, kaip kažkada su jumis ir su jūsų kūnu elgėsi tas 
neidealus globotojas (įskaitant ir persistengimą priešinga kryptimi). 

Tad išsiaiškinkime, koks būtent kūdikio / kūno globotojas 
yra kompetentingas ir koks nelabai. Pradėkime tuo, kaip jis rū- 
pinasi naujagimiu - arba jūsų kūnu tomis jūsų dabartinio gy- 
venimo akimirkomis, kai kūnas jaučiasi gležnutis ir bejėgis lyg 
naujagimio. O ko mums reikia, puikiai išsakė psichologas Ru- 
thellenas Josselsonas: 

Būti glėbyje - tai turėti skydą tarp savęs ir to, kas gali 
įskaudinti ar sukrėsti. Kai mus apkabina, įgyjame papil- 
domą apsaugos sluoksnį, mus ginantį nuo pasaulio. Mes 
jaučiame šį skydą, net jei nesame tikri, kokią jo dalį sukū- 
rėme patys, o kokią mums suteikė iš išorės. 

Valdymo funkciją pakankamai gerai atliekanti moti- 
na sugeba viską sutvarkyti taip, kad jos kūdikis nebūtų 
pernelyg dirginamas. Ji jaučia, kokio lygio susijaudinimas 
yra pageidautinas ar gali būti toleruojamas. Tinkama val- 
dymo terpė kūdikiui suteikia galimybę vystytis laisvai ir 
savaimingai - jam nereikia visą laiką į ką nors reaguoti. 
Esant optimaliam valdymui, kūdikis keliauja į gyvenimą 
be išorinio kišimosi. 


Kai valdymas yra netinkamas, kai kūdikiui / kūnui kas nors 
nuolat brukama ar jam nerodoma reikiamo dėmesio arba dar 
blogiau - prieš jį smurtaujama, kūdikio / kūno savasčiai toks dir- 
ginimas būna pernelyg stiprus. Jai belieka viena išeitis - liautis 
mąstyti bei dalyvauti ir šitaip ugdytis gynybinį įprotį „atsiriboti“. 
Per didelis dirginimas tokiame amžiuje taip pat trukdo saviug- 
dai. Mažyliui visą energiją tenka skirti tam, kad sulaikytų pasau- 
lį nuo brovimosi į jo gyvenimą. Visas pasaulis tampa pavojingas. 

Dabar aptarkime šiek tiek vėlesnį gyvenimo tarpsnį - kai 
jūs jau buvote pasirengę tyrinėti, jei jautėtės saugūs. Šiuo metu 
tai atitinka tuos atvejus, kai jūsų kūnas yra pasirengęs tyrinėti 
ir būti viešumoje, jei jaučiasi saugus. Tokiu gyvenimo laikotar- 
piu pernelyg globėjiškas globotojas jautriam kūdikiui / kūnui, ko 
gero, tampa didesne problema negu nerūpestingas globotojas. 
Kūdikystėje arba tada, kai jaučiamės labai gležni, nuolatinis ki- 
šimasis ir kūdikio / kūno kontroliavimas yra stipraus dirginimo 
ir nerimo šaltinis. Nerimą kelianti pernelyg globėjiška priežiūra 

šioje amžiaus stadijoje kliudo tyrinėti ir pakerta savarankišku- 
mą. Nuolat stebimas kūdikis / kūnas negali veikti laisvai ir pa- 
sitikinčiai. 

Pavyzdžiui, praalkdamas ir dėl to pravirkdamas arba su- 
žvarbdamas ir dėl to tapdamas neramus, kūdikis / kūnas mokosi 
pažinti savo poreikius. Jei globotojas kūdikį / kūną maitina šiam 
dar neišalkus, prarandama sąsaja su savo instinktais. Ir jei kū- 
dikiui / kūnui neleidžiama tyrinėti, jis nepripranta prie pasaulio. 
Kai globotojas / jūs stiprina įspūdį, jog pasaulis yra grėsmingas ir 
kad kūdikis jame negali išgyventi, nebelieka progų pernelyg di- 
delio susijaudinimo nei išvengti, nei suvaldyti ar ištverti. Viskas 
ir toliau būna nepažįstama, kiekvienas dalykas ir toliau verčia 
pernelyg jaudintis. Ir kaip kalbėjome ankstesniame skyriuje, dėl 
to kūdikis / kūnas neturi tiek sėkmingų tyrinėjimo patirčių, kad 
įstengtų išlaikyti pusiausvyrą tarp aktyvinimo sistemos ir „stab- 
telėjimo patikrinti“ sistemos, todėl pastaroji gali pradėti domi- 
nuoti ir tapti pernelyg varžanti. 

Jei toks yra ir jūsų bendravimo su savo kūdikiu / kūnu stilius, 
jums reikėtų išsiaiškinti, kodėl jis susiformavo. Gal turėjote per 
daug globėjišką ar per daug reiklų globotoją, kuris norėjo, kad 
vaikas būtų labai priklausomas ir niekada nesugebėtų ištrūkti. O 
gal to globotojo stiprybės ar savivertės jausmą palaikė buvimas 
stipresniam ir dėl to reikalingam. Jei jūsų globotojas turėjo kelis 
vaikus, tarp kurių buvote jautriausias, tai jūs idealiai tikote šiems 
tikslams. Atkreipkite dėmesį į tai, kas labai būdinga tokio tipo 
globotojams: galbūt jūsų globotojas jums dažnai būdavo iš tiesų 
nepasiekiamas, nesvarbu, ką jis sakydavo. Mat tokiems globoto- 
jams labiau rūpi jų, o ne globojamojo poreikiai. 

Trumpiau tariant, kaip kiti rūpinosi jumis, arba jūsų kūdi- 
kiu / kūnu, iš esmės nulėmė ir tai, kaip jūs dabar rūpinatės savo 
kūdikiu /kūnu. Globotojų požiūris į jūsų jautrumą suformavo ir 

PIRMASIS JŪSŲ KŪDIKIO / KŪNO GLOBOTOJAS 
IR TAS, KURIS JUO RŪPINASI DABAR 


Remdamiesi tuo, ką žinote apie dvejus pirmuosius savo gyveni- 
mo metus, surašykite žodžius ar frazes, kurias jūsų tėvai galbūt : 
vartodavo apibūdindami jus kaip kūdikį. Arba galite tėvų šito pa- | 
klausti. Keli pavyzdžiai: 
Teikiantis džiaugsmo. Neramus. Sunkus. Jokių rūpesčių. Niekada | 
nemiegantis. Ligotas. Piktas. Greitai pavargstantis. Daug besišyp- | 
santis. Sunkiai pamaitinamas. Gražus. Negaliu nieko prisiminti apie 
tavo kūdikystę. Anksti pradėjęs vaikščioti. Didžiąją laiko dalį augintas 
įvairių globotojų. Kai kada paliekamas su ateinančiomis auklėmis ar 
vaikų priežiūros centre. Baikštus. Drovus. Laimingiausias būdamas 
vienas. Nuolat už ko nors užkliūvantis. 
Laukite tokios tėvų frazės, kuri kone galėtų būti jūsų antruoju var- 
du - kurią jie, turėdami menkiausią galimybę, iškaltų jūsų antka- 
pyje. (Manoji buvo tokia: „Ji niekada niekam nekėlė rūpesčių.) 
Laukite frazių, pažadinančių jumyse emocijas, sumaištį, konfliktą. 
Arba frazių, kurios atrodo pernelyg stipriai pabrėžiamos - taip 
stipriai, kad gerai pagalvojus į tiesą netgi labiau panėši priešingas 
dalykas. Pavyzdys galėtų būti toks: astma sergantis vaikas apibū- 
dinamas kaip „nekeliantis jokių rūpesčių“. 

Dabar pamąstykite apie paraleles tarp jūsų globotojų požiū- 
rio į jūsų kūdikį / kūną ir jūsų dabartinio požiūrio į savo kūdikį / 
kūną. Kurie jų apibūdinimai jums atrodo iš tikrųjų tikslūs? Kokių jų 
būgštavimų ir išsakytų epitetų dabar galėtumėte atsikratyti? Pa- 
vyzdžiui, „ligotas“. Ar vis dar laikote save ligotu? Ar iš tiesų tada 
buvote ir dabar esate ligotesnis už kitus? (Jei taip, viską išsiaiš- 
kinkite apie savo vaikystės ligas — jūsų kūnas tai atsimena ir yra 
nusipelnęs užuojautos.) 

O kaip dėl frazės „anksti pradėjęs vaikščioti“? Gal jūsų šeimo- 
je palankumo sulaukiama tik už tam tikrus nuopelnus arba ypa- 
tingomis progomis? Jei jūsų kūnas ko nors neįstengia atlikti jūsų 
pasitenkinimui, ar jį vis tiek mylite? 

jūsų požiūrį į jį. Pagalvokite apie tai. Kas gi daugiau jums galėjo 
perteikti tokią kontroversišką pamoką? Jų rūpinimasis jumis ir jų 
nuostata jūsų kūno atžvilgiu tiesiogiai veikia jūsų sveikatą, laimę, 
ilgaamžiškumą ir indėlį į žmonijos gerovę. Tad jei ši skyriaus da- 
lis jums nekelia nemalonių emocijų, stabtelėkite ir pamąstykite 
apie pirmąjį savo kūdikio / kūno globotoją bei panašumus tarp to, 
kaip kadaise rūpinosi jumis, ir to, kaip jūs dabar rūpinatės savimi. 

Jei jaučiatės susikrimtę, padarykite pertrauką. O jei manote, 
kad jums, apmąstant savo nesaugų prieraišumą ir jo poveikį jūsų 
gyvenimui, praverstų profesionalus (arba net neprofesionalus) 
emocinis palaikymas ir supratinga draugija, susiraskite tokią 


pagalbą. 


Išorėn — per daug, vidun - per daug 


Kaip kad būna dviejų tipų probleminiai globotojai - pernelyg 
globėjiški ir pernelyg nedėmesingi - taip egzistuoja du pagrin- 
diniai netinkami būdai, kuriuos IJA dažnai naudoja savo kūnų 
atžvilgiu. Vienas iš jų - pernelyg stumti save išorėn, tai yra per- 
nelyg save dirginti verčiant per daug dirbti, per daug rizikuoti, 
per daug tyrinėti. Kitas netinkamas būdas - pernelyg stumti save 
vidun, tai yra pernelyg save saugoti, kai iš tiesų trokštate kartu su 
kitais būti pasaulyje. 

Sakydama „pernelyg“ aš turiu omenyje tai, kas yra daugiau 
negu jums iš tikrųjų patiktų, daugiau negu jums leidžia gerai 
jaustis, daugiau negu jūsų kūnas gali įveikti. Nesvarbu, ką kiti 
jums sakė apie tai, kas yra „pernelyg“. Kai kurie iš jūsų galite būti 
žmonės, bent jau tam tikrais gyvenimo periodais, kone nuolat 
priklausantys arba prie „vidinės“, arba prie „išorinės“ kategori- 
jos. Tai ne bėda. Iš tiesų aš kalbu apie situaciją, kai jūs jaučiate, 
jog vienaip ar kitaip persistengiate, ir norėtumėte pasikeisti, bet 
negalite. 

KOKIE ESATE —- PERNELYG NUKRYPĘ | 

VIDUN AR IŠORĖN? | 

Įvertinkite teiginius: rašykite 3 - jei teiginys jums yra tikrų tikriau- | 
sia tiesa; rašykite 2 — jei teiginys jums yra iš dalies tiesa arba vie- | 
modai teisingas ir neteisingas, priklausomai nuo situacijos; rašyki- | 
te 1 - jei teiginys jums beveik niekada nėra tiesa. : 


—1. Aš dažnai patiriu trumpus per didelio susijaudinimo, per | 
didelio sudirgimo ar didelės įtampos poveikius, pavyzdžiui, | 
paraustu, man ima smarkiai mušti širdis, mano kvėpavimas | 
tampa greitas ar negilus, pajuntu, jog tuoj pravirksiu arba 
pulsiu į paniką. 

—2. Mane kamuoja ilgalaikio susijaudinimo poveikiai, pavyz- | 
džiui, susikrimtimo ar nerimo jausmas, virškinimo sutrikimai | 
ar apetito praradimas, aš nesugebu užmigti ar ilgai miegoti 
neprabusdamas. 

—3. Aš stengiuosi pripažinti situacijas, kurios mane verčia per 
daug stipriai susijaudinti. : 

— 4. Tam tikrą savaitę aš namie buvau daugiau negu ne namie. | 
(Skirkite laiko kruopščiai apskaičiuoti: sumuokite tik laisvas | 
valandas, neįtraukite miego ir poros valandų, skirtų apsi- | 
rengti, nusirengti, Maudytis vonioje ir pan.) 

— 5. Tam tikrą savaitę aš daugiau laiko praleidau vienas negu su 
kitais. (Apskaičiuodami naudokite tą pačią metodiką.) 

— 6. Aš save verčiu daryti dalykus, kurių bijau. 

—7. Aš einu iš namų, net jei man šito nesinori. 

- 8. Žmonės man sako, jog per daug dirbu. 

: —9. Kai pastebiu, jog pervargau fiziškai, protiškai ar emociškai, ; 

| aš nedelsdamas nutraukiu veiklą ir einu ilsėtis, taip pat dėl | 

savęs darau ir kitus dalykus, kurių, žinau, man reikia. 

— 10. Aš pavartoju tam tikrų medžiagų - kofeino, alkoholio, vaistų 

ir panašių dalykų — kad išlaikyčiau reikiamą susižadinimo 

lygį. 

| - 11. Aš apsnūstu tamsiame teatre ir / arba per paskaitą, jei nesu 
| kaip reikiant susidomėjęs. 

: -12. Aš prabundu naktį ar labai anksti ryte ir daugiau negaliu už- 
| migti. : 

| — 13. Aš neskiriu laiko normaliai pavalgyti ar reguliariai mankštintis. 


- 


SL Re ias Las 


Maža to, aš nenoriu pasakyti, kad tie, kurie buvo „nerimas- 
tingai prisirišę“ arba turėjo pernelyg globėjiškus ar prieštaringus 
globotojus, visada yra pernelyg globėjiški savo kūdikio / kūno sa- 
vasčiai. Arba kad turėjusieji nerūpestingus ar užgaulius globoto- 
jus visada nesirūpina ar šiurkščiai elgiasi su savo kūdikio / kūno 

„savastimi. Viskas ne taip paprasta. Pirma, mūsų psichika yra to- 
kia, jog mes lengvai galime ir pernelyg stipriai reaguoti, ir steng- 
tis išlaikyti pusiausvyrą, ir elgtis visiškai priešingai. Bet labiau- 
siai tikėtina, kad mes blaškomės tarp dviejų kraštutinumų arba 
nukreipiame energiją į skirtingas gyvenimo sritis (pavyzdžiui, 
persistengiame darbe, bet esame pernelyg santūrūs intymiuose 
santykiuose; nekreipiame dėmesio į savo psichinę sveikatą, užtat 
perdėtai rūpinamės fizine sveikata). Tačiau gali būti ir taip, kad 
jūs visa tai įveikėte ir su savo kūnu elgiatės tiesiog puikiai. 

Antra vertus, tiems iš jūsų, kurie buvote „saugiai prisirišę“, 
gali kilti klausimas, kodėl jūs tebevargstate su minėtais kraštuti- 
numais. Reikalas tas, kad mūsų aplinkybės, kultūra, subkultūra 
ar darbo kultūra, draugai ir kitos mūsų pačių savybės irgi gali 
versti mus vienaip ar kitaip persistengti. 

Jei jums kyla abejonių dėl savo veikimo stiliaus, tai išsiaiš- 
kinti padės toliau pateiktas testas, kuris vadinasi „Kokie esate - 
pernelyg nukrypę vidun ar išorėn?“ 

Sudėkite visus savo vertinimus, išskyrus 4, 5 ir 9 teiginių. 
Tada sudėkite 4, 5 ir 9 teiginių vertinimus ir jų sumą atimkite 

iš visų kitų vertinimų bendros sumos. Pati didžiausia galima 
„nukrypimo išorėn“ skaitmeninė išraiška būtų 27. Paties didžiau- 
sio „nukrypimo vidun“ skaitmeninė išraiška būtų 1. Vidutiniu 
rezultatu laikytinas rodiklis 14. Jei vertinimų suma mažesnė už 
10, itin gerai apmąstykite tai, ką kalbu poskyryje „Kodėl negerai 
būti pernelyg nukrypusiam vidun“. Jei jūsų vertinimų suma di- 
desnė nei 20, ypač atidžiai skaitykite tai, ką rašau kitame posky- 
ryje - „Apie pernelyg didelį nukrypimą išorėn“. 


Kodėl negerai būti pernelyg nukrypusiam vidun 


Kai kurie IJA (o gal retsykiais mes visi) laikosi nuošaliai, nes 
mano, jog IJA niekaip nesugebėtų neprapulti, jei atsivertų pasau- 
liui. Jie jaučiasi pernelyg kitoniški, pernelyg pažeidžiami, perne- 
lyg defektyvūs. 

Aš visiškai pritariu tam, kad jūs nesugebėtumėte sėkmingai 
įsilieti į pasaulį veikdami taip, kaip veikia nejautrūs, ryžtinges- 
ni žmonės, su kuriais galbūt save lyginate. Tačiau yra daug IJA, 
radusių būdų savaip sėkmingai veikti pasaulyje - darant ką nors 
naudinga ir malonaus, kartu daug laiko praleidžiant namie ir 
puoselėjant įdomų, ramų vidinį gyvenimą. 

Būtų pravartu jūsų elgesį įvertinti remiantis jūsų kūdikio / 
kūno požiūriu. Jei jis nori išbandyti naujus dalykus, bet bijo, tu- 
rite jam padėti, o ne stiprinti jo baimę. Antraip jam tarsi sakysite, 
kad visi jo troškimai iš tikrųjų yra netinkami, kad jis nėra prisi- 
taikęs išgyventi išoriniame pasaulyje. Vaikui tai - paralyžiuojan- 
ti žinia. Todėl turėtumėte ilgai ir įtemptai pamąstyti apie tai, kas 
ir kodėl jums vaikystėje įpiršo šį jausmą, užuot padėjęs žengti į 
pasaulį ir veikti savaip. 

Savo kūnui diegiant naujus įpročius vietoj senųjų, pirmiau- 
sia reikia suvokti, kad kuo labiau jis vengs dirgiklių, tuo labiau 
jaudinantys bus visi kiti dirgikliai. Kartą meditavimo mokytojas 

papasakojo istoriją apie vyrą, kuris nenorėjo turėti nieko ben- 
dra su kasdienybės stresais, todėl užsisklendė urve pasiryžęs visą 
likusį gyvenimą medituoti dieną ir naktį. Visgi gana greitai jis 
grįžo atgal, nes negalėjo pakęsti vandens.lašėjimo garso urve. Šio 
pasakojimo moralas tas, kad silpnesnis ar stipresnis stresas eg- 
zistuoja nuolat, nes mūsų jautrumas visada būna su mumis. Ko 
mums reikia, tai išmokti taikstytis su stresą keliančiais veiksniais. 

Be to, dažnai kuo aktyvesnis yra jūsų kūnas - kai žvalgotės 
pro langą, einate žaisti kėgliais, keliaujate, sakote viešas kalbas — 
tuo mažiau jis kelia problemų, tuo rečiau sudirgsta. Tai vadina- 
ma įpratimu ir tokius įgūdžius galima lavinti. Pavyzdžiui, ke- 
liauti vieniems užsienio šalyje paprastai mums, IJA, yra tiesiog 
sukrečiantis išgyvenimas, tad jūs galite nutarti atsisakyti tam 
tikrų tos kelionės aspektų. Tačiau kuo dažniau jų neatsisakysite, 
tuo lengviau juos ištversite - ir tuo geriau suprasite, kas jums 
patinka ir kas nepatinka. 

Vienintelis būdas išmokti toleruoti, o paskui pamėgti buvi- 
mą pasaulyje - tai būti pasaulyje. 

Patikėkite, nė apie vieną iš šių dalykų nekalbu atsainiai. Aš 
pati beveik nuolat vengiau pasaulio iki pat gyvenimo vidurio, kai 
mane didesniu ar mažesniu mastu privertė keistis svarbūs išo- 
riniai įvykiai. Iki tol mane beveik kasdien kamuodavo baimės, 
pernelyg didelis jaudulys ir psichologinis diskomfortas. Tai ne 
juokai, o rimta problema. Bet ją tikrai galima įveikti. Ir kaip yra 
nuostabu įsilieti į pasaulį, sėkmingai veikti ir jam sušukti: „Pa- 
žvelk į mane! Aš irgi tai galiu!“ 


Apie pernelyg didelį nukrypimą išorėn 
Taigi pernelyg didelį nukrypimą vidun lemia nuostata, jog kūdi- 


kis / kūnas yra defektyvus. Pernelyg didelio nukrypimo išorėn 
priežastis - tokia pat neigiama. Tai reiškia, jog kūdikis / kūnas 

yra taip mažai mylimas, jog kyla noras juo nesirūpinti ir šiurkš- 
čiai su juo elgtis. Kas jums įpiršo tokį požiūrį? 

Nebūtinai dėl visko būna kalti tėvai. Mūsų kultūra persmelk- 
ta konkuravimo idėjos, skatinančios siekti tobulumo, o tai verčia 
jaustis niekam tikusiu, neproduktyviu stebėtoju kiekvieną, kuris 
nesibrauna į viršų. Tai taikoma ne tik karjerai, bet net ir laisvalai- 
kiui. Ar tavo fizinė forma pakankamai gera, ar vystai savo pomėgį, 
ar esi šaunus virėjas arba sodininkas? Šeiminis gyvenimas - ne iš- 
imtis: ar tavo santuoka išties tvirta, ar tavo seksualinis gyvenimas 
optimalus, ar darai viską, ką gali, kad užaugintum puikius vaikus? 

Veikiamas viso šio spaudimo, kūdikis / kūnas maištauja sig- 
nalizuodamas, jog yra išsekęs. Atsakydami į tai, mes randame 
būdų jam grūdinti arba jį nutildome medikamentais. Dėl to at- 
siranda su stresu susijusių simptomų - tokių kaip virškinimo 
sutrikimai, raumenų įsitempimas, nuolatinis nuovargis, nemiga, 
migreniniai skausmai. Arba silpna imuninė sistema mus padaro 
imlesnius gripui ir peršalimui. 

Kad nutrauktume šį prievartavimą, iš pradžių turime pripa- 
žinti, jog jis egzistuoja. Taip pat patartina išsiaiškinti, kokia jūsų 
esybės dalis yra tas prievartautojas. Ar tai ta dalis, kuri patikėjo 
visuomenės brukamu tobulumo scenarijumi? Kuriai reikia nu- 
rungti brolį ar seserį? Kuri privalo įrodinėti, kad nesate defek- 
tyvūs ar „pernelyg jautrūs? Kuri trokšta pelnyti tėvų meilę ar 
bent jų žvilgtelėjimą į jūsų pusę? Kuri turi įrodyti, jog esate tokie 
gabūs kaip jiems atrodo? Ar kad pasaulis be jūsų negalėtų išlikti? 
Ar kadjūs viską valdote ir esate tobuli ir nemirtingi? Dažnai kai 
kurie dalykai čia skamba kiek arogantiškai, bet tai yra kitų žmo- 
nių arogancija, nukreipta į jus. 

Yra dar viena priežastis, kodėl IJA pernelyg išvargina savo 
kūną - tai jų intuicija, kuri jiems garantuoja nuolatinį kūrybingų 
idėjų srautą. IJA nori jas visas išreikšti. 

Žinote ką? Jūs šito negalite! Jūs turėsite rinktis ir apsispręs- 
ti. Antraip tai vėlgi tebus arogancija ir negailestingas savo kūno 
kankinimas. 

"Kartą tai susapnavau - begalves, švytinčias, nesustabdomas 
būtybes, bandančias. mane sučiupti. Paveikta to sapno, aš ryte 
prisiminiau Disnėjaus kino studijos animacinį filmuką „Burti- 
ninko mokinys“ („Ihe Sorcerer's Apprentice“). Peliukas Mikis, 
kuris yra tas mokinys, pasitelkęs burtus įkvepia gyvybę šluotai, 
kad ji už jį atliktų mokytojo užduotą nuobodų darbą: pripilti cis- 
terną vandens. Tai nėra tiesiog tingėjimas - Mikis yra per daug 
arogantiškas tokiai primityviai veiklai, juolab kad atsižvelgiant į 
jo kūno galimybes užduotis būtų vykdoma lėtai ir ilgai. Tačiau 
Mikis sukėlė tai, ko jis negalėjo sustabdyti: vanduo užliejo kam- 
barį, o šluota nė neketino liautis nešusi vandenį. Tada Mikis ją 
kirviu sukapojo į smulkius gabaliukus, bet netrukus vandenį 
nešė jau daugybė begalvių šluotų - ir Mikį vandens pavidalu pa- 
siglemžė jo paties gudraus sumanymo įgyvendinimas. 

Tokio pat stipraus keršto jūs galite tikėtis ir iš savo kūno, jei 
su juo elgiatės kaip su negyva šluota ir įkinkote įgyvendinti per- 
nelyg daug nuostabių idėjų. 

Peliuko Mikio sprendimas tapti mokiniu buvo geras sprendi- 
mas. Šis animacinis veikėjas paprastai puikiai simbolizuoja tipiš- 
ką mūsų laikų vyruką - optimistišką, energingą. Ta energija turi 
gerą aspektą: ji skatina tikėjimą, kad mes, kaip individai ir kaip 
žmonių bendruomenė, galime padaryti bet ką, jei pakankamai 
plušėsime ir būsime pakankamai protingi. Kiekvienas gali būti 
prezidentas, turtingas ar garsus. Bet „šešėlinis“, arba pavojingas, 
to privalumo aspektas (visi privalumai turi „šešėlį ') yra tas, jog 
jis paverčia gyvenimą žiauriu konkuravimu. 

Subalansavimas 


Į klausimą, kokiu mastu esate pasaulyje ir kokiu mastu jo ven- 
giate, atsakyti galite tik jūs patys, be to, šis santykis bėgant laikui 
kinta. Aš taip pat suprantu, kad daugumai žmonių dėl laiko ar 
pinigų stygiaus subalansuoti šiuos du kraštutinumus yra nepa- 
prastai sunku. Mus verčia rinktis ir nusistatyti prioritetus, tačiau 
mes, IJA, būdami labai sąžiningi, dažnai išsijudiname paskuti- 
niai. Arba geriausiu atveju naujiems įgūdžiams įvaldyti sau su- 
teikiame ne daugiau laiko ar galimybių negu kiti. O mes žinome, 
kad viso to mums reikia daugiau. 

Jei esate pernelyg užsisklendę, akivaizdu, jog pasauliui trūks- 
ta jūsų ir jūsų subtilaus jautrumo. Jei esate pernelyg aktyvūs, ly- 
giai taip pat akivaizdu, kad bet kokį įsipareigojimą atliktumėte 
kur kas geriau suteikdami sau galimybę tinkamai pailsėti ir at- 
gauti jėgas. 

Štai kokį išmintingą patarimą išsakė vienas mano kalbintas IJA: 


Reikia viską išsiaiškinti apie šį jautrumą. Jis bus kliūtis ar 
pasiteisinimas tik tokiu atveju, jei jam leisite tokiam būti. 
Pavyzdžiui, kai aš esu pernelyg užsisklendęs savyje, man 
norėtysi likti namuose visą likusį gyvenimą. Tačiau tai 
yra savęs naikinimas. Todėl aš einu susitikti su žmonėmis, 
o paskui grįžtu namo, kad su jais susivienyčiau mintyse. 
Kūrybiškiems žmonėms reikia pabūti vieniems. Bet tai 
negali trukti per daug ilgai. Kai užsisklendžiame, praran- 
dame realybės jausmą, gebėjimą prisitaikyti. 

Senėjimas irgi silpnina realybės pojūtį, mažina psi- 
chinį lankstumą. Senstant reikėtų daugiau būti viešumo- 
je. Bet metams bėgant daugėja ir takto, santūrumo. Jūsų 
pagrindinės savybės tampa stipresnės, ypač jei tobulinate 
visą savo esybę, ne vien jautrumą. 


Bal Ki jautius asi Viuo 


Gyvenkite darnoje su savo kūnu. Tai nuostabus gebėji- 
mas, kurį galite naudoti, šis jautrumas savo kūnui. Jis gali 
būti jūsų vedlys, o atsivėrimas jam duoda puikių rezul- 
taty. Žinoma, jautriems žmonėms norisi užtrenkti duris 
į pasaulį ir į savo kūną, nes jie tampa baugštūs. Negalite 
šitaip elgtis. Saviraiška yra geriausias sprendimas. 


Poilsis . 
Kūdikiams reikia daug poilsio, tiesa? Šito reikia ir jautriems kū- 
nams. Mums yra būtinas visoks poilsis. 

Pirma, mums yra būtinas miegas. Jei turite miego problemų, jų 
sprendimas turi tapti jūsų svarbiausiu prioritetu. Chroniškos nemi- 
gos tyrimai atskleidė, kad kai žmonėms leidžiama miegoti tiek, kiek 
jiems reikia, gali praeiti dvi savaitės, kol jie pasiekia būseną, nerodan- 
čią jokių miego stygiaus požymių (pavyzdžiui, kai nenormaliai grei- 
tai užmiegama arba užsnūstama bet kokioje tamsioje patalpoje). Jei ir 
jums būdingi tokie miego trūkumo požymiai, turėtumėte kartkar- 
tėmis išeiti atostogų, per kurias galėtumėte nieko daugiau nedaryti, 
tik miegoti kiek širdis geidžia. Jūs nustebsite, kiek daug išmiegosite. 

IJA sunkiau pakelia naktines pamainas ar darbą slankiuoju 
grafiku, jie taip pat lėčiau atsigauna po staigaus laiko juostų pasi- 
keitimo. Deja, šie neigiami dalykai neišvengiami. Geriau nepla- 
nuokite greitų kelionių kertant daug laiko juostų arba bent jau 
neplanuokite šitaip keliaudami patirti malonumą. 

Jei jus kamuoja nemiga, daugybę patarimų šiuo klausimu 
galite rasti kituose šaltiniuose, be to, veikia net nemigos gydy- 
mo centrai. Tačiau yra keli dalykai, kurie ypač aktualūs būtent 
IJA. Pirma, gerbkite natūralius savo organizmo ritmus ir eikite 
gulti iškart, kai tik pajuntate, jog norisi miego. „Vyturiams“ tai 
reiškia ankstyvą gulimąsi. „Pelėdoms“, kurioms ši problema dar 
rimtesnė, reikėtų kaip įmanoma dažniau eiti gulti vėlai. 

Miego tyrinėtojai paprastai žmonėms pataria lovą asocijuoti 
tik su miegojimu ir keltis, jei nepavyksta užmigti. Bet aš įsitiki- 
nau, kad kartais IJA daugiau išlošia, jei sau pasižada užmerkto- 
mis akimis išgulėti lovoje devynias valandas nesukdami galvos 
dėl to, ar jie iš tikrųjų miega, ar ne. Kadangi 80 procentų senso- 
rinių dirginimų mus pasiekia per akis, paprasčiausias gulėjimas 
užsimerkus leidžia neblogai pailsėti. 

Bėda ta, kad naktį gulėdami lovoje ir negalėdami užmig- 
ti, kai kurie žmonės pradeda nerimauti ar kitaip save audrinti 
mintimis ir vaizdiniais. Tokiu atveju gal geriau reikėtų skaityti. 
Arba atsikelti, apmąstyti kamuojantį klausimą, užsirašyti kilu- 
sias mintis ar sprendimus, o tada grįžti į lovą. Miego problemos 
yra viena iš tų daugelio sričių, kur kiekvienas esame unikalus ir 
privalome patys rasti tai, kas mums būtų veiksminga. 

Mums reikia ir kitokio poilsio. Dažniausiai IJA yra labai są- 
žiningi ir linkę į pedantiškumą. Mes negalime pradėti „žaisti“, 
kol darbas neatliktas iki smulkmenų. Šios smulkmenos yra tar- 
si mus badančios jaudinimo adatėlės. Bet dėl to mums gali būti 
sunku atsipalaiduoti ir šiek tiek pasilinksminti. Kūdikis / kūnas 
nori žaisti, o žaidžiant išsiskiria endorfinai bei vyksta visi kiti 
procesai, malšinantys įtampą. Jei jaučiatės prislėgti, esate perne- 
lyg emocingi, negalite užmigti ar pasireiškia kiti vidinės pusiau- 
svyros sutrikimo požymiai, priverskite save daugiau laiko skirti 
malonumams. 

Bet kas gi yra malonumas? Būkite atsargūs ir neleiskite ša- 
lia esantiems „nejautriesiems“ tai nuspręsti už jus. Daugeliui IJA 
malonumas - tai paskaityti gerą knygą, sau priimtinu tempu 
šiek tiek patriūsti sode, namuose ramiai suvalgyti be skubos pa- 
sigamintą patiekalą. Iki vidurdienio spėti išbandyti tuziną daly- 
kų - tai gali apskritai neturėti nieko bendra su jūsų malonumo 
samprata. Nors gal tiems dalykams jums kaip tik tinka rytas, 

o ne popietė. Todėl visada planuokite, kada ketinate liautis. Jei 
pramogaujate su kitais žmonėmis, juos iš anksto perspėkite, kad 
neįsižeistų ar nesijaustų įskaudinti, kai pasitrauksite. 

O kai planuojate atostogas, apsvarstykite, kiek jums kainuo- 
tų lėktuvo bilietai ar -užstatai, jei nuspręstumėte grįžti namo 
anksčiau arba jei atsisakytumėte toliau keliauti ir apsistotumėte 
vienoje vietoje. Paskui mintyse būkite iš anksto pasirengę sumo- 
kėti tą kainą. | 

Be miego ir poilsio, IJA taip pat reikia ganėtinai daug atvan- 
gų per dieną, skirtų tiesiog atsipalaiduoti ir pamąstyti. Kartais 
mes tai galime daryti atlikdami kasdienius dalykus - vairuodami, 
plaudami indus, triūsdami sode. Bet net jei randate būdų išvengti 
kai kurių reikalų, jums vis tiek reikia tų atvangų. Leiskite tai sau. 

Dar viena poilsio forma, bene svarbiausia, yra transcenden- 
cija (arba pakilimas virš visko), kuri paprastai išgyvenama me- 
dituojant, nugrimzdus į apmąstymus ar meldžiantis. Bent dalį 
savo transcendentinio laiko turėtumėte skirti siekimui ištrūkti 
iš įprastos mąstysenos ir susilieti su grynąja sąmone, grynąja bū- 
timi, grynuoju vieningumu ar išgyventi vienybę su Dievu. Net 
jeigu jūsų transcendencija nepasieks šio lygio, kai iš jos sugrįšite, 
jūsų požiūris į savo gyvenimą bus platesnis, šviežesnis. 

Miegodami mes taip pat ištrūkstame iš savo ribotos psichi- 
nės būsenos, o smegenyse tuo metu susiformuoja nauja būsena. 
Iš tiesų smegenys nuolat keičia savo būseną priklausomai nuo 
mūsų veiklos tipo - miego, žaidimo, meditavimo, meldimosi, jo- 
gos - tad veiklos įvairovė yra geras dalykas. Nepamirškite šiek 
tiek laiko skirti meditavimui, kuris leidžia išgyventi grynąją są- 
monę be jokio fizinio aktyvumo, susikaupimo ar pastangų. Be 
jokios abejonės, tai yra būsena, suteikianti su niekuo nepalygi- 
namą poilsį protui išliekant budriam. Šią būseną sukeliančios 
Transcendentinės Meditacijos tyrinėjimai įtikinamai parodė, 

kad medituojantiesiems yra mažiau būdingas sekinantis ilgalai- 
kis susijaudinimas, kurį aptarėme ankstesniame skyriuje. (Me- 
dituojančiųjų kraujyje sumažėja kortizolio.) Galima daryti prie- 
laidą, kad meditavimas jiems sustiprina tą reikiamą saugumo ir 
vidinio potencialo jausmą. 

Žinoma, jums taip pat reikia kreipti dėmesį į tai, ką valgote, 
ir pakankamai mankštintis. Bet tai labai individualūs dalykai, 
be to, patarimų šiais klausimais galite rasti daugybėje kitų kny- 
gų. Išsiaiškinkite maisto produktus, kurie esą ramina kūną ar 
malšina susierzinimą šitaip gerindami jūsų miegą. Ir ganėtinai 
vartokite stresą bei pernelyg didelį susijaudinimą mažinančių vi- 
taminų bei mineralų, pavyzdžiui, magnio. 

Jei esate pripratę prie kofeino, galbūt jis jums nedaro ypa- 
tingo poveikio, nebent sudirgstate išgėrę mažiau nei paprastai 
jo turinčio gėrimo. Tačiau itin jautriems asmenims kofeinas yra 
stiprus narkotikas. Todėl nepiktnaudžiaukite kofeinu manyda- 
mi, kad jis pagerins jūsų veikimo efektyvumą taip, kaip page- 
rina kitiems. Pavyzdžiui, jei esate „vyturys“ ir paprastai rytais 
negeriate kavos ar arbatos, bet vieną rytą, prieš svarbų egzaminą 
ar interviu, išgersite, dėl pernelyg stipraus jūsų nervų sistemos 
sužadinimo iš tikrųjų galite pasirodyti blogiau. 


Pernelyg didelio susijaudinimo malšinimo 
strategijos 


Kompetentingas globotojas sukuria daug strategijų, kaip raminti 
savo kūdikį. Vienos iš jų būna labiau psichologinės, kitos - la- 
biau fizinės. Jos keičia viena kitą. Rinkitės jas pasikliaudami savo 
intuicija. Kiekviena strategija yra susijusi su tam tikrais veiks- 
mais - reikia stotis, eiti prie kūdikio, ką nors daryti. 

Pavyzdžiui, jūs įžengiate į milžinišką Niujorko Pensilvani- 
jos geležinkelio stotį ir tai, ką pamatote, jus sukrečia. Jaučiate, 

kaip jus apima baimė. Jums reikia ką nors daryti psichologiškai 
ar fiziškai, kad kūdikis / kūnas nepradėtų blaškytis. Šiuo atveju 
reikėtų pabandyti savo baimę ir sutrikimą įveikti psichologiškai: 
Tai nėra pragaras, pilnas pavojingų nepažįstamųjų. Tai tik dides- 
nė versija tų daugelio geležinkelio stočių, kuriose jums teko lan- 
kytis. Čia suplūdo normalūs žmonės, bandantys išvykti ten, kur 
jiems reikia, ir tarp jų yra daugybė pasirengusių jums pagelbėti, 
jei tik kreipsitės. 

Štai dar keli kiti psichologiniai metodai, galintys padėti su- 
tramdyti pernelyg stiprų susijaudinimą: 


+» Pakeiskite („performuluokite“) savo požiūrį į situaciją. 

+»  Kartokite frazę, maldą ar mantrą, kuri dėl kasdienio 
praktikavimo jums ėmė asocijuotis su visą esybę api- 
mančia vidine ramybe. 

+» Būkite savo pernelyg stipraus susijaudinimo liudininku. 

+» Mylėkite tą keblią situaciją. 

+» Mylėkite savo pernelyg didelį susijaudinimą. 


Keisdami savo požiūrį, stenkitės įžiūrėti, kas situacijoje yra pa- 
Žįstama ir draugiška ir su kokiais panašiais dalykais jūs sėkmin- 
gai susidorojote praeityje. Jei kartojant mantrą ar maldą jūsų 
protas vis šokinės prie tos situacijos, kuri jį įaudrino, svarbu ne- 
prarasti įkvėpimo ir nesustoti. Jūs vis tiek tapsite ramesni negu 
tuo atveju, jei šito nedarytumėte. 

Kai liudijate savo pernelyg stiprų susijaudinimą, įsivaizduo- 
kite, jog stovite šalia, stebite save ir galbūt kalbate apie save su 
jus raminamai veikiančiu įsivaizduojamu žmogumi. Pavyzdžiui: 
„Čia ir vėl Ana - tokia sukrėsta, jog, rodos, subyrės į gabaliukus. 
Aš aiškiai jaučiu, ką ji išgyvena. Šitaip jausdamasi, ji, žinoma, 
tegali suvokti tai, kas vyksta šiuo momentu. Bet rytoj, kai bus 

atgavusi jėgas, ji vėl su pasitenkinimu kibs į savo darbą. Jai da- 
bar tiesiog reikia šiek tiek pailsėti, kad ir ką ji manytų privalanti 
atlikti. Kai pailsės, viskas vyks sklandžiai.“ 

Patarimas mylėti situaciją skamba gana lengvabūdiškai, bet 
jis svarbus. Erdvus mylintis protas, atviras visai visatai, yra prie- 
šybė griežtai suvaržytam, pernelyg sudirgusiam protui. Ir jei jūs 
negalite mylėti situacijos, tada gyvybiškai svarbu ir netgi tiesiog 
būtina mylėti save tokį - nesugebantį mylėti situacijos. 

Galop nepamirškite, kad muzika turi galios keisti jūsų nuo- 
taiką. (Kaip manotė, kodėl kariuomenės turi orkestrus ir trimi- 
tininkus?) Bet būkite atsargūs, nes daugumą IJA muzika veikia 
labai stipriai, tad būtina pasirinkti tinkamą. Kai jau esate susi- 
jaudinę, jūs juk nenorėsite dar labiau savęs jaudinti emocingais 
kūriniais ar kuo nors, kas asocijuojasi su svarbiais atsiminimais 
(tačiau dauguma emocinį nuosmukį išgyvenančių žmonių nie- 
kaip negali atsiklausyti muzikos.) Raudantis smuikas tokiais 
atvejais netinka. Kadangi bet kokia muzika yra dirgiklis, žino- 
ma, klausykitės jos tik tada, kai ji, rodos, jus ramina. Jos paskir- 
tis - jus išblaškyti. Kai kada jums reikia išblaškymo, o kai kada 
atsargaus dėmesingumo. 

Bet kadangi jūs sprendžiate ir savo kūno problemas, lygiai 
toks pat geras sumanymas gali būti išbandyti fizinius metodus. 
Štai grynai fizinių strategijų sąrašas: 


+»  Dinkite iš situacijos! 

+»  Užsimerkite, kad būtų užkirstas kelias bent daliai dirgi- 
klių. 

+» Darykite dažnas pertraukas. 

+»  Išeikite į lauką. 

+»  Gerkite ir kitaip naudokite vandenį tam, kad atlėgtų 
įtampa. 

+» Eikite pasivaikščioti. 

+»  Nuraminkite savo kvėpavimą. 

+» Pakeiskite kūno padėtį į tokią, kuri leidžia labiau atsipa- 
laiduoti ir suteikia daugiau pasitikėjimo savimi. 

+»  Judėkite! 

+» Švelniai šypsokitės. 


Stebėtina, kaip dažnai mes pamirštame imtis veiksmų papras- 
čiausiai tam, kad pasišalintume iš situacijos. Arba kad padary- 
tume pertrauką. Arba kad situaciją - užduotį, diskusiją, ginčą — 
perkeltume į lauką. Daugelį IJA gamta veikia labai raminamai. 

„ Taip pat įvairiais būdais padeda vanduo. Kai pernelyg stip- 
riai susijaudinate, jo kas valandą išgerkite po didelę stiklinę. 
Vaikštinėkite šalia vandens, žiūrėkite į jį, klausykitės jo. Jei galite, 
įlįskite į jį išsimaudyti ar paplaukioti. Karštos vonios ir versmės 
ne šiaip sau yra tokios populiarios. 

Vaikščiojimas irgi yra vienas tų pagrindinių raminančių 
veiksnių. Taip pat ramina pažįstamas ritmas. Kaip ir lėto kvė- 
pavimo, ypač diafragminio, ritmas. Iškvėpkite pamažu ir šiek 
tiek stipriau - lyg užpūsdami žvakę. Tada kvėpavimas savaime 
taps diafragminis. Arba tiesiog sekite savo kvėpavimą - šis senas 
draugas jus nuramins. 

Psichika dažnai mėgdžioja kūną. Pavyzdžiui, jūs galite paste- 
bėti, jog vaikščiojate šiek tiek palinkę į priekį, tarsi veržtumėtės 
į ateitį. Jūsų laikysena turėtų būti vertikali vidurinei kūno daliai. 
Antraip vaikščiosite susikūprinę, nunarinta galva - lyg slegiami 
naštos. Išsitieskite, nusimeskite tą naštą. 

Įtraukta galva tarp pakeltų pečių - tokia gali būti jūsų mėgs- 
tama laikysena ir miegant, ir dieną. Tai rodytų nesąmoningą 
bandymą apsisaugoti nuo dirginimo smūgių ir pernelyg stipraus 
jaudulio bangų. Tačiau jūs išsitieskite. Kai stovite, pakelkite galvą, 

atloškite pečius, viršutinę kūno dalį taip suderinkite su liemeniu 
ir kojomis, kad kūno svoris būtų mažiausiai juntamas. Pėdomis 
pajuskite tvirtą pagrindą po savimi. Šiek tiek sulenkite kelius ir 
giliai kvėpuokite diafragma. Jauskite stiprų savo kūno centrą. 

Mokykitės demonstruoti ramiam, situaciją valdančiam žmo- 
gui būdingus judesius ir laikyseną. Sėdėkite atsilošę, atsipalaida- 
vę. Arba atsistokite ir eikite ten, kur jus traukia. Arba vaikščioki- 
te kaip piktas, iš aukšto žiūrintis žmogus. Pamojuokite kumščiu. 
Susiraukite. Susirinkite savo daiktus ir pasiruoškite išeiti. Jūsų 
psichika ims mėgdžioti jūsų kūną. 

Itin svarbu elgtis ir judėti taip, kad tai atitiktų jūsų pageidau- 
jamą vidinę būseną. Pernelyg susijaudinę IJA yra linkę „kovoti 
arba sprukti“ reakciją pakeisti „sustingimo“ reakcija. Kūno atpa- 
laidavimas ir laisvas judėjimas gali nutraukti tą sustirimą. Arba 
liaukitės judėti, jei jaučiatės kone paklaikę ar labai nervingi. 

Šypsena? Gal tai šypsena tik sau. Kodėl šypsotės, neturi 
reikšmės. 


„Konteineriai jūsų gyvenime 


Geras būdas suprasti visus minėtus patarimus - prisiminti, kuo 
pradėjome šį skyrių: kad jūsų kūdikio / kūno ankstyviausias ir 
svarbiausias poreikis yra būti glaudžiamam ir apsaugotam nuo 
pernelyg stipraus dirginimo. Kai egzistuoja šis tvirtas pagrindas, 
jūs galite eiti į pasaulį ir jį tyrinėti jausdamiesi saugūs tame pati- 
kimame gero globotojo rankų prieglobstyje. 

Jei apie tai pagalvosite, suvoksite, kad jūsų gyvenimas yra 
pripildytas tokių saugių „konteinerių“. Vieni iš jų yra materia- 
lūs: jūsų namas, automobilis, biuras, rajonas, kotedžas ar vasar- 
namis, tam tikras slėnis ar kalva, miškas ar gabalėlis pakrantės, 
tam tikri jūsų drabužiai ir tam tikros mylimos viešos vietos, to- 
kios kaip bažnyčia ar biblioteka. 

Kai kurie iš pačių svarbiausių „konteinerių“ - tai brangūs 
žmonės jūsų gyvenime: sutuoktinis, tėvai, vaikas, sesuo ar bro- 
lis, seneliai, artimi draugai, dvasinis vadovas ar psichoterapeu- 
tas. Yra ir dar subtilesnių „konteinerių“ - tai jūsų darbas, atsi- 
minimai apie gerus laikus, tam tikri žmonės, su kuriais daugiau 
negalite būti kartu, bet kurie gyvena jūsų atmintyje, taip pat 
tvirčiausi įsitikinimai ir gyvenimo filosofija, vidiniai maldos ar 
meditavimo pasauliai. 

Materialūs „konteineriai“ gali atrodyti patys patikimiausi ir 
vertingiausi, ypač kūdikio / kūno savasčiai. Bet iš tiesų labiau- 
siai patikimi būna tie subtiliausi, neapčiuopiami „konteineriai“. 
Yra žinoma daugybė pavyzdžių, kaip žmonės išsaugojo sveiką 
nuovoką didžiulio streso ar pavojaus akivaizdoje užsisklęsdami 
tokiuose „konteineriuose“. Kad ir kas atsitikdavo, niekas iš jų 
neįstengdavo atimti jų asmeniškos meilės, tikėjimo, kūrybiško 
mąstymo, proto ugdymo ar dvasinio tobulėjimo. Vienas iš būdų 
žmogui bręsti kaip išmintingai asmenybei - vis daugiau savo 
saugumo jausmo iš apčiuopiamų „konteinerių“ perkelti į neap- 
čiuopiamus. 

Bene aukščiausias subrendimo lygis yra gebėjimas visą visatą 
suvokti kaip mūsų „konteinerį“, o mūsų kūną - kaip tos visatos 
mikrokosmą, neturintį ribų. Toks suvokimas daugiau ar mažiau 
prilygsta nušvitimui. Tačiau daugumai iš mūsų tam tikram lai- 
kui prireiks paprastesnių „konteinerių“, net jei mes, prispausti 
bėdos, pradėjome mokytis išsiversti su neapčiuopiamais „kon- 
teineriais. Kol gyvename savo kūnuose, būdami nušvitę ar ne, 
mums iš tiesų reikia bent šiek tiek apčiuopiamo saugumo ar bent 
jau tapatumo jausmo. 

O svarbiausia yra suprasti, kad jei prarasite tokį „konteinerį 
(dar blogiau - kelis), jūs jausitės ypač pažeidžiami ir sukrėsti tol, 
kol sugebėsite prisitaikyti. 

Ribos 

Ribų samprata akivaizdžiai glaudžiai siejasi su „konteinerių“ idė- 
ja. Ribos gali būti lanksčios, įleidžiančios tai, ko jums norisi, ir 
neįleidžiančios to, ko jums nesinori. Jūs nenorite nesirinkdami 
atstumti kiekvieno, kas prie jūsų šliejasi, bet jūs taip pat norėtu- 
mėte kontroliuoti bet kokį savo vidinį postūmį susilieti su kitais. 
Visa tai būtų puiku, tačiau tokia strategija neveikia ilgai. Anks- 
čiau ar vėliau jūs prarandate visą savo autonomiją. 

Daugelis IJA man teigė, kad jiems didžiausia problema - ne- 
tikusios ribos, mat jos įtraukia juos į situacijas, kurios iš tikrųjų 
yra ne jų reikalas ar rūpestis, ir per dažnai leidžia žmonėms juos 
varginti. Dėl tų prastų ribų, guodėsi man IJA, jie pasako daugiau 
negu nori pasakyti, įsivelia į kitų žmonių nemalonumus, perne- 
lyg greitai ir pernelyg stipriai suartėja su žmonėmis, įskaitant ir 
to nevertus. 

Egzistuoja tokia esminė taisyklė: Ribas reikia formuoti! Tegul 
patikimos ribos tampa jūsų tikslu. Jos yra jūsų teisė, jūsų atsako- 
mybė, jūsų didžiausias orumo šaltinis. Tačiau nepulkite į neviltį, 
jei suklysite. Tiesiog atkreipkite dėmesį į tai, kokią didelę pažan- 
gą padarėte. 

Be kitų patikimų ribų privalumų, jūs taip pat galite jas nau- 
doti siekdami apsisaugoti nuo papildomų dirgiklių tada, kai vis- 
ko jau turite tiek, kiek galite priimti. Aš sutikau kelis IJA (vienas 
iš jų buvo pradėjęs eiti atsakingas pareigas perpildyto miesto ra- 
jono gyvenamųjų namų projekte), kurie į savo aplinką sugeba 
sąmoningai nejįleisti beveik jokių dirgiklių. Išties naudingas ir 
svarbus įgūdis! Aš nekalbu apie nevalingą atsiribojimą ar emo- 
cinį „išsijungimą - kalbu apie sprendimą pašalinti visus balsus 
ir kitus garsus, skambančius aplinkui, arba bent jau sumažinti jų 
poveikį jums. 

Tad ar norite formuoti patikimas ribas? Nueikite ir atsisėski- 
te prie radijo imtuvo. Įsivaizduokite aplink save tam tikrą sieną, 
kuri nepraleidžia to, ko jūs nenorite. Ta „siena“ gali būti šviesa, 
energija, patikimo globėjo vaizdinys. Tada įjunkite radiją, bet 
atsisiekite nuo to, ką jis transliuoja. Jūs tikriausiai vis tiek girdė- 
site žodžius - neįsileiskite jų į savo privačią erdvę. Po kurio laiko 
išjunkite radiją ir apmąstykite tai, ką patyrėte. Ar sugebėjote sau 
duoti leidimą nepriimti radijo transliacijos? Ar sugebėjote pajus- 
ti tą „sieną * Jei ne, kurią dieną vėl pabandykite. Seksis vis geriau. 


Kūdikio / kūno kreipimasis 


1. Prašau manęs neversti daryti daugiau negu įstengiu. Kai 
šitaip darai, aš jaučiuosi bejėgis ir mane visą skauda. Meldžiu 
mane globoti. 

2. Aš toks gimiau ir negaliu pasikeisti. Žinau, tau kartais at- 
rodo, jog mane tokiu ar bent jau „blogesniu“ pavertė koks nors 
siaubingas dalykas, bet tada turėtum mane netgi labiau užjausti. 
Nes aš bet kuriuo atveju nieko negaliu padaryti. Kaip ten bebūtų, 
nekaltink manęs dėl to, koks esu. 

3. Kas esu, tai nuostabu - aš tau suteikiu galimybę jausti ir 
reaguoti daugybę kartų subtiliau. Aš iš tikrųjų esu vienas iš ge- 
riausių dalykų, kuriuos tu turi šalia. 

4. Dažnai tikrink mano sveikatą ir iškart pasirūpink manimi, 
jei tik gali. Nes tada, kai negalėsi, aš būsiu tikras, kad tu bent jau 
stengiesi ir man nereikės ilgai laukti. 

5. Jei privalai mane versti laukti poilsio, prašau manęs maloniai 
pasiteirauti, ar man viskas gerai. Aš jaučiuosi tik dar nelaimingesnis 
ir dar labiau kamuojuosi, jei tu pradedi pykti ir bandai mane spausti. 

6. Neklausyk visų tų žmonių, kurie sako, kad mane lepini. 
Tu mane pažįsti. Tu sprendi. Taip, retsykiais mane geriau palikti 
vieną ir leisti išsiverkti, kol užmigsiu. Bet pasitikėk savo intuicija. 

Kai kada tu žinai, jog aš esu pernelyg sudirgęs, kad mane būtų 
galima palikti vieną. Man tikrai reikia ganėtinai dėmesingo, 
tikslaus dienos režimo, tačiau aš nesu lengvai išlepinamas. 

7. Kai esu išvargęs, man reikia miego. Net jei atrodau visiškai 
budrus. Įprastas grafikas ir ramus dienos režimas prieš miegą 
man yra svarbu. Antraip aš valandų valandas gulėsiu lovoje blaš- 
kydamasis ir niekaip neįstengdamas užmigti. Kita vertus, man 
reikia daug laiko praleisti lovoje, kad ir nemiegant. Šito gali pri- 
reikti ir dieną. Prašau man suteikti tokią galimybę. 

8. Pasistenk geriau mane pažinti. Pavyzdžiui, triukšmingi 
restoranai man atrodo kvailas dalykas - ir kaip kas nors juose 
gali maitintis? Aš turiu daugybę įspūdžių apie tokius dalykus. 

9. Išlaikyk mano žaislus paprastus, o mano gyvenimą nesu- 
dėtingą. Nerenk man daugiau kaip vieno vakarėlio per savaitę. 

10. Laikui bėgant aš galiu įprasti prie visko, tačiau man sun- 
ku susidoroti su daugybe staigių pokyčių. Prašau tokius dalykus 
numatyti iš anksto, net jei kitiems, esantiems šalia tavęs, tai ne- 
sukelia sunkumų, o tu nenori būti stabdys. Leisk man veikti lėtai. 

11. Bet aš nenoriu, kad tu mane lepintum. Dar labiau nenoriu, 
jog į mane žiūrėtum kaip į ligotą ar silpną. Aš esu nuostabiai su- 
manus ir stiprus, tik savaip. Tikrai nenoriu, kad kiauras dienas 
apie mane šokinėtum ir dėl manęs nerimautum. Ar kad nuo- 
lat manęs atsiprašinėtum. Nenoriu atrodyti įkyrus nei tau, nei 
kitiems. O svarbiausia - aš tikiu, jog tu, suaugęs Žmogus, man 
padėsi perprasti, kaip gyvenime viskas daroma. 

12. Meldžiu - neignoruok manęs. Mylėk mane! 

13. Ir džiaukis manimi. Tokiu koks esu. 

Panaudokite tai, ko išmokote 
: Pirmosios kūdikio / kūno savasties pamokos jums 


So ii i i o o P pp pp Pp sr 


Išsirinkite laiką, kai niekur neskubėsite ir niekas jūsų netrukdys, 
kai tvirtai jausitės ir būsite nusiteikę savityrai. Būsima procedū- 
ra gali sukelti stiprių emocijų, tad jei taptų per sunku, sulėtinkite 
tempą ar net nutraukite procedūrą. Ją gali apsunkinti ir papras- 
čiausias pasipriešinimas, dėl kurio protas pradeda klaidžioti, o 
kūnas tampa suvaržytas ar mieguistas. Jei taip atsitiks, žinokite, 
jog tai normalu ir nieko bloga. Bandykite pamažu ir nuolat ste- 
bėdami, kas vyksta. 


PIRMA DALIS 


Iš pradžių perskaitykite visus toliau pateiktus nurodymus, kad 
paskui galėtumėte kuo ilgiau vykdyti procedūrą nežiūrėdami į 
jų sąrašą. 

1. Susirieskite kaip kūdikis arba atsigulkite ant pilvo ar nuga- 
ros - susiraskite pozą, kuri, manote, buvo jūsų. 

2. Nustokite mąstyti galva ir pradėkite emociškai jausti kūnu, 
kaip kad daro kūdikiai. Jūs padėsite sau tai atlikti, jei bent tris 
minutes labai sąmoningai kvėpuosite iš savo kūno centro - „iš 
pilvo“. 

3. Po šių kvėpavimo minučių tarsi pavirskite kūdikiu. Jums 
atrodo, jog tos būsenos negalite prisiminti, bet jūsų kūnas ją pri- 
simins. Pradėkite įsivaizduodami oro sąlygas, kaip šio skyriaus 
pradžioje. Ar oras dažniausiai gražus, ar audringas? 

Arba pradėkite savo ankstyviausiu sąmoningu atsiminimu, 
net jei jis susijęs su šiek tiek vėlesniu jūsų gyvenimo tarpsniu. 
Būti kūdikiu su truputį vyresnio vaiko supratimu - geras atspir- 

ties taškas. Pavyzdžiui, šis vyrėlesnis vaikas gali būti įsitikinęs, 
kad neverta šauktis pagalbos. Kad geriausia būti vienam. 

4. Ypač aiškiai supraskite, jog esate labai jautrus kūdikis. 

5. Supraskite, ko jums labiausiai reikia. 


ANTRA DALIS 


Dabar arba vėliau... Iš pradžių vėl perskaitykite visus nurody- 
mus, kad jums nereikėtų prie jų grįžti pernelyg dažnai ir dėl to 
savęs blaškyti. 

1. Įsivaizduokite labai gražų maždaug šešių savaičių amžiaus 
kūdikį. Gėrėkitės tuo jo švelnumu, gležnumu. Pajuskite, jog pa- 
darytumėte kone viską, kad apgintumėte šį mažylį. 

2. Dabar suvokite, kad šis nuostabus mažylis yra jūsų kūdikio / 
kūno savastis. Net jei tas mažylis labiau panėši į kokį nors kūdikį, 
kurį neseniai matėte, jis vis tiek yra jūsų vaizduotės kūdikis. 

3. Dabar stebėkite, kaip pradedate verkšlenti ir irzti. Kūdi- 
kiui kažkas negerai. Paklauskite jo: „Kaip tau galiu padėti?“ Ir 
įdėmiai klausykitės. Tai kalba jūsų kūdikis / kūnas. 

Nesijaudinkite dėl to, kad jūs „tai tik kuriate“. Žinoma, ku- 
riate, tačiau jūsų kūdikio / kūno savastis kažkuriame etape bus 
įtraukta į tą „kūrimą“. 

4. Atsakykite kūdikiui, užmegzkite dialogą. Jei numatote, 
kad jums bus sunku patenkinti šio kūdikio poreikius, pakalbė- 
kite apie tai. Jei dėl ko nors apgailestaujate, atsiprašykite. Jei su- 
pykote ar nuliūdote, tai taip pat yra dalykas, kurį pageidautina 
Žinoti apie jūsų santykius su kūdikiu. 

5. Nesivaržykite pakartoti bet kurią procedūros dalį ar ją at- 
likti kitaip. Pavyzdžiui, kitą kartą jūs galite tiesiog atverti savo 
sąmonę kūdikio / kūno savasčiai, nesvarbu, kokio amžiaus ir ko- 
kioje aplinkoje būdamas jis norės atsirasti jūsų vaizduotėje. 


4 dalis 


Požiūrio į savo vaikystę ir 
paauglystę keitimas 


Mokantis būti sau tėvu ar motina 


ŠIAME SKYRIUJE PRADĖSIME „pergalvoti“ jūsų vaikystę. Kai 
skaitysite apie tipiškus jautrių vaikų išgyvenimus, jums atgis at- 
siminimai, susiję su jūsų vaikystės metais. Bet dabar tuos atsimi- 
nimus vertinsite kitaip, remdamiesi tuo, ką nauja sužinojote apie 
savo ypatingą savybę. 

Tie išgyvenimai yra svarbūs. Tarsi augalui į žemę įterpiamos 
sėklos tipas - jūsų įgimtas temperamentas - tėra viena dalis. Dir- 
vožemio kokybė, vanduo ir saulė taip pat stipriai veikia suaugusį 
augalą, kuriuo dabar esate jūs. Jei augimo sąlygos labai prastos, 
sunku tikėtis, jog susiformuos lapai, žiedai ir sėklos. Panašiai ir 
jūs vaikystėje nerodėte savo jautrumo, jei turėjote elgtis kitaip, 
kad išgyventumėte. 

Kai pradėjau savo tyrinėjimus, nustačiau dvi IJA „rūšis“. Vie- 
ni IJA pasakojo apie sunkumus, susijusius su depresija ir nerimu. 
Kiti apie tokius išgyvenimus beveik neturėdavo ką papasakoti. 
Skirtumas tarp šių dviejų grupių buvo visiškai akivaizdus. Vė- 
liau atskleidžiau, kad kone visi depresijos ir nerimo kamuojami 
IJA turėjo komplikuotą vaikystę. Žmonės, turėję sunkią vaikys- 
tę, bet nepriklausantys prie IJA, nerodo tokio didelio polinkio į 
depresiją ir nerimą. Tačiau šiuo polinkiu visiškai nepasižymi lai- 
mingą vaikystę turėję IJA. Svarbu, kad mes ir visuomenė didelio 

jautrumo nepainiotume su neurotizmu, kuriam būdingos tam 
tikros stipraus nerimo ir depresijos rūšys, perdėtas prieraišumas 
ar intymumo vengimas. Šie dalykai paprastai išsivysto dėl nelai- 
mingos vaikystės. Tiesa, kai kuriems iš mūsų gyvenime atiteko 
ir viena, ir kita - ir didelis jautrumas, ir neurotizmas - tačiau 
tai anaiptol nėra tas pats. Toks jautrumo, neurotizmo ir vaikys- 
tės traumos poveikių painiojimas yra viena iš priežasčių, kodėl 
visuomenėje vyrauja daug IJA apibūdinančių neigiamų stereoti- 
pų (kad mes iš prigimties esame visada nerimastingi, prislėgti ir 
t. t.). Tad tegul mūsų pastangos išsklaido šiuos neaiškumus. 

Lengva suprasti, kodėl komplikuota vaikystė „jautriesiems“ 
gali daryti didesnį poveikį negu „nejautriesiems“. 

IJA yra linkę matyti visas grėsmingo potyrio detales, visas 
potekstes. Visgi vaikystės įtaką nesunku numenkinti, nes tiek 
daug reikšmingų dalykų atsitinka tuo gyvenimo laikotarpiu, 
kurio mes neatsimename. Maža to, kai kurie svarbūs dalykai 
būna pernelyg kankinantys, todėl jie sąmoningai pamirštami. 
Jei jumis besirūpinantis žmogus tapo piktas ar pavojingas, są- 
monė tokią informaciją užmaršina, nes ji per daug baisi, kad ją 
pripažintumėte, net jei dėl to pasąmonėje susiformuoja nuostata, 
kupina nepasitikėjimo. 

Gera žinia ta, kad mes galime kovoti su bet kokiu neigiamu 
poveikiu. Aš esu sutikusi IJA, kurie pasielgė būtent taip, ir iš jų 
gyvenimų išnyko didelė dalis įtampos ir nerimo. Bet tai užima 
laiko. 

Net jei jūsų vaikystė klostėsi nuostabiai, jums tikriausiai ne- 
turėjo būti lengva esant itin jautriems. Jūs jautėtės kitokie. O jūsų 
tėvai ir mokytojai, galbūt puikūs didžiąja dauguma kitų atžvil- 
gių, neišmanė, kaip elgtis su jautriu vaiku. Tiesiog apie jūsų sa- 
Vybę buvo mažai informacijos, todėl ir kildavo tiek daug įtampos 
jus bandant padaryti „normalius“, panašius į idealą. 

Ir paskutinis dalykas, kurį reikia įsidėmėti: jautrių berniu- 
kų paauglystė gerokai skiriasi nuo jautrių mergaičių paauglystės. 
Todėl šiame skyriuje aš dažnokai stabtelėsiu ir paaiškinsiu, ko- 
dėl jūsų patirtis galbūt skyrėsi priklausomai nuo to, kokios esate 
lyties. 


Marša, išmintingai besišalinanti senutė 

Marša, į septintą dešimtį įkopusi itin jautri moteris, kelerius me- 
tus lankė mano psichoterapijos kursą vildamasi suvokti kai ku- 
rias savo „manijas“. Penktą gyvenimo dešimtmetį ji tapo poete 
ir fotografe, o kai jai buvo per šešiasdešimt, jos darbai sulaukė 
ganėtinai didelio pripažinimo. 

Nors kai kas Maršos istorijoje pribloškia, iš esmės tėvai dėl 
jos darė viską, kas geriausia. Ir ji ne tik gerai susitvarkė su savo 
praeitimi, bet ir toliau iš jos mokosi - širdyje ir kurdama meną. 
Manau, kad jei šiandien Maršos paklaustume, ar ji laiminga, iš- 
girstume teigiamą atsakymą. Tačiau svarbiausias dalykas yra jos 
nuolatinis išminties kaupimas. 

Marša buvo jauniausia iš šešių vaikų, gimusių emigrantų 
šeimoje, kuri gyveno mažame JAV centrinės dalies miestelyje ir 
iš paskutiniųjų stengėsi sudurti galą su galu. Pasak vyresniųjų 
seserų, Maršos motina raudodavo kaskart, kai sužinodavo apie 
dar vieną savo nėštumą, o Maršos tetos jos motiną prisimindavo 
kaip labai prislėgtą moterį. Tačiau Marša neprisiminė, kad jos 
motina kada nors būtų pasidavusi sielvartui, depresijai, nuovar- 
giui ar beviltiškumui. Ši vokietė buvo nepriekaištinga namų šei- 
mininkė ir pamaldi tikinčioji. Maršos žodžiais tariant, jos tėvas 
elgėsi panašiai - „dirbo, valgė, miegojo“. 

Vaikai nesijautė nemylimi. Tiesiog jų tėvai neturėjo laiko, 
energijos ar pinigų švelnumui, pokalbiams, atostogoms, pagal- 
bai ruošiant namų darbus, išminties perteikimui ar net dova- 

noms. Iš esmės vaikai, tas „šešių viščiukų pulkas“, kaip kartais 
juos pavadindavo Marša, save augino patys. 

Iš trijų prieraišumo tipų, apie kuriuos skaitėte ankstesnia- 
me skyriuje - saugaus, nerimastingo ir vengiančiojo, - Maršai 
anksti gyvenime teko pasirinkti trečiąjį. Ji privalėjo būti vaikas, 
kuriam nereikia kitų, kuris kelia kaip įmanoma mažiau rūpesčių. 


Mažoji Marša, IJA, lovoje su dičkiais pabaisomis 


Dėl namuose egzistavusių buitinių sąlygų pirmus dvejus gyveni- 
mo metus Maršai teko miegoti vienoje lovoje su trimis vyresniais 
broliais. Deja, jie savo mažąją sesutę išnaudojo seksualiniams 
eksperimentams, kaip kad kartais daro neprižiūrėti vaikai. Po 
dvejų metų Maršą perkėlė į seserų kambarius. Ji prisimena tik 
tiek, jog galiausiai ėmė jaustis „truputį saugesnė naktimis“. Ta- 
čiau vienam iš Maršos vyresniųjų brolių ji liko žiauraus, atviro 
seksualinio priekabiavo objektu iki jai sukako dvylika metų. 

Maršos tėvai viso šito taip ir nepastebėjo, o ji tikėjo, kad jei 
papasakos apie brolius, tėvas juos nužudys. Mat žudymas buvo 
jų gyvenimo dalis, todėl atrodė tikėtina, jog taip galėtų atsitik- 
ti. Marša prisiminė, kaip sukrečiančiai ją veikdavo nuolatinis 
viščiukų galvų kapojimas užpakaliniame kieme ir atsainus, be- 
jausmis požiūris į šią gyvenimo neišvengiamybę. (Tai suteikia 
papildomos prasmės tam, kodėl ji save ir kitus vaikus, augusius 
jos šeimoje, įsivaizduoja kaip pulką viščiukų.) 

Be seksualinio kankinimo, Maršos broliai taip pat mėgo ją 
erzinti ir gąsdinti, tarsi ji būtų jų nuosavas žaislas. Jie ne kartą 
ją privertė nualpti iš baimės. (Mes, IJA, tokiems dalykams pui- 
kiai tinkame, nes reaguojame labai stipriai.) Tačiau nėra to blo- 
go, kas neišeitų į gera. Būdama ypatingu brolių žaisliuku, Marša 
tuo pačiu metu stengėsi įsitvirtinti ir pajusti tais laikais mergai- 
tėms paprastai nepasiekiamų laisvių skonį. Jos broliai, įgiję tvirtą 

nepriklausomumą (Maršos manymu, dėl motinos ir seserų pa- 
syvumo), jai tapo sektinais pavyzdžiais ir tai jautriai mergaitei 
tam tikrais atžvilgiais buvo vertinga patirtis. 

„Saugiausias ryšys Maršą siejo su viena iš seserų, bet ta se- 
suo mirė, kai Maršai buvo trylika metų. Marša prisimena, kaip 
gulėjo tėvų lovoje ir spoksojo į erdvę laukdama žinių apie se- 
serį. Jai buvo pasakyta, kad jei tėvai nepaskambins per valan- 
dą, tai reikš, jog sesuo mirė. Kai valanda praėjo, Marša paėmė 
knygą ir skaitė toliau. Tai buvo dar viena pamoka apie neprie- 
raišumą. 


Marša —- mažytė fėja, Marša - narve 

Pirmas Maršos atsiminimas yra apie tai, kaip ji nuoga guli saulės 
šviesoje ir stebi dulkių daleles kupina pagarbios baimės grožiui. 
Ir tai yra atsiminimas apie jos jautrumą kaip apie džiaugsmo šal- 
tinį. Šitaip buvo visą Maršos gyvenimą ir ypač dabar, kai ji tai 
gali išreikšti savo mene. 

Atkreipkite dėmesį į tai, kad pirmame Maršos atsiminime 
nėra jokio kito žmogaus. Jos poezija ir fotografija irgi yra labiau 
apie daiktus, o ne apie žmones. Ji dažnai fotografuoja namus - 
uždarytais langais ir durimis. Kai kuriems jos darbams būdinga 
pabrėžtinė tuštuma yra iškalbinga mums visiems, ypač tiems, 
kuriuos ankstyva vaikystė išmokė vengti artumos. 

Kai Marša lankė mano psichoterapijos kursą, ji sukūrė nuo- 
trauką, kurios pirmame plane labai aiškiai užfiksuoti viščiukai. 
(Prisiminkite, ką jai reiškia viščiukai.) Kalėjimą primenančio 
viščiukų gardo vielinis tinklas ir durų rėmai yra blankesni. Ta- 
čiau blankiausias - vaiduokliškas grupės apdriskusių vaikų vaiz- 
das tamsiame gardo tarpduryje. Kitas svarbus Maršos meninis 
vaizdinys kilo iš sapno apie mažytę, šviesiaplaukę, piktą fėją, 
kuri gyveno slaptame sode ir nieko į jį neįleisdavo. 

Marša taip nesaikingai piktnaudžiavo maistu, alkoholiu ir 
įvairiais narkotikais, jog priartėjo prie pavojingos ribos. Tačiau 
turėdama labai praktiškų charakterio bruožų ir intelekto koefi- 
cientą, viršijantį 135, ji neleido sau tos ribos peržengti. Viename 
sapne ji stūmė vežimėlį su išalkusiu, piktu kūdikiu per banke- 
tinę salę, pilną valgių, bet kūdikis nenorėjo nė vieno iš jų. Mu- 
dvi išsiaiškinome, kad tas kūdikis godžiai, desperatiškai troško 
meilės ir dėmesio. Tarsi alkani viščiukai, kai mes negauname 
tokio maisto, kurio mums reikia, tada patys maitinamės tuo, ką 
galime surasti. 


IJA ir prieraišumas 


Ankstesniuose skyriuose mes aptarėme, koks svarbus veiksnys 
yra prisirišimas prie globotojo, paprastai savo motinos. Nesau- 
gaus prisirišimo tipas išliks visą gyvenimą, nebent žmogus pa- 
justų neįprastai saugų ryšį su kokiu nors asmeniu ar per ilgalaikę 
psichoterapiją. Deja, su psichoterapija nesusiję santykiai kartais 
negali susidoroti su užduotimi panaikinti vaikystėje susiforma- 
vusio nesaugumo padarinius (pavyzdžiui, intymumo vengimą, 
neįveikiamą potraukį „susilieti“ ar baimę būti paliktam). Be to, 
kai žengiate į pasaulį nesąmoningai siekdami to taip ilgai trokšto 
saugumo, bet šioje srityje neturite patirties, jūs galite kartoti se- 
nas klaidas vis rinkdamiesi to paties, jau pažįstamo, tipo žmones, 
kurie jus verčia jaustis nesaugiai. 

Nors aš ir nustačiau, jog suaugę IJA, palyginti su kitais, šiek 
tiek dažniau pasirenka vieno ar kito tipo nesaugų prisirišimą, tai 
nereiškia, kad tas situacijas sukuria jų įgimtas jautrumas. Vei- 
kiausiai tai tik parodo jautriems vaikams būdingą gebėjimą bet 
kuriuose santykiuose įžvelgti daugiau subtilių ženklų. 

Viena svarbiausių jautraus kūdikio pamokų apie kitą asmenį 
yra tokia: ar stiprus susijaudinimas padės iš to asmens sulaukti 

pagalbos, ar reikėtų panaudoti papildomą susijaudinimo dozę? 
Kiekviena diena jam buvo pamoka. 

Savo knygoje Kūdikio dienoraštis (žr. antrą skyrių) D. Ster- 
nas. pateikia pavyzdį apie motinos ir įsivaizduojamo Džojo 
„veidų duetą“. Skleisdama švelnius garsus, motina prikiša prie 
kūdikio savo veidą, paskui jį atitraukia. Džojis šypsosi, juokia- 
si, akivaizdžiai ragina tęsti žaidimą. Bet ilgainiui žaidimas jam 
tampa pernelyg intensyvus. Tokiomis per didelio susijaudinimo 
akimirkomis Džojis nutraukia akių kontaktą ir žvelgia į šalį tikė- 
damasis numalšinti susijaudinimą. Aprašydamas šį veidų duetą, 
D. Sternas vėl pasitelkia analogiją su gamtos stichijomis: motina 
yra vėjas, besiblaškantis virš kūdikio. Taigi kai Džojis jaučiasi su- 
Krėstas, D. Sternas įsivaizduoja tokį įrašą jo dienoraštyje: 


Dar vienas vėjo šuoras skrieja į mane skrosdamas erdvę 
ir ūždamas. Jis jau prie pat manęs. Jis man smogia. Aš 
bandau kovoti su jo galia, lėkti kartu, tačiau jis vis tranko 
ir tranko mane. Aš virpu. Mano kūnas delsia. Aš dvejoju. 
Paskui nusisuku. Atgręžiu vėjui nugarą ir nugrimztu į ra- 
mius vandenis - visiškai vienas. 


Visa tai jums turėtų būti jau pažįstama - Džojis siekė to optimalus 
susijaudinimo lygio, apie kurį kalbėjome pirmame skyriuje. Žmo- 
nės, prižiūrintys kūdikius, tai paprastai jaučia. Kai mažylis būna 
nenustygstantis ir nuobodžiaujantis, jie sugalvoja tokių žaidimų 
kaip veidų duetas ar ką nors, kas jaudina labiau. Pavyzdžiui, nu- 
taiso keistas veido išraiškas arba lėtai artinasi prie vaiko sakydami: 
„Tuoj tave sugausiu.“ Džiaugsmingi spygavimai yra nuostabus atpil- 
das suaugusiajam. Ir galbūt turi prasmės idėja, kad spaudimas „iki 
ribos“ ugdo vaiko pasitikėjimą ir lankstumą. Bet kai vaikas ima ro- 
dyti nuovargio požymius, dauguma suaugusiųjų, žinoma, liaujasi. 

Dabar pamąstykime apie mūsų įsivaizduojamą itin jautrų 
kūdikį Džesį. Veidų duetas nedaug kuo skiriasi nuo ką tik apra- 
šyto, tiesiog yra šiek tiek ramesnis ir trumpesnis. Motina tikriau- 
siai pakoregavo savo žaidimus su kūdikiu, kad išlaikytų Džesį jo 
komforto zonoje. 

O kaip dėl tų atvejų, kai Džesį į savo rankas perima kiti žmo- 
nės? Kas tada, jei jo vyresnioji sesuo ar senelis veidų duetą atlieka 
šiek tiek intensyviau? Jei Džesiui nukreipus žvilgsnį į šalį ir šitaip 
bandant atsikvėpti, sesuo priglunda dar arčiau ir savo veidą pri- 
kiša prie pat jo veido? Arba bando atgręžti Džesio galvą, kai jis 

ją nusuka? 

Gal Džesis užsimerkia. 

Gal jo sesuo priglaudžia lūpas prie jo ausies ir surinka. 

Gal senelis paima jį ant rankų ir kutena arba ima mėtyti į orą. 

Džesis visiškai nebegali kontroliuoti savo susijaudinimo ly- 
gio. O kiekvienas jo riktelėjimas sulaukia žvalaus paaiškinimo: 

„Jam tai patinka, jam tai patinka - jis tiesiog truputį išsigando.“ 


Tas keblus klausimas - ar jums „tai patinka ? 


Ar save įsivaizdavote Džesio vietoje? Kokia kebli situacija! Jūsų 
susijaudinimo šaltinis jums visiškai nepavaldus! Intuicija jums 
sako, kad iš Žmogaus, paprastai tokio dėmesingo, dabar gali 
laukti ko nori, tik ne pagalbos. Tačiau tas žmogus juokiasi, jam 
smagu, jis tikisi, jog smagu ir tau. 

Štai dėl ko jums net ir dabar gali būti sunku suprasti, kas 
jums patinka ir kas nepatinka, nepriklausomai nuo to, ką ki- 
tiems patinka jums ar su jumis daryti, nepriklausomai nuo to, 
kas, jų manymu, jums turėtų patikti. 

Prisimenu, kartą stebėjau, kaip du šunų šeimininkai, paė- 
mę ant rankų savo mažyčius augintinius, įbrido į jūrą ir švys- 
telėjo juos vandenin. Šuniukai desperatiškai plaukė prie ištiestų 

šeimininkų rankų nepaisydami to, kad procedūra kartojosi. Ir 
tai buvo ne vien pastangos nenuskęsti - šeimininkų rankos šu- 
niukams taip pat simbolizavo tą vienintelį saugumo ir maisto 
šaltinį, kurį jie kada nors žinojo. Tad jie pašėlusiai vizgino uode- 
gas, ojų šeimininkai, spėju, tikėjo tuo, kuo norėjo tikėti, ir manė, 
kad šuniukams „žaidimas“ patinka. Galbūt po kurio laiko net 
patiems šuniukams ėmė šitaip atrodyti. 

Viena moteris, IJA, man pasakojo, kad jos anksčiausias atsi- 
minimas - kaip per giminės susitikimą ją vertė Žaisti katučių su 
nepažįstamais žmonėmis. Nors tebuvo dvejų metukų ir verkda- 
ma maldavo tėvų šito neleisti, ji keliavo iš vienų svetimų rankų į 
kitas. Atgaivinusi ilgai slopintus išgyvenimus, susijusius su tuo 
atsiminimu, moteris suvokė, jog būtent dėl to (ir kitų išgyveni- 
mų, kurie tikriausiai buvo visiškai nuslopinti), ji vaikystėje taip 
siaubingai bijojo būti paimta ant rankų, kaip nors fiziškai varžo- 
ma ar kad tėvai jos neapgins. 

Esmė ta, kad per tuos pirmuosius gyvenimo metus jūs arba iš- 
mokote pasitikėti kitais ir apskritai išoriniu pasauliu, arba ne. Jei 
išmokote, jūsų jautrumas niekur nedingo, tačiau ilgai trunkan- 
čių kankinančių susijaudinimų rizika buvo nedidelė. Jūs žinojote, 
kaip į tokius išgyvenimus reaguoti, be to, jie atrodė valdomi. Kai 
kitų paprašydavote liautis ką nors daryti, jie liaudavosi. Jūs neabe- 
jojote, kad prireikus jie jums padės, o ne dar labiau jus apsunkins. 
Kai ankstyvieji gyvenimo potyriai nesukuria tokio pasitikėjimo, 
gali pradėti vystytis chroniškas drovumas, nerimas ir kitų žmo- 
nių šalinimasis. Tokie dalykai būna ne įgimti, bet išmokti. 

Šis „arba — arba“ pasirinkimas nėra griežtas: jūs tikriausiai 
išmokote vienose situacijose pasitikėti labiau negu kitose. Tačiau 
tiesa ir tai, kad per pirmus dvejus gyvenimo metus vaikas įvaldo 

„bendrąją strategiją, kitaip tariant, jam susiformuoja pasaulio 
vaizdinys, kuris gali būti ganėtinai tvarus. 

Gerą vaikystę turėję IJA 

Beje, dėl tam tikrų priežasčių galima daryti prielaidą, kad dauge- 
lio IJA vaikystė buvo neįprastai gera. Indianos universiteto psi- 
chologė Gwynn Mettetal tyrinėja, kaip geriausiai padėti tėvams, 
veikiantiems „laikinos rizikos“ sąlygomis. Pasak jos, dauguma 
tėvų iš tiesų stengiasi suprasti savo vaikus ir juos tinkamai ug- 
dyti. Jautriam vaikui, matančiam šiuos gerus tėvų ketinimus, tai 
gali suteikti stipresnį nei įprasta pojūtį, jog jis yra mylimas. 

Labai jautrių vaikų tėvai dažnai sukuria itin artimą ryšį su 
savo atžalomis. Jų bendravimas yra subtilesnis, o laimėjimai pa- 
saulyje - reikšmingesni. „Matai, mama, aš įmušiau įvartį!“ įgau- 
na visiškai naują reikšmę tėvams ir treneriams, kai to įvarčio 
autorius būna IJA. O kadangi didelis jautrumas yra paveldėta sa- 
vybė, veikiausiai bent vienas iš tėvų labai gerai supras savo vaiką. 

Kalifornijos universiteto San Franciske Medicinos mokyklos 
atlikti tyrimai parodė, kad „stresui labai jautrūs“ vaikai streso 
sąlygomis patiria daugiau fizinių traumų ir dažniau serga, bet 
kai jie nejaučia streso, šių dalykų rizika būna gerokai mažesnė. 
Kadangi streso lygiui didžiulį poveikį daro vaiko prieraišumo ir 
gyvenimo šeimoje saugumas, manau, galima teigti, kad itin jau- 
trūs vaikai, kuriems susiformavo „saugus prieraišumas“, pasižy- 
mi ir neįprastai gera sveikata. Argi tai nėra įdomu žinoti? 

Net jeigu jūsų tėvai elgėsi truputį aplaidžiai, jums vis tiek ga- 
lėjo užtekti meilės, be to, tokiu atveju jūs turėjote ganėtinai er- 
dvės sėkmingam savarankiškam brendimui. Galbūt jus pakan- 
kamai ramino ir palaikė įsivaizduojami pagalbininkai, literatū- 
ros kūrinių herojai ar tiesiog gamta. Dėl jūsų ypatingos savybės 
ta vienatvė jus galėjo padaryti laimingesnius už kitus vaikus. O 
gal intuicija ir daug kitų gerų jūsų bruožų jums leido užmegzti 
draugiškus santykius su kokiu nors giminaičiu ar mokytoju. Net 

ir nedaug laiko praleidžiant su tinkamu asmeniu, gyvenime vis- 
kas gali pasikeisti. 

Jei jūsų šeima buvo neįprastai komplikuota, žinokite, kad 
jūsų ypatinga savybė jus galbūt apsaugojo nuo visiško ar dali- 
nio pasidavimo chaosui, kai kiti vaikai panašioje situacijoje to- 
kios apsaugos nebūtų turėję. O kai pradėjote sveikti, jūsų intui- 
cija jums padėjo tai daryti. Prieraišumo tyrinėtojai teigia, kad 
didžiąją laiko dalį mes savo vaikams perteikiame tai, ką patys 
kadaise išgyvenome, tačiau neabejotinai yra išimčių: tai suau- 
gusieji, kurie išsigydė skaudžiausias vaikystės žaizdas. Jei įdėsite 
tokių pat skausmingų pastangų, ir jūs galite būti tarp jų. Apie tai 
vėl kalbėsime aštuntame skyriuje. 


Naujos baimės žengiant į pasaulį 
Kai sulaukėte mokyklinio amžiaus, atsirado naujų uždavinių ir 
naujų galimybių jūsų dideliam jautrumui jums padėti arba trukdy- 
ti. Kaip ir antrame skyriuje minimo Robio atveju, jūsų atsivėrimas 
plačiajam pasauliui toliau stimuliavo jūsų vaizduotę, formavo tą 
ypatingą gebėjimą matyti viską, ką pražiūri kiti, ir ugdė jūsų įgimtą 
savybę branginti ir nuoširdžiai džiaugtis mažiausiomis gyvenimo 
grožybėmis. Tačiau jūsų jautrumui susidūrus su didesniu pasauliu, 
tikriausiai padaugėjo ir naujų „neracionalių“ baimių bei fobijų. 
Šiame amžiaus tarpsnyje baimių gali padaugėti dėl įvairių 
priežasčių. Pirma, dėl paprasčiausio sąlyginio reflekso: tai, kas 
vykdavo aplinkui, kai būdavote pernelyg susijaudinę, jūs pra- 
dėjote sieti su pernelyg dideliu susijaudinimu ir šitaip pavertėte 
kažkuo daugiau, ko reikia bijoti. Antra, jūs galėjote tiesiog su- 
vokti, kiek daug iš jūsų tikimasi ir kaip menkai bus suprastos 
jūsų dvejonės. Trečia, jūsų jautri „antena“ gaudė visus kitų žmo- 
nių jausmus, netgi tas emocijas, kurias jie norėjo nuslėpti nuo 
jūsų ar savęs. Kadangi kai kurie iš šių jausmų buvo gąsdinantys 

(o nuo tų žmonių priklausė jūsų išlikimas), jūs galėjote juos są- 
moningai „pamiršti“. Bet jūsų baimė išliko ir reiškėsi labiau kaip 
„neracionali“ baimė. 

Galiausiai jautrumas diskomfortui, nepritarimui ar kitų 
pykčiui jums galėjo suformuoti polinkį kaskart pulti skrupu- 
lingai laikytis kiekvienos taisyklės. Šitaip elgtis jus vertė baimė 
suklysti. Tačiau stengimasis visą laiką būti tokiam nepriekaištin- 
gam reiškia, jog ignoruojama daug normalių žmogaus jausmų — 
susierzinimas, nusivylimas, savanaudiškumas, įniršis. Kadangi 
taip uoliai stengėtės įtikti, žmonėms kildavo pagunda nepaisyti 
jūsų poreikių, net kai šie iš tiesų būdavo svarbesni už jų. Tai tik 
pakurstydavo jūsų pyktį. Bet ši emocija atrodė tokia gąsdinan- 
ti, jog ją nuslopindavote. Nuogąstavimai, kad ji gali prasiveržti, 
tapo dar vienu „neracionalių“ baimių ir košmarų šaltiniu. 

Ir paskutinis dalykas. Kantrybė, kurią pirmus trejus metus 
tėvai rodė daugelio iš jūsų jautrumui, dabar išseko. Jie vylėsi, kad 
iš jo išaugsite. Bet kai jums atėjo laikas lankyti mokyklą, tėvai 
žinojo, jog pasaulis neketina su jumis elgtis švelniai. Kaltindami 
save dėl to, kad jums buvo pernelyg globėjiški, jie galėjo pradė- 
ti griežtesnio baudimo kampaniją. Gal netgi kreipėsi pagalbos į 
specialistus šitaip pasiųsdami dar aiškesnę žinią, jog jums kaž- 
kas negerai. Visa tai taip pat galėjo sustiprinti jūsų nerimą tame 
amžiaus tarpsnyje. 


Jautrių mažų berniukų problema 
Atrodo, kad itin jautrių berniukų ir itin jautrių mergaičių gimsta 
vienodai. Bet paskui vadžias perima mūsų visuomenės kultūra, 
kuri yra susikūrusi griežtas nuostatas apie tai, kaip turėtų elgtis 
jaunieji džentelmenai ir jaunosios damos. 

Šis reikalas mums toks svarbus, kad jis yra beveik juokingas. Ko- 
legos man papasakojo apie vieną neformalų socialinį psichologinį 

eksperimentą. Parke buvo paliktas naujagimis su asmeniu, ku- 
ris, paklaustas praeivių, turėjo sakyti sutikęs trumpam prižiūrėti 
vaiką, bet nežinąs, ar tai berniukas, ar mergaitė. Visi, stabtelėję 
pasigėrėti kūdikiu, tiesiog kankinosi dėl to, kad neturi galimy- 
bės sužinoti jo lyties. Kai kurie netgi siūlė kūdikį išrengti ir tai 
išsiaiškinti. Kiti tyrimai paaiškina, kodėl lytis yra taip svarbu: 
žmonės linkę su mažyliais ir mažylėmis elgtis visiškai skirtingai. 
Tiesiog neįtikėtina, kaip dažnai lytis suplakama su jautrumu. 
Vyrai neturi būti jautrūs, moterys - turi. Ir visa tai prasideda 
šeimoje. Kaip rodo moksliniai tyrimai, motinoms taip pat nepa- 
tinka jų mažamečiai sūnūs, kurie yra „drovūs“. Pasak tyrinėtojų, 
tai galima paaiškinti kaip „motinos vertybių sistemos rezultatą“. 
Koks gyvenimo startas! Drovūs berniukai sulaukia neigiamų 
reakcijų ir iš kitų, ypač jei švelnų būdą demonstruoja ir šeimoje. 


Jautrios mažos mergaitės — 
ypatingos Motinų draugės 
Priešingai negu drovūs berniukai, droviomis laikomos mergai- 
tės gerai sutaria su savo motinomis. Jos yra geruolės. Bet proble- 
ma ta, kad su jautriomis mergaitėmis dažnai elgiamasi pernelyg 
globėjiškai. Jautri dukra motinai gali įkūnyti jos svajonių vaiką, 
kuris neturėtų, negali ir nepaliks namų, o visa tai slopina natū- 
ralų mergaitės potraukį tyrinėti ir įveikti savo baimes. 
Nustatyta, kad bet kokio amžiaus mergaitėms daro daugiau 
pragaištingų poveikių (įskaitant užsisklendimą nuo pasaulio) 
visos neigiamos motinų nuostatos jų atžvilgiu - kritiškumas, at- 
stūmimas, šaltumas. O kai mergaitė yra jautri, ši problema tam- 
pa dar rimtesnė. Be to, dažnas tėvas pamiršta padėti savo dukrai 
įveikti jos baimes. Kaip ten bebūtų, galima daryti prielaidą, kad 
mažoms mergaitėms abu tėvai daro didesnę įtaką - teigiamą ar 
neigiamą. 

| KAIP JŪS SUSIDOROJATE SU PERNELYG DIDELIO 


SUSIJAUDINIMO GRĖSMĖMIS 
Nesivaržydami įvertinkite toliau pateiktus teiginius, net jeigu jie 
atrodo prieštaringi. Tiesiog ieškokite jums tinkančių teiginių ne- 
kreipdami dėmesio į tai, kaip įvertinote ankstesnius. 

Kai bijau bandyti ką nors nauja arba kai pajuntu, jog man iš 
tiesų gresia pernelyg stiprus sudirginimas ar pernelyg didelis su- 
sijaudinimas, aš paprastai: 


| - Stengiuosi pabėgti iš tos situacijos. 

: - Ieškau būdų valdyti savo jaudulį. 

L - Tikiuosi, jog sugebėsiu tai kaip nors ištverti. 

m Jaučiu kylantį baimės jausmą dėl to, kad viskas dabar gali vykti blogai. 


- Kreipiuosi į asmenį, kuris, žinau, man padės, arba bent jau sąmoningai 
apie jį galvoju. 


| - Šalinuosi visų, kad nė vienas bent jau negalėtų padidinti problemos. 
| - Stengiuosi būti su kitais - draugais, šeima, gerai pažįstama Žmonių 


grupe - arba einu į bažnyčią, užsirašau į kursus, būnu viešumoje. 


: - Pasižadu dar labiau stengtis vengti to dalyko ir visko, kas jam artima, 


nesvarbu, kiek daug dėl to prarasčiau. 


| - Skundžiuosi, pykstu, darau viską, kas įmanoma, kad tas dirginantis da- 


lykas nustotų Mane varginti. 


( - Visais būdais save raminu ir stengiuosi vienu metu daryti vieną darbą. 


Jūsų metodai: 

Visi metodai yra savaip veiksmingi, netgi baimė, kuri mus gali 
paskatinti veikti. Tačiau kai kurie iš jų akivaizdžiai geriau tinka tam 
tikroms situacijoms, todėl svarbu būti lankstiems. Jei naudojate 
Mažiau negu tris, jums reikėtų dar kartą peržiūrėti metodų sąrašą 
ir galbūt jų taikyti daugiau. 

Kas jus išmokė šių metodų? Kas galėjo atsitikti, kad nenau- 
dojate didesnio jų skaičiaus? Žinojimas, kaip vaikystėje reaguo- 
davote į pernelyg didelio susijaudinimo grėsmes, jums gali padėti 
suprasti, kurie iš tų metodų vis dar yra veiksmingi ir kurių jau ne- 
bereikia. 

Kai visa tai išsiaiškinome, atėjo laikas pagalvoti apie būdus, 
kurie jums dabar leistų būti sau kitokia motina ar kitokiu tėvu. 
Tam iš pradžių atlikite savęs įvertinimo pratimą „Kaip jūs susi- 
dorojate su pernelyg didelio susijaudinimo grėsmėmis“. 


Būnant sau kitokia motina ar kitokiu tėvu 


Kai kurios situacijos pernelyg dirgina dėl to, kad būna per daug 
intensyvios ar per ilgai trunka. Jumyse gyvenantis vaikas negali 
pakęsti fejerverkų, negali ištverti dar vienos valandos karnavale. 
Ankstesnis skyrius jus turėjo paskatinti rimtai žiūrėti į savo kūdi- 
kį / kūną, kai jam ko nors jau gana. Tačiau kartais jam viskas gerai, 
bet jis tiesiog bijo to, kas bus - bijo paties ketinimo stebėti fejerver- 
kus ar pasisukti apžvalgos ratu. Kai naujos situacijos pernelyg dir- 
gina dėl to, kad yra nepažįstamos (o nepažįstami dalykai praeityje 
pasirodydavo slegiantys), tada mes, natūralu, net nebandydami 
atmetame viską, kas nauja. Tai reiškia, jog galime daug prarasti. 

Tam, kad norėtumėte bandyti naujus dalykus, jums reikia 
kuo didesnės susidūrimų su naujomis situacijomis ir sėkmingo 
veikimo patirties. „Jautriesiems“ sėkmingas veikimas naujomis 
aplinkybėmis niekada nesiklosto automatiškai. Tėvai, supran- 
tantys savo itin jautrius vaikus, naudoja „žingsnis po žingsnio“ 
strategiją. Tokiu atveju vaikai galiausiai išmoksta tą strategiją 
taikyti sau. Jei tėvai jūsų nemokė palaipsniui, žingsnis po Žžings- 
nio, dabar laikas išmokyti save šios reagavimo į nepažįstamus 
dalykus strategijos. 

Aš adaptavau kelis patarimus „droviam vaikui“, paimtus iš 
Alicios Lieberman knygos Emocinis pradedančio vaikščioti kūdi- 
kio gyvenimas (Emotional Life of the Toddler), kuriais gali pasi- 
naudoti suaugusieji, kai bijo įsitraukti į naujas situacijas: 

1. Kaip kad tėvai mažylio vieno nesiunčia į naują situaciją, 
taip ir jūs sau to nedarykite. Pasiimkite ką nors kartu. 

2. Kaip kad tėvai iš pradžių su savo vaiku pasikalba apie si- 
tuaciją, taip ir jūs pasikalbėkite su bijančia savo esybės dalimi. 
Telkite dėmesį į tai, kas pažįstama ir saugu. 

3. Kaip kad tėvai tesi savo pažadą, jog vaikas galės pasišalinti, 
jei situacija jį ims pernelyg slėgti, taip ir jūs leiskite sau eiti namo, 
kai jums šito reikės. 

4. Kaip kad tėvai yra tikri, jog po kurio laiko vaikui viskas 
bus gerai, taip ir jūs tikėkitės, kad ta jūsų esybės dalis, kuri bijo, 
po tam tikro laiko bus pasirengusi visiškai prisitaikyti prie ne- 
pažįstamo dirgiklio. 

5. Kaip kad tėvai į vaiko baimę apdairiai nereaguoja didesniu 
susirūpinimu negu to yra verta situacija, taip ir jūs, jei bijančiai 
jūsų esybės daliai reikia pagalbos, nereaguokite didesniu susirū- 
pinimu negu drąsesnei jūsų esybės daliai atrodo verta. 


Taip pat prisiminkite, kad per didelis jaudulys dažnai painioja- 
mas su nerimu. Būkite sau kompetentinga motina ar kompeten- 
tingas tėvas ir sakykite: „Čia iš tiesų daug kas vyksta ir tai verčia 
tavo širdį trankytis iš jaudulio.“ 


„Ypatingi poreikiai“ ar rizika ilgam netekti drąsos 


Bene sunkiausia būna nuspręsti, kaip uoliai save saugoti, kaip 
stipriai save stumti į priekį. Tai problema, su kuria susiduria visi 
jautrių vaikų tėvai. Jūs tikriausiai žinote, kaip save spausti, ir tai 
darote lygiai taip pat, kaip darė jūsų tėvai, mokytojai ir drau- 
gai. Tik nedaugeliui IJA pavyksta išvengti spaudimo būti geram 
sportininkui, „normaliam“ ar įtinkančiam kitiems. Ir net kai tų 
kitų jau seniai nebėra jūsų gyvenime, jūs vis dar stengiatės jiems 
įtikti. Jūs mėgdžiojate jų nesėkmingas pastangas patenkinti jūsų 
„ypatingą poreikį“ būti apsaugotam. Vartojant paskutinio sky- 
riaus terminologiją, jūs esate linkę pernelyg „nukrypti išorėn“. 

O gal jūs mėgdžiojate per didelį globėjiškumą, kuris galėjo 
būti ne kas kita, kaip nevykęs bandymas jums padėti, kai jūs kar- 
tu ir bijojote, ir troškote išbandyti ką nors, kas jums buvo pagal 
jėgas. Tokiu atveju jūs tikriausiai esate per daug „nukrypę vidun“. 

Koks slegiantis jausmas būdavo stebėti, kaip jūsų draugai 
mėgaujasi kuo nors, ką jūs pernelyg bijojote išbandyti! Nenu- 
vertinkite šio jausmo. Jis vis dar gali jus persekioti matant, kaip 
draugai.ryžtasi karjeroms, kelionėms, persikraustymams ir san- 
tykiams - visiems tiems dalykams, kuriuos jūs bijotumėte daryti. 
Visgi giliai širdyje jūs taip pat Žinote, jog turite tiek pat ar dau- 
giau talento, troškimo ir potencialo. 

Pavydas mus gali atverti vienai iš dviejų tiesų: mes ko nors 
norime ir stengiamės dėl to ką nors padaryti, kol dar galime, 
arba mes ko nors norime, bet to tiesiog negalime turėti. Pasak 
M. Rothbart (žr. antrą skyrių), suaugę žmonės geba telkti dėmesį, 
naudoti valios jėgą ir ryžtis įveikti baimę. Jei jūsų pavydas yra 
stiprus ir jūs nusprendžiate, jog norite ką nors padaryti, tikriau- 
siai tai ir galite padaryti. 

Kitas toks pat svarbus brendimo aspektas yra tas, kad mes 
nustojame įsivaizduoti, jog galime padaryti absoliučiai viską. 
Gyvenimas trumpas ir kupinas suvaržymų bei įsipareigojimų. 
Kiekvienas iš mūsų gauname dalį gėrybių, kuriomis galime 
džiaugtis, ir kiekvienas pats dovanojame pasauliui dalį tų gėry- 
bių. Bet nė vienas negalime turėti visko ar duoti kitiems viską. 

Pastebėjau, kad ne visi IJA jaučiasi nepasitikintys dėl to, jog 
negali daryti visko, ką daro kiti. Pavydas jų negraužia. Jie bran- 
gina savo ypatingą savybę ir žino, kad ji suteikia jiems daug da- 
lykų, kurių stokoja kiti. Manau, jog drąsos netekimas, kaip ir 
nesėkmingos pastangos save apsaugoti, yra ankstyvoje vaikystė- 
je išmoktų nuostatų pasekmė. 


L ra 

Niekada nevėlu įveikti drąsos netekimą 

Išmintinga pripažinti tai, ko mes negalime savyje pakeisti, bet 
taip pat pravartu prisiminti, kad mes niekada nesame per seni 
drąsos netekimą neutralizuoti pasitikėjimu ir viltimi. 

Vaikystėje nepaprastai bijojau griūti, dėl to atsidūrusi aukš- 
tai ar bandydama savarankiškai išlaikyti pusiausvyrą pernelyg 
susijaudindavau ir ją prarasdavau. Todėl niekada nereikalavau, 
kad mane išmokytų važiuoti dviračiu, riedučiais ar čiuožti pa- 
čiūžomis - manau, mano motina dėl to tik džiaugėsi. Aš visada 
buvau ne tiek fizinių pramogų dalyvė, kiek jų pavydi stebėtoja. 
Vis dėlto būdavo ir svaiginančių išimčių, kaip kad tai atsitiko 
baigiantis saulėgrįžos šventei vienoje Kalifornijos rančoje, įsikū- 
rusioje Siera Nevados kalnų papėdėje. 

Renginyje dalyvavo įvairaus amžiaus moterys, bet kai va- 
kare jos aptiko sūpuokles, iškart pavirto pulku jaunų merginų. 
Sūpuoklės, kabančios ant ilgos virvės, išlėkdavo virš nuokal- 
nės ir prietemoje tai buvo tarsi skrydis į žvaigždes. Bent jau 
taip kalbėjo tos moterys. Sūpuokles išbandė visos, išskyrus 
mane. 

Kai jos galop sugužėjo į vidų, aš stovėjau žiūrėdama į sūpuo- 
kles ir jausdama tą seną gėdą dėl to, jog esu baikštuolė, nors šito 
tikriausiai niekas nepastebėjo. 

Tada pasirodė moteris, gerokai jaunesnė už mane, ir pa- 
sisiūlė man parodyti, kaip reikia suptis. Aš atsakiau, kad šito 
nenoriu, bet moteris tarsi negirdėjo. Pažadėjusi manęs jokiu 
būdu nestumti stipriau negu pageidausiu, ji pasiruošė valdyti 
sūpuokles. 

Man prireikė šiek tiek laiko, tačiau kažkodėl su ta moteri- 
mi jaučiausi saugi. Ir aš atradau savyje drąsos skrieti į žvaigždes, 
kaip kad darė kitos. 


140 Itin jautrus asmuo 


Daugiau niekada nesutikau tos jaunos moters, bet visada būsiu 
jai dėkinga net tik už patį potyrį, bet ir už jos parodytą pagarbą ir su- 
pratimą, kai ji mane mokė suptis - vis po vieną švelnų sūptelėjimą. 


Jūsų Mokykliniai Metai 

Maršos atsiminimai apie mokyklinius metus yra tipiški daugu- 
mai IJA. Ji mokėsi puikiai ir netgi demonstravo lyderės savybes, 
kai reikėdavo ką nors planuoti ar pasiūlyti idėjų. Bet jai buvo ir 
nuobodu. Nerimstanti vaizduotė ją vertė per pamokas skaityti 
knygas. Ir ji vis tiek būdavo „kaip paprastai geriausia . 

Nepaisant to, kad Marša nuobodžiaudavo, mokykla jai buvo 
nuolatinis pernelyg stipraus dirginimo šaltinis. Bene geriausiai 
ji prisimena tiesiog triukšmą. Triukšmas Maršos negąsdindavo, 
bet kartais, ypač kai mokytoja išeidavo iš klasės, jis būdavo ne- 
pakeliamas. Ją kamavo ir triukšmas namuose, kur mažame būs- 
te glaudėsi aštuoni žmonės. Geru oru ji slėpdavosi medžiuose ar 
verandoje ir skaitydavo knygas. Blogu oru išmoko tiesiog į nieką 
nekreipti dėmesio ir taip pat skaitydavo. 

Tačiau mokykloje išvengti per daug stiprių dirgiklių gali būti 
sunkiau. Kartą mokytoja garsiai skaitė laikraščio straipsnį apie 
žiaurius karo belaisvių kankinimus. Marša nualpo. 

Pradėję lankyti mokyklą, jūs, kaip ir Marša, susidūrėte su 
platesniu pasauliu. Pirmuoju sukrėtimu galėjo tapti atskyrimas 
nuo namų. Bet net jei tam buvote pasirengę, nes lankėte vaikų 
darželį, jūsų juslės tikrai nebuvo pasiruošusios ilgai, triukšmin- 
gai dienai normalioje pirmokų klasėje. Geriausiu atveju jūsų mo- 
kytojai palaikė tokį stimuliavimo diapazoną, kuris paprastam 
vaikui garantavo optimalų susijaudinimo lygį. Jums to beveik 
visada būdavo per daug. 

Galbūt iš pradžių jūs naujos aplinkos problemą sprendėte 
užsisklęsdami savyje ir tiesiog stebėdami. Gerai prisimenu savo 


POŽIŪūNrio į Savo vaikystę ir paauglystę keitimas „1 


sūnaus pirmąją dieną mokykloje. Jis įsispraudė į kampą ir spok- 
sojo tarsi netekęs žado. Bet tyliai stebėti nėra „normalu“. Moky- 
toja sako: „Kiti žaidžia, kodėl tu nežaidi?“ Nenorėdami erzinti 
mokytojos ar atrodyti keistuoliškai, jūs galbūt įveikėte vidinį 
pasipriešinimą. O gal to paprasčiausiai neįstengėte padaryti. Bet 
kokiu atveju jūs sulaukėte vis daugiau dėmesio, nors kaip tik šito 
jums mažiausiai reikia. 

Vokiečių psichologas Jensas Asendorpfas iš Makso Planko 
psichologijos instituto Miunchene visiškai normaliu dalyku lai- 
ko tai, kad kai kurie vaikai yra linkę Žaisti vieni. Tėvai paprastai 
jaučia, jog tokį pasirinkimą lemia vaiko asmenybės niuansai. Ta- 
čiau mokykloje reikalai klostosi kitaip. Jei vaikas mokydamasis 
antroje klasėje vis dar žaidžia vienas, jis būna atstumtas kitų vai- 
kų ir tampa susirūpinimo objektu mokytojams. 

Kai kurie iš jūsų dėl viso šito jaudinimosi ir gėdos mokėtės 
blogai, tačiau dauguma, mėgę skaityti ir ramiai tyrinėti, puikiai 
atlikdavote visas užduotis. Visgi pernelyg didelis jaudinimasis 
jums trukdė lavinti socialinius ar fizinius įgūdžius, todėl spręs- 
dami šią problemą galbūt susiradote artimą žaidimų draugą. O 
gal jūs buvote tas, kuris sugalvodavo šauniausius žaidimus, rašė 
įdomiausias istorijas, tapė gražiausius paveikslus. 

Jei atėjote į mokyklą pasitikėdami savimi ir savo ypatinga sa- 
vybe, kaip tai buvo Čarlzo atveju (žr. pirmą skyrių), jūs iš tiesų ga- 
lėjote tapti tikrais lyderiais. Priešingu atveju belieka guostis tuo, ką 
vienas mano draugas fizikas nusakė tokiu klausimu: „Ar prisime- 
ni bent vieną tikrai iškilų žmogų, kuriam mokykloje buvo lengva?“ 


Mokiniai, mokinės 
Mano tyrimai parodė, kad dauguma vyriškos lyties IJA pra- 


dėdami lankyti mokyklą buvo intravertai. Ir tai suprantama, 
nes jautrus berniukas yra „nenormalu“. Įsiliedami į grupes ar 

bendraudami su nepažįstamais žmonėmis, tokie berniukai pri- 
valo akylai stebėti, kaip su jais bus elgiamasi. 

Jautrios mergaitės, kaip ir jautrūs berniukai, mokykliniais 
metais dažnai pasikliauja viena ar dviem draugystėmis. Bet kai 
kurios iš jų būna gana intravertiškos. Kitaip negu berniukai, jei 
mergaitės demonstruoja susijaudinimą ar emocijas, jos daro tai, 
ko iš jų tikimasi. Tai joms gali netgi padėti sulaukti kitų mergai- 
čių palankumo. 

Tačiau šis leidimas elgtis emocingai gali turėti neigiamą as- 
pektą, mat jautrių mergaičių niekas neverčia apsišarvuoti, o bū- 
tent tai norėdami išlikti privalo padaryti berniukai. Mergaitėms 
dažnai trūksta emocijų valdymo patirties, todėl jos jaučiasi be- 
jėgės stipraus emocinio susijaudinimo akivaizdoje. Arba jos gali 
naudoti savo emocijas manipuliuodamos kitais, taip pat siekda- 
mos save apsaugoti nuo pernelyg didelio susijaudinimo. Pavyz- 
dys: „Jei mes turėsime vėl žaisti tą patį žaidimą, aš verksiu.“ Iš jų 
nesitikima ir nenorima tiesmuko savo nuomonės gynimo - ge- 
bėjimo, kurio taip reikia suaugusiųjų pasaulyje. 


Gabumai 

Jei jus priskyrė prie gabiųjų, jūsų vaikystė galėjo būti lengvesnė. 
Tokiu atveju jūsų jautrumas buvo suprantamas kaip platesnio ir 
visuomenei labiau priimtino bruožo sudedamoji dalis. Mokyto- 
jams ir tėvams netrūksta įvairių patarimų, susijusių su gabiais 
vaikais. Pavyzdžiui, vienas tyrinėtojas tėvams primena, kad ne- 
reikia tikėtis, jog tokie vaikai gerai pritaps prie savo bendraam- 
žių. Tėvai neišugdys išpaikinto keistuolio, jei su savo vaiku elgsis 
ypatingai ir jam suteiks papildomų galimybių. Mokytojams ir tė- 
vams primygtinai rekomenduojama leisti gabiems vaikams tie- 
siog būti tokiems, kokie jie yra. Tai geras patarimas tada, kai vai- 
kai turi visas savybes, kurių trūksta vidutiniškiems ir idealiems, 

visgi gabumas yra laikomas pakankamai svaria priežastimi leisti 
nukrypti nuo normos. 

Tačiau viskam būdinga ir gera, ir bloga. Tėvai ar mokytojai 
jus galėjo spausti. Jūsų savivertė galėjo visiškai priklausyti nuo 
jūsų „pergalių“. O kai nebūdavote su gabiais bendraamžiais, jūs 
galėjote jaustis vieniši ar atstumti. Šiais laikais yra pažangesnių 
rekomendacijų, kaip ugdyti gabius vaikus. Aš jas apibendrinau, 
kad jums būtų lengviau perugdyti savo gabią savastį. 


Jūsų gabiosios savasties perugdymas 


1. Vertinkite save už buvimą, ne už darymą. 

2. Girkite save už rizikavimą ir naujų dalykų mokymąsi, o ne 
už laimėjimus. Tai jums padės susidoroti su nesėkmėmis. 

3. Stenkitės savęs nuolat nelyginti su kitais. Antraip įsivelsite 
į nesveiką konkuravimą. 

4. Suteikite sau progų bendrauti su kitais gabiais žmonėmis. 

5. Neperkraukite savo dienotvarkės. Palikite laiko pamąsty- 
mams, pasvajojimams. 

6. Puoselėkite tikroviškus lūkesčius. 

7. Neslėpkite savo gebėjimų. 

8. Būkite sau advokatai. Ginkite savo teisę būti savimi. 

9. Kai jūsų interesai yra siauri, priimkite tai. Arba juos 
plėskite. 


Dėl paskutinio punkto - gal jūs tenorite tyrinėti neutrinus ir 
nieko daugiau. O gal jums norisi tik skaityti, keliauti, studijuoti 
ir kalbėti tol, kol suvoksite žmogaus gyvenimo šioje planetoje 
prasmę. Pasauliui kurti reikia abiejų interesų tipų. (Be to, ki- 
tame gyvenimo etape jūsų nuostatos tikriausiai pasikeis.) Apie 
suaugusiųjų gabumus (tą apleistą temą) daugiau pakalbėsime 
šeštame skyriuje. 

Itin jautrus paauglys 

Paauglystė - sunkus periodas kiekvienam. Tačiau mano tyrimai 
rodo, kad daugumai IJA patys sunkiausi: būna paskutiniai metai 
vidurinėje mokykloje. Vyksta daugybė biologinių pokyčių, už- 
griūna suaugusio žmogaus atsakomybės naštos: automobilio vai- 
ravimas, profesijos ar aukštosios mokyklos pasirinkimas, dera- 
mas alkoholio ir kvaišalų vartojimas, galima tėvystė (motinystė), 
vaikų pasitikėjimo pelnymas dirbant ateinančia aukle ar vaikų 
stovyklos vadovu, taip pat tokie paprasti dalykai kaip asmens 
pažymėjimo, pinigų ir raktų saugojimas. Ypač dideliu iššūkiu 
tampa nubudę seksualiniai jausmai ir jų sukeltas skausmingas 
drovumas. Jautrūs jaunuoliai, regis, yra pasmerkti jaustis ne- 
jaukiai dėl seksualinių aukos ar agresoriaus vaidmenų, kuriuos 
jiems perša pramoginė žiniasklaida. 

Kartais energiją ar nerimą bandoma išstumti seksu, nes tik- 
rasis nerimo šaltinis būna per daug bauginantis. Juk jums, nie- 
ko nenutuokiantiems apie pasekmes, tenka priimti sprendimus, 
nulemsiančius visą jūsų gyvenimą. Iš jūsų tikimasi, jog paliksite 
tokius pažįstamus namus ir kad tai padarysite džiaugsmingai 
ar bent jau ryžtingai. Ką jau kalbėti apie baimę, jog dabar jūsų 
„lemtingas trūkumas“ visiškai atsiskleis, kai jums nepasiseks sėk- 
mingai atlikti perėjimo į savarankišką gyvenimą. 

Todėl nestebina tai, jog daugelis jautrių paauglių į šį kriti- 
nį momentą reaguoja naikindami savo besiskleidžiančią asme- 
nybę, kad jiems netektų stebėti, kaip jai nepavyksta „teisingai“ 
pražysti. Yra daug savęs naikinimo būdų. Galima vesti, ištekėti 
ar susilaukti vaiko ir save pasmerkti ribotam, iš anksto numaty- 
tam vaidmeniui. Galima piktnaudžiauti alkoholiu ir narkotikais. 
Galima tapti fiziškai ar psichiškai neįgaliu. Galima įstoti į sektą 
ar organizaciją, siūlančią saugumą ir visus atsakymus. Galima 

nusižudyti. Tai nereiškia, kad visų šių elgesio modelių priežastis 
yra jūsų didelis jautrumas (ar kad jūsų savastis, tas ištvermin- 
gas augalas, neatlaikys kai kurių iš jų ir nepražys vėliau). Tačiau 
tokius „pabėgimus“, kurie galimi visiems paaugliams, žinoma, 
renkasi ir dalis IJA. 

Dažnai suaugusiųjų pareigos nusikelia dėl mokymosi aukš- 
tojoje mokykloje. (Paskui dar gali būti magistrantūra, dokto- 
rantūra, internatūra...) O kai kada randama kitokių būdų labai 
palaipsniui įsilieti į tikrą suaugusiųjų gyvenimą. Priešingai negu 
vengimas, atidėliojimas yra gera taktika. Tai dar viena mokymo- 
si metodo, kurį vadinu „Žingsnis po žingsnio“, forma. Nereikia 
savęs smerkti dėl to, jei tokį būdą kurį laiką naudojote. 

Galbūt jūs delsėte palikti savo namus. Gal kelerius metus gy- 
venote su tėvais, tam tikrą laiką jiems padėjote arba apsigyvenote 
su vidurinės mokyklos draugais iš gimtojo miesto. Į suaugusiųjų 
pasaulį keliauti žingsnis po žingsnio - išties neblogas sprendi- 
mas. Šitaip veikdami, jūs vieną dieną staiga tampate suaugusiu 
žmogumi net nepastebėję, kaip tai įvyko. 

Tačiau kartais mes žengiame per didelį žingsnį. Kai kuriems 
IJA tai gali būti aukštoji mokykla. Pažįstu daugybę IJA, iškri- 
tusių po pirmo semestro (ar po pirmo apsilankymo namuose, 
ypač per Kalėdas). Nei jų tėvai, nei konsultantai nesuvokia tik- 
rosios priežasties. O tai yra pernelyg dirginantis naujas gyveni- 
mas - nauji žmonės, naujos idėjos, nauji gyvenimo planai, taip 
pat gyvenimas triukšmingame studentų bendrabutyje, bemiegės 
naktys kalbantis ar linksminantis, galbūt dar eksperimentavi- 
mai su seksu, narkotikais, alkoholiu (arba draugų slaugymas po 
Jų eksperimentų). 

Net kai jautrus studentas mielai užsisklęstų ir pailsėtų, iš- 
lieka spaudimas daryti, ką daro kiti, būti normaliam, neatsilikti, 
megzti pažintis, atitikti kitų lūkesčius. Kad ir kokių nemalonumų 

turėjote aukštojoje mokykloje, jūs galite pakeisti savo požiūrį į 
juos. Tai nebuvo kokia nors asmeninė nesėkmė. 

Laimingas gyvenimas šeimoje, žinoma, labai padeda visiems 
paaugliams - netgi tada, kai jiems ateinia laikas palikti gimtus 
namus. Daugumai IJA namų poveikis būna ypač tvarus ir stip- 
rus. Jūsų šeima spėjo jus labai daug ko išmokyti apie tai, kaip 
galite ir turėtumėte elgtis realiame pasaulyje. 


Kai jautrūs berniukai ir jautrios mergaitės tampa 
vyrais ir moterimis 

Kai itin jautrūs paaugliai suauga, skirtumai tarp lyčių padidė- 
ja. Kaip ir dėl menkų nuokrypių kelionės pradžioje, dėl ugdymo 
skirtumų jautrių vyrų ir jautrių moterų gyvenimo maršrutai gali 
būti labai skirtingi. 

Paprastai vyrai pasižymi didesne saviverte negu moterys. 
Kai tėvai supranta savo jautrų sūnų, kaip tai buvo Čarlzo atve- 
ju (žr. pirmą skyrių), užaugęs jis būna labai pasitikintis savimi. 
Kita vertus, aš sutikau daug itin jautrių vyrų, kurie tiesiog bjau- 
rėjosi savimi. Ir tai nenuostabu turint omenyje jų patirtus „iš- 
brokavimus“. 

Kaip parodė nuo vaikystės drovių vyrų tyrimas (manau, kad 
dauguma jų buvo IJA), jie vedė vidutiniškai trejais metais vėliau 
negu kiti vyrai, pirmo vaiko susilaukė ketveriais metais vėliau, o 
pastovią profesinę veiklą pradėjo trejais metais vėliau, ir tai savo 
ruožtu dažniausiai lėmė prastesnius profesinius laimėjimus. Tai 
gali liudyti apie visuomenėje vyraujantį išankstinį nusistatymą 
prieš drovius vyrus ar jų mažesnį pasitikėjimą savimi. Tai taip 
pat gali rodyti tą IJA naudingą atsargumą ir atidėliojimą arba tai, 
kad jiems rūpi ne tik tokie dalykai kaip karjera ir šeima, bet ir, 
tarkime, dvasiniai ar meniniai siekiai. Bet kokiu atveju, jei jūs lė- 
tai įveikėte šiuos etapus, turėjote didžiulę panašių į save draugiją. 

Tas pats tyrimas atskleidė, kad drovios moterys, priešingai 
negu drovūs vyrai, šiuos tradicinius gyvenimo etapus įveikė 
laiku. Taip pat paaiškėjo, jog po vedybų drovios moterys buvo 
kur kas mažiau linkusios ieškotis darbo ar toliau dirbti. Jos tarsi 
pasinaudodavo patriarchaline tradicija iš tėvų namų persikelti į 
vyro namus neprivalėdamos mokytis save išlaikyti. 

Visgi vidurinėje mokykloje tos pačios moterys paprastai pa- 
sižymėdavo „tyliu nepriklausomumu, domėjimusi intelektiniais 
dalykais, aukštu aspiracijos lygiu ir vidiniu kryptingumu“. Ga- 
lima tik įsivaizduoti šių moterų gyvenime vyraujančią įtampą, 
sukurtą to „tylaus nepriklausomumo“, poreikio laikytis vidinės 
krypties ir jausmo, jog vienintelė saugi, rami oazė joms yra tra- 
dicinė santuoka. 

Daugelis mano kalbintų moterų jautė, kad jų pirmos santuo- 
kos buvo klaida, tiesiog mėginimas suvaldyti įgimtą jautrumą 
įtraukiant į savo gyvenimą kitą Žmogų arba prisiimant saugų 
vaidmenį. Aš nežinau, ar jos dažniau nutraukia santuokas, ta- 
čiau jų motyvai šitaip pasielgti gali būti kitokie negu daugumos 
moterų. Susidaro įspūdis, kad jos anksčiau ar vėliau būna tie- 
siog priverstos susiremti su pasauliu savarankiškai ir rasti būdų 
realizuoti savo stiprią intuiciją, kūrybiškumą ir kitus gebėjimus. 
Jei pirma santuoka nesuteikia erdvės tokiam augimui, ji tampa 
tramplinu iš namų į didesnį nepriklausomumą, kai šios moterys 
tam galiausiai būna pasiruošusios. 

Marša neabejotinai yra tokia moteris. Ji jauna ištekėjo ir lau- 
kė iki penkto gyvenimo dešimtmečio, kad galėtų išlavinti savo 
kūrybinius ir intelektinius gebėjimus, kurie buvo tokie akivaiz- 
dūs mokykliniais metais. Regis, Maršos (ir maždaug trečdalio 
mano kalbintų moterų) problema buvo ne tiek pats jos jautru- 
mas, kiek neryžtinga nuostata pasaulio atžvilgiu. Šios moterys 
turėjo slegiančią seksualinę patirtį - Maršą skriaudė jos broliai. 

Net kai nebūna atviros seksualinės prievartos, yra žinoma, kad 
visoms lytinės brandos sulaukusioms jaunoms moterims suma- 
žėja jų savivertė, matyt, suvokus savo, kaip seksualinio objekto, 
vaidmenį. Itin jautrios merginos visas šias potekstes jaučia dar 
aiškiau, todėl savigyna joms tampa svarbiausiu prioritetu. Vie- 
nos persivalgo, kad atrodytų nepatrauklios, kitos tiek daug mo- 
kosi ar sportuoja, jog joms nelieka laisvo laiko, dar kitos anksti 
išsirenka vaikiną ir įsikimba į jį kaip į asmens sargybinį. 

Marša man papasakojo, kad jos lyderystė ir talentingumas 
dingo 7-9 klasėse, vos tik jai išsivystė krūtys (didesnės negu vi- 
dutiniškos). Staiga ji tapo nuolatinio berniukų dėmesio objektu. 
Eidama į mokyklą, Marša bet kokiu oru vilkdavosi apsiaustą ir 
kaip galėdama stengėsi neišsiskirti. Be to, lyderiais dabar buvo, 
jos žodžiais tariant, „kvaili, pašaipūs priekabiautojai“. Ji negalėjo 
ir nenorėjo būti viena iš jų. 

Bet berniukai Maršą vis tiek dažnai užkabinėjo. Vieną dieną 
du mokiniai ją pasekė ir prievarta pabučiavo. Ji sukrėsta grįžo 
namo, įžengė pro duris ir pamatė, kaip jos link laiptais lekia žiur- 
kė, tikra ar įsivaizduojama - šito ji niekada nesužinojo. Po to ji 
daug metų, kai bučiuodavosi su vaikinu, regėdavo tą žiurkę. 

Būdama šešiolikos, Marša pirmą kartą įsimylėjo, bet staiga 
nutraukė santykius su vaikinu, kai jai pasirodė, kad juodu tam- 
pa pernelyg artimi. Ji išliko skaisti iki dvidešimt trejų metų, 0 
tada ją išprievartavo pažįstamas asmuo. Po to Marša atsiduoda- 
vo kiekvienam jos siekiančiam, išskyrus vaikinus, kuriuos ji iš 
tiesų mylėjo. Paskui buvo užgauliojimų kupina santuoka, ilgas 
laukimas drąsos palikti tą vyrą ir meninės karjeros pradžia. 

Taigi kaip reiškiasi jautrumas, nulemia lytis. Kai jautrūs ber- 
niukai užauga, jie nespėja žengti koja kojon su kitais vyrais If 
lėčiau įveikia tradicinius gyvenimo etapus. Vyrui būti jautriam 
nėra „normalu“. O iš moterų jautrumo netgi laukiama. Jautrioms 

merginoms atrodo, jog yra daug paprasčiau eiti tradicinių ver- 
tybių keliu nesistengiant iš pradžių išmokti savarankiškai veikti 
šiame pasaulyje. 


Galutinis brendimo rezultatas: mes įsiliejame į itin 
visuomenišką pasaulį 

Šis skyrius jau baigiasi, bet jis gali tapti įžanga į didžiąją gyve- 
nimo užduotį: išmokti vertinti savo vaikystę atsižvelgiant į savo 
ypatingą savybę ir persiugdyti, jei šito reikia. 

Pažvelgę atgal įsitikinsite, kiek daug tiesos šiame skyriuje, 
apžvelgiančiame itin jautraus asmens brendimą, yra pasakyta 
apie jus ir jūsų santykius su kitais žmonėmis - tėvais, giminai- 
čiais, bendraamžiais, mokytojais, nepažįstamaisiais, bičiuliais, 
širdies draugu ar drauge, sutuoktiniu. Žmonės yra labai visuo- 
meniškos būtybės, netgi mes, IJA! Regis, atėjo laikas pakalbėti 
apie IJA visuomeninį gyvenimą ir tą psichinę būseną, kurią api- 
būdina žodis „drovus“. 


Panaudokite tai, ko išmokote 
Požiūrio į savo vaikystę keitimas 

Šio skyriaus ir galbūt visos šios knygos esmė yra pakeisti jūsų 
požiūrį į savo gyvenimą ir dalykus, nulemtus jūsų jautrumo. Tai 
uždavinys savo nesėkmes, nuoskaudas, drovumą, keblius poty- 
rius ir visa kita įvertinti naujai —- su šaltakraujišku tikslumu ir 
nuoširdžia užuojauta. 

Surašykite svarbiausius įvykius, kuriuos prisimenate iš vai- 
kystės ir paauglystės metų - tuos jūsų asmenybę formavusius at- 
siminimus. Tai gali būti pavieniai dalykai, tarkime, mokyklinis 
Spektaklis ar ta diena, kai tėvai jums pasakė, jog skiriasi. Arba 

tai gali būti tam tikroms kategorijoms priskirtini įvykiai, tokie 
kaip kasmetinė pirmoji diena mokykloje ar išsiuntimas į stovy- 
klą kiekvieną vasarą. Kai kurie atsiminimai bus neigiami, netgi 
trauminiai ir tragiški, pavyzdžiui, kai jus ujo ir erzino. Kiti atsi- 
minimai atrodys teigiami, bet gal vis tiek bus per daug jaudinan- 
tys: Kalėdų rytas, šeimos atostogos, laimėjimai, apdovanojimai. 

Išsirinkite vieną įvykį ir jį iš naujo įvertinkite naudodami 
pirmame skyriuje pateiktą požiūrio keitimo procedūrą: 

1. Pagalvokite apie savo reakciją į tą įvykį ir koks visada buvo 
jūsų požiūris į jį. Ar jums atrodė, jog reagavote „blogai“ arba ne 
taip, kaip būtų reagavę kiti? O gal jūsų reakcija buvo per daug 
ilga? Gal nusprendėte, kad jums kas nors negerai? Gal bandėte 
slėpti savo susikrimtimą nuo kitų? O gal kiti tai pastebėjo ir pa- 
reiškė, jog „persistengėte ? 

2. Įvertinkite savo reakciją atsižvelgdami į tai, ką dabar žino- 
te apie automatišką savo kūno funkcionavimą. Arba įsivaizduo- 
kite, kad aš, knygos autorė, jums tai aiškinu. 

3. Pagalvokite, ar yra su tuo susijusių dalykų, kuriuos reikia 
padaryti dabar. Jei manote, kad verta, savo naują požiūrį į tą si- 
tuaciją kam nors išsakykite. Gal tai netgi galėtų būti asmuo, da- 
lyvavęs toje situacijoje, jis jums padės prisiminti daugiau detalių. 
Taip pat siūlau užsirašyti abu požiūrius - seną ir naują - į tą įvykį 
ir kurį laiką šiuos užrašus laikyti po ranka kaip atmintinę. 

Po kelių dienų pakeiskite požiūrį į kitą svarbų įvykį. Šitaip 
iš naujo įvertinkite visus įvykius, kuriuos įtraukėte į savo sąrašą. 
Proceso neskubinkite. Kiekvienam įvykiui skirkite kelias dienas. 
Svarbiems įvykiams perprasti reikia laiko. 

Visuomeniniai santykiai 
Nepastebimas perėjimas į „drovumą“ 


„TU PER DAUG DROVvUS. Ar dažnai girdite tokius žodžius? 
Jūsų požiūris į juos pasikeis, kai perskaitysite šį skyrių. Jame 
aptariama ta gyvenimo sritis, kurioje drovumas paprastai reiš- 
kiasi labiausiai - neartimų visuomeninių santykių sritis. (Apie 
artimus santykius kalbėsime septintame skyriuje.) Daugelis jūsų 
esate labai visuomeniški žmonės ir tai yra faktas. O kadangi nėra 
prasmės taisyti to, kas nėra sugedę, aš jūsų dėmesį sutelksiu į 
problemą, kurią paprastai tenka spręsti ir kuri vadinama „dro- 
vumu“, „žmonių šalinimusi , „sociofobija“. Tačiau mes šį ir kelis 
kitus IJA aktualius dalykus nagrinėsime visiškai kitokiu aspektu. 

Tai, kad kalbu apie problemas, dar nereiškia, kad visų IJA vi- 
suomeninis gyvenimas yra sunkus. Bet tikriausiai net JAV prezi- 
dentas ir Anglijos karalienė kartais nerimauja dėl to, ką apie juos 
galvoja žmonės. Tad turbūt ir jūs retsykiais dėl to nerimaujate. O 
nerimavimas mums sukelia pernelyg stiprų susijaudinimą, kuris 
yra mūsų Achilo kulnas. 

Mums dažnai sako: „Nesijaudink, niekas tavęs neteisia.“ Tačiau 
kadangi esate jautrūs, jūs tikriausiai matote, kad iš tiesų žmonės 
stebi ir teisia. Jie paprastai šitaip ir daro. Nejautrūs žmonės dažnai 
būna laimingi to nesuprasdami. Tad jūsų uždavinys gyvenime yra 
daug sunkesnis: matyti tuos žvilgčiojimus, tuos nebylius teisimus 
ir visgi jiems neleisti jūsų pernelyg paveikti. Tai nėra lengva. 

Jei visada turėjote laikyti save droviu 


Dauguma žmonių jautrumą painioja su drovumu. Štai kodėl jūs 
vis girdite: „Tu per daug drovus“ Žmonės sako, kad tas ar kitas 
šuo, katinas ar arklys gimė drovus, nors iš tikrųjų jis tik turi jaut- 
rią nervų sistemą (nebent su gyvūnu būtų šiurkščiai elgiamasi, 
bet tada būtų tiksliau sakyti, jog jis yra išsigandęs). Drovumas — 
tai bijojimas, kad kiti mūsų nemėgs ar mums nebus palankūs. 
Drovumas ir tampa atsaku į tokią situaciją. Tai yra tam tikra bū- 
sena, 0 ne nuolatinė savybė. Drovumas, netgi chroniškas drovu- 
mas, nėra įgimtas. O jautrumas būna įgimtas. Ir nors chroniškas 
drovumas labiau būdingas IJA, išimčių taip pat netrūksta. Esu 
sutikusi daug IJA, kurie beveik niekada nebūna drovūs. 

Jei dažnai drovitės, gana lengva paaiškinti, kaip toks elge- 
sio modelis galėjo susiformuoti jums ir kitiems, įskaitant „ne- 
jautriuosius“. Kažkada praeityje jūs patekote į situaciją, susijusią 
su visuomeniniais santykiais (kuri jus, kaip naujoką toje srityje, 
tikriausiai per daug dirgino) ir pajutote, jog patyrėte nesėkmę. 
Jus stebėję Žmonės pasakė, kad jūs kai ką padarėte netinkamai, 
arba jums pasirodė, jog jiems nepatikote. O gal toje situacijoje 
tiesiog nesugebėjote pakilti iki savo lygio. Taip pat tikėtina, kad 
jūs jau buvote per daug susijaudinę, nes jūsų laki vaizduotė spėjo 
sukurti visus nepalankius scenarijus. 

Dažniausiai vienos nesėkmės nepakanka, kad žmogus taptų 
chroniškai drovus, nors taip irgi gali atsitikti. Tikriausiai viskas 
vyko šitaip: kai jūs vėl patekote į tokią pačią situaciją, susijau- 
dinote dar labiau, nes bijojote pakartoti ankstesnę nesėkmę, O 
didesnis jaudulys tą nesėkmę padarė tik labiau tikėtiną. Trečią 
kartą susidūrę su tokia pačia situacija, jūs bandėte reaguoti labai 
drąsiai, tačiau tuo pat metu siaubingai jaudinotės. Jūs nesugalvo- 
jote, ką pasakyti, prastai veikėte ir buvote atitinkamai įvertinti. 

Ir taip toliau. Šis elgesio modelis gali kartotis ir kartotis formuo- 
damas žemyn besileidžiančią spiralę. Jis taip pat gali išplisti į ki- 
tas situacijas, netgi menkai panašias į aptartą, nes visos situacijos, 
kuriose dalyvauja žmonės, būna mažai panašios viena į kitą! 
Kadangi IJA greičiau susijaudina, jie dažniau patenka į šią 
spiralę. Tačiau jūs nesate gimę drovūs, tik jautrūs. 


Drovumo šalinimas iš savimonės 


Egzistuoja trys problemos, susijusios su požiūriu į etiketę „dro- 
vus“. Pirma, ji yra absoliučiai netiksli. Ji nenusako jūsų tikrosios 
savasties, jūsų jautrumo subtiliems dalykams ir sunkumų dėl 
per didelio susijaudinimo. Įsidėmėkite: per didelis susijaudini- 
mas ne visada yra baimės padarinys. Kaip įsitikinsite, manymas, 
kad drovumą sukelia baimė, jus gali versti jaustis droviems, kai 
iš tikrųjų tokie nesate. 

Šis jūsų ypatingos savybės ir drovumu vadinamos psichinės 
būsenos painiojimas yra natūralus dalykas, ypač atsižvelgiant į 
tai, jog 75 procentai gyventojų (bent jau Jungtinėse Valstijose) 
labai mėgsta bendrauti. Matydami jūsų susijaudinimą, jie nesu- 
pranta, kad jį galėjo sukelti per stiprus dirginimas. Tai nėra jų 
išgyvenimas. Jiems atrodo, jog jūs tikriausiai bijote būti nepalan- 
kiai įvertinti. Jūs drovitės. Jūs bijote atstūmimo. Antraip kodėl 
turėtumėte būti nelinkę bendrauti? 

Kartais jūs iš tiesų bijote būti atstumti. Kodėl gi ne? Juk jūsų 
veikimo stilius visuomenės požiūriu nėra idealus. Tačiau kai 
kada jūs, kadangi esate IJA, tiesiog nenorite dar labiau susijau- 
dinti. Kai kiti su jumis elgiasi taip, tarsi drovėtumėtės ir bijotu- 
mėte, nėra lengva suprasti, kad jūs paprasčiausiai nutarėte pabūti 
vieni, bent jau iš pradžių. Jūs patys save atstumiate. Jūs nesate 
atstumiami. („Nejautrieji“ ne tik nesupranta jūsų - nes iš pri- 
gimties jiems reikia daugiau jaudulio, kad jaustųsi komfortiškai — 

bet ir gali jums primesti savąją atstūmimo baimę, tai yra jums 
priskirti tai, ko nenori pripažinti turį patys.) 

Jei mažiau laiko praleidžiate tarp žmonių ir vengiate susitiki- 
mų su nepažįstamais asmenimis, kai jums iš tikrųjų reikia daly- 
vauti tokiose situacijose, esate kone pasmerkti būti prasčiau įgudę 
visuomeninių santykių srityje. Tai ne jūsų „specializacija“. Bet dėl 
to manyti, jog drovitės ar bijote, vėlgi būtų netikslu. Kai žmonės 
mėgina jums padėti, jie paprastai iš pat pradžių remiasi klaidinga 
prielaida. Pavyzdžiui, jiems atrodo, kad jums trūksta pasitikėji- 
mo savimi, tad jie įtikinėja jus, jog esate simpatingi. Bet tada susi- 
daro įspūdis, kad jums kažkas negerai - kad jūsų žema savivertė. 
Nesuprasdami jūsų įgimtos ypatingos savybės, jie šitaip jus ska- 
tina būti dar mažiau visuomeniškus ir nesugeba pateikti svarių 
priežasčių, kodėl jūs turėtumėte apie save gerai galvoti. 


Vadinti save droviu yra negatyvu 


Deja, terminas „drovus“ turi tam tikrų labai neigiamų priereikš- 
mių, nors šito neturėtų būti. Terminas „drovus“ gali būti prily- 
ginamas tokiems žodžiams kaip apdairus, susivaldantis, mąslus 
ir jautrus, tačiau tyrimas parodė, kad dauguma žmonių, kurie 
pirmą kartą bendravo su IJA, juos laikė droviais ir tą jų būse- 
ną prilygino nerimui, nerangumui, baugštumui, susivaržymui 
ir bailumui. Tokios pačios nuomonės laikėsi netgi didesnė dalis 
psichinės sveikatos specialistų. Beje, jie taip pat buvo linkę tvir- 
tinti, kad IJA nusileidžia „normaliems“ žmonėms savo intelekti- 
niais gebėjimais, pasiekimais ir psichine sveikata, kuri iš tikrųjų 
neturi nieko bendra su drovumu. Tik gerai drovius žmones pa- 
Žįstantys asmenys, tokie kaip jų sutuoktiniai, rinkosi teigiamus 
apibūdinimus. Kitas tyrimas atskleidė, kad testai, kuriuos psi- 
chologai naudoja drovumo lygiui nustatyti, yra kupini tų pačių 
neigiamų terminų. Gal tai ir tiktų, jei testai būtų skirti psichinei 

būsenai tirti, tačiau jie dažnai naudojami identifikuoti „drovius 
žmones, kuriems paskui priklijuojama neigiama etiketė. Saugo- 
kitės išankstinio nusistatymo, kuris slypi žodyje „drovus“. 


Savęs vadinimas droviu tampa 

savaime išsipildančiu dalyku 

Susan Brodt ir Philipas Zimbardo iš Standorfo universiteto atli- 
ko ganėtinai žavų psichologinį eksperimentą, susijusį su drovu- 
mu. Jis parodė, kodėl jums reikia žinoti, kad jūs esate ne drovūs, 
o tik IJA, galintys pernelyg susijaudinti. 

S. Brodt ir Ph. Zimbardo surado studenčių, teigiančių, jog 
jos yra nepaprastai drovios, ypač su vyrais, o iš „nedrovių“ stu- 
denčių subūrė palyginamąją grupę. Per eksperimentą, tariamai 
skirtą garsaus triukšmo poveikiui tirti, kiekviena mergina tam 
tikrą laiką praleido su jaunu vyru, kuris nežinojo, ar mergina 
save laiko drovia, ar ne. Jam buvo nurodyta su visomis mergino- 
mis bendrauti tokiu pačiu stiliumi. Įdomi suktybė buvo ta, kad 
kai kurios drovios merginos klaidingai pamanė, jog jaudulį, pa- 
sireiškusį smarkiu širdies plakimu ir dažnu pulsu, joms sukėlė 
garsus triukšmas. 

Eksperimentas parodė, kad tos „drovios“ merginos, kurios 
tikėjo, jog susijaudino dėl garsaus triukšmo, kalbėjo tiek pat, 
kiek ir nedrovios merginos. Jos netgi vadovavo pokalbiui kontro- 
liuodamos jo temą lygiai taip pat, kaip tai darė nedrovios mergi- 
nos. Kitos drovios merginos, kurios neturėjo ko daugiau kaltinti 
dėl savo susijaudinimo, kalbėjo kur kas mažiau ir lengviau leido 
vyrui vadovauti pokalbiui. Po eksperimento vyro paprašė atspėti, 
kurios merginos buvo drovios. Jis neįstengė nedrovių merginų 
atskirti nuo drovių, patikėjusių, kad susijaudino dėl triukšmo. 

Šios drovios studentės tapo mažiau drovios, nes pamanė, kad 
jų susijaudinimas nėra nulemtas visuomeninės priežasties. Jos 

taip pat pabrėžė, jog nejautė drovumo ir iš tiesų mėgavosi tuo 
potyriu. Kai jų paklausė, ar jos būtų linkusios užsisklęsti, jei vėl 
dalyvautų „bombardavimo triukšmu eksperimente“, du trečda- 
liai atsakė neigiamai (tarp kitų drovių studenčių tokių buvo tik 
14 procentų, o tarp nedrovių - 25 procentai). Regis, šios drovios 
studentės ypač puikiai praleido laiką būtent todėl, kad manė, jog 
susijaudino dėl veiksnių, nesusijusių su jų drovumu. 

-Prisiminkite šį eksperimentą, kai kitą kartą pernelyg susijau- 
dinsite viešoje situacijoje. Jūsų širdis gali trankytis dėl daugybės 
priežasčių, neturinčių nieko bendra su žmonėmis, dalyvaujan- 
čiais toje situacijoje. Gal jus dirgina didelis triukšmas, gal jūs, to 
beveik nesuvokdami, nerimaujate dėl kokio nors kito dalyko, vi- 
siškai nesusijusio su asmeniu, su kuriuo dabar bendraujate. Tad 
ženkite į priekį, nepaisykite tų kitų priežasčių (jei galite) ir pui- 
kiai leiskite laiką. 

Aš jums pateikiau tris svarias priežastis, kodėl jūs, IJA, netu- 
rėtumėte savęs vadinti droviais. Tai netikslu, negatyvu ir gali sa- 
vaime išsipildyti. Taip pat neleiskite kitiems jūsų šitaip apibūdinti. 
Įsivaizduokite, jog išnaikinti šį išankstinį visuomenės nusistaty- 
mą yra jūsų pareiga. Jis ne tik nesąžiningas, bet, kaip kalbėjome 
pirmame skyriuje, ir pavojingas, nes mažina IJA pasitikėjimą sa- 
vimi ir šitaip jiems trukdo išsakyti savo giliamintiškas nuomones. 


Ką manyti apie jūsų „socialinį diskomfortą 

Socialinis diskomfortas (tokiam terminui teikiu pirmenybę prieš 
žodį „drovumas“) beveik visada atsiranda dėl per didelio susi- 
jaudinimo, kuris jus verčia viešumoje veikti, kalbėti ar atrodyti 
ne itin kvalifikuotai. Arba jūs bijote, kad per daug susijaudinsite. 
Bijote ką nors padaryti nerangiai, bijote, jog nesugebėsite sugal- 
voti, ką pasakyti. Tokio bijojimo paprastai pakanka, kad viešoje 
situacijoje per daug susijaudintumėte. 

Įsidėmėkite: diskomfortas yra laikina būsena ir ji jums sutei- 
kia galimybę rinktis. Tarkime, jums nemaloniai šalta. Jūs galite 
su tuo taikstytis. Galite susirasti malonesnę aplinką. Galite padi- 
dinti šilumą - užkurti laužą, atitinkamai pasukti termostatą ar 
paprašyti tai padaryti tuos, kurie už tai atsakingi. Galite apsivilk- 
ti paltą. Vienintelis dalykas, kurio neturėtumėte daryti - tai kal- 
tinti savęs dėl to, jog iš prigimties esate jautresni šaltai aplinkai. 

Šitaip galima galvoti ir apie susijaudinimo sukeltą laiki- 
ną diskomfortą visuomeninių santykių srityje. Jūs galite su juo 
taikstytis, galite pasišalinti iš situacijos, galite pakeisti tų santy- 
kių atmosferą ar paprašyti kitų tai padaryti. Galite dar ką nors 
nuveikti, kad jaustumėtės jaukiau, pavyzdžiui, tapti „personažu“ 
(apie tai netrukus pakalbėsime). 

Visais atvejais jūs sąmoningai siekiate išsivaduoti iš diskom- 
forto. Tad pamirškite prielaidą, kad jūs iš prigimties nejaukiai 
jaučiatės viešumoje. 


Penki būdai valdyti susijaudinimą viešose situacijose 


1. Prisiminkite, kad pernelyg didelis jaudinimasis nebūtinai 
yra baimė. 

2. Susiraskite kitų IJA ir pasikalbėkite su jais akis į akį. 

3. Naudokite jaudinimosi mažinimo įgūdžius. 

4. Sukurkite įtikinamą personažą ir jį sąmoningai vaidinkite. 

5. Aiškinkite savo ypatingą savybę kitiems. 


Niekada nenuvertinkite galios, kuria pasižymi tiesiog prisipaži- 
nimas sau, jog esate per daug susijaudinę - galbūt dėl priežasties, 
Visiškai nesusijusios su situacijoje dalyvaujančiais žmonėmis. Jei 
dėl to sulaukiate kritikos, prisiminkite, kad ta kritika skirta ne 
tikriesiems jums, bet tik tai jūsų daliai, kurią laikinai sutrikdė 

per didelis jaudulys. Kai tie žmonės pamatys, kokie jūs esate tada, 
kai būnate ramūs - ir kaip subtiliai gebate viską suvokti - jiems 
padarysite palankų įspūdį. Kad taip ir bus, jūs gerai žinote, nes 
turite artimų draugų, kurie jumis žavisi. 

Kai būdama vidutinio amžiaus grįžau į magistrantūrą, pa- 
čią pirmą dieną, per patį pirmą apsilankymą valgykloje išmečiau 
stiklinę, pilną pieno, ir juo aptaškiau save, grindis ir kelis šalia 
buvusius žmones. Aš ją tiesiog į kažką stuktelėjau. Ir nė vienas 
manęs nepritvojo. Tai įvyko matant visiems mano bendramoks- 
liams ir fakulteto personalui - žmonėms, kuriems labiausiai no- 
rėjau padaryti gerą įspūdį. 

Prie jau ir taip kone nepakeliamo jaudulio prisidėjo kuo tik- 
riausias šokas. Ir tik tai, jog tyrinėjau IJA, tokius kaip jūs ir aš, 
man leido aiškiai suvokti, kodėl taip atsitiko. Kad mano kūnas 
neįstengs panešti net pieno, buvo galima nuspėti. Diena klostė- 
si sunkiai, bet aš neleidau tam atsitikimui dar labiau padidinti 
mano socialinio diskomforto. 

Dienai bėgant susiradau kitų IJA ir tai man labai padėjo. Vaiz- 
džiai kalbant, mes visi paliejame pieną. Tikėtina, jog įprastose 
viešose situacijose dalyvauja apie 20 procentų žmonių, kurie yra 
IJA, ir dar 30 procentų vidutiniškai jautrių žmonių. Drovumui 
skirtos anoniminės apklausos rezultatai parodė, kad save dro- 
viais laikė 40 procentų apklaustųjų. Žmonių pilname kambaryje 
veikiausiai visada būna bent vienas asmuo, turintis tokią pačią 
ypatingą savybę, kokią turite jūs, ir jaučiantis socialinį diskom- 
fortą. Pažvelkite jam į akis, kai suklupsite tiesiogine ar perkeltine 
šio žodžio prasme, ir pamatykite jose nuoširdžią užuojautą. Jūs 
akimirksniu įsigysite draugą. 

Tuo tarpu naudokite visus anksčiau aprašytus metodus, pa- 
dedančius mažinti susijaudinimą (žr. trečią skyrių). Darykite 
pertraukas. Eikite pasivaikščioti. Giliai kvėpuokite. Vienaip ar 

kitaip judėkite. Apsvarstykite galimus pasirinkimus. Gal dabar 
laikas išeiti. Gal yra geresnė vieta, kur reikėtų įsitaisyti - prie 
atviro lango, prie tarpo tarp eilių, prie durų. Prisiminkite „kon- 
teinerių koncepciją: koks ramus, pažįstamas asmuo ar dalykas 
jus dabar galėtų palaikyti? 

Tą pirmą dieną magistrantūroje buvo akimirkų, kai bijojau, 
kad fakulteto personalas pamanys, jog man kažkas labai negerai. 
Vidutiniam „nejautriajam“ toks stiprus susijaudinimas galėjo 
reikšti tik rimtus konfliktus ir nestabilumą. Taigi aš panaudojau 
visas savo gudrybes: vaikščiojau, meditavau, per pietus išvykau 
iš studentų miestelio, skambinau namo siekdama bent kiek ap- 
siraminti. 

Mums dažnai atrodo, kad mūsų pernelyg stiprus susijaudini- 
mas kitiems labai krenta į akis, bet taip nėra. Tiesą sakant, dide- 
lę visuomeninio gyvenimo dalį sudaro „personažų“ susitikimai 
vieniems nė nebandant pažvelgti kiek giliau po kitų paviršiumi. 
Jei elgsitės nuspėjamai, jei kalbėsite taip, kaip kalba kiti, net kai 
jums tai nepatinka, niekas prie jūsų nekibs ir nesusidarys klai- 
dingos nuomonės, jog esate arogantiški, užsisklendę, pasalūniški 
ir taip toliau. Pavyzdžiui, kaip parodė tyrimas, „drovūs“ studen- 
tai yra linkę manyti, kad visuomeninių santykių srityje daro vis- 
ką, ką gali, bet jų kambario draugai priekaištauja, jog jie tiesiog 
per mažai stengiasi. Tai, kad IJA būna nesuprasti, žinoma, daž- 
niausiai lemia vyraujančios kultūrinės nuostatos, tačiau kol jas 
pakeisime, jūs galite padaryti savo gyvenimą truputį lengvesnį 
elgdamiesi šiek tiek panašiau į visus kitus. Vaidinkite personažą, 
kurį susikūrėte. Tai tarsi kaukė, o po kauke jūs galite būti tuo, 
kuo jums norisi būti. 

Kita vertus, kartais geriausia taktika yra tiesiog paaiškinti 
savo pernelyg didelį susijaudinimą. Aš taip dažnai darau, kai 
kalbu grupei nepažįstamų žmonių ar juos mokau. Pasakau jiems, 

kad suprantu, jog šneku truputį įsitempusi, bet po kelių minučių 
viskas būsią gerai. Savo įgimto jautrumo atskleidimas bendrau- 
jant su grupe žmonių gali paskatinti nuoširdesniam pokalbiui 
apie socialinį diskomfortą, suteikti galimybę pabūti vienumoje 
ar padaryti pertrauką nebijant, jog per tą laiką grupė išsilakstys. 
Galbūt situacijoje dalyvauja koks nors žmogus, kuris gali suma- 
žinti jūsų jaučiamą įtampą pareguliuodamas apšvietimą, garso 
įrangą ar leisdamas jums po susipažinimo pasišalinti. 

Kai kas nors pamini esąs labai jautrus, sulaukia vienos iš 
dviejų stereotipiškų reakcijų — priklausomai nuo jo pasirinktų 
žodžių. Vienas iš stereotipų, deja, yra toks, kad tai pasyvi auka, 
silpnas ir nerimastingas žmogus. Kitas stereotipas - tai talentin- 
gas, subtilus, didelį potencialą turintis žmogus. Kad išsakydami 
savo reikmes sukeltumėte teigiamą reakciją, jums reikia atitin- 
kamų kalbėjimo įgūdžių. Jų mokysimės šeštame skyriuje. 

Kai su grupe Žmonių turiu praleisti visą dieną ar savaitgalį, 
esu linkusi jiems paaiškinti, jog man reikia daug laiko pabūti vie- 
nai. Šitaip neretai elgiasi ir kiti. Bet net jei esu vienintelė, anksti 
užsidaranti savo kambaryje ar einanti į ilgus pasivaikščiojimus 
be draugijos, aš išmokau pasišalinti sukurdama paslaptingumo 
atmosferą, užuot skatinusi užuojautą ar gailestį sau. „Karališkų- 
jų patarėjų klasės atstovai privalo atsižvelgti į tokius dalykus. 
Būkite išradingesni kurdami savo, IJA, „viešuosius ryšius ir rek- 
lamą“. 


Žmonės, jaudinimasis ir intraversija 


Iki šiol mes kovojome su „problema“ stengdamiesi atsikratyti 
drovumo etiketės ir bandydami suprasti, kas iš tikrųjų yra tas 
mums taip gerai pažįstamas per didelis jaudinimasis. Lygiai taip 
pat svarbu pripažinti, jog egzistuoja daugiau negu vienas patiki- 
mas būdas būti visuomeniškiems. 

Jūsų būdą būti visuomeniškiems nulemia toks esminis fak- 
tas: daugumai mūsų išoriniame pasaulyje tykančius dirginimus 
dažniausiai sukelia kiti žmones - namuose, darbe, viešumoje. 
Mes visi esame visuomeniškos būtybės, kurios džiaugiasi kitais 
ir nuo jų neišvengiamai priklauso. Tačiau daugelis IJA šalinasi 
žmonių, sudarančių pernelyg dirginančius „komplektus“, tokius 
kaip nepažįstamieji, dideli pobūviai, minios. Daugumai IJA tai 
yra išmintinga strategija. Labai dirginančiame, reikliame pasau- 
lyje kiekvienas turi nusistatyti prioritetus. 

Suprantama, nė vienas nesugebės meistriškai veikti tose si- 
tuacijose, kurių nusprendė vengti. Visgi dauguma jūsų galite jas 
ištverti arba to išmokti. Šis gebėjimas tiesiog ištverti situaciją yra 
priimtinas, išmintingas būdas tausoti energiją kitiems svarbiems 
dalykams. 

Tiesa ir tai, jog kai kurie IJA vengia svetimų žmonių, pobūvių 
ir kitokių susibūrimų, nes praeityje panašiose situacijose juos at- 
stūmė. Kadangi IJA neatitinka mūsų kultūroje įsigalėjusio mėgs- 
tančio bendrauti asmens idealo, juos šiurkščiai supeikė ir dabar 
jie vengia žmonių, kuriais negali visiškai pasitikėti. Toks pasirin- 
kimas atrodo protingas, nors ir liūdnas, ir jo nereikėtų gėdytis. 

Iš viso 70 procentų IJA yra linkę būti socialiai „intravertiš- 
ki“. Tai nereiškia, kad jūs nemėgstate žmonių, jūs tiesiog teikiate 
pirmenybę keliems artimiems ryšiams, o ne dideliam draugų ra- 
tui, be to, jūsų paprastai nevilioja gausūs susibūrimai ar pobū- 
viai. Bet net didžiausias intravertas kartais būna ekstravertiškas 
ir jam patinka būti svetimų žmonių draugijoje ar minioje. Ir net 
didžiausias ekstravertas retsykiais būna intravertiškas. 

Intravertai irgi yra visuomeniški žmonės. Tiesą sakant, jų ge- 
rai savijautai visuomeniniai santykiai daro didesnį poveikį negu 
gerai ekstravertų savijautai. Tiesiog intravertai siekia kokybės, o 
ne kiekybės. 

(Jei jūsų emocinė būsena nėra džiaugsminga, artima drau- 
gystė su asmeniu ne visada išsprendžia šią problemą. Iš tiesų 
daugelis žmonių negali turėti gerų, artimų santykių tol, kol tam 
tikromis psichoterapinėmis priemonėmis nesusikuria stipresnio 
vidinės ramybės jausmo plačiausia šio žodžio prasme. Apie tai 
kalbėsime aštuntame škyriuje.) 


Ekstravertiški IJA 


Noriu pabrėžti, kad būti IJA nėra tas pats, kas būti socialiai in- 
travertiškam. Mano tyrimai parodė, jog 30 procentų IJA yra so- 
cialiai ekstravertiški. Būdami ekstravertiški, jūs turite didelį ratą 
draugų ir gerai jaučiatės bendraudami su žmonių grupėmis ir 
nepažįstamaisiais. Galbūt jūs augote didelėje, draugingoje, my- 
linčioje šeimoje ar saugiame rajone ir išmokote žmones laikyti 
saugumo šaltiniu, o ne priežastimi būti budriam. 

Jums sunkumų gali kelti ir kiti jaudinimąsi skatinantys 
veiksniai, tokie kaip ilga darbo diena ar ilgas buvimas mieste. 
O kai pernelyg susijaudinate, vengiate bendrauti. („Nejautrieji“ 
ekstravertai kaip tik geriau atsipalaiduoja žmonių draugijoje.) 
Nors čia daugiausia dėmesio skiriame intravertiškiems IJA, šios 
įžvalgos turėtų būti naudingos ir ekstravertams. 


Kas yra intravertiškas stilius 


Avril Thorne iš Kalifornijos universiteto Santa Kruze nusprendė 
išsiaiškinti, kaip iš tikrųjų elgiasi intravertai. Testais nustačiusi 
labai intravertiškas ir labai ekstravertiškas savo bendramoksles 
studentes, ji suporavo jas arba su to paties asmenybės tipo stu- 
dentėmis, arba su priešingo asmenybės tipo studentėmis ir nu- 
filmavo jų pokalbius. 

Labai intravertiškos studentės buvo rimtos ir susikaupusios. 
Jos daugiau kalbėjo apie problemas, atrodė atsargesnės ir linku- 

sios įsiklausyti, uždavinėti klausimus, duoti patarimų. Susidarė 
įspūdis, kad joms nuoširdžiai rūpėjo pašnekovės. 

Labai ekstravertiškos studentės elgėsi priešingai: kalbėjo 
„maloniau“, labiau siekė sutarimo, ieškojo biografijų ir patirties 
panašumų, sakė daugiau komplimentų. Jos buvo linksmos ir 
atviros, mielai sutiko būti poruojamos su bet kokiu asmenybės 
tipu, tarsi daugiausia malonumo joms teiktų pats pokalbis. 

Kai ekstravertiškos studentės bendravo su labai intravertiš- 
komis studentėmis, joms patiko tai, kad nereikia būti tokioms 
linksmoms ir malonioms. O intravertiškoms studentėms pasi- 
kalbėjimas su ektravertiškomis studentėmis buvo tarsi „gaivaus 
oro gurkšnis“. A. Thorne eksperimentas parodė, kad kiekvieno 
asmenybės tipo indėlis į šį pasaulį yra vienodai svarbus. Bet ka- 
dangi intravertiškas veikimo stilius yra nuvertintas, mums bus 
naudinga šiek tiek laiko ir dėmesio skirti teigiamoms intravertiš- 
kų žmonių savybėms. 


Carlas Jungas apie intravertišką gyvenseną 


Carlas Jungas intraversiją laikė esminiu žmonių skiriamuoju 
ženklu, kurstančiu pagrindines kovas tarp filosofijos ir psicholo- 
gijos, kurių didžiąją dalį sudaro nesutarimai dėl to, kas yra svar- 
biau suvokiant bet kokią situaciją ar objektą - išoriniai faktai ar 
vidinis tų faktų aiškinimas. 

Pasak C. Jungo, dauguma žmonių puoselėja dvi nuostatas 
gyvenimo atžvilgiu, kurios skiriasi viena nuo kitos kaip įkvėpi- 
mas ir iškvėpimas. Bet kai kuriais atvejais viena iš tų nuostatų 
būna pastovesnė. Maža to, C. Jungo nuomone, šios nuostatos 
neturi jokio tiesioginio ryšio su tuo, ar žmogus yra visuome- 
niškas, ar ne. Būti intravertiškam — tai tiesiog telkti dėmesį į 
vidų, į subjektą, į save, o ne išorėn, į objektą. Intravertiškumą 
suformuoja poreikis ir pirmenybė ginti bei labiau vertinti vidinį, 

„subjektyvų gyvenimo aspektą - ir žūtbūt neleisti, kad jį su- 
gniuždytų „objektyvus“ pasaulis. 

C. Jungas tikėjo, kad intravertų svarbos tiesiog neįmanoma 
pervertinti. 


Jie yra gyvas įrodymas, kad šis įdomus ir įvairus pasau- 
lis su jo per kraštus besiliejančiu, svaiginančiu gyvenimu 
nėra tiktai išorinis, bet egzistuoja ir viduje... Jų gyvenimai 
pasako daugiau negu jų žodžiai... Jų gyvenimai moko ki- 
tokios galimybės, to vidinio gyvenimo, kurio taip skaus- 
mingai stokoja mūsų civilizacija. 


C. Jungas žinojo apie išankstinį vakarietiškos kultūros nusista- 
tymą prieš intravertiškumą. Jis galėjo tą nusistatymą toleruoti, 
kai jį demonstruodavo ekstravertiški žmonės. Bet jis jautė, kad 
tie intravertai, kurie nuvertina save, iš tiesų daro pasauliui blogą 


paslaugą. 


Reikia visų tipų 
Kartais mums reikia tiesiog gėrėtis tokiu išoriniu pasauliu, koks 
jis yra, ir būti dėkingiems mums padedantiems žmonėms bei eks- 
travertams, mokantiems kurti sąsajas net tarp visiškai nepažįs- 
tamų asmenų. O kai kada mums reikia vidinio ramsčio - asmens, 
kuris yra intravertiškas ir visą savo dėmesį skiria subtiliausiems 
asmeniškų išgyvenimų niuansams. Gyvenimas nėra vien abiejų 
matyti tie patys kino filmai ar abiejų aplankyti tie patys restora- 
nai. Kartais sielai svarbiausia - subtilesnių klausimų aptarimas. 
Gabių vaikų ekspertė Linda Silverman nustatė, kad kuo ga- 
besnis vaikas, tuo didesnė tikimybė, jog jis bus intravertiškas. 
Intravertai būna neįtikėtinai kūrybingi net atlikdami tokias 
paprastas užduotis kaip Roršacho (H. Rorschach) rašalo dėmių 
testas — jie pateikia daug nuostabių variantų. Tam tikra prasme 

intravertai yra ir lankstesni, nes kartais privalo daryti tai, ką 
ekstravertai daro nuolat, pavyzdžiui, susitikti su nepažįstamais 
žmonėmis ar dalyvauti pobūviuose. O kai kurie ekstravertai gali 
metų metus nejausti poreikio pabūti intravertiški, atsigręžti į 
savo vidų. Tas daugeliui intravertų būdingas lankstumas tampa 
ypač svarbus vėliau, kai žmonės pradeda ugdyti tai, ko stokojo 
pusę savo gyvenimo. Gyvenimui įpusėjus kiekvienam taip pat 
labiau parūpsta savityra. Trumpiau tariant, intravertai sugeba 
bręsti grakščiau. 

Taigi jūs esate geroje draugijoje. Nekreipkite dėmesio į kan- 
džias pastabas apie „nušvitimą“. Gėrėkitės kitų lengvabūdiškumu 
ir leiskite sau būti savimi. Jei nesate šaunūs pašnekovai, didžiuo- 
kitės savo gebėjimu tylėti. O kai jūsų nuotaika pasikeičia ir atsi- 
skleidžia jūsų ekstravertiška savastis, lygiai taip pat svarbu leisti 
jai pabūti tokiai nerangiai ar kvailokai, kokiai jai norisi pabūti. 
Mes visi elgiamės nerangiai darydami tai, kas nėra mūsų „spe- 
cializacija“. Mes turime tik vieną gerų dalykų dalį. Būtų tiesiog 
pasipūtimas manyti, kad kam nors iš mūsų turėtų priklausyti 
viskas. 


Apie draugystę 


Intravertai teikia pirmenybę artimiems santykiams dėl daugelio 
priežasčių. Artimi draugai geriausiai supranta ir palaiko vienas 
kitą. Geras draugas ar partneris jus taip pat gali labiau nuliūdinti, 
bet tai skatina vidinį augimą, kuris IJA dažnai yra svarbus pri- 
oritetas. O turint galvoje jūsų intuiciją, jūs tikriausiai mėgstate 
kalbėti apie tokius sudėtingus dalykus kaip filosofija, jausmai ir 
gyvenimiški sunkumai. Apie tai būtų labai nelengva kalbėti su 
nepažįstamu žmogumi ar pobūvyje. Be to, intravertai turi savy- 
bių, kurios juos daro patikimus draugaujant. Turėdami artimų 
draugų, jie gali sulaukti visuomeninio pasisekimo. 

KAIP JŪS SUSIPAŽINOTE SU SAVO 
GERIAUSIAIS DRAUGAIS 


Atskiruose popieriaus lapuose užrašykite savo geriausių draugų 
vardus. Tada atsakykite į šiuos klausimus apie jūsų draugystės | 
pradžią. 

+ Ar juos užkalbinti jus privertė aplinkybės? 

+ Ar iniciatyvą parodė jūsų būsimas draugas? 

+ Ar jautėtės kaip nors neįprastai? 

+ Ar tą dieną buvote itin ekstravertiški? 

+ Kaip buvote apsirengę arba ką mManėte apie savo išvaizdą? 

+ Kur buvote — mokykloje, darbe, atostogavote, pobūvyje? 


Kokia tai buvo situacija? Kas jus supažindino? Gal susitikote at- 
“ sitiktinai? Gal vienas iš jūsų ką nors pasakė antram? Kas įvyko? 
+ Kokios buvo pirmosios akimirkos, valandos ar dienos? 

+ Kada ir kaip supratote, jog tapsite draugais? 

Dabar pažiūrėkite, kas sieja jūsų atsakymus. Pavyzdžiui, jūs ne- 
Mėgstate pobūvių, bet gal būtent tokiomis aplinkybėmis susipa- 
žinote su savo dviem geriausiais draugais. Gal kokios nors jūsų 
atsakymams būdingos aplinkybės dabar nėra jūsų gyvenime, 
tarkime, jūs nebelankote mokyklos arba nebedirbate kolektyve? 
Gal norėtumėte ką nors pakeisti atsižvelgdami į tai, ko išmokote? 
Pavyzdžiui, pasižadėti kartą per mėnesį dalyvauti pobūvyje. (Arba 
nuo šiol vengti pobūvių, nes paaiškėjo, jog visai ne juose susira- 
dote savo geriausius draugus.) 


Visgi ekstravertai yra teisūs, kai sako, kad „nepažįstamasis — 
tai tiesiog draugas, su kuriuo dar nesusipažinau . Visi jūsų arti- 
miausi draugai kažkada buvo nepažįstamieji. Kai šie santykiai 
pasikeičia (ar net nutrūksta), panorėję jūs galite sutikti naujų 
artimų draugų. Tad pamąstykite apie tai, kaip jūsų gyvenime 
atsirado geriausi draugai. 

Personažas ir geros manieros 


Jei esate labai intravertiški, prisiminkite, kad daugumoje vie- 
šų situacijų jums reikia bent minimaliai atitikti vyraujančias 
visuomenės normas. IJA visas etiketo taisykles gali suprastinti 
iki keturių žodžių: minimizuok kitų žmonių jaudulį. (Arba iki 
dviejų žodžių: būk malonus.) Mirtina tyla, jei jos nesitikima, 
kitam žmogui gali sukelti nerimą. Lygiai taip pat gali paveikti 
ir perdėtas entuziazmas, kuris yra dažna ekstravertų klaida. 
Iš tikrųjų tereikia pasakyti kelias malonias, nestebinančias 
frazes. 

Taip, tai gali būti nuobodu tiems, kurie yra nejautrūs ir ku- 
riems patinka būti audrinamiems. Bet bendraujant su nepažįs- 
tamuoju, jums reikėtų vengti ir trumpalaikio susijaudinimo, net 
jei jis nėra problema tam kitam asmeniui. O jau paskui galėsite 
būti tokie kūrybingi ir stebinantys, kokiems jums norisi būti. 
(Tačiau kol kas turėtumėte veikti apgalvotai ir tada bet kokia 
sėkmė gerins jūsų reputaciją.) 

Dabar jums reikia tobulinti savo „personažus“, arba socia- 
linius vaidmenis. Įtaigus personažas, žinoma, apima geras ma- 
nieras ir nuspėjamą, nedirginantį elgesį. Bet priklausomai nuo 
jūsų poreikių, jis gali būti šiek tiek labiau specifinis. Bankinin- 
kas nori atrodyti solidus ir praktiškas. Jei jame gyvena meni- 
ninkas, jis to neviešina. O menininkai savo ruožtu skrupulin- 
gai slepia bankininko gyslelę. Studentai puikiai sugeba atrodyti 
nuolankūs, dėstytojai jaučia poreikį atrodyti autoritetingi. 

Personažo koncepcija prieštarauja Šiaurės Amerikoje vyrau- 
jančiam įpročiui žavėtis atvirumu ir autentiškumu. Europiečiai 
kur kas labiau vertina gebėjimą neatskleisti visko, kas galvojama. 
Tačiau kai kada žmonės pernelyg susitapatina su savo vaidme- 
nimis. Mes visi tokių pažįstame. Visgi nežinant, koks žmogus 

yra iš tikrųjų, sunku pasakyti, ar jis nuoširdus, ar apsimetinėja. 
Beje, IJA retai pernelyg susitapatina su vaidinamu personažu. 

Jei tebemanote, kad jus raginu būti nenuoširdžius, tai pagal- 
vokite apie atvirumo lygį tam tikroje vietoje ir tam tikru laiku. 
Prisiminkite atvejį, kai šiaip ne taip atsikratėte žmogaus, kuris 
norėjo su jumis susidfaugauti, o jūs nusprendėte, jog jums šito. 
nereikia. Tačiau į to žmogaus kvietimą kartu papietauti tikriau- 
siai neatrėžėte tokiais žodžiais: „Padariau išvadą, jog aš nenoriu 
tapti jūsų artimu draugu“? Žinoma, jūs ką nors surezgėte apie tai, 
kokia įtempta šiuo metu yra jūsų dienotvarkė. 

Tam tikra prasme tai yra nuoširdus elgesys, nes jei turėtumė- 
te begalę laiko, gal šiuose santykiuose būtumėte galėję žengti bent 
žingsnį į priekį. Kitam Žmogui pasakyti, kad jis jūsų prioritetų 
sąraše užima kone paskutinę vietą, mano manymu, nėra mora- 
liškai korektiška. Geriausiai vaidinamas personažas ir geriausios 
manieros - tai gebėjimas išlikti savimi ir būti atjaučiančiai nuo- 
širdžiam, ypač bendraujant su tais, kuriuos menkai pažįstame. 


Siekiant naujų visuomeninių įgūdžių 

Informacija apie visuomeninius įgūdžius būna dviejų rūšių, ne- 
svarbu, kokiu pavidalu ji pateikiama - kaip knyga, garso įrašas, 
straipsnis, paskaita ar kursai. Vienos rūšies informacijos auto- 
riai yra ekstraversijos, visuomeninių įgūdžių, prekių realizavi- 
mo, personalo valdymo ir etiketo specialistai. Šie žmonės dažnai 
būna sąmojingi ir optimistiški. Jie kalba apie mokymąsi, o ne 
apie gydymąsi, todėl nemenkina jūsų savivertės leisdami supras- 
ti, jog turite rimtą problemą. Jei kreipsitės į šiuos profesionalus, 
tiesiog supraskite, kad jūsų tikslas nėra jiems prilygti, bet išmokti 
naudotis bent keliais jų patarimais. Ieškokite tokių knygų: Kaip 
savo pusėn palenkti minią ir Ką sakyti kiekvienoje keblioje situa- 
cijoje. (Pastarąsias aš išgalvojau, nuolat pasirodo naujų.) 

Kitos rūšies informacijos autoriai yra psichologai, bandantys 
padėti droviems žmonėms. Jų stilius - iš pradžių jus priversti susi- 
rūpinti, kad turėtumėte paskatą veikti, o tada žingsnis po žingsnio 
jums taikyti ganėtinai sudėtingus, patikimais tyrimais pagrįstus 
elgesio keitimo metodus. Šis būdas gali būti išties veiksmingas, 
bet „jautriesiems“ sukelia tam tikrų sunkumų, net jei atrodo, kad 
jums yra tinkamesnis. Kalbėjimas apie jūsų drovumo „gydymą“ 
ar „jūsų sindromo nugalėjimą jus verčia jaustis defektyvius, be 
to, šitaip ignoruojami jūsų įgimtos savybės teigiami aspektai. 

Kad ir kokį patarimą išgirstumėte ar perskaitytumėte, pri- 
siminkite, jog jūs neturite visuomeniniams įgūdžiams suteikti 
tokios prasmės, kokią jiems suteikia trys ketvirtadaliai eks- 
travertiškų planetos gyventojų. Kitaip tariant, jūs neprivalote 


=———-————————- S 


| AR ŽINOTE NAUJAUSIUS BŪDUS, PADEDANČIUS | 
ĮVEIKTI SOCIALINĮ DISKOMFORTĄ? | 


Atsakykite, ar tai tiesa, ar netiesa. Paskui savo atsakymus įvertinki- 
te remdamiesi šio skyriaus gale pateikta jų apžvalga. | 


1. Padeda bandymas kontroliuoti neigiamus vidinius dia- 
logus, tokius kaip „Aš jam tikriausiai nepatiksiu“ arba 
„Tikriausiai man kaip visada nepasiseks.“ T N 
2. Kai Žmonės drovisi, esantiems šalia tai būna akivaizdu. T 
3. Jums reikia tikėtis, jog kai kada būsite atstumti, ir to 
nepriimti asmeniškai. TN 
. 4. Patartina turėti planą, kaip kovoti su socialiniu diskom- 
| fortu, pavyzdžiui, bandyti kas savaitę susipažinti su vie- 
nu ŽMogumi. T N 


Zz 


5. Kuriant minėtą planą, reikia turėti omenyje, kad kuo 
didesnius žingsnius Žengsite, tuo greičiau pasieksite 
savo tikslą. T N 


RS 

6. Geriau nerepetuoti to, ką pasakysite nepažįstam žŽmo- 
gui ar naujoje situacijoje, nes tada atrodysite nenatūra- 


lūs ir nespontaniški. T N 
7. Reikia stengtis kontroliuoti savo kūno kalbą: kuo ma- 
žiau jis pasako, tuo geriau. T N 


8. Bandant užmegzti ar pratęsti pokalbį, reikia uždavinėti 
klausimus, kurie yra gana asmeniški ir į kuriuos neįma- 
+ noma atsakyti vienu ar dviem žodžiais. T N 
9. Norėdami parodyti, jog klausotės, turite sėdėti atsilošę, 
sukryžiavę rankas ir kojas, išlaikyti ramų veidą ir nežiū- 


rėti pašnekovui į akis. T N 
10. Niekada nelieskite kito Žmogaus. T N 
11. Neskaitykite laikraščių prieš eidami ten, kur susitiksite 

su žmonėmis, nes tai jus tik prisltėgs. T N 
12. Atsivėrimas nėra svarbus pokalbiui, jei šnekate apie 

įdomius dalykus. T N 


13. Geri klausytojai mintyse pakartoja, ką išgirdo, apmąsto 

pašnekovo jausmus, o tada atsako savo jausmais, bet 

ne idėjomis. T N 
14. Nepasakokite kitiems įdomių smulkmenų apie save. 

Šitaip jiems tik sukelsite pavydą. T N 
15. Kad pokalbis būtų nuoširdesnis ar įdomesnis jums 

abiem, kartais verta atskleisti savo trūkumus ar prob- 

lemas. T N 
16. Stenkitės neprieštarauti kitam Žmogui. T N 
17. Kai pokalbis jus nuteikia taip, kad jums norisi su tuo 

žmogumi praleisti daugiau laiko, geriausia tai pasakyti. T N 


Šaltiniai: Jonathan Cheek Conguering Shyness (New York: Dell, 
1989); M. Mckay, M. Dewis and P. Fanning Messages: The Commu- 
nication Book (Oaklend, Calif.: New Harbinger Press, 1983). 

linksminti visos draugijos, kaskart sąmojingai atsikirsti ar nie- 
kada neleisti sau „nesmagios“ tylos. Jūsų gebėjimai yra kitokie — 
rimtai kalbėti, atidžiai klausytis ir patylėti šitaip suteikiant gali- 
mybę gimti subtilesnėms mintims. 

Galbūt jūs jau daug žinote iš to, ką išmano minėti specialistai. 
Tad aš išrinkau pagrindinius dalykus ir iš jų parengiau nedidelį 
testą, kad galėtumėte įsitikinti, ką žinote, ir išmokti naujų dalykų. 


Nesijauskite blogai, jei žinote, ką daryti, 

bet ne visada tai darote 

Kanzaso universiteto psichologė Gretchen Hill drovių ir nedrovių 
žmonių paprašė atsakyti, koks elgesys būtų tinkamas dvidešimt 
penkiose viešose situacijose. Paaiškėjo, kad drovūs asmenys ly- 
giai taip pat gerai žinojo, ko iš jų būtų tikimasi, tačiau sakė, jog 
to nesugebėtų padaryti. Pasak G. Hiil, drovūs žmonės stokoja 
pasitikėjimo savimi - mums paprastai ir priskiriamas šis vidinis 
trūkumas. Taigi mes esame raginami labiau pasitikėti savimi, o to 
mes, žinoma, neįstengiame. Todėl ir vėl patiriame nesėkmę. Bet 
galbūt mes kai kada pasitikėjimo stoką paverčiame pasiteisinimu, 
nes daugybę kartų išgyvenome pernelyg stiprų susijaudinimą, ne- 
leidusį elgtis tinkamai. Tad kai kurie iš mūsų, suprantama, bijome, 
jog nesugebėsime padaryti to, kas, žinome, būtų priimtina kitiems 
žmonėms. Manau, jog paprasčiausias raginimas labiau pasitikėti 
savimi mums retai padeda. Geriau laikykitės šiame skyriuje apra- 
šomos dvejopos strategijos: kovoti su pernelyg dideliu susijaudini- 
mu ir puoselėti teigiamą požiūrį į savo intravertišką stilių. 

Kita priežastis, kodėl nesugebame realizuoti to, ką žinome 
apie visuomeninius įgūdžius, gali būti ta, jog nugali seni, iš vai- 
kystės atkeliavę elgesio modeliai. Jei taip, juos reikia pripažin- 
ti ir suvokti. O gal jūsų dėmesį valdo kokie nors jausmai. Koks 
patikimas požymis tai galėtų rodyti? Pavyzdžiui, kai esate linkę 

sakyti tokius dalykus kaip „Aš nežinau, kodėl taip pasielgiau, su- 
pratau tik tiek, jog tai buvo nepanašu į mane“ arba „Kad ir kaip 
stengiuosi, man nieko neišeina. 


Polos atvejis 

Pola gimė neabejotinai labai jautri. Tėvai kalbėjo apie jos „drovu- 
mą“ kone nuo pirmųjų jos gyvenimo dienų. Ji visada žinojo, jog 
yra jautri garsams ir greičiau sutrinka negu jos draugės. Kai ją kal- 
binau, Pola buvo įkopusi į ketvirtą dešimtmetį ir nepaprastai ge- 
rai išmanė savo darbą - užkulisinį didelių renginių organizavimą. 
Bet ji neturėjo jokių šansų pakilti karjeros laiptais, nes paniškai bi- 
jojo viešo kalbėjimo ir apskritai žmonių, dėl to sugebėjo vadovauti 
tik visiškai mažam bendradarbių kolektyvui. Tiesą sakant, Polos 
gyvenimas ir sukosi vien apie tuos retus personalo posėdžius, ku- 
riuos jai tekdavo sušaukti ir kuriems ji valandų valandas ruošda- 
vosi kartodama įvairius ritualus, kad save tinkamai nuteiktų. 

Pola skaitė daugybę knygų, kurios moko įveikti tokius būgš- 
tavimus ir emocijas, ir tam naudojo valios jėgą, o jos ji turėjo iš- 
ties daug. Bet Pola suprato, kad jos baimė yra neįprasta, todėl ry- 
žosi ilgesnei, intensyvesnei psichoterapijai. Ši jai padėjo suprasti 
kai kurias tos baimės priežastis, kurias ji ėmėsi šalinti. 

Kai Pola augo, jos tėvas mėgavosi įniršio priepuoliais. (Da- 
bar jis dar ir alkoholikas.) Šiaip jis buvo protingas, analitiškas 
žmogus, visada pasirengęs padėti savo vaikams atlikti mokyk- 
lines užduotis. Tiesą sakant, jis daug su jais bendravo, o su Pola 
elgėsi ne taip Žiauriai kaip su jos broliais. Bet Pola tėvo dėmesyje 
ėmė įžvelgti seksualinio pobūdžio siekių ir tai jai, žinoma, sukėlė 
vidinį sąmyšį. Kaip ten bebūtų, jo įniršis ją veikdavo stipriausiai. 

Polos motina, kuri itin nervingai reaguodavo į kitus žmones ir 
jų nuomones, jautėsi labai priklausoma nuo savo nuožmaus vyro. Ji 
atrodė tarsi kankinė, kurios gyvenimas sukosi tik apie jos vaikus. 

Kita vertus, ji nekentė visko, kas buvo susiję su jų auginimu. Detalūs, 
siaubą keliantys motinos pasakojimai apie gimdymus ir švelnumo 
savo vaikams stygius man leido padaryti išvadą, kad pirmasis Polos 
prieraišumas buvo toli gražu ne saugus. Vėliau motina Polą padarė 
savo artima drauge ir ėmė jai pasakoti kur kas daugiau negu vaikas 
gali suprasti, įskaitant daugybę priežasčių nemėgti sekso. Abu tėvai 
jai kalbėdavo apie savo jausmus vienas kitam nesikuklindami at- 
skleisti pačių intymiausių seksualinio gyvenimo smulkmenų. 

Atsižvelgiant į tai, kokioje aplinkoje augo Pola, jos „viešo kal- 
bėjimo baimė“ labiau panėšėjo bendrą nepasitikėjimą kitais žmo- 
nėmis. Taip, ji gimė jautri, todėl greitai susijaudindavo. Bet tiesa 
ir tai, kad nuo mažų dienų ji buvo nesaugiai „prisirišusi“, dėl to 
vaikystėje dažnai neįstengdavo pasitikinčiai reaguoti į gąsdinan- 
čias situacijas. Polos motina iracionaliai bijojo žmonių ir tą jaus- 
mą piršo savo dukrai (užuot ją mokiusi jais pasitikėti). O ankstyvi 
Polos bandymai reikšti savo nuomonę sulaukdavo tėvo įniršio. 

Galbūt paskutinė priežastis, kodėl Pola bijojo viešai kalbėti, 
buvo ta, kad ji jautėsi per daug žinanti apie nedorus tėvo ketini- 
mus jos atžvilgiu ir intymų tėvų gyvenimą. 

Tokius dalykus nėra lengva išspręsti, tačiau juos galima iš- 
kviesti į sąmonę ir paveikti kartu su kompetentingu psichotera- 
peutu. Dalykai, kuriuos baisu ištarti, galop išlaisvėja. Paskui vis 
tiek gali reikėti specialių visuomeninių įgūdžių pratybų, tačiau 
tuo metu toks metodas būna veiksmingas. 


Pagrindiniai patarimai IJA, kaip elgtis 
viešose situacijose 
Susipažinkite su kai kuriais pasiūlymais dėl situacijų, kurios IJA 
dažnai sukelia socialinį diskomfortą. 

Kai turite tiesiog plepėti. Nuspręskite, ar geriau kalbėsite, 
ar klausysitės. Jei nutarėte klausytis, daugumai žmonių patiks 

kalbėti. Užduokite kelis konkrečius klausimus arba tiesiog pa- 
klauskite: „Tai ką jūs veikiate, kai nedalyvaujate pobūviuose?“ 
(Arba konferencijose, vestuvėse, koncertuose ir t. t.) 

Jei norite kalbėti (tai jums padės valdyti situaciją ir neleis nuo- 
bodžiauti), iš anksto suplanuokite, kokią temą jums patiktų pri- 
mesti ir vis rutulioti. Pavyzdys: „Prastas oras, tiesa? Gerai bent jau 
tai, kad dėl to man lengviau sėdėti ir rašyti“ (Žinoma, jūsų pasi- 
teiraus, ką rašote.) Arba: „Prastas oras - šiandien negalėjau mankš- 
tintis lauke“ Arba: „Prastas oras - mano gyvatės jo nemėgsta.“ 

Įsiminkite vardus. Jūs galite pamiršti žmogaus vardą, jei per 
pirmą judviejų susitikimą būsite išsiblaškę ar per daug susijaudi- 

nę. Pasistenkite įgusti pašnekovo vardą pavartoti savo kitame sa- 
| kinyje, pavyzdžiui, „Arnoldai, kaip malonu su jumis susipažinti.“ 
Tada tą vardą vis ištarkite per kitas dvi tris minutes. O kai paskui 
galvosite apie tai, su kuo susipažinote, mintyse galite kartoti to 
žmogaus vardą dar ilgiau. Visgi pamiršti sutiktų žmonių vardus 
dažnai būna neišvengiamas dalykas. 

Kai tenka kreiptis su prašymu. Paprašyti paprasto dalyko, pa- 
vyzdžiui, informacijos, neturėtų būti sunku. Bet kartais savo pra- 
šymus įtraukiame į sąrašą darbų, kuriuos reikia atlikti, ir jie ten 
stūkso atrodydami dideli ir sudėtingi. Jei įmanoma, su prašymais 
kreipkitės tomis akimirkomis, kai suprantate, kad tai reikia pa- 
daryti. Arba juos pateikite visus iš karto, jei įsijautėte į bičiulišką 
nuotaiką. Svarbesnius prašymus mintyse vėl paverskite paprastais. 
Galvokite apie tai, kaip greitai viskas baigsis ir kiek mažai rūpesčių 
tai sukels žmogui, į kurį kreipiatės. Kai prašymai dar svarbesni, iš 
anksto apgalvokite, nuo ko norite apsidrausti. Pirmiausia įsitikin- 
kite, ar dėl savo reikalo kalbatės su reikiamu asmeniu. Svarbaus 
prašymo pateikimą reikėtų parepetuoti su kitu žmogumi iš jo 
išgirstant visus galimus atsakymus į jūsų kreipimąsi. Tai nedaug 
palengvins jūsų užduotį, tačiau jausitės geriau pasirengę. 

Pardavimas. Atvirai sakant, tai nėra IJA būdingas darbas. 
Bet net jei nepardavinėjame prekių, gyvenime būna daug atvejų, 
kai norime įsiūlyti savo idėją, save kaip darbuotoją ar galbūt savo 
kūrybą. O kas tada, jei jūs tikite, kad koks nors jūsų sumanymas 
iš tiesų galėtų būti naudingas kitam Žmogui ar netgi visam pa- 
sauliui? Pats subtiliausias „pardavimo“ būdas, galbūt tinkantis 
kaip tik jums - tai paprasčiausiai su kitais pasidalyti tuo, ką ži- 
note apie kokį nors dalyką. Kai jie supras, kuo jūsų idėja jums 
atrodo vertinga, galite jiems leisti apsispręsti patiems. 

Kai tenka dalytis pinigus, IJA dažnai jaučiasi kalti dėl to, kad 
paėmė „tiek daug“ arba nepaėmė visiškai nieko. (O jei jaučia- 
mės defektyvūs, pagalvojame: „Šiaip ar taip, kiek aš iš tikrųjų 
esu vertas?) Paprastai mes negalime ir neturėtume savęs ar savo 
darbo vaisių atiduoti už dyką. Mums reikia pinigų, kad ir toliau 
galėtume kitiems būti naudingi tuo, ką siūlome. Žmonės tai su- 
pranta, kaip suprantate jūs, kai ką nors perkate. 

Kai prireikia pasiskysti. Šis dalykas IJA gali būti sunkus, net 
jeijis teisėtas. Tokį įgūdį verta lavinti, nes atkaklumas suteikia ga- 
lios tiems, kurie dažnai jaučiasi smukdomi vien dėl to, kokie yra 
(per jauni, per seni, per stori, per tamsios odos, per jautrūs ir t. t.) 

Visgi jūs turite būti pasirengę galimam atsakui. Pyktis ne vel- 
tui yra didžiausią jaudulį kelianti emocija. Jis mus mobilizuoja 
kovai. Pyktis įaudrina, ar jis būtų jūsų, ar kitų, ar net tų, kuriuos 
jūs tiesiog stebite iš tolo. 

Buvimas mažose grupėse. Grupės, klasės ar komitetai „jau- 
triesiems“ gali būti tikras iššūkis. Mes dažnai įžvelgiame daug 
dalykų, kurių nepastebi kiti. Tačiau mūsų troškimas nedidinti 
savo susijaudinimo lygio mums gali padėti išlikti santūriems. 
Vis dėlto kas nors anksčiau ar vėliau pasiteiraus, ką jūs galvojate. 
Tai keblus momentas, bet svarbus grupei. Santūrūs IJA dažnai 
neatsižvelgia į tai, kad laikui bėgant tylaus žmogaus įtaka vis 

didėja. Grupė gali ne tik norėti jums suteikti galimybę pasisa- 
kyti, bet ir jausti nesąmoningą nerimą. Ar jūs esate grupėje, ar 
ne? Gal jūs tiesiog sėdite ir juos vertinate? Gal esate nepatenkin- 
ti ir ketinate iš čia sprukti? Jei paspruksite, jie pasiliks su tomis 
baimėmis - būtent dėl to tylūs grupės nariai sulaukia tiek daug 
dėmesio. Šitaip gali būti ir iš mandagumo, tačiau baimės veiks- 
nys visada egzistuoja. Jei nedemonstruosite reikiamo entuziaz- 
mo, irgi sulauksite daug dėmesio. Tada kitiems gali pasirodyti, 
jog geriausia gynyba yra jus atstumti, kol jūs neatstūmėte jų. Jei 
manimi netikite, pabandykite bent kartą pabūti tylūs naujoje 
grupėje ir pamatysite, kaip visa tai atsiskleis. 

Kadangi tylieji kaip magnetas traukia šalia esančių žmonių 
energiją, jei norite būti tylesni už kitus, privalote juos įtikinti, jog 
jų neatstumiate ir neketinate palikti grupės. Pasakykite jiems, 
kad jaučiatės grupės dalimi tiesiog klausydamiesi. Išsakykite 
teigiamus jausmus grupės atžvilgiu, jei tokius puoselėjate. Paaiš- 
kinkite, jog imsite kalbėti, kai būsite pasirengę. Arba paprašykite, 
kad jus vėl paragintų. 

Jūs taip pat galite nuspręsti paaiškinti, kokie esate jautrūs. 
Bet tai reikš, jog jums priklijuos etiketę ir kad tas jūsų apibūdini- 
mas bus linkęs tapti savaime išsipildančiu. 

Viešas kalbėjimas ar pasirodymas. Patikėkite, „jautriesiems 
tai yra natūralus dalykas - taip taip. (Aš leidžiu jums patiems 
išvardyti priežastis, kodėl mums tai daryti būna sunkiau.) Pirma, 
mes dažnai jaučiame galį pasakyti kokių nors svarbių dalykų, ku- 
riuos pražiūrėjo kiti. Kai kiti už tai jums bus dėkingi, pasijusite 
apdovanoti, ir kitas kartas bus lengvesnis. Antra, mes pasiruošia- 
me. Tam tikrais atvejais, kai, pavyzdžiui, grįžtame patikrinti, ar 
tikrai išjungėme skrudintuvą, mes galime atrodyti „kompulsy- 
vūs“ tiems žmonėms, kurie nėra tokie uolūs siekdami apsisaugoti 
nuo visų netikėtumų (tokių kaip supleškėjęs namas). Tačiau būtų 

kvaila nepersistengti ruošiantis papildomam susijaudinimui, 
užklumpančiam auditorijos akivaizdoje. Kadangi mes pasiruo- 
šiame geriausiai, geriausiai ir pasirodome. (Būtent dėl šių dviejų 
priežasčių visose knygose, skirtose drovumui, taip dažnai mini- 
mi savo drovumą įveikę politikai, atlikėjai ar komikai: šitaip tarsi 
pabrėžiama, kad „jeigu jie tai sugebėjo, vadinasi, galite ir jūs.) 

Be abejo, sėkmės laidas vėlgi yra ruošimasis, ruošimasis, 
ruošimasis. Jūs tikriausiai nebijote skaityti balsu, tad kol nesate 
visiškai pasitikintys savimi, tiksliai užsirašykite, ką norite pasa- 
kyti, ir skaitykite. Jei tam tikrose situacijose toks jūsų elgesys at- 
rodys keistokai, ramiai ir įtikinamai paaiškinkite, kodėl tai verta 
daryti. Paskui tekstą perskaitykite auditorijai. 

Geram skaitymui irgi reikia pasiruošimo ir įgūdžių. Įsitikin- 
kite, jog išryškinate svarbiausius dalykus ir sugebate panaudoti 
visą laiko limitą, kad galėtumėte skaityti neskubėdami. 

Vėliau galite pereiti prie užrašų. Kai būnu didelėse žmonių 
grupėse, visada užsirašau savo mintį ir tik tada pakeliu ranką, 
kad pasakyčiau ar užduočiau klausimą - tam atvejui, jei lemia- 
mą akimirką mano galva staiga ištuštėtų. (Šitaip elgiuosi kiek- 
vienoje situacijoje, kuri mane verčia pernelyg jaudintis, įskaitant 
ir apsilankymus pas gydytojus.) 

Bet svarbiausia - savo įgūdžius kaip įmanoma dažniau lavin- 
kite priešais auditoriją ir tokiomis sąlygomis, kurios kuo labiau 
primena tikrąsias jūsų būsimo pasirodymo sąlygas. Tai darykite 
toje pačioje patalpoje ir tuo pačiu dienos metu, apsirenkite taip, 
kaip būsite apsirengę, naudokite garso įrangą ir pasirūpinkite ki- 
tais dalykais, kad per pasirodymą jums iškiltų kuo mažiau naujų 
elementų. Tai didžioji jaudulio valdymo paslaptis, kuri baugi- 
nantį išmėginimą gali paversti smagiu nuotykiu. 

Aš atsikračiau viešo kalbėjimo baimės dėstydama studen- 
tams - gera pradžia jautriam asmeniui. Kai atsiduodi ir esi reika- 

lingas, viršų paima sąžiningoji jūsų esybės dalis. Auditorija ne- 
sitiki pramogos, tad bet kokios pastangos įvykį padaryti malonų 
būna priimamos su dėkingumu. Ir jums paaiškėja, jog turite 
puikių įžvalgų, jei tik savyje surandate drąsos jas išsakyti. 

Tačiau kartais studentai gali būti beširdiški. Laimė, koledže, 
kuriame dėsčiau, santūrus mandagumas ir atviras dėkingumo 
reiškimas buvo norma. Jei sugebėsite sukurti tokią atmosferą 
savo auditorijoje, tai bus naudinga ir jums, ir studentams. Kai 
kurie iš jų irgi bijo kalbėti. Jūs visi kartu galite mokytis viešo 
kalbėjimo. 

O kas, jeigu kiti jus stebi? Ar taip yra iš tiesų? Gal jūs su- 
sikūrėte vidinę auditoriją, kurios bijote? Tokią auditoriją galite 
apgręžti ir „katapultuoti“ (bet įsitikinkite, ar jus iš tikrųjų stebi 
ir ar tai vyksta tokiu mastu, kokį įsivaizduojate). 

Jeigu kiti jus iš tikrųjų stebi, ar galite jų paprašyti nestebėti? 
Ar galite atsisakyti būti stebimi? O gal iš to stebėjimo galite išpeš- 
ti šiek tiek malonumo? 

Papasakosiu apie savo vienintelę pilvo šokio pamoką. Moky- 
tis bet kokių fizinių įgūdžių grupėje man yra kone neįmanomas 
dalykas, kadangi stebima labai susijaudinu ir tai visiškai pakerta 
mano koordinaciją. Aš greitai atsilieku nuo kitų ir dėl to tampu 
dar nerangesnė. 

Tačiau tą kartą atlikau kitokį vaidmenį. Aš buvau miela, žavi 
(tai svarbu), išsiblaškiusi profesorė, skrajojanti padangėse ir vi- 
siškai pamiršusi, kur paliko savo kūną. Patekusi į šią neįtikėtinai 
linksmą situaciją, ji bandė išmokti šokti pilvo šokį ir kiekvienam, 
stebinčiam jos pastangas, ta pamoka suteikė daugiau malonumo. 

Žinojau, kad mane stebi, tačiau man viskas buvo gerai. Jie 
juokėsi, bet aš supratau, jog tai yra draugiškas juokas. Menkiau- 
sia pažanga, kurią demonstruodavau, sulaukdavo didžiausių pa- 
gyrimų ir pripažinimo. Ir man tai leido puikiai jaustis. 

Kai kitą kartą jausitės stebimi, pasistenkite atremti įdėmius 
žvilgsnius ir pasakyti apie save ką nors, kas jums patiktų, pavyz- 
džiui, „Mes, poetai, niekada nemokėjome gerai skaičiuoti“ arba 
„Panašu, jog esu apsigimęs mechanikas, todėl man sunku tapyti 
paveikslus, kurie neprimintų sugedusio variklio vidaus.“ 

Kartais situacija klostosi nesmagiai ir tai akivaizdu kiekvie- 
nam. Tada jūs išraustate, bet situaciją vis tiek ištveriate. Tai yra 
žmogaus būties dalis. Be to, tokios situacijos nėra labai dažnos. 
Sykį, kai per oficialų renginį stovėjau eilėje, mano trimetis sūnus 
man netyčia nusmaukė sijoną - ar galite „pasigirti“ kuo nors, kas 
tai pranoktų? Kai kada pasipasakoti tokius nutikimus yra viskas, 
ką mes galime padaryti. 

Panaudokite tai, ko išmokote 
Keičiant požiūrį į situacijas, kai droviai jautėtės 


Prisiminkite tris viešus atvejus, kai jautėte diskomfortą. Jei įma- 
noma, išsirinkite situacijas, kurios yra skirtingos ir kurias prisi- 
menate ganėtinai smulkiai. Paeiliui pakeiskite savo požiūrį į jas 
remdamiesi dviem pagrindiniais šio skyriaus teiginiais: (1) dro- 
vumas nėra jūsų įgimta savybė - tai būsena, kurią gali išgyventi 
kiekvienas; (2) intravertiškas visuomeninis stilius yra toks pat 
vertingas kaip ir ekstravertiškas. 

1. Pagalvokite apie savo reakciją į tą įvykį ir koks visada buvo 
jūsų požiūris į jį. Tarkime, jūs buvote „drovūs“ pobūvyje, kuria- 
me neseniai dalyvavote. Jis vyko penktadienio vakarą, po sun- 
kios darbo dienos. Atitempti į jį kolegų iš biuro, jūs vylėtės sutik- 
ti žmogų, galintį tapti jums tikru draugu. Tačiau tokie žmonės 
išėjo iš pobūvio ir jūs tūnojote kamputyje jausdami, jog visiems 
krentate į akis, nes su niekuo nesikalbėjote. Todėl anksti iš ten 

dingote ir likusią vakaro dalį praleidote analizuodami save kaip 
asmenį ir visą savo gyvenimą. Ir, žinoma, bjauriai jautėtės. 

2. Įvertinkite savo reakciją atsižvelgdami į tai, ką dabar žino- 
te apie automatišką savo nervų sistemos funkcionavimą. Arba įsi- 
vaizduokite, kaip aš jums tai aiškinu: „Ei, atsipalaiduok! Pilnutėlė, 
triukšminga patalpa po įtemptos dienos, draugų pasišalinimas 
paliekant tave vieną, ankstesnė patirtis dalyvaujant tokios rūšies 
pobūviuose - tau tai buvo tarsi lavina laukiant, kada viskas baigsis. 
Tau patinka būti intravertiškam. Žinoma, dalyvauk pobūviuose, 
tačiau jie turėtų būti ramesni, o visi žmonės - tau pažįstami. Prie- 
šingu atveju susirask žmogų, kuris atrodo toks pat jautrus ir subti- 
lus kaip tu, ir dink kartu su juo, kai tik bus įmanoma. Toks yra IJA 
linksminimosi būdas. Tu nesi drovus ar nepatrauklus. Tu neabejo- 
tinai sutiksi įdomių žmonių ir užmegsi artimus santykius - tau tie- 
siog reikia skrupulingai rinktis situacijas, kuriose ketini dalyvauti.“ 

Pagalvokite, ar yra susijusių dalykų, kuriuos norite padaryti 
dabar. Gal turite draugą, kuriam galite paskambinti ir susitarti 
kartu praleisti šiek tiek laiko - taip, kaip jums patiktų. 


Testas AR ŽINOTE NAUJAUSIUS BŪDUS, 
PADEDANČIUS ĮVEIKTI SOCIALINĮ DISKOMFORTĄ? 


Atsakymų apžvalga 

Jei teisingai konstatavote dvylika ar daugiau kartų, atsiprašau už 
nuobodžią užduotį. Turėtumėte rašyti savo knygą! Jei jūsų žinios 
šioje srityje pasirodė esančios prastos, testas atskleis daug dalykų, 
kuriuos jums reikia žinoti. 


1. Tiesa. „Neigiamas vidinis dialogas“ jus vers jaudintis ir dėl 
to bus sunku klausytis kito asmens. 

2. Netiesa. Jūs, IJA, galite pastebėti, kai kiti asmenys drovisi, 
tačiau dauguma Žmonių to nepastebi. 

3. Tiesa. Žmonės jus gali atstumti dėl įvairiausių priežasčių, 
neturinčių nieko bendra su jumis. Jei tai jus nuliūdina, šiek tiek 
paliūdėkite. Paskui pasistenkite išsivaduoti iš tos nuotaikos. 

4. Tiesa. Nuspręskite, kiek konkrečių, laipsniškų žingsnių 
žengsite per dieną ar per savaitę, ir tai darykite, nesvarbu, kaip 
nervingai jus nuteiktų pirmieji žingsniai. 

5. Netiesa. Dideli žingsniai būtų geriausia taktika, jei juos su- 
gebėtumėte atlikti. Bet kadangi jūs prisibijote, taip pat bijote, jog 
jums nepasiseks, būgštaujančiai savo esybės daliai privalote pa- 
žadėti, kad neisite pernelyg greitai, net jei esate pasiryžę tą baimę 
anksčiau ar vėliau įveikti. 

6. Netiesa. Kuo daugiau repetuosite, tuo mažiau nervingi bū- 
site - tai reiškia, jog būsite labiau, o ne mažiau atsipalaidavę ir 
spontaniški. 

7. Netiesa. Kūno kalba visada ką nors perteikia. Sustingęs, ne- 
judrus kūnas gali būti suprantamas labai įvairiai, bet dauguma tų 
prielaidų nebus teigiamos. Geriau leiskite savo kūnui būti judriam ir 
išreikšti susidomėjimą, užjautimą, entuziazmą ar natūralų gyvumą. 

8. Tiesa. Šiek tiek pasmalsauti yra gerai. Dauguma žmonių 
mėgsta kalbėti apie save, tad jiems patiks jūsų domėjimasis ir ne- 
kaltas įžūlumas. 

9. Netiesa. Stovėkite ar sėdėkite tokiu atstumu, kuris yra pri- 
imtinas ir patogus. Palinkite į priekį, nekryžiuokite rankų ir kojų 
ir ganėtinai dažnai žiūrėkite pašnekovui į akis. Jei akių kontak- 
tas pernelyg jaudina, galite žiūrėti pašnekovui į nosį ar ausį, nes 
iš esmės nėra jokio skirtumo. Šypsokitės ir naudokite kitas veido 
išraiškas (žinoma, stengdamiesi neparodyti didesnio susidomė- 
jimo negu norite parodyti). 

10. Netiesa. Priklausomai nuo situacijos, trumpas peties, ran- 
kos ar plaštakos palytėjimas, ypač vakarėliuose, yra tiesiog nuo- 
širdumo ženklas. 

11. Netiesa. Peržvelgę laikraščius, jūs galite rasti temų būsi- 
mam pokalbiui ir sustiprinti sąsają su pasauliu. Tik venkite sle- 
giančių istorijų. 

12. Netiesa. Atsiverti yra svarbu, jei siekiate pajusti bent kokį 
ryšį, o ne tik praleisti laiką. Tai nereiškia, jog turite atskleisti sub- 
tilias paslaptis. Per didelis atvirumas greitai priverčia pernelyg 
susijaudinti, be to, atrodo nederamas. Žinoma, nepamirškite pa- 
siteiraukite ir kito asmens nuomonės. 

13. Tiesa. Pavyzdžiui, kas nors prasitaria, koks jis yra sujau- 
dintas savo naujo sumanymo. Jūs galite pasakyti: „Taip taip, aš 
girdėjau, kaip jus tai įkvepia. Tai turėtų būti nuostabus jausmas.“ 
Užuot skubėję uždavinėti konkrečius klausimus, skirkite laiko 
tam jausmui apmąstyti, nes šitaip jūs pademonstruosite vieną iš 
geriausių savo bruožų - jautrumą jausmams. Jūs taip pat paska- 
tinsite kitą asmenį daugiau papasakoti apie jo vidinį gyvenimą, o 
juk apie tai jums tikriausiai ir norisi pasikalbėti. 

14. Netiesa. Jūs, žinoma, neketinate piktdžiugiauti, tačiau 
kiekvienam norisi, kad jo pašnekovas būtų įdomus asmuo. Skir- 
kite laiko ir užsirašykite kai kuriuos geriausius ir įdomiausius 
dalykus apie save, tada pagalvokite, kaip juos galėtumėte įterpti į 
pokalbį. Tai neturėtų būti „Atvykau čia, nes mėgstu kalnus“, bet 
„Atvykau čia, nes pradedu lankyti alpinistų mokyklą arba „Aš 
nepaprastai mėgstu kalnų fone fotografuoti retus plėšriuosius 
paukščius.“ 

15. Tiesa (su kai kuriais perspėjimais). Kai pirmą kartą susi- 
tinkate su kokiu nors asmeniu, neturėtumėte atskleisti pernelyg 
daug savo bėdų ar trūkumų. Juk jūs nenorite sudaryti įspūdžio, 
jog susitaikėliškai menkinate save ar nežinote, kas yra tinkamas 
elgesys. Tačiau savo žmogiškos prigimties pripažinimas gali būti 
savaip gražus, jei sugebėsite pademonstruoti, kad vis tiek jau- 
čiatės gerai. (Man ypač patinka tai, ką pasakė televizijos serialo 

„Žvaigždžių kelias: Kita karta“ (Star Trek: The Next Generation) 
herojus kapitonas Pikardas: „Savo gyvenime esu padaręs gražių 
klaidų.“ Tai vienu metu ir kuklu, ir išmintinga, ir spinduliuo- 
ja pasitikėjimą savimi.) Kai kitas asmuo apie save atskleidžia ką 
nors skausminga ar nesmagaus, tai padaro pokalbį nuoširdesnį, 
jei tik jūs atsakote tuo pačiu. 

16. Netiesa. Daugumai žmonių patinka menkas konfliktas. 
Maža to, gal to konflikto esmė jums yra svarbi arba atskleidžia 
tai, ką jūs turėtumėte žinoti apie kitą asmenį. 

17. Tiesa. Tik, žinoma, gerai patikrinkite, ką iš tikrųjų jaučia- 
te, ir būkite pasirengę kai kada būti atstumti. 


6 skyrius 


Visiškas pasitenkinimas darbe 


Sekite paskui savo laimę ir leiskite ryškiai spindėti 
savo šviesai 


IŠ VISŲ TEMŲ, KURIAS APRĖPIU savo seminaruose, daugeliui 
IJA labiausiai rūpi jų profesija, gebėjimas užsidirbti pragyveni- 
„mui ir geri santykiai darbe. Ir tai yra suprantama, nes mes, IJA, 
sunkiai pakeliame ilgas darbo valandas, įtampą ir pernelyg dir- 
ginančią darbinę aplinką. Visgi esu įsitikinusi, kad daugiausia 
keblumų darbe mums kyla dėl to, kad nesuvokiame savo vaid- 
mens, veikimo stiliaus ir galimo indėlio. Todėl šiame skyriuje 
kalbėsime apie jūsų vietą visuomenėje ir pašaukimo vietą jūsų 
vidiniame gyvenime. Nors tokie dalykai gali skambėti neprak- 
tiškai, iš tikrųjų jie turi didžiulę praktinę reikšmę. Kai suvoksite 
savo tikrąjį pašaukimą, intuicija pradės spręsti jūsų konkrečias 
profesines problemas. (Jokia knyga dėl jūsų negali padaryti tiek 
daug, nes niekas negali taip gerai suprasti jūsų unikalios situaci- 
jos kaip ją suprantate jūs.) 


Tinkamas darbas - tinkamam žmogui 


Kadaise žodis „pašaukimas“ reiškė tik viena: būti pašauktam 
savo gyvenimą skirti religinei veiklai. Visais kitais atvejais Vaka- 
rų kultūroje buvo laikomasi to paties principo, kurio laikėsi dau- 
guma kitų kultūrų - vaikai darė tai, ką darė jų tėvai. Viduram- 
žiais žmogus buvo didikas, valstietis, amatininkas ir taip toliau. 
Kadangi krikščioniškuose indoeuropietiškuose kraštuose „kara- 

liškųjų patarėjų žynių“ klasei (apie ją kalbėjau pirmame skyriuje) 
oficialiai galiojo celibatas, niekas negalėjo gimti priklausydamas 
prie šios klasės. Tai buvo vienintelė veikla, kuriai žmogui priva- 
lėjo būti pašauktas. 

Atėjus Renesansui ir miestuose formuojantis vidurinei kla- 
sei, žmonės galėjo laisviau rinktis savo darbą. Tačiau tik labai 
neseniai imta skleisti idėją, kad kiekvienam žmogui egzistuoja 
vienas tinkamas darbas. (Ji atsirado maždaug tada, kai atsirado 
kita panaši idėja: jog kiekvienam Žmogui tėra vienas asmuo, tin- 
kantis būti jo sutuoktiniu ar sutuoktine.) Tuo pačiu metu labai 
pagausėjo profesijų ir darbų, dėl to uždavinys parinkti tinkamą 
darbą tinkamam žmogui tapo dar svarbesnis ir sunkesnis. 


Visų IJA pašaukimas 

Kaip sakiau pirmame skyriuje, agresyvesnės pasaulio kultūros, 
įskaitant vakarietiškas visuomenes, kilo iš pirminės socialinės 
struktūros, kuri žmones dalijo į dvi klases: (1) į impulsyvių, ryž- 
tingų karių ir karalių klasę ir (2) į daugiau mąstančių, labiau 
mokytų žynių, teisėjų ir karališkųjų patarėjų klasę. Aš taip pat 
minėjau, jog pusiausvyra tarp šių dviejų klasių yra svarbi tokių 
kultūrų išlikimui ir kad dauguma IJA natūraliai šliejasi prie ka- 
rališkųjų patarėjų klasės. 

Kalbėdama apie pašaukimą, aš nenoriu pasakyti, jog visi 
IJA tampa mokslininkais, teologais, psichoterapeutais, konsul- 
tantais ar teisėjais, nors tai yra klasikinės karališkųjų patarėjų 
klasės profesijos. Kad ir koks būtų mūsų darbas, mes, IJA, esa- 
me linkę jį atlikti veikiau ne kaip kariai, o kaip karališkieji pa- 
tarėjai Žyniai, tai yra visomis prasmėmis dėmesingai. Kai visuo- 
menės ar organizacijos aukščiausiuose postuose nėra IJA, karių 
tipo Žmonės linksta priimti impulsyvius sprendimus, kuriems 
trūksta intuicijos, ir piktnaudžiauti valdžia bei jėga. Jie taip pat 


186 Itin jautrus asmuo 


neatsižvelgia į istoriją ir ateities tendencijas. Tai nėra jų įžeidi- 
mas, tiesiog tokia jų prigimtis. (Tokia buvo Merlino vaidmens 
esmė legendose apie karalių Artūrą. Panašūs asmenys veikia 
daugumoje indoeuropietiškų epų.) 

"Vienas iš patikimų veiksnių, liudijančių apie IJA priklausy- 
mą prie patarėjų klasės, yra tas, kad šie asmenys beveik niekada 
nesijaučia esantys pakankamai išsilavinę ir turintys pakankamai 
patirties. Aš paminėjau patirtį, nes kartais IJA siekia išsilavini- 
mo patirties kaina. Kuo įvairesnė mūsų patirtis mums priimtinų 
dalykų diapazone (skraidyklių sportas tikrai nėra būtinas), tuo 
išmintingesni mūsų patarimai. 

Mums, IJA, išsilavinimas yra svarbus ir dėl to, kad „įteisin- 
tume“ mums būdingą tylesnį, subtilesnį veikimo stilių. Esu įsi- 
tikinusi, jog privalome ir toliau turėti kuo daugiau savo atstovų 
mums įprastose profesinėse srityse - tokiose kaip ugdymas, me- 
dicina, teisė, menas, mokslas, konsultavimas, religija - kuriose 
vis labiau įsigali „nejautrieji“. O tai reiškia, kad šie socialiniai 
poreikiai tenkinami karių stiliumi, kai vienintelis interesas yra 
ekspansija ir pelnas. 

Mūsų „religinė įtaka sumažėjo ir tai iš dalies įvyko dėl mūsų 
sumenkusios savivertės. O be mūsų tylesnio, oresnio indėlio mi- 
nėtos profesijos savo ruožtu praranda pagarbą. 

Visi šie išsakyti dalykai nereiškia, kad mažiau jautri visuo- 
menės dalis prieš mus rengia kokį nors baisų sąmokslą. Tiesiog 
pasaulyje, kuris tampa vis labiau varginantis ir dirginantis, ne- 
jautriems žmonės yra lengviau klestėti, bent jau iš pradžių. Bet 
be mūsų tas klestėjimas ilgai netruks. 


Pašaukimas, „individuacija“ ir IJA 


O kaip dėl jūsų individualaus pašaukimo? Remdamasi C. Jungo 
mąstymu, aš kiekvieną gyvenimą suprantu kaip „individuacijos“ 

procesą, kaip siekimą atskleisti ypatingą klausimą, į kurį atsaky- 
ti mes buvome atsiųsti į šią žemę. Galbūt šis klausimas liko iki 
galo neatsakytas jūsų protėvio, tačiau jūs privalote iš naujo į jį 
gilintis naudodami jūsų kartos būdus. Tai nelengvas klausimas, 
kitaip jis neužimtų viso gyvenimo. Svarbu tai, kad šios pastangos 
teikia pasitenkinimą sielai. 

Šis „individuacijos“ procesas yra tai, ką turėjo galvoje garsus 
mitologijos žinovas Josephas Campbellas, kai jis studentus, ne- 
galinčius atrasti pašaukimo, ragino „sekti paskui savo laimę“. Jis 
visada pabrėždavo, kad tai nereiškia daryti ką nors, kas tuo metu 
yra lengva ar malonu. Pasak jo, tai reiškia užsiimti darbu, kuris 
atrodo esąs „kaip tik tas“, kuris kviečia. Turėti tokį darbą (o jei 
esate laimės kūdikis, dar ir gauti už jį pinigų) - viena didžiausių 
gyvenimo palaimų. 

„Individuacijos“ procesui būtinas ypatingas jautrumas ir in- 
tuicija - kad suprastumėte, jog atliekate reikiamą dalyką reikia- 
mu būdu. Jūs, IJA, ir esate tam sukurti, kaip lenktyninė jachta 
yra sukurta gaudyti vėją. Kitaip sakant, jums pašaukimas pla- 
čiąja prasme - tai skrupulingumas realizuojant savo pašaukimą 
asmeniniu lygmeniu. 


Darbai ir pašaukimas 


Bet tada iškyla klausimas, kas mums, IJA, mokės už mūsų „seki- 
mą paskui savo laimę“. Aš paprastai sutinku su tuo, ką visą laiką 
tvirtino C. Jungas: finansiškai remti mūsų „rūšį“ - didžiulė klai- 
da. Jei IJA nebus verčiami elgtis praktiškai, jie praras bet kokį 
ryšį su visu kitu pasauliu. Jie pavirs tuščiais tauškaliais, kurių 
niekas nesiklausys. Tačiau kaip tada užsidirbti pinigų ir vis tiek 
likti ištikimiems savo pašaukimui? 

Vienas iš būdų - ieškoti taško, kur kelias, kuriuo mus veda 
mūsų tikriausia palaima, kertasi su keliu, nutiestu didžiausio 

pasaulio poreikio, tai yra noro už tai sumokėti. Šioje sankirtoje 
jūs užsidirbsite pinigų darydami tai, kas jums labai patinka. 

Iš tiesų ryšys tarp žmogaus pašaukimo ir jo mokamo darbo 
gali būti labai įvairus ir kisti gyvenimui bėgant. Kartais darbas 
mums tėra būdas užsidirbti pinigų, o savo pašaukimą realizuo- 
jame laisvalaikiu. Puikus pavyzdys yra tai, kaip Albertas Einst- 
einas sukūrė reliatyvumo teoriją. Jis dirbo klerku patentų biure, 
o kadangi tam darbui nereikėjo eikvoti protinių galių, genijus 
turėjo galimybę mąstyti apie tuos dalykus, kurie jam buvo iš tik- 
rųjų svarbūs. Kai kada galime susirasti ar susikurti darbą, atitin- 
kantį mūsų pašaukimą, ir piniginis atlygis bus bent jau pakan- 
kamas. Tokių darbų yra daug, kita vertus, darbo, kuris tenkina 
šias sąlygas, gali būti atsisakyta kaupiantis patirčiai ir vis aiškiau 
jaučiant savo tikrąjį pašaukimą. 


Pašaukimas ir išsilaisvinę IJA 

„Individuacija“ - tai pirmiausia gebėjimas girdėti savo vidinį bal- 
są ar tuos balsus, kurie prasiveržia pro vidinį ir išorinį triukšmą. 
Kai kada mes nejučia pasiduodame kitų žmonių reikalavimams. 
Tai gali būti konkretūs įsipareigojimai, bet gali būti ir užsikrėti- 
mas idėjomis apie tokius sėkmės atributus kaip pinigai, prestižas, 
saugumas. Galimas ir psichologinis spaudimas, juk mes taip bi- 
jome kam nors nepatikti. 

Todėl daugelis, jei ne visi, IJA būna priversti siekti to, ką aš 
vadinu „išsilaisvinimu“, net jei tai paprastai nusikelia į antrąją 
gyvenimo pusę. Jie pradeda įsiklausyti į savo vidinį klausimą ir 
vidinį balsą ir jau nebūna tokie liguistai dėmesingi kitų žmonių 
klausimams. 

Kadangi taip trokštame įtikti, mums nėra lengva išsilaisvinti. 
Mes pernelyg gerai suprantame, ko reikia kitiems. Tačiau intui- 
cija mus vis grąžina prie vidinio klausimo, į kurį privalu atsakyti. 


Visiškas pasitenkinimas darbe 189 


POŽIŪRIO Į KRITINIUS MOMENTUS JŪSŲ 
PROFESINĖJE IR DARBO ISTORIJOJE KEITIMAS 


Dabar gali būti geras Metas jums stabtelėti ir atlikti nedidelę požiū- 
rio keitimo procedūrą. Prisiminkite didžiausius įvykius ar pokyčius 
| jūsų profesinėje ar darbo istorijoje. Užrašykite, kaip jūs visada su- 
' pratote tuos įvykius. Gal jūsų tėvai norėjo, kad būtumėte gydytojas, | 
bet jūs žinojote, jog tai ne jums. Nemokėdami šito geriau paaiškinti, | 
jūs galėjote sau tiesiog pasakyti, kad esate „per jautrus“ ar „neturin- 
tis motyvacijos". Dabar užrašykite, ką apie tai galvojate atsižvelgda- | 
mi į savo ypatingą savybę. Šiuo atveju - kad dauguma IJA visiškai 
netinka tam nežmoniškai nuobodžiam ir sunkiam studijavimo pro- | 
cesui, kuris, deja, neišvengiamas daugumoje medicinos Mokyklų. 
Ar iš to išplaukia, kad jums reikia kai ką padaryti? Gal šį naują 
požiūrį į Medicinos mokyklas reikia aptarti su tėvais, jeigu jie vis 


p 


dar atkakliai laikosi savo pirminės nuomonės. Tai taip pat gali pa- 
skatinti susirasti „žmMmoniškesnę“ medicinos mokyklą arba studijuoti | 
giminingą dalyką, pavyzdžiui, fiziologiją ar akupunktūrą. Kartu tai 
reikštų ir kitokį specialistų rengimo būdą. 


Šios dvi galingos, besigrumiančios srovės mus gali blaškyti dau- 
gelį metų. Nesigraužkite, jei jūsų pažanga siekiant išsilaisvinti 
yra lėta. Tai beveik neišvengiama. 

Tačiau nepamanykite, kad čia kuriu tam tikro tipo IJA idea- 
lą, kuriuo jūs privalote tapti. Tai kaip tik nebūtų išsilaisvinimas. 
Išsilaisvinti - tai suprasti, kas jūs esate, o ne galvoti apie tai, kuo 
kiti nori, kad taptumėte. 


Kaip sužinoti savo pašaukimą 


Kai kurie iš jūsų galbūt niekaip nesugebate atskleisti savo pašau- 
kimo ir jaučiatės šiek tiek susierzinę dėl to, kad intuicija jums 

nepadeda labiau negu norėtųsi. Deja, intuicija jums taip pat gali 
kišti koją versdama jus klausytis pernelyg daug vidinių balsų, 
kalbančių apie pernelyg daug skirtingų galimybių. Taip, man 
būtų šaunu tiesiog tarnauti kitiems mažiausiai galvojant apie ma- 
terialią naudą sau. Tačiau tokia gyvensena nepaliktų laiko siekti 
gražesnių gyvenimo dalykų. O tai taip pat reiškia, kad aš nega- 
lėčiau realizuoti savo meninių gebėjimų. Be to, visada Žavėjausi 
tyliu gyvenimu, kurio centre yra šeima. Bet gal jo centre turėtų 
būti dvasingumas? Tačiau tai atrodo pernelyg neapčiuopiama, o 
man patinka žemiškesnis gyvenimas. Gal jausčiausi laimingiau- 
sias kovodamas už ekologiją? Kita vertus, žmonių poreikiai tokie 
didžiuliai... 

Visi šie balsai skamba įtikinamai. Kuriuo iš jų patikėti? Jei 
jus dažnai užplūsta tokie balsai, jūs tikriausiai turite sunkumų 
priimti bet kokio pobūdžio sprendimus. Ši problema paprastai 
kamuoja visus labai intuityvius žmones. Tačiau kad ir kokį pa- 
šaukimą išsirinktumėte, jums teks lavinti savuosius įgūdžius 
priimti sprendimus. Tad pradėkite dabar sumažindami pasirin- 
kimus iki dviejų ar trijų. Galbūt verta surašyti visus racionalius 
„už ir „prieš“. Arba apsimesti, jog tvirtai apsisprendėte, ir atitin- 
kamai nusiteikus pagyventi dieną ar dvi. 

Kita labai intuityvių ir / arba intravertiškų IJA problema 
yra ta, kad mes galime būti nelabai gerai informuoti apie faktus. 
Mes leidžiamės vadovaujami mūsų nuojautų. Mums nepatinka 
klausti. Tačiau semtis konkrečios informacijos iš kitų žmonių - 
tai „individuacijos“ proceso dalis, ypač intravertiškiems ar intui- 
tyviems Žmonėms. 

Jei jums atrodo, jog „tiesiog negalite“, tai tampa trečia kliūti- 
mi, jums trukdančia sužinoti savo pašaukimą. Ši kliūtis yra jūsų 
nepasitikėjimas savimi. Savo esybės gelmėse jūs tikriausiai žino- 
te, ką gyvenime iš tikrųjų norite veikti. Žinoma, galėjo atsitikti 

ir taip, kad jau išsirinkote kokią nors sritį, kurioje jums negali 
sektis, nes jūs nė nesiekiate to pasisekimo ir neketinate daryti 
visko, kas įmanoma. Tačiau galbūt vis dar painiojatės tarp to, ką 
galite ir ko negalite. 

Kadangi esate IJA, jums gali kelti didelių sunkumų tam tikri 
dalykai, kurių įvaldymą visuomenė laiko kone būtina sąlyga sėk- 
mei daugumoje profesinių sričių. Tarp tų dalykų - viešas kalbė- 
jimas ar pasirodymas, taip pat galbūt atsparumas triukšmui, su- 
sirinkimai, komunikacija socialiniuose tinkluose, organizacijos 
vidaus politika, kelionės. Bet dabar jūs jau žinote, kokios būna 
tų sunkumų tikrosios priežastys, ir galite suprasti, kas ir kodėl 
jus pernelyg sujaudina. Tad jei rasite būdą visa tai daryti savaip, 
jums iš tiesų liks labai mažai neįveikiamų dalykų. 

Visgi pasitikėjimo savimi stoka yra daugumos IJA proble- 
ma ir tai labai suprantama. Juk daugelis iš jūsų manėte turį ydą. 
Galbūt jūs taip uoliai stengėtės įtikti kitiems, jog kone tapote tik 
tiltu kitų žmonių keliuose, tad su jumis ir buvo elgiamasi būtent 
taip - kaip su kažkuo, kas yra po kojomis. Tačiau kaip jausitės 
iškeliaudami iš šio pasaulio, jei nebūsite pabandę? 

Jūs sakote, kad bijote nesėkmės. Kuris vidinis balsas šitaip 
kalba? Išmintingasis, kuris jus saugo? Ar kritiškasis, kuris jus 
paralyžiuoja? Tarkime, balsas sako tiesą ir jums nepasiseks. Pa- 
mirškite žmones, kurie bandė ir pasiekė savo tikslą, apie ką pa- 
sakojama daugybėje kino filmų. Aš pažįstu žmonių, bandžiusių 
ir patyrusių nesėkmę. Ir tokių yra daug. Gal jie nesusikrovė mili- 
jonų ir nepasiekė visuotinio pripažinimo, tačiau vis tiek jaučiasi 
laimingesni dėl to, kad pabandė. Dabar šie žmonės siekia kitų 
tikslų veikdami išmintingiau, nes atsižvelgia į tai, ką sužinojo 
apie save ir pasaulį. Ir iš tiesų - kadangi bet koks bandymas jau 
savaime negali reikšti visiškos nesėkmės, jų pasitikėjimas savimi 
yra kur kas didesnis negu tada, kai jie laikėsi nuošaliai. 

Dar vienas patarimas. Atsakymo į tai, koks galėtų būti jūsų 
pašaukimas, ieškokite tam skirtose kokybiškose knygose ir pro- 
fesinio orientavimo centruose. Ir niekada nepamirškite, kad jūsų 
jautrumas yra svarbus veiksnys, į kurį neatkreipia dėmesio dau- 
guma profesinio orientavimo konsultantų. 


Ką dirba kiti IJA 

Jums gali būti naudinga išgirsti, kokias profesijas renkasi kiti IJA. 
Tai darydami mes, žinoma, labiausiai atsižvelgiame į savo gabu- 
mus. Pavyzdžiui, kaip parodė mano telefonu atlikta apklausa, tik 
nedaugelis IJA dirbo prekybos srityje. Vienas iš jų pardavinėjo 
prabangius vynus. Kitas prekiavo nekilnojamuoju turtu ir, pasak 
jo, naudojosi savo intuicija parinkdamas žmonėms namus. 

Galima pamanyti, kad IJA kitokius darbus - kone kiekvieną 
darbą - paverčia tylia, dėmesingumo ir sąžiningumo persmelkta 
veikla, bet tarp mano apklaustųjų buvo mokytojų, kirpėjų, pa- 
skolų brokerių, pilotų, stiuardesių, profesorių, aktorių, ikimo- 
kyklinio amžiaus vaikų auklėtojų, sekretorių, gydytojų, medici- 
nos seserų, draudimo agentų, profesionalių sportininkų, virėjų 
ir konsultantų. 

Kiti darbai atrodė akivaizdžiai tinkantys IJA: baldžiaus, 
naminių gyvūnų dresuotojo, psichoterapeuto, ministro, ekska- 
vatoriaus mašinisto (triukšminga, užtat esi vienas), ūkininko, 
rašytojo, menininko (tokių buvo daugybė), rentgeno kabineto 
laboranto, meteorologo, medžių genėtojo, mokslininko, medici- 
ninės kalbos specialisto, redaktoriaus, humanitaro, buhalterio ir 
elektriko. 

Nors kai kurie tyrimai parodė, kad vadinamieji drovūs žmo- 
nės uždirba mažiau pinigų, aš aptikau daugybę IJA, einančių, 
regis, išties gerai mokamas pareigas - administratorių, valdy- 
tojų, bankininkų. Galbūt tie kiti tyrinėtojai neatsižvelgė į vieną 

aspektą, išryškėjus; mano tyrimuose: palyginti su „nejautriai- 
siais, tarp IJA buvo dukart daugiau tokių, kurie sakė šeiminin- 
kaujantys namuose ar auginantys vaikus. (Šitaip kalbėjo ne vien 
moterys.) Jei šiuos žmones laikysime neuždirbančiais pinigų, tai, 
žinoma, sumažins visos grupės vidutines pajamas. Tačiau jie ne- 
abejotinai prisideda prie savo šeimos biudžeto veltui teikdami 
paslaugas, kurios antraip nemažai kainuotų. 

Šeimininkavimą namuose pasirinkę IJA randa sau gerą nišą, 
jei tik sugeba ignoruoti visuomenėje vyraujantį menkinantį po- 
žiūrį įjų darbą. O iš tiesų visuomenė dėl to daug laimi. Kaip rodo 
moksliniai tyrimai, ta sunkiai suprantama savybė, vadinama 
itin dideliu jautrumu, yra būtent tai, kas garantuoja kokybišką 
vaikų auklėjimą. 


Kaip pašaukimą paversti mokamu darbu 


Kadangi yra gerų knygų, skirtų būtent tam, kaip mėgstamus da- 
lykus paversti mokamu darbu, aš ir toliau kalbėsiu tik apie tuos 
aspektus, kurie tiesiogiai siejasi su mumis, IJA. Tam, kad tikrasis 
pašaukimas virstų pelninga veikla, dažnai tenka sukurti visiš- 
kai naują paslaugą ar profesiją, o tai gali reikšti, kad jums reikės 
pradėti nuosavą verslą arba keisti darbo pobūdį ten, kur dabar 
dirbate. Visa tai neatrodys taip bauginančiai, jei šias permainas 
nepamiršite įgyvendinti IJA stiliumi. 

Pirma, nustokite tikėti tuo, kad visi susiranda darbus komu- 
nikuodami socialiniuose tinkluose, susipažindami su reikiamais 
žmonėmis ir panašiai. Šioks toks komunikavimas socialiniuose 
tinkluose visada praverčia, tačiau yra kitų pakankamai efekty- 
vių ir IJA kur kas malonesnių būdų - laiškai, elektroninis paštas, 
nuolatinis bendravimas su asmeniu, kuris bendrauja su dauge- 
liu žmonių. Taip pat galima eiti pietauti su ekstravertišku kolega, 
dalyvaujančiu kiekvienoje konferencijoje, ir jį „kvosti“. 

Antra, jums reikia pasitikėti kai kuriais savo pranašumais. 
Jūsų intuicija jums leidžia tyrinėti tendencijas ir perprasti pa- 
klausą bei konjunktūrą anksčiau už kitus. Jei jus kas nors jaudi- 
na, yra didelė tikimybė, jog tai jaudina arba galbūt ims jaudinti 
kitus, kai jie išgirs jūsų motyvus. Jei dalykas, kuriuo domitės, 
nėra pernelyg neįprastas, jis turėtų derėti su egzistuojančiais 
darbais. Jei tas dalykas labai neįprastas, galbūt esate žymus eks- 
pertas arba jūsų greitai prireiks kokioje nors srityje, ypač kai pa- 
sidalysite savo vizija. 

Prieš kelerius metus viena mergina, priklausanti IJA kate- 
gorijai ir jaučianti aistrą filmams bei vaizdo įrašams, įsidarbino 
bibliotekininke universitete ir įtikino jo vadovybę, jog universi- 
tetui reikia modernaus kino ir videotekos padalinio. Ji suprato, 
kad tokio pobūdžio kūryba - labai pažangi ugdymo priemonė, 
ypač nuolatiniam visuomenės švietimui. Dabar tuo įsitikino visi, 
ojos filmų ir vaizdo įrašų biblioteka yra geriausia visoje šalyje. 

Privati praktika (arba visiška autonomija didesnėje organi- 
zacijoje) — tai logiškas pasirinkimas kone kiekvienam IJA. To- 
kiu atveju jūs kontroliuojate savo darbo dienos ilgumą bei jūsų 
stimuliavimo lygį ir patys sprendžiate, su kokiais žmonėmis 
bendrauti, be to, jums nereikia kivirčytis su viršininkais ir ben- 
dradarbiais. Ir kitaip negu daugelis smulkių ar pradedančiųjų 
verslininkų, prieš imdamiesi bet kokios rizikos, jūs veikiausiai 
viską skrupulingai ištiriate ir suplanuojate. 

Tačiau reikės stebėti tam tikras tendencijas. Jei esate tipiški 
IJA, jūs galite būti nerimauti linkę perfekcionistai. Arba patys 
priekabiausi vadovai, su kokiais jums kada nors teko dirbti. Jums 
taip pat gali tekti įveikti tam tikrą dėmesio telkimo stoką. Jei jūsų 
kūrybiškumas ir intuicija jums siūlo daugybę idėjų, gana greitai 
turėsite atsisakyti daugumos iš jų, maža to, privalėsite priimti 
įvairiausio pobūdžio sunkius sprendimus. 

O jei dar esate intravertiški, jums prireiks papildomų pa- 
stangų palaikyti ryšį su savo darbuotojais ar klientais. Bet jums 
niekas netrukdo partneriu ar padėjėju išsirinkti ekstravertišką 
asmenį. Turėti partnerį ar darbuotojų, galinčių amortizuoti bet 
kokį per didelį dirginimą - išties gera idėja. Tačiau kai tarp jūsų 
ir pasaulio būna įsiterpę kiti Žmonės, atliekantys amortizato- 
riaus funkciją, jūsų intuicija neturi galimybės remtis tiesiogine 
informacija. Tokiu atveju jums reikėtų sugalvoti, kaip palaikyti 
tiesioginį ryšį su tais, kuriems teikiate savo paslaugas. 


Menas kaip pašaukimas 

Beveik visi IJA pasižymi polinkiu į meną ir jiems patinka tai iš- 
reikšti. Arba jie labai vertina kokią nors meno formą. Tačiau kai 
kuriems iš jūsų menas taps pašaukimu ar net pragyvenimo šalti- 
niu. Kone visi garsių menininkų kaip asmenų tyrimai įtikinamai 
rodo, kad svarbiausia jų savybė yra jautrumas. Deja, šis jautru- 
mas taip pat didina psichinių negalavimų riziką. 

Mano nuomone, tokio pobūdžio problemų kyla dėl to, kad 
mes, menininkai, tobulindami savo gebėjimus ar subtilią kū- 
rybišką viziją, tai paprastai darome vieni. Tačiau bet koks užsi- 
sklendimas didina jautrumą - tą esybės aspektą, kuris ir nule- 
mia užsisklendimą. Taigi mes būname nepaprastai jautrūs atėjus 
laikui rodyti savo kūrybą, ją demonstruoti scenoje, aiškinti, po- 
puliarinti, skaityti atsiliepimus apie ją, taip pat atlaikyti kritiką 
ar pripažinimą. O paskui apima netekties ir sumišimo jausmas, 
kai pagrindinis darbas padarytas, kai pasirodymas baigtas. Idė- 
joms, plūstančioms iš pasąmonės, dabar nebeliko galimybės iš- 
silieti išorėn. Menininkai geriau geba skatinti ir išreikšti šią jėgą 
negu suprasti jos šaltinį ar poveikį, kai ją pradeda realizuoti. 

Nenuostabu, kad menininkai, siekdami suvaldyti savo jau- 
dulį ar atkurti ryšį su vidine savastimi, griebiasi alkoholio, 

narkotikų ar vaistų. Tačiau ilgainiui tai tik dar labiau sutrikdo 
organizmo pusiausvyrą. Maža to, egzistuoja mitas ar archetipas, 
kad bet kokia psichologinė pagalba sužlugdo menininko kūry- 
biškumą, nes jis tampa per daug „normalus“. 

Tačiau menininkas, ypač jautrus menininkas, turėtų labiau 
įsigilinti į mitus, gaubiančius jo profesiją. Dabar, kai nyksta šven- 
tieji, disidentai ir tyrėjai, susirūpinęs, į apmąstymus nugrimzdęs 
menininkas yra viena iš romantiškiausių figūrų mūsų kultūroje. 
Prisimenu, kaip kartą kūrybinio rašymo mokytojas klasės lento- 
je surašė kone visus garsius rašytojus ir mūsų paklausė, kas juos 
siejo. Atsakymas buvo toks: bandymas nusižudyti. Nesu tikra, 
ką pagalvojo klasė - ar kad tai tragedija, ar kad veikiau roman- 
tiškas tų asmenų pasirinktos profesijos aspektas. Bet būdama 
psichologė ir menininkė, aš įžvelgiu siaubingai rimtą situaciją. 
Juk kaip dažnai menininkų darbų vertė padidėja paskelbus, jog 
jie pamišo ar nusižudė! Nors herojiško nuotykių ieškotojo gyve- 
nimas ypač imponuoja jauniems IJA, tai taip pat gali būti spąs- 
tai, nesąmoningai spendžiami tų, kurie gyvena pilkus gyveni- 
mus, nesuteikia laiko savo vidiniam menininkui ir nori, kad kas 
nors kitas už juos elgtųsi „meniškai“ ir atskleistų visą tą jų pačių 
slopinamą beprotiškumą. Daugybės jautrių menininkų kančių 
būtų galima išvengti supratus, kaip svarbu kūrybinės izoliacijos 
garantuojamą žemą dirginimo lygį kaitalioti su tuo padidėjusiu 
dirginimu, kurį sukelia mano minėtas viešas menininko atsivė- 
rimas. Tačiau aš nesu tikra, kad šis supratimas plačiai įsigalės, 
jei nebus išsklaidytas mitas apie menininko nestabilumą ir nesu- 
vokta, kodėl šio mito reikia visuomenei. 


Pašaukimas - tarnauti kitiems 


IJA nepaprastai gerai supranta kitų žmonių kančias. Intuicija 
jiems dažnai aiškiau negu kitiems pasako, į kokias reikmes būti- 


Visiškas pasitenkinimas darbe 137 


na atsižvelgti, todėl daugelis IJA renkasi paslaugų sferos profesi- 
jas. Ir daugelis jų „sudega“. 

Tačiau jei norite būti naudingi kitiems, neturėtumėte dirbti 
darbo, kuris jus „sudegina“. Daugelis IJA veržiasi dirbti, vaizdžiai 
tariant, priešakinėse linijose, kur būna daugiausia dirgiklių. Jei 
liktų užnugaryje, jie jaustųsi kalti siųsdami kitus daryti tai, kas 
jiems atrodo taip sunku. Tačiau manau, kad dabar jūs jau galite 
suprasti, jog kai kurie žmonės idealiai tinka „priešakinėms lini- 
joms“ ir nori ten būti. Tad kodėl jiems neleidus patenkinti savo po- 
traukių? Juk žmonių reikia ir „užfrontėje“, kur jie gali kurti stra- 
tegiją žvelgdami iš stebėjimo punkto, iškilusio virš mūšio lauko. 

Kitaip sakant, vieni žmonės mėgsta gaminti valgį, o kitiems 
patinka plauti indus. Anksčiau niekam neleisdavau atlikti to 
nuobodaus virtuvės tvarkymo darbo, kai baigdavau mėgautis 
maisto gaminimu, kuris man yra maloniausias laisvalaikio už- 
siėmimas. Turėjo prabėgti daug metų, kol aš galiausiai iš tikrų- 
jų išgirdau, ką man sakė žmogus, tvirtinantis, jog tikrai mėgsta 
tvarkytis - ir neapkenčia gaminti valgio. 

Vieną vasarą keliavau organizacijos „Greenpeace“ laivu 
„Rainbow Warrior“ ir klausiausi įgulos narių pasakojimų apie 
jų nuotykius, pavyzdžiui, kaip jie plūduriavo vandenyje priešais 
milžiniškų banginių medžiotojų laivų pirmagalius arba kaip kar- 
tais dienų dienas į juos būdavo nukreipti torpedų ir kulkosvaidžių 
taikikliai. Kad ir kaip myliu banginius, tokiomis aplinkybėmis iš 
manęs būtų buvę daugiau bėdos negu naudos. Tačiau aš žinojau, 
jog prie šių Žmonių pastangų galėčiau prisidėti kitais būdais. 

Trumpiau tariant, jūs neprivalote imtis darbo, kuris jums 
kels pernelyg didelį stresą ir jaudulį. Kas nors kitas imsis to dar- 
bo ir klestės jį dirbdamas. Jūs neturite dirbti daugybę valandų 
per dieną, maža to, dirbti trumpiau netgi gali būti jūsų parei- 
ga. Šito geriau viešai neskelbti, tačiau išlikti sveikam ir išlaikyti 

optimalų susijaudinimo lygį - tai pagrindinė sąlyga, leidžianti 
padėti kitiems. 


Grego pamoka 

Gregas buvo itin jautrus mokytojas, kurį labai mylėjo ir gerbė jo 
mokiniai bei kolegos. Vis dėlto jis apsilankė pas mane norėda- 
mas aptarti, kodėl atsisako vienintelės profesijos, kurios gyveni- 
me norėjo, ir tikėdamasis, kad aš patvirtinsiu, jog mokytojavi- 
mas nėra tai, kas tinka IJA. Aš sutikau, kad tai labai sunki profe- 
sija, bet taip pat buvau ir esu įsitikinusi, jog jautrūs mokytojai yra 
būtini bet kokio tipo laimei ir pažangai - tiek individualiai, tiek 
visuomeninei. Man buvo nepakeliama matyti, kaip toks talentas 
palieka ugdymo sritį. 

Tą situaciją aptardamas su manimi Gregas pripažino, jog 
mokytojavimas buvo labai logiška profesija tokiam jautriam, 
globėjiškam asmeniui kaip jis. Ir nors šis darbas, atrodytų, yra 
skirtas būtent IJA, dėl įvairių įtampų jame būna sunku ištverti. 
Galiausiai Gregas priėjo prie išvados, jog turi pakeisti savo po- 
žiūrį į darbą. Galima teigti, kad tai buvo jo moralinė pareiga. Jis 
suprato duosiąs kur kas daugiau naudos neleisdamas sau persi- 
dirbti, užuot visiškai atsisakęs mokytojauti. 

Pradedant kita diena po mūsų pokalbio, Gregas daugiau 
niekada nedirbo ilgiau kaip iki šešioliktos valandos. Ieškant 
geriausių būdų įgyvendinti šį siekį, jam teko pasitelkti savo kū- 
rybiškumą. Daugelis iš tų būdų nebuvo nepriekaištingi ir slėgė 
jo sąžiningą sielą. Gregui atrodė, jog naujus darbo įpročius jis 
turi slėpti nuo kolegų ir mokyklos direktoriaus, nors laikui bė- 
gant tiesa išaiškėjo. (Matydamas, kad Gregas gerai atlieka savo 
pagrindines pareigas ir yra laimingesnis, mokyklos direktorius 
pritarė jo sprendimui.) Vieni bendradarbiai pasekė jo pavyzdžiu, 
kiti ėmė pavydėti ir piktintis, bet patys neįstengė pakeisti savo 


Visiskas pasitenkinimas darbe 152 


darbo įpročių. Prabėgo dešimt metų, o Gregas tebėra puikiai dir- 
bantis mokytojas ir laimingas, sveikas žmogus. 

Žinoma, net ir būdami išsekę, jūs galite duoti vienokios ar 
kitokios naudos tiems, kuriems nutarėte padėti. Tačiau tokiu 
atveju prarandate ryšį su savo vidiniu potencialu ir tampate savi- 
žudiško elgesio pavyzdžiu - kankindami save ir versdami kitus 
dėl to jausti kaltę. Galiausiai ateina metas, kai jums tenka nu- 
spręsti, ar patiems pasitraukti, kaip kad norėjo padaryti Gregas, 
ar laukti, kol tai privers padaryti jūsų organizmas. 


IJA ir socialinis atsakingumas 


Visa tai, kas pasakyta, nereiškia, jog IJA turi vengti kovos už so- 
cialinį teisingumą ir aplinkos apsaugą. Priešingai - mes turime 
toje kovoje dalyvauti, bet savaip. Galbūt tai, kad kai kuriuos da- 
lykus vyriausybės ir politikai daro ne taip, kaip reikėtų, yra ne 
tiek kairiųjų ar dešiniųjų partijų valdymo rezultatas, kiek IJA in- 
dėlio stygius, nes būtent jie visus priverčia stabtelėti ir įvertinti 
galimas pasekmes. Mes išsižadame savo pašaukimo, jei visuo- 
meninius reikalus paliekame tvarkyti impulsyvesniems, agre- 
syvesniems žmonėms, kurie klesti eidami politines pareigas, o 
paskui imdami valdyti visą visuomeninį gyvenimą. 

Senovės romėnai turėjo karvedį, vardu Cincinatas. Pasak le- 
gendos, jis troško tyliai leisti dienas savo ūkyje, tačiau buvo du 
kartus įkalbėtas grįžti į viešą gyvenimą, kad išgelbėtų tautiečius 
nuo karinės katastrofos. Pasauliui reikėtų dažniau kviesti tokius 
Žmones į visuomenines pareigas, bet jei pasaulis šito nedaro, mes 
galime savanoriškai teikti savo paslaugas vienoje ar kitoje srityje. 


IJA verslo pasaulyje 


Verslo pasaulis mus, IJA, neabejotinai vertina nepakankamai. Atro- 
dytų, darbdaviai turėtų branginti gabius, intuityvius, sąžiningus dar- 

buotojus, kurie nusiteikę žūtbūt nedaryti klaidų. Tačiau kelias į verslo 
pasaulį mums dažnai būna užkirstas, kadangi mūsų visuomenėje 
sėkmingo veikimo sinonimai yra kova, novatoriškumas ir ekspansija. 

Betgi į verslą galima žiūrėti kaip į meną, kuriam reikia meni- 
ninko, kaip į gebėjimą numatyti ateitį, kuriam reikia aiškiaregio, 
kaip į socialinį atsakingumą, kuriam reikia objektyvaus vertin- 
tojo, kaip į veiklą, kuriai vis labiau reikia tokių savybių, kokiomis 
pasižymi ūkininkai ar tėvai, kaip į iššūkį lavinti visuomenę, ku- 
riam reikia mokytojo įgūdžių. Ir taip toliau. 

Darbdavių požiūris į visa tai yra įvairus. Būkite apdairūs, jei 
įsidarbinote kokioje nors kompanijoje ir manote, jog galite pa- 
"veikti jos vidinę kultūrą. Įdėmiai klausykitės, ką jums sako, bet 
pasitikėkite savo intuicija. Stebėkite, kokie darbuotojai pelno 
daugiausia pagyrų, didesnius atlyginimus ir aukštesnes pareigas. 
Galbūt tie, kurie skatina ryžtingumą, konkurenciją ir įtampą? 
O gal jūsų kompanijoje pirmenybė teikiama kūrybiškumui ir 
įžvalgumui? Harmonijai ir dvasinei būklei? Klientų poreikiams? 
Kokybės kontrolei? „Jautriesiems“ turėtų daugiau ar mažiau tikti 
išvardytos aplinkybės, išskyrus pirmąją. 


Gabūs IJA darbe 


Aš tikiu, kad visi IJA yra talentingi vien todėl, kad gimė labai 
jautrūs. Bet kai kurie iš jų - tiesiog ypatingi. Tiesą sakant, viena 
iš priežasčių, manyje subrandinusi idėją apie IJA „išsilaisvini- 
mą“, buvo tas, atrodytų, keistas jų savybių mišinys, kuris nuolat 
patvirtinamas tyrinėjant gabius suaugusius žmones. Turiu ome- 
nyje impulsyvumą, smalsumą, stiprų nepriklausomumo porei- 
kį, aukštą energinį lygį, taip pat intravertiškumą, intuityvumą, 
emocinį jautrumą ir neprisitaikėliškumą. 

Darbe demonstruoti savo talentingumą nėra lengva. Pirma, 
jūsų originalumas gali tapti tam tikra problema, kai tenka vie- 

šai išsakyti savo idėjas. Daugelis organizacijų skatina „grupi- 
nį problemų sprendimą vien dėl to, kad tokių žmonių kaip jūs 
pasiūlymus galėtų sumenkinti kiti kolektyvo nariai. Saunkumų 
kyla tada, kai visi siūlo savo idėjas, o jūsų idėjos jums atrodo 
akivaizdžiai geresnės, bet kiti šito, regis, nesupranta. Jei palai- 
kote kolektyvo strategiją, jaučiatės išduodantys save ir negalite 
prisidėti prie jo laimėjimų. Jei kolektyvo strategijos nepalaikote, 
jaučiatės atstumti ir nesuprasti. Kompetentingas vadovas mato 
šias povandenines sroves ir gina talentingą darbuotoją. Priešingu 
atveju savo gebėjimus jums tikriausiai reikėtų pasiūlyti kitiems. 

Antra, darbas ir idėjos jums gali kelti džiaugsmingą jaudu- 
lį, tačiau kiti jūsų džiūgavime gali įžiūrėti didelę rizika. Jums ta 
rizika neatrodo didelė, nes geri rezultatai yra akivaizdūs. Visgi 
jūs nesate neklystantys ir jūsų nesėkmės kitiems gali suteikti tam 
tikro malonumo, net jei jos nėra dažnos. Maža to, nesuprantantys 
jūsų entuziazmo sakys, jog dirbate per daug uoliai, ir tuo piktin- 
sis, mat jiems gadinsite reputaciją. Tačiau jums darbas yra žaidi- 
mas. Nedirbti - štai kas jums būtų darbas. Jei esate tokie, savo il- 
gas darbo valandas turėtumėte slėpti nuo visų, išskyrus vadovus. 

Arba dar geriau - retsykiais atsisakykite ilgų darbo valandų. 
Pabandykite net į patį džiugiausią jaudulį žiūrėti kaip į pernelyg 
stiprų susijaudinimą ir stenkitės darbą derinti su poilsiu ir pra- 
mogomis. Dėl to darbo rezultatai tik pagerės. 

Dar viena galima jūsų uolumo pasekmė - nenustygstantis 
protas jus pastūmėja imtis kitų sumanymų iki galo neįgyven- 
dinus paskutinio, taigi jūsų darbo vaisius nuraško kiti. Išvengti 
tokios pasekmės padėtų iš anksto parengtas planas, tačiau šitaip 
elgtis mums, IJA, paprastai nėra būdinga. 

Dėl trečio talentingumo aspekto - emocinio jautrumo - jūs 
galite įsivelti į komplikuotus kitų žmonių asmeninius gyveni- 
mus. Ypač nepatartina to daryti darbovietėje. Čia jums reikėtų 

užsibrėžti tam tikras ribas. Darbe turėtumėte kuo daugiau ben- 
drauti su ne tokiais jautriais žmonėmis, kad jie būtų puiki at- 
svara jūsų būdui, o jūs - jų. Subtilesnių santykių, kurių siekiate, 
ieškokite ne darbe. 

Ne darbe ieškokite ir tokių santykių, kurie tampa saugiu 
prieglobsčiu nuo jūsų jautrumo keliamų audrų. Tokie santykiai 
nėra įmanomi su bendradarbiais, juolab su viršininkais. Jie turi 
pernelyg.mažai galimybių jus valdyti, tad gali pagalvoti, kad 
jums „kažkas negerai. 

Ketvirta talentingų IJA savybė - intuityvumas - kitiems gali 
atrodyti kone magiška. Jie neįžvelgia to, ką įžvelgiate jūs, tai yra 
skirtumo tarp dalykų, kyšančių paviršiuje, ir to, „kas iš tikrųjų 
vyksta“. Taigi, kaip ir siūlydami savo neįprastas idėjas, turite nu- 
spręsti, ar elgtis sąžiningai, ar sutikti su kitų peršamais dalykais 
ir slapčiomis jaustis kone baltomis varnomis. 

Ir galiausiai jūsų talentingumas jums gali pelnyti tam tikrą 
charizmą. Šalia esantys žmonės, užuot patys buvę savo likimo 
šeimininkai, gali pradėti puoselėti viltį, jog imsite jiems vado- 
vauti. Tai yra savimeilę glostanti pagunda, tačiau viskas gali 
baigtis tuo, kad jus apkaltins pavogus jų laisvę, kurią jie, tiesą 
sakant, jums patys patikėjo. 

Kita vertus, jums gali paaiškėti, jog kiti ne kažin ką turi pa- 
siūlyti mainais. Dalijimasis savo vertybėmis dažnai sukelia nusi- 
vylimą. Visgi užsisklendimas nuo kitų žmonių lemia dar didesnį 
atitolimą, kai iš tikrųjų tų žmonių draugijos jums reikia. 

Vienas iš būdų išvengti šių keblumų - atsisakyti darbe de- 
monstruoti visus savo gabumus. Save išreikškite individualiais 
sumanymais, meninėmis priemonėmis, novatoriškomis progra- 
momis, eidami dar ir kitas pareigas ar tiesiog savo gyvensena. 

Kitaip tariant, savo talentingumo nenaudokite siūlydami 
idėjas, kurios gali šokiruoti bendradarbius. Geriau jį naudokite 

savivokai ir žmonių, veikiančių grupėje ar organizacijoje, elge- 
siui pažinti. Jei išsikelsite tokį tikslą, nesikišimas ir stebėjimas 
jums bus tik į naudą. Kaip ir retsykiais pabūti tiesiog paprastu, o 
ne ypatingu kolektyvo nariu ir pažiūrėti, kas tai yra. 

Ir paskutinis patarimas: palaikykite gerus ryšius su visų tipų 
žmonėmis, darbe ar bet kur kitur, net ir žinodami, kad nė vienas 
iš jų negali iš tikrųjų suprasti jūsų prigimties. Patikėkite, vienat- 
vė, nulemta jūsų talentingumo, jums gali tapti laisvės ir stiprybės 
šaltiniu. Antra vertus, nėra prasmės jaustis atskirtiems, nes kiek- 
vienas žmogus yra savaip talentingas. Juolab kad tarp mūsų nėra 
tokių, kurie galėtų išvengti senėjimo ir mirties. 


Ką daryti, kad jūsų ypatinga savybė 

būtų tinkamai vertinama 

Tikiuosi, dabar jau galite įsivaizduoti, kiek daug galimybių jums 
atveria jūsų ypatinga savybė darbe, nesvarbu, ar verstumėtės 
privačia praktika, ar būtumėte paprasti darbuotojai. Tačiau man 
paaiškėjo dar vienas dalykas: IJA turi įdėti nemažai pastangų 
tam, kad atsikratytų neigiamo požiūrio į savo jautrumą ir jį pra- 
dėtų iš tikrųjų vertinti. Jums bus sunku įtikinti kitus, koks ver- 
tingas yra jūsų jautrumas, jei tuo neįtikinsite savęs. Todėl patariu 
skrupulingai atlikti tam tikrą procedūrą. 

Surašykite visus teigiamus bruožus, kuriais gali pasižymė- 
ti IJA. Naudokite „smegenų šturmo“ metodą ir nekritikuodami 
priimkite kiekvieną idėją. Nekreipkite dėmesio į tai, kad kai 
kuriuos iš tų bruožų turi ir „nejautrieji“. Vis tiek mes jų turime 
daugiau, ir to pakanka. Taip pat naudokite visas kitas strategijas: 
logiškai įvertinkite savo ypatingą savybę; galvokite apie vis ge- 
rėjantį tipiško IJA įvaizdį; prisiminkite pažįstamus IJA, kuriais 
žavitės; mąstykite apie save; skaitinėkite šią knygą. Teigiamų IJA 
bruožų sąrašas turėtų būti ilgas. Kai tokį sąrašą sudaro mano 

vedamų seminarų dalyviai, IJA, jis būna begalinis. Tad pasisten- 
kite ir jūs tą sąrašą padaryti kuo ilgesnį. 

O dabar atlikite du dalykus: (1) parašykite trumpą kalbą, ku- 
rią galėtumėte pasakyti per pokalbį dėl darbo, ir (2) oficialesnį 
laišką. Abiem atvejais paminėkite bent kai kurias savo teigiamas 
savybes, tarp jų įterpdami ir itin didelį jautrumą, bet tokiu būdu, 
kad darbdaviui tai nejučia patiktų. 

Štai dalis galimo teksto, kuris galbūt kiek per laisvas oficia- 
liam laiškui: 


Dešimt metų dirbau vaikų ugdymo srityje, be to, aš dar 
turiu daug vaizduojamojo meno įgūdžių ir praktinės ma- 
ketavimo patirties. Taip pat žinau, koks unikalus gali būti 
mano temperamento ir kitų asmeninių savybių indėlis, 
kadangi esu iš tų žmonių, kurie yra nepaprastai sąžiningi, 
kruopštūs ir siekiantys kuo geriau atlikti savo darbą. 

Kartu manau, jog mano vaizduotė yra išties nepapras- 
ta. Mane visada laikė labai kūrybingu žmogumi (juolab 
kad mokykloje puikiai mokiausi ir turėjau aukštą intelek- 
to koeficientą). Intuicija, susijusi su darbu, visą laiką buvo 
vienas iš mano didžiausių pranašumų, įskaitant gebėjimą 
numatyti galimus sunkumus ir klaidas. 

Tačiau aš nesu žmogus, keliantis sumaištį. Man patin- 
ka, kai viskas vyksta be triukšmo, ir to siekiu. Jums reikėtų 
žinoti, kad našiausiai dirbu ramiomis, tyliomis sąlygomis. 
Taigi dauguma žmonių šalia manęs jaučiasi ypač puikiai, 
nors man gera dirbti tiek individualiai, tiek mažame ko- 
lektyve. Toks nepriklausomumas, taip pat gebėjimas gerai 
dirbti individualiai ir savarankiškai visada buvo dar vie- 
nas iš mano pranašumų... 

Darbinių įgūdžių ugdymas 

Situacijos, susijusios su mokymu darbe, gali kelti didžiulį stresą, 
kadangi jums paprastai blogiau sekasi, kai esate stebimi ar per- 
nelyg susijaudinę dėl kitų priežasčių, pavyzdžiui, jei iškart patei- 
kiama labai daug informacijos, jei aplink didelis skaičius kalban- 
čių ar siekiančių pamokyti žmonių, jei įsivaizduojate tuos visus 
„baisius“ dalykus, kurie galėtų nutikti jums ką nors pamiršus. 

Jei įmanoma, mokykitės vieni. Neškitės namo eksploatavi- 
mo vadovus arba pasilikite po darbo ir mokykitės savarankiškai. 
Kita išeitis - kad jus mokytų individualiai. Pageidautina, jog tai 
būtų toks asmuo, kuris jus raminamai veikia. Paprašykite pa- 
rodyti vieną procedūrą, tada vieni mokykitės ją įvaldyti. Arba 
leiskite, kad jus kas nors stebėtų, bet tai turi būti ne meistras ar 
prižiūrėtojas, o žmogus, šalia kurio jaučiatės ramūs. 


Fizinis komfortas darbe 


Kadangi esate jautresni, turėtumėte vengti papildomų nepatogu- 
mų ar streso darbe. Net ir, atrodytų, komfortiška aplinka jums 
gali kelti įtampą. Tarkime, kiti nekreipia dėmesio į dienos švie- 
sos lempas, mechanizmų gaudesį ar silpnus chemikalų kvapus, o 
jus tai gali dirginti. Tai labai individualus dalykas, netgi tarp IJA. 

Jei visgi nusprendėte pareikšti nepasitenkinimą, gerai apgal- 
vokite, kokių pokyčių norėtumėte. Kai apie tai kalbėsite, pami- 
nėkite, ką patys nuveikėte taisydami padėtį. Taip pat pabrėžkite, 
kad išsprendus problemą dirbtumėte dar našiau ir efektyviau (jei 
tą problemą yra realistiška išspręsti). 


Karjera organizacijoje 
Pasak vieno tyrimo autorių, „droviems“ žmonėms pernelyg ma- 
žai mokama, be to, jie dažnai eina žemesnes pareigas, negu leistų 


užimti jų kompetencija. Tikiu, jog tai tinka daugeliui IJA, nors 
taip pat manau, kad kai kada tai būna mūsų pačių pasirinkimas. 
Bet jei jūs siekiate būti paaukštinti, tačiau jūsų neaukština (arba 
jei svarstoma apie etatų mažinimą, o jūs-nenorite būti atleisti), 
turėtumėte daugiau dėmesio skirti strategijai. 

Dauguma IJA nemėgsta žaisti „užkulisinių žaidimų , kita 
vertus, dėl to mes galime atrodyti įtartini. Juk mus taip dažnai 
klaidingai supranta, ypač kai darbe mažai bendraujame su kole- 
gomis ar su jais nesidalijame savo mintimis. Mes galime atrodyti 
užsisklendę, arogantiški ir keisti, o jei dar nesame įkyrūs, mus 
gali palaikyti abejingais ar neryžtingais. Ir nors dažnai tai būna 
visiškai nepagrįsti spėjimai, privalome įdėmiai stebėti tokias ten- 
dencijas ir planuoti, kaip jas sušvelninti. 

Kai situacija tam tinka, paprastai (ar oficialiai) leiskite ben- 
dradarbiams suprasti, jog jūsų požiūris į juos ir organizaciją yra 
išties palankus. Jums gali atrodyti, kad tai ir taip akivaizdu, bet 
jei esate pernelyg santūrūs, o bendradarbiai ne itin supratingi, 
tokio įspūdžio galite ir nesudaryti. Taip pat galbūt verta atviriau 
išsakyti, ką manote apie savo indėlį, kokias pareigas ilgainiui no- 
rėtumėte eiti organizacijoje ir kiek laiko esate nusiteikę jų laukti. 

O kol kas atsakingai renkitės kitam galimam paaukštinimui 
kartą per savaitę užsirašydami visus savo paskutinius nuopelnus 
organizacijai, taip pat kitus laimėjimus - profesinėje srityje ar 
gyvenime. Būkite labai detalūs. Jūs bent jau žinosite tuos nuo- 
pelnus bei laimėjimus ir tada padidės tikimybė, kad juos dažniau 
paminėsite. Bet jei įmanoma, per kitą susirinkimą tų užrašų san- 
trauką parodykite savo viršininkui. 

Jei šią užduotį atsisakote vykdyti ir po mėnesio nieko pana- 
šaus nebūsite padarę, gerai pagalvokite, kodėl taip elgiatės. Gal 
jums tai panašu į gyrimąsi? Tokiu atveju apsvarstykite galimybę, 
kad organizacijai ir vadovams darote išties blogą paslaugą, jei 

neprimenate, ko esate verti. Anksčiau ar vėliau jūs imsite jausti 
nepasitenkinimą ir panorėsite aukštesnių pareigų arba jus pri- 
sivilios konkuruojanti organizacija. Arba jūsų organizacija jus 
atleis iš darbo pasilikdama mažiau kompetentingus darbuotojus. 
O gal norite, kad jūsų privalumai būtų pastebėti jums apie juos 
neprimenant? Tai paplitęs troškimas, atkeliavęs iš vaikystės, tik 
jis šiame pasaulyje retai išsipildo. 

O galjūs iš tikrųjų darbe visai mažai nuveikiate? Ar jums tai 
turi reikšmės? Gal turėtumėte užsirašinėti, kas jums yra tikrai 
svarbu, pavyzdžiui;važinėtis dviračiu, skaityti knygas, bendrauti 
su draugais. Jei kokiems nors dalykams, nesusijusiems su darbu, 
skiriate didžiąją dalį savo energijos, jie gali būti jums patys malo- 
niausi. Galbūt yra būdas tai darant užsidirbti? Ir jei rūpinimasis 
vaikais ar senstančiais tėvais iš jūsų atima daug laiko, didžiuoda- 
miesi prisiimkite šią atsakomybę. Tai irgi užsirašykite kaip savo 
laimėjimą nepaisydami to, kad jis nerūpi daugumai darbdavių. 

Galop jei nesulaukiate paaukštinimo arba jei jums atrodo, 
jog kas nors ant jūsų griežia dantį, gali būti, jog esate tiesiog ne- 
pakankamai supratingi. 


Beta susipažįsta su Makiaveliu 


Viena iš priežasčių, kodėl Beta, IJA, kreipėsi į mane psichoterapi- 
nės pagalbos, buvo jos nusivylimas, susijęs su darbu. Mums ben- 
draujant ji dažnai minėjo tą problemą, bet girdėdami tik vieną 
pusę, psichoterapeutai niekada negali būti tikri, kokia yra reali 
situacija. Bet iš to, ką pasakojo Beta, susidarė įspūdis, kad ji pui- 
kiai dirba, tačiau jos vis nepaaukština. 

Paskui per vieną darbinį susirinkimą ją sukritikavo už po- 
elgius, kuriuos dauguma vadovų, rodos, turėtų vertinti kaip tik 
gerai. Labai nenoriai Beta ėmė svarstyti, ar tik viršininkė ant 
jos negriežia danties. Viršininkei sunkiai klostėsi asmeninis 

gyvenimas, be to, ankstesnė vadovė Betą perspėjo, kad jai gali 
būti „smeigta į nugarą. 

Dauguma kitų darbuotojų gerai sutarė su nauja viršininke, ta- 
Būdama gerokai vyresnė, Beta ją laikė nesubrendusiu žmogumi, o 
ne grėsme sau. Tačiau Beta taip pat buvo atsidavusi ir sąžininga 
darbuotoja, dažnai sulaukianti pagyrimų iš lankytojų, kurie leis- 
davo suprasti, kad ji savo padalinyje yra pati kompetentingiausia. 
Betai atrodė, jog jai nėra ko bijoti, tačiau ji pražiūrėjo viršininkės 
pavydą. Taip pat Beta nemėgo neigiamai galvoti apie kitus žmones. 

Galiausiai Beta vieno personalo nario paprašė leisti peržvelgti 
jos asmens bylą (toje organizacijoje tai yra galima). Paaiškėjo, kad 
viršininkė į bylą įrašė dalykų, kurie buvo paprasčiausiai netiesa, 
bet neįtraukė teigiamos informacijos, nors Beta prašė tai padaryti. 

Pagaliau jai teko pripažinti, jog tarp jos ir viršininkės vyksta 
kova už galią, tačiau ji nežinojo, ką daryti. Beta tik kartojo ir kar- 
tojo, kad nenori taip žemai nusmukti, jog pradėtų mąstyti kaip 
ta keršytoja. 

Man rūpėjo padėti Betai suprasti, kodėl ji tapo puolimo 
objektu. Beje, profesinėje srityje Betai šitaip atsitiko jau ne pirmą 
kartą. Aš įtariau, kad pastaruoju atveju, tokiu neteisingu, nepa- 
lankumą nulėmė tai, jog Beta atrodė užsisklendusi, pranašesnė 
ir dėl to kelianti grėsmę nesaugiai besijaučiančiam jaunesniam 
asmeniui — viršininkei. Tačiau esminė Betos klaida buvo nesuge- 
bėjimas ar net nenoras matyti įsibėgėjančio konflikto. 

Šiame ir ankstesniuose darbo kolektyvuose Beta padarė save 
lengvu taikiniu, nes pirmenybę teikė buvimui „atskirai nuo ban- 
dos“. Kaip daugumos intravertiškų IJA, jos strategija buvo tiesiog 
eiti į darbą, gerai atlikti savo užduotis ir grįžti namo išvengus 
papildomo dirginimo, kurį galėjo sukelti neformalus bendra- 
vimas su kolegomis. Ji dažnai kartojo: „Priešingai negu kitoms 

darbuotojoms, man nepatinka liežuvauti.“ Vienas iš tokio jos nu- 
sistatymo padarinių buvo tas, jog ji pernelyg mažai žinojo, kas 
kolektyve vyksta neformaliu lygmeniu. O jai reikėjo išlįsti iš savo 
kiauto ir retsykiais pasišnekučiuoti vien tam, kad apgintų save, 
sužinotų naujienas, įsigytų keletą įtakingų draugų. Kitas pada- 
rinys buvo tas, jog ji tam tikra prasme atstūmė bendradarbius, 
bent jau jiems taip atrodė. Bet kokiu atveju jie nejautė poreikio jai 
padėti, tad viršininkė suprato, kad jai bus saugu veikti prieš Betą. 

Kita suprantama ir IJA taip būdinga Betos klaida - ji visiš- 
kai nieko nežinojo apie savo viršininkės „nuodėmes“ ar kitus 
mažiau patrauklius jos kaip asmens aspektus. Tiesą sakant, Beta 
buvo linkusi viršininkus idealizuoti. Iš vadovaujančių asmenų ji 
tikėjosi vien geranoriškumo ir apgynimo. Kai šito nesulaukė, šį 
kartą Beta kreipėsi pagalbos į žmogų, einantį aukštesnes parei- 
gas negu viršininkė. Tačiau jai atrodė, jog „vienintelis teisingas 
sprendimas“ - leisti viršininkei apie tą kreipimąsi sužinoti! Vir- 
šininkė, žinoma, už tai atkeršijo nuteikdama prieš Betą tą patį 
vadovą. Taigi dar vienas per daug idealizuotas autoritetas pasiel- 
gė kaip paprastas mirtingasis, ko ir buvo galima tikėtis. 

Kai Betos paprašiau elgtis sumaniau, apsukriau, ji iš pradžių 
pasijuto taip, tarsi jos prašyčiau išsipurvinti. Tačiau aš Žinojau, 
kad toks tyrumas paprastai meta ilgą šešėlį, ir galop savo sap- 
nuose Beta susidūrė su pikta ožka garde, paskui su nedidele, bet 
atkaklia „gatvės kovotoja“ ir pagaliau su ganėtinai įmantria ko- 
mersante. Jai stengiantis pažinti šiuos sapnų personažus, kiek- 
vienas iš jų Betą kuo nors papildė, nors iš tiesų ji visa tai savyje 
turėjo, bet nenaudojo ir įnirtingai slopino kaip nepriimtinus 
bruožus. Tie personažai ją pamokė bent jau šiek tiek įtariau žiū- 
rėti į kiekvieną, ypač į tuos, kuriuos ji idealizavo (įskaitant mane). 

Kai Beta gerokai pasistūmėjo į priekį savityros srityje - o di- 
džiajai šio proceso daliai neabejotinai reikia daug drąsos ir intelek- 


tinių gebėjimų - ji pripažino, jog turėjo rimtų abejonių dėl žmo- 
nių paskatų, bet jas visada slopino kaip dar vieną nemalonų savo 
asmenybės aspektą. Tas abejones įsisąmoninant ir jas kruopščiai 
tiriant Betai paaiškėjo, kad ji kai kuriais Žmonėmis galėtų pasiti- 
kėti ne mažiau, bet daugiau, o labiausiai - savo nuojautomis, kai 
jos nėra itin prieštaringos. Su savo vidiniu „politiniu intrigantū“ 
jūs turėsite galimybę susipažinti šio skyriaus pabaigoje. 


Apgailestavimai - išvengiami ir neišvengiami 

Sunku regėti visus tuos dalykus, kurių mums nebus lemta atlik- 
ti šiame gyvenime. Bet tokia yra mirtingo Žmogaus dalia. Kaip 
nuostabu, jei padarome bent nedidelę pažangą bandydami at- 
sakyti į klausimą, kurį mums uždavė gyvenimas. Dar nuosta- 
biau, jei randame būdą pasiekti, kad mums už tai būtų mokama. 
Ir jau beveik stebuklas, jei tai daryti sugebame kartu su kitais 
žmonėms, su kuriais mus sieja darnūs santykiai ir abipusis su- 
pratimas. Jei jums atsitiko tokie palaimingi dalykai, branginkite 
juos. Jei jų dar nepasiekėte, viliuosi, jog dabar suprantate, kaip tai 
galėtumėte padaryti. 

Kita vertus, galbūt jums reikia susitaikyti su tuo, jog nerea- 
lizavote savo pašaukimo, nes tam dažnai kliudė kiti įsipareigoji- 
mai ar visuomenės nesugebėjimas jūsų įvertinti. Jei toks požiūris 
jums leis susikurti ramybės kampelį, tada bus galima pagrįstai 
teigti, jog esate protingiausi iš mūsų visų. 


Panaudokite tai, ko išmokote 


Ž 


Susipažinimas su savuoju Makiaveliu 


Renesanso laikais gyvenęs Italijos kunigaikščių patarėjas Ma- 
kiavelis su žiauriu atvirumu rašė apie tai, kaip siekti užsibrėžtų 

dalykų ir juos išlaikyti. Jo vardas, nors galbūt ir pernelyg tie- 
siogiai, siejamas su manipuliavimu, melavimu, apgaudinėjimu 
ir visomis kitomis skrupulų nepripažįstančioms tikslo siekimo 
priemonėmis. Aš jūsų neraginu tapti makiavelistais, tačiau esu 
įsitikinusi, kad kuo labiau jo nuostatos jus atstumia, tuo uoles- 
nės turėtų būti jūsų pastangos jas įžvelgti savyje ir kituose. Kuo 
atkakliau tvirtinsite, jog apie tokius dalykus nieko nežinote, tuo 
daugiau turėsite bėdų dėl nesąmoningo nuolaidžiavimo sau ar 
kitiems. 

Trumpiau tariant, kažkur jūsų esybėje gyvena Makiavelis. 
Taip, jis yra negailestingas manipuliatorius, tačiau joks kuni- 
gaikštis, ypač nuosaikus, ilgai neišlaikytų valdžios, jei neturėtų 
bent vieno patarėjo su tokiomis nuožmiomis nuostatomis, kokio- 
mis tikrai pasižymi kunigaikščio priešai. Jūsų uždavinys - įdė- 
miai klausytis vidinio Makiavelio, bet neleisti jam jūsų valdyti. 

Galbūt jūs jau pažįstate šį savo esybės aspektą. Jei taip, su- 
teikite jam kūnišką pavidalą. Pabandykite įsivaizduoti, kaip tas 
asmuo atrodo, ką sako, kuo vardu. (Turbūt tai nebus Makiavelis.) 
O tada su juo pasikalbėkite. Leiskite jam papasakoti apie organi- 
zaciją, kurioje dirbate. Pasiteiraukite, kas ką daro bandydamas 
aplenkti kitus ir kas siekia jums pakenkti. Paklauskite, ką jūs ga- 
lėtumėte padaryti, kad išsiveržtumėte į priekį. Tegul tas balsas 
kurį laiką pakalba. 

Paskui, jokiu būdu neišduodami savo vertybių ir gero būdo, 
apmąstykite tai, ką sužinojote. Pavyzdžiui, gal išgirdote, jog 
koks nors žmogus naudoja nedoras priemones, šitaip kenkda- 
mas jums ir organizacijai. Kaip jums atrodo, ar tas vidinis bal- 
sas buvo paranoiko balsas, ar jis tik išsakė tai, ką jūs jau žinojote, 
bet nenorėjote pripažinti? Kokie galėtų būti jūsų protingi žings- 
niai siekiant užkirsti kelią blogiems kėslams ar bent jau apginti 
save? 

Artimi santykiai 


-Jautrios meilės iššūkis 


ŠIS SKYRIUS — TAI PASAKOJIMAS APIE MEILĘ. Jis prasideda 
tuo, kaip IJA įsimyli ir užmezga artimus santykius. Paskui jame 
pateikiama vertingos informacijos, padedančios tą meilę išsau- 
goti - išsaugoti IJA stiliumi. 


IJA ir intymumas - kokia įvairovė! 
Šešiasdešimt ketverių metų Kora šeimininkauja namuose ir 
rašo knygas vaikams. Ji susituokusi su savo vieninteliu seksu- 
aliniu partneriu ir, pasak jos pačios, yra labai patenkinta šiuo 
gyvenimo aspektu. Jos vyras - kas tik nori, tik ne IJA. Tačiau 
abu džiaugiasi vienas kito indėliu į santuoką, ypač dabar, kai 
aštrūs kampai jau apgludinti. Pavyzdžiui, metams bėgant Kora 
išmoko atsispirti vyro kvietimams kartu daryti jam malonius 
dalykus: žiūrėti nuotykių filmus, slidinėti nuo kalnų, lankytis 
Nacionalinės futbolo lygos finalinėse rungtynėse. Jis tai daro su 
savo draugais. 

Markas, kuriam per šešiasdešimt, yra profesorius, poetas, 
T. S. Elioto kūrybos ekspertas. Jis nėra vedęs, gyvena Švedijoje, 
kur dėsto anglų literatūrą. Marko gyvenime svarbiausia - drau- 
gystė. Jis sugebėjo susirasti pasaulyje kelias giminingas sielas ir 
su tais žmonėmis puoselėja šiltus santykius. Manau, kad jie save 
laiko labai laimingais žmonėmis. 

Artimi santykiai aks 

O dėl meilės reikalų, tai Markas pripažino, jog dar paaug- 
lystėje dažnai stipriai susižavėdavo. Vėliau jo romantiški san- 
tykiai būdavę „reti, tačiau sukrečiantys“. Jis sakė: „Du atvejus 
aš prisimenu nuolat. Skaudu. Tai nesibaigia, tačiau kelio atgal 
nėra. - Bet tada jis ironišku balsu pridūrė: - Užtat turiu įdomų, 
fantazijų kupiną gyvenimą.“ 

Penkiasdešimtmetė Ana taip pat prisiminė, jog paauglystėje 
nuolat įsimylėdavo. „Visada turėjau susižavėjimo objektą, - kal- 
bėjo ji. - Tai buvo tarsi ieškojimas.“ Sulaukusi dvidešimties, Ana 
ištekėjo ir per septynerius metus pagimdė tris vaikus. Šeimai 
nuolat stigo pinigų. Didėjant įtampai, didėjo ir jos vyro agresy- 
vumas. Kai jis kelis kartus ją Žiauriai sumušė, ji suprato, jog turi 
jį palikti, subręsti ir kaip nors pati save išlaikyti. 

Vėliau jos gyvenime buvo kitų vyrų, tačiau ji daugiau nieka- 
da neištekėjo. Pasak Anos, įkopus į šeštą gyvenimo dešimtmetį 
jos paieškos „to vienintelio“ pagaliau baigėsi. Tad kai paklausiau, 
ar ji kaip nors ypatingai organizavo gyvenimą, kad prisitaiky- 
tų prie savo jautrumo, jos atsakymas buvo toks: „Aš galiausiai 
išmečiau vyrus iš savo gyvenimo, todėl tai manęs daugiau ne- 
kamuoja.“ Tačiau artimos draugystės su moterimis ir glaudūs 
ryšiai su savo vaikais ir seserimis jai teikia daug laimės. 

Studentė Kristen, apie kurią pasakojau pirmame skyriuje, 
paauglystėje taip pat aistringai įsimylėdavo. „Kiekvienais metais 
išsirinkdavau meilės objektą, - pasakojo ji. - Bet kai ėmiau bręsti 
ir tai tapo rimčiau, ypač artimiau bendraujant su vaikinais, man 
norėdavosi, kad jie mane paliktų ramybėje. Paskui atsirado vie- 
nas, dėl kurio keliavau net į Japoniją. Jis man buvo labai svarbus, 
bet tai, ačiū Dievui, jau baigta. Dabar, kai man dvidešimt, vaiki- 
nai mane mažai domina. Iš pradžių noriu suvokti, kas aš esu.“ Ši 
mergina, taip nerimavusi dėl savo psichinės būklės, mąsto tikrai 
labai blaiviai. 

Trisdešimtmetės Lili palaidūniška jaunystė prabėgo maištau- 
jant prieš motiną kinę, bet prieš dvejus metus, kai jos sveikata 
pašlijo dėl audringo gyvenimo būdo, ji galop suvokė, jog yra labai 
nelaiminga. Per mūsų pokalbį ji netgi bandė padaryti prielaidą, 
kad tokį nepaprastai dirginantį gyvenimą pasirinko siekdama 
atsiriboti nuo šeimos, nes ją laikė nuobodžia ir neturinčia ame- 
rikietiškos energijos. Šiaip ar taip, kai jos sveikata pasitaisė, ji už- 
mezgė santykius su vyru, kurį įtarė esant netgi dar jautresnį už 
ją. Ir pradžių jie buvo tik draugai, juolab kad jis, kaip ir jos šeima, 
atrodė nuobodus. Bet tarp jų išsirutuliojo kažkas švelnaus ir gi- 
laus. Juodu apsigyveno kartu, tačiau Lili nepuolė kurti santuokos. 

Linai per dvidešimt, ji neseniai ištekėjo už Kreigo, su kuriuo 
ją sieja bendras dvasinis kelias ir tauri, ypatinga meilė. Bet jiems 
iškilo viena problema: kiek vienas ir kitas nori sekso. Remdama- 
sis dvasine tradicija, kuriai buvo ištikimas ir kurią Lina priėmė 
jiems susipažinus, Kreigas susilaikydavo nuo lytinių santykių. 
Tuo metu, kai įvyko mūsų pokalbis, jis pakeitė savo nuostatą, o 
Lina norėjo toliau sekti tradicija ir neturėti seksualinio gyveni- 
mo. Kompromisas, kuris iki šiol tenkina juos abu, yra „nedažni“ 
lytiniai santykiai (kartą ar du per mėnesį), užtat „labai ypatingi“. 

Šie pavyzdžiai iliustruoja, kaip nepaprastai skirtingai IJA 
tenkina tą jų labai žmogišką troškimą turėti jaukų asmeninį 
gyvenimą. Nors dar neturiu didelio masto statistinių duomenų, 
kad tai patvirtinčiau, iš pokalbių man susidarė įspūdis, jog IJA, 
palyginti su kitais, šią problemą sprendžia įvairesniais būdais, 
pavyzdžiui, dažniau rinkdamiesi vienišiaus gyvenimą, tvirtes- 
nę monogamiją ar šiltus santykius su draugais ir šeimos nariais, 
užuot pirmenybę teikę meilės nuotykiams. Žinoma, tokios skir- 
tingos meilės ir jaukumo paieškos gali būti nulemtos skirtingų 
IJA gyvenimo istorijų ir poreikių, bet nepamirškime, kad būti- 
nybė yra išradingumo motina. 


Ardimi Santykiai Bugo) 


Nepaisant visos šios įvairovės, mes, IJA, turime ir daug ben- 
drų probleminių klausimų, susijusių su mūsų požiūriu į artimus 
santykius. Visi tie klausimai, kuriuos toliau aptarsime, kyla iš 
mūsų ypatingo gebėjimo suvokti subtilius dalykus ir iš mums 
taip būdingo polinkio pernelyg jaudintis. 

IJA ir įsimylėjimas 

Mano tyrimas rodo, kad mes, IJA, pamilstame stipriau už kitus. 
Tai gali būti geras dalykas, nes tyrimas atskleidė tendenciją, jog 

pamilus sustiprėja savojo kompetentingumo jausmas ir išsiplečia 

savivokos ribos. Kai mylime, jaučiamės svarbesni, šaunesni. Kita 

vertus, reikėtų žinoti to „stipresnio“ įsimylėjimo priežastis, kurios 

neturi nieko bendra (arba labai menkai siejasi) su meilės objektu - 
tiesiog tais atvejais, kai mums būtų geriau neįsimylėti. 

Prieš mums pradedant, aprašykite, kas jums nutiko, kai 
karštai pamilote (gali būti vienas atvejis ar daugiau). Tada jūs 
galėsite sekti, ar kokie nors dalykai, apie kuriuos kalbėsiu, vyko 
ir jūsų atveju. 

Suprantu, jog kai kurie IJA, rodos, negali pamilti. (Prieraišu- 
mo požiūriu tai paprastai būna „vengėjai“, apie kuriuos kalbėjo- 
me anksčiau.) Tačiau tvirtinti, kad niekada nepamilsiu, tai tarsi 
tvirtinti, jog dykumoje niekada nelis. Kiekvienas, pažįstantis 
dykumą, jums pasakys, kad kai ten visgi užeina lietus, tai geriau 
pasisaugoti. Tad jei manote, jog niekada stipriai neįsimylėsite, 
vis tiek galėtumėte tiesiog skaityti toliau — tam atvejui, jei „pra- 
pliuptų lietus“. 


Kai tai yra per daug intensyvu 


Kol dar nepradėjome aptarinėti stipraus susižavėjimo ar susi- 
draugavimo, kuris gali išsirutulioti į nuostabius santykius, galbūt 
jums bus įdomu išgirsti apie rečiau pasitaikančią, bet liūdniau 

pagarsėjusią meilę - tą naikinančią, neįmanomą meilę. Ji gali už- 
klupti kiekvieną, tačiau atrodo, kad šiek tiek dažniau užklumpa 
mus, IJA. O kadangi tai daugeliu atvejų būna skausmingas išgy- 
venimas abiem pusėms, pasisemti šiek tiek informacijos gali būti 
naudinga ir jums, jei kartais patektumėte į tokią situaciją. 

Paprastai ši meilė - tai meilė be atsako. Ir dažnai ji lieka 
be atsako kaip tik dėl jai būdingo per didelio intensyvumo. Jei 
galėtų išsirutulioti realūs santykiai, absurdiškas idealizavimas 
atvėstų, kai mylimasis būtų pažintas geriau, su visomis ydomis. 
Bet intensyvumas taip pat gali būti santykių pabaigos priežastis. 
Nepaprastai stiprios meilės mylimas asmuo dažnai atsisako bū- 
tent dėl to, jog ji per daug sunki ir nerealistiška. Meilės objektas 
dažnai jaučiasi dusinamas, o visai ne iš tikrųjų mylimas, tai yra, 
kai atsižvelgiama į jo jausmus. Mylintis žmogus, regis, iš tiesų 
nesugeba tikroviškai vertinti savo mylimojo ir vien puoselėja tam 
tikrą neįmanomą tobulybės viziją. Ir yra pasiryžęs visko atsisa- 
kyti dėl tobulos laimės svajonės, kurią gali įgyvendinti tik tas 
vienintelis jo meilės objektas. 

Kaip gimsta tokia meilė? Nėra vieno atsakymo, užtat yra ke- 
lios labai tikėtinos prielaidos. Pasak C. Jungo, tikras intravertas 
(tokie yra dauguma IJA) savo energiją nukreipia vidun siekda- 
mas apsaugoti taip branginamą vidinį pasaulį nuo sukrečiančio 
išorinio pasaulio poveikio. Tačiau C. Jungas atkreipė dėmesį į 
tai, kad kuo geriau žmogui sekasi užsisklęsti savyje, tuo dides- 
nė įtampa kaupiasi jo pasąmonėje kaip atsvara intravertiškumui. 
Tai galima palyginti su namais, pripildytais nuobodžiaujančių 
(bet veikiausiai gabių) vaikų, kurie anksčiau ar vėliau suge- 
ba ištrūkti laukan pro užpakalines duris. Dažnai ši slopinama 
energija sutelkiama ties vienu asmeniu (vieta, dalyku) ir jis tam 
intravertiškam nelaimėliui tampa pačiu svarbiausiu jo gyven!- 
me. Intravertas beprotiškai įsimyli, bet iš tikrųjų jo meilė yra nu- 

lemta ne tiek kito asmens, kiek to, kaip ilgai buvo atidėliojamas 
atsivėrimas išoriniam pasauliui. 

Apie tokią meilę parašyta daug romanų ir pastatyta daug kino 
filmų. Klasikinis filmo pavyzdys galėtų būti „Žydrasis angelas“ 
(Der Blaue Engel), kuriame pasakojama apie profesorių, įsimylė- 
jusį kabareto šokėją. Klasikinis literatūros pavyzdys galėtų būti 
Hermanno Hesseės Stepių vilkas (Der Steppenwolf) - apie labai 
intravertišką vidutinio amžiaus vyrą, kuris susipažįsta su jauna 
provokuojančia šokėja ir jos aistringa, gašlia kompanija. Abiem 
atvejais pagrindiniai veikėjai beviltiškai įtraukiami į meilės, sek- 
so, narkotikų, pavydo ir smurto pasaulį. Visa tai yra dirgikliai 
ir potyriai, kurių kažkada atsisakė jų intuityvios, intravertiškos 
savastys ir apie kurių valdymą jie nieko neišmano. Tačiau tokie 
dalykai nutinka ir moterims, kaip kad tam tikruose Jane'ės Aus- 
ten ar Charlotteės Brontė romanuose, kurių santūrias, intraver- 
tiškas, knygų pasaulyje gyvenančias herojes pakeri meilė. 

Kad ir kokie intravertiški būtumėte, jūs esate visuomeninės 
būtybės. Jūs negalite išvengti poreikio ir spontaniško troškimo 
šlietis prie kitų, net jei jūsų prieštaringas vidinis savisaugos jaus- 
mas yra labai stiprus. Laimė, kai pabuvosite išoriniame pasau- 
lyje ir kelis kartus įsimylėsite, jūs suprasite, jog nė vienas žmogus 
nėra visiškai tobulas. Kaip sakoma, pasaulyje yra daug kitų gerų 
žmonių. Geriausias apsisaugojimas nuo pernelyg stipraus, bepro- 
tiško įsimylėjimo - kuo daugiau, o ne mažiau būti pasaulyje. Kai 
pasieksite pusiausvyrą, netgi gali paaiškėti, kad tam tikri žmo- 
nės jums kaip tik padeda išlikti ramiems ir saugiems. Kadangi 
jums vis tiek gresia vieną dieną būti „permerktiems lietaus“, da- 
bar galėtumėte pasinerti į šiuos tyrinėjimus kartu su mumis. 

Grįžkite prie jūsų aprašytų meilės ar draugystės istorijų. Ar 
jos baigėsi jums ilgu užsisklendimu? 

Žmogiška ir dieviška meilė 

Kita galimybė karštai pamilti - savo dvasinius lūkesčius primes- 
ti kitam žmogui. Bet kaip ir anuo atveju, mes nustotume savo 
mylimąjį laikyti dievišku mylimuoju, jei galėtume su juo šiek 
tiek pagyventi. Kai tam nėra galimybės, lūkesčių puoselėjimas 
gali būti stebėtinai tvarus. 

Tokios meilės šaltinis turėtų būti kas nors išties ypatinga - 
manau, kad taip ir yra. Kaip pasakytų C. Jungo sekėjai, mes visi 
turime vidinį draugą, kuriam skirta mus vesti į giliausius vidi- 
nius pasaulius. Bet to vidinio draugo mes galime labai gerai ne- 
pažinoti arba - tai dažnesnis atvejis - jį klaidingai sutapatinti su 
kitais žmonėmis, kai desperatiškai trokštame surasti tą vienin- 
telį, kurio mums taip reikia. Mes norime, kad tas draugas būtų 
realus, ir nors grynai vidiniai dalykai gali būti labai realūs, šią 
idėją, žinoma, nėra lengva suvokti. 

Pasak C. Jungo sekėjų, vyrui šis vidinis draugas paprastai yra 
moteriška siela, arba anima, o moteriai - vyriškos lyties dvasinis 
vedlys, arba animus. Tad kai įsimylime, dažnai iš tikrųjų įsimyli- 
me tuos vidinius anima ar animus, turinčius mus nuvesti ten, kur 
trokštame patekti - į rojų. Anima ar animus mes sutapatiname su 
gyvais žmonėmis, su kuriais kartu viliamės gyventi žemiškame, 
kūniškame rojuje (paprastai įskaitant kruizą atogrąžų jūromis 
ar savaitgalio slidinėjimą Veilo žiemos kurorte - reklamuotojai 
mums mielai padeda minėtus archetipus perkelti į išorinį pasaulį). 
Nesupraskite manęs klaidingai. Kūniškumas ir geidulingumas - 
puiku, tik jų nereikia tapatinti su vidiniu archetipu ar vidiniu 
tikslu. Bet mes matome, kokią sumaištį gali sukelti dieviška meilė, 
kai du mirtingieji mėgina mylėti vienas kitą „žmogišku būdu“. 

O gal tokia sumaištis yra geras dalykas - tam tikrą laiką, 
tam tikrame gyvenimo etape. Kaip pasakė romanistas Charlesas 

Williamsas, „Kol neatsiduodama dalykui, kuris pabaigoje turės 
pasirodyti esąs netikras, tol negali iškilti dalykas, galiausiai tap- 
siantis tiesa.“ 


Sukrečianti meilė ir nesaugus prieraišumas 


Kaip jau išsiaiškinome, IJA santykiams su kitais žmonėmis ir 
visa aplinka didžiulį poveikį daro tai, kokio pobūdžio prierai- 
šumas prie pirmo globotojo jiems buvo susiformavęs. Kadangi 
tik 50-60 procentų gyventojų pasisekė vaikystėje patirti saugų 
prieraišumą (išties šokiruojanti statistika!) tie iš jūsų, IJA, kurie 
labai atsargiai žiūrite į artimus santykius („vengėjai“) arba labai 
intensyviai juose dalyvaujate („nerimastingieji-dvilypiai '), gali- 
te laikyti save visiškai normaliais. Bet jūsų reakcijos į santykius 
yra stiprios, nes šioje srityje tebėra daugybė nebaigtų dalykų. 

Tie IJA, kurių veiksmus lemia nesaugus prieraišumas vai- 
kystėje, yra linkę žūtbūt išvengti meilės, kad nebūtų įskaudinti. 
O gal visa tai jums atrodo tiesiog laiko švaistymas ir stengiatės 
negalvoti apie tai, kodėl į šį dalyką žiūrite kitaip negu daugu- 
ma pasaulio gyventojų. Tačiau, nors ir labai stengsitės išvengti 
meilės, gali ateiti diena, kai pasijusite ir vėl apie ją galvojantys. 
Jūsų gyvenime atsiras tam tikras žmogus ir ims atrodyti, kad 
pakankamai saugu išdrįsti prie jo prisirišti. Arba kitame asme- 
nyje įžvelgsite kažką tokio, kas jums primins patikimą žmogų, 
pernelyg greitai išnykusį iš jūsų gyvenimo. Nuspręsite dar kartą 
surizikuoti, ir staiga jūs prisirišite, kaip tai atsitiko Elenai. 

Nors Elena niekada nesijautė tokia artima savo vyrui kaip jai 
būtų norėjęsi, vis dėlto savo santuoką laikė gana laiminga. Šitaip 
Elena manė baigdama kurti savo pirmą didelę skulptūrą. Bet kai 
metus trukęs kūrybinis darbas buvo baigtas ir skulptūrą išgabe- 
no, ji pasijuto keistai tuščia. Nors tokius jausmus Elena retai kam 
atskleisdavo, vieną dieną ji apie savo emocinę būseną nejučia 

įsikalbėjo su apkūnia pagyvenusia moterimi, kuri savo ilgus ži- 
lus plaukus buvo susisukusi į kuodą. 

Iki tol Elena nebuvo atkreipusi dėmesio į tą moterį, kuri ben- 
druomenėje buvo įgijusi ekscentriško žmogaus įvaizdį. Tačiau 
kaip paaiškėjo, šiai moteriai teko mokytis konsultantės darbo ir 
ji mokėjo jautriai klausytis. Kitą dieną Elena pastebėjo, jog nuo- 
lat apie tą moterį galvoja ir nori vėl su ja susitikti. O pagyvenu- 
siai moteriai glostė savimeilę tai, kad jos draugė - tokia efektinga 
menininkė. Vienu žodžiu, jų santykiai pražydo. 

Tačiau Elenai tai buvo daugiau negu draugystė - tai buvo 
keistas, žūtbūtinis poreikis. Nors ji nieko panašaus nesitikėjo, 
netrukus santykiai joms abiem įgavo seksualinį pobūdį. Elenos 
santuoka pakibo ant plauko. Savo vyro ir vaikų labui Elena san- 
tykius norėjo nutraukti, bet to padaryti neįstengė. Tai buvo ne 
jos jėgoms. 

Po metus trukusių audringų scenų tarp jų trijų Elena pradė- 
jo pastebėti nepakenčiamus moters bruožus, pirmiausia jos tūž- 
mingą charakterį. Santykiai nutrūko, ir Elenos santuoka buvo 
išgelbėta. Tačiau ji niekaip negalėjo suprasti, kodėl visa tai nuti- 
ko. Galiausiai į šį klausimą padėjo atsakyti psichoterapija, kuriai 
ji ryžosi po kelerių metų. 

Tyrinėdama savo ankstyvąją vaikystę, Elena iš vyresnės sesers 
sužinojo, kad jų nuolat užsiėmusi motina savo mažylėms skyrė 
mažai laiko ir dėmesio. Eleną augino ateinančios auklės, ir ji pri- 
siminė vieną iš jų, ponią North, kuri vėliau tapo pirmąja Elenos 
mokytoja sekmadieninėje mokykloje. Ponia North buvo tokia ne- 
paprastai gera ir šilta, jog mažajai Elenai atrodė, kai ji yra Dievas. 
Ši apkūni, neišvaizdi moteris savo žilus plaukus sukdavosi į kuodą. 

Elena augo nesąmoningai užprogramuota. Pirma, ji buvo už- 
programuota vengti prieraišumo, nes jos globotojai nuolat kei- 
tėsi. Tačiau egzistavo ir subtilesnio lygmens programa - ieškoti 

tokios kaip ponia North ir tada surizikuoti viskuo, kad vėl pasi- 
justų taip saugiai, kaip jausdavosi tas kelias valandas per dieną 
ankstyvojoje vaikystėje, būdama su ponia North. 

Mes visi augame vienaip ar kitaip užprogramuoti: įtikti pa- 
čiam pirmam maloniam žmogui, kuris žada mus mylėti ir ginti, 
ir į jį įsikibti; susirasti tobulą tėvą ar tobulą motiną ir tą žmogų 
absoliučiai garbinti; būti nepaprastai atsargiam prieraišumo at- 
žvilgiu; prisirišti prie ko nors, kas yra visiškai toks pat kaip tas 
žmogus, kuris pirmąjį kartą mūsų nenorėjo (kad įsitikintume, ar 
jo nuomonę sugebėsime pakeisti šį sykį) arba tvirtino, jog mes 
niekada nesubręsime; tiesiog susirasti kitą saugų prieglobstį, pa- 
našų į tą, kurį turėjome vaikystėje. 

Vėl peržiūrėkite savo meilės istoriją. Ar ji ką nors pasako apie 
jūsų ankstyvąjį prieraišumą? Ar į ją perkėlėte tuos stiprius po- 
reikius, atkeliavusius iš vaikystės? Kad kai kurie iš tokių porei- 
kių išliktų, reikia normalių suaugusio žmogaus artumo „klijų“. 
Tačiau iš kito suaugusiojo mes galime prašyti tik tiek. Žinokite, 
kad asmenį, kuris iš tikrųjų nori artimai bendrauti su suaugu- 
siu žmogumi, turinčiu vaikiškų poreikių (pavyzdžiui, kad kitas 
visada būtų matomas), irgi persekioja kažkokie neišspręsti pra- 
eities dalykai. Psichoterapija - tai vienintelė vieta, kur žmogus 
gali suprasti, kas prarasta, apraudoti, kas liko, ir išmokti valdyti 
slegiančius jausmus. 

O kaip dėl normalios romantiškos meilės, kuri gyvenimą lai- 
kinai padaro taip nuostabiai „nenormalų'? 


Du abipusės meilės veiksniai 

Nagrinėdami šimtus įvairaus amžiaus žmonių įsimylėjimo (ir 
susidraugavimo) atvejų, mudu su vyru (socialinės psicholo- 
gijos specialistu, su kuriuo atlikome didelį tyrimą, skirtą arti- 
miems santykiams) nustatėme du pagrindinius veiksnius. Pirma, 

įsimylinčiajam neabejotinai labai patinka tam tikri dalykai, su- 
siję su kitu žmogumi. Antra, Kupidono strėlė paprastai perveria 
jo šarvus tik tą akimirką, kai jam paaiškėja, jog jis patinka tam 
kitam asmeniui. 

Šie du veiksniai - kai jums patinka tam tikri dalykai, susiję 
su kitu asmeniu, ir kai sužinote, jog patinkate jam - man perša 
tokį pasaulio vaizdinį: žmonės vaikščioja žavėdamiesi vieni ki- 
tais.ir laukdami, kol kas nors prisipažins mylįs. Šį vaizdinį svar- 
bu įsidėmėti IJA, kadangi vienas iš labiausiai jaudinančių dalykų 
jų gyvenime yra pasakyti, kad tu myli, arba išgirsti, jog tave myli. 
Tačiau jei norime būti su kitu žmogumi, privalome šito siekti! 
Kad prie to žmogaus priartėtume ir liktume su juo, privalome 
ryžtis bet kokiai rizikai, įskaitant atvirą kalbėjimą. Šią pamoką 
išmoko Sirano de Beržerakas, taip pat kapitonas Džonas Smitas. 


Kaip susijaudinimas gali priversti įsimylėti 

Vyras sutinka žavią moterį ant netvirto kabamojo tilto, siūbuo- 
jančio vėjyje aukštai virš kalnų tarpeklio. Arba jis sutinka tą 
pačią moterį ant tvirto medinio tilto, pakilusio keliolika centi- 
metrų virš upelio. Kuriuo atveju labiau tikėtina, kad vyras pajus 
moteriai romantišką trauką? Mano vyro ir jo kolegos (dabar iš- 
garsėjusio socialinės psichologijos srityje) atliktas eksperimentas 
parodė, jog daug didesnė tikimybė įsimylėti ant kabamojo tilto. 
Kaip atskleidė kitas tyrimas, mes esame labiau linkę romantiškai 
susižavėti, kai būname vienaip ar kitaip susijaudinę, nesvarbu, 
kokia būtų to susijaudinimo priežastis - bėgimas vietoje ar ko- 
medinio įrašo klausymas. 

Egzistuoja kelios teorijos apie tai, kodėl bet koks susijaudini- 
mas gali paskatinti įsimylėti, jei šalia yra tinkamas „kandidatas . 
Viena iš priežasčių gali būti ta, kad mes visada stengiamės susi- 
jaudinimą kuo nors paaiškinti, ir jei tik įmanoma, mums ypač 


t4 
t 


y 4 a, A žesaLė “1 m 
Arunu Salityniai E 


norisi jį paaiškinti susižavėjimu. Galbūt aukšto, bet toleruotino 
lygio susijaudinimas mūsų sąmonėje asocijuojasi su vidine plėtra 
ir pakilia būsena, o tai savo ruožtu asocijuojasi su žavėjimusi. Ši 
prielaida mums, IJA, turėtų būti ypač įdomi. Jei mes susijaudi- 
name greičiau už kitus, vadinasi, mums tikimybė įsimylėti (be to, 
tikriausiai dar ir stipriai) vidutiniškai yra didesnė, jei tik esame 
šalia patrauklaus „kandidato“. 

Vėl grįžkite prie savo aprašytos meilės istorijos. Ar neišgy- 
venote jaudinančio įvykio prieš susipažindami ar susipažinę su 
žmogumi, kurį pamilote? Beje, ar po kokio nors sunkaus išmė- 
ginimo esate pajutę, jog stipriai prisirišote prie tų žmonių, kurie 
tą išmėginimą įveikė kartu su jumis? Arba prie gydytojų, psi- 
choterapeutų, šeimos narių ar draugų, padėjusių jums nugalėti 
krizę ar skausmą? Pagalvokite apie visas tas draugystes, kurios 
susiformuoja vidurinėje ir aukštojoje mokykloje, kai kiekvienas 
išgyvena daugybę naujų, labai jaudinančių situacijų. Dabar jau 
suprantate, kodėl taip būna. 


Dvi kitos priežastys, kodėl IJA yra labiau linkę įsimylėti 


Dar vienas veiksnys, skatinantis įsimylėti, yra prasta nuomonė 
apie save. Pavyzdžiui, eksperimentas parodė, jog studentės, ku- 
rių savivertės lygis buvo sumažintas (tam tikrais joms pasakytais 
dalykais), potencialiam partneriui atrodė patrauklesnės už kitas, 
nesukompromituotas, eksperimento dalyves. Taip pat pastebėta, 
kad žmonės labai skuba įsimylėti nutrūkus santykiams. 

Kaip ne sykį pabrėžiau, IJA yra linkę save prastai vertinti, 
nes neatitinka visuomenės propaguojamo idealo. Todėl kartais 
jie laiko save laimingais vien dėl to, kad kas nors jų apskritai nori. 
Tačiau meilė, grindžiama tokia nuostata, gali duoti netikėtą re- 
zultatą. Vėliau jums gali paaiškėti, jog žmogus, kurį pamilote, 
yra kur kas prastesnis už jus arba tiesiog jums netinka. 

Prisiminkite meilės istoriją, kurią aprašėte. Ar žema saviver- 
tė joje suvaidino atitinkamą vaidmenį? 

Pagrindinis sprendimas, žinoma, yra didinti savo savivertę 
(tam jums reikia pakeisti požiūrį į savo gyvenimą atsižvelgiant į 
savo ypatingą savybę - itin didelį jautrumą); atlikti tam tikrą vi- 
dinį darbą, t. y. šalinti veiksnius, mažinančius jūsų pasitikėjimą 
savimi; eiti į pasaulį ir jame veikti pagal jums priimtinas sąlygas; 
įrodinėti sau, kad jums viskas gerai. Jūs nustebsite pamatę, kiek 
daug žmonių jus nuoširdžiai mylės būtent dėl jūsų jautrumo. 

Dar vienas veiksnys — labai žmogiškas poreikis sukurti ar- 
timus santykius arba juos išlaikyti, kai tą poreikį lemia vien tik 
baimė likti vienam, pernelyg didelis jaudinimasis ar susidūrimas 
su naujomis arba gąsdinančiomis situacijomis. Manau, kad tai 
yra pagrindinė priežastis, paaiškinanti tokius tyrimo rezultatus: 
trečdalis koledžų studentų įsimyli pirmaisiais metais po išvyki- 
mo iš namų. Mes visi esame visuomeniniai gyvūnai ir jaučiamės 
saugesni būdami vienas kito draugijoje. Bet jūs neturėtumėte 
pakęsti bet kokio žmogaus vien todėl, kad bijote būti vieni. Jis 
jausis taip pat, jam bus skaudu arba jis jus išnaudos. Jūs abu nu- 
sipelnėte daugiau. 

Pamąstykite apie savo meilės istoriją. Gal jūs įsimylėjote, nes 
bijojote būti vieni? Aš tikiu, kad IJA turėtų jausti, jog jie sugeba 
bent tam tikrą laiką ištverti be artimų, romantiškų santykių. An- 
traip nebūsime laisvi laukti žmogaus, kuris mums iš tikrųjų patiks. 

Jei dar neįstengiate gyventi vieni, šito nereikia gėdytis. Tik- 
riausiai kažkas pakirto jūsų tikėjimą pasauliu, o gal kas nors ne- 
norėjo, kad tą tikėjimą išsiugdytumėte. Bet jei tai realu, paban- 
dykite pagyventi nuo nieko nepriklausydami. Jei bus pernelyg 
sunku, jus gali palaikyti ir pamokyti psichoterapeutas arba koks 
nors kitas asmuo, kuris jūsų neužgaulios ir neatstums, kuriam 
terūpi, kad jūs sugebėtumėte gyventi savarankiškai. 

Ir jūs neprivalote būti vienui vieni. Šalia visada būna puikių 
paguodos šaltinių, tokių kaip geri bičiuliai, ištikimi šeimos nariai, 
kambario draugas, kuris dabar kaip tik namie ir yra pasirengęs su 
jumis nueiti į kiną. Dar yra kilniaširdiški šunys ir meilios katės. 


Draugystės stiprinimas 


Ypač svarbu, kad mes, IJA, nenuvertintume tvirtos draugystės 
privalumų. Draugystė neturėtų būti tokia intensyvi, komplikuota 
ar ypatinga kaip meilės ryšys. Kai kuriems konfliktams gali būti 
leidžiama išsispręsti savaime, o erzinančius bruožus galima igno- 
ruoti šiek tiek ilgiau, gal net visą draugavimo laiką. Draugystė su- 
teikia galimybę pasitikrinti, koks iš tikrųjų gali būti kitas žmogus, 
išvengiant ilgalaikių skausmingų padarinių tuo atveju, jei būsite 
jo atstumti arba jei jūs nuspręsite atstumti jį. Kai kada tai, kas pra- 
sidėjo kaip draugystė, netgi išsirutulioja į romantiškus santykius. 

Siekdami sustiprinti draugystę (ar santykius šeimoje), pa- 
naudokite kai ką iš to, ką dabar jau žinote apie sveikas įsimylėji- 
mo priežastis. Pasakykite kitam žmogui, kad jis jums patinka. Ir 
nedvejodami kvieskite jį rimtai bendradarbiauti - padėti jums 
išspręsti keblią situaciją, kartu įgyvendinti kokį nors sumanymą, 
būti komanda. Sunku suartėti, kai viskas, ką kartu darote, tai 
retsykiais papietaujate. Kartu veikiant išryškėja abiejų pusių po- 
linkiai ir prioritetai. Kai jie sutampa ir yra tinkami, suartėjimas 
gali vykti labai greitai. 


Kaip rasti tinkamą draugiją 

Iš tikrųjų dažnai būtent „nejautrieji“ mus suranda. Vienu metu 
dauguma mano draugų buvo ekstravertai, tai yra mažiau jautrūs 
(bet neabejotinai mieli ir empatiški) žmonės. Rodės, jie šiek tiek 
didžiavosi suradę mane, atsiskyrėlišką rašytoją. Tai buvo puikios 
draugystės, man atvėrusios tokias perspektyvas ir galimybes, 

kurių aš savarankiškai nebūčiau susikūrusi. Bet dėl daugelio 
priežasčių IJA visada naudinga turėti draugų ir tarp kitų IJA. 

Puikus būdas susidraugauti su kitais IJA - paprašyti ekstra- 
vertiškų draugų supažindinti su IJA, kurie, jų nuomone, yra pa- 
našūs į jus. Jūs taip pat galite susirasti IJA mąstydami taip kaip 
jie. Neieškokite jų per „laimingas valandas“ parduotuvėse, spor- 
to klubuose ar kokteilių vakarėliuose. Rizikuodama sustiprinti 
stereotipus, aš manau, jog šiek tiek labiau tikėtina IJA aptikti, pa- 
vyzdžiui, suaugusiųjų švietimo kursuose, visuomeninėse gamto- 
sauginėse organizacijose, bažnyčiose, religijotyros seminaruose, 
dailės kursuose, paskaitose, skirtose C. Jungo psichologijai, poe- 
tiniuose skaitymuose, simfoninės muzikos koncertuose, operos 
ir baleto pastatymuose, įvairiose dvasinio tobulėjimo stovyklose. 
Tai yra sąrašas, kuriuo galite pradėti kitų IJA paiešką. 

Sutikę kitą IJA, jūs galite lengvai užmegzti pokalbį ką nors 
pasakydami apie toje vietoje tvyrantį triukšmą ar kitokius dir- 
giklius. Paskui galite susitarti išeiti, truputį pasivaikščioti, kartu 
pasidžiaugti ramybe... ir štai jūs jau pakeliui į draugystę. 


Šokantis IJA 


Jau sakiau ir vėl pasakysiu, jog IJA trokšta artimų santykių ir 
šioje srityje gali būti labai šaunūs. Vis dėlto mes turime stebėti tą 
savo esybės dalį, kuri, norėdama mus apginti, siekia būti intra- 
vertiška. Mūsų elgesys dažnai panėši į tam tikrą šokį. 

Iš pradžių mes trokštame artumo, tad siunčiame visokius 
signalus, masinančius artumą. Galop kas nors atsiliepia. Jis nori, 
kad mes labiau atsiskleistume, nori mus pažinti, galbūt paliesti. 
Tada mes atsitraukiame. Tas kitas žmogus kurį laiką išlieka kan- 
trus, paskui irgi atsitraukia. Mes jaučiamės vieniši ir vėl imame 
siųsti signalus. Tas žmogus - o gal kitas - bando vėl. Mes džiū- 
gaujame... bet neilgai. Mus tai ima slėgti. 

Žingsnis pirmyn, žingsnis atgal, žingsnis pirmyn, žingsnis 
atgal - kol abu pavargstate nuo šio šokio. 

Išlaikyti tinkamą pusiausvyrą tarp atstumo ir artumo gali 
atrodyti tiesiog neįmanoma. Jei bandysite kitiems įtikti, išklysite 
iš savo reikmių kelio. Jei bandysite įtikti tik sau, jums nepavyks 
parodyti visos savo meilės ir daryti kompromisų, kurių reikia 
artimiems santykiams. 

Artimai bendrauti su žmogumi, panašiu į save - tai vienas iš 
sprendimų. Tačiau viskas gali baigtis tuo, jog prarasite bet kokį 
ryšį ir kiekvienas imsite šokti į priešingas puses. Kita vertus, ar- 
timi santykiai su žmogumi, norinčiu daugiau veiksmo ir dirgi- 
klių, gali paversti šokį sunkiu išmėginimu. Aš negaliu nutarti už 
jus, bet žinau, jog IJA privalo tęsti šokį. Jis neturėtų nei sustoti, 
nei norėti, kad šokis pasibaigtų. Šiaip ar taip, tai yra procesas, 
kuris derina abiejų pusių reikmes ir padeda suprasti, jog jausmai 
būna nepastovūs. Tiesiog laikui bėgant jūs tapsite grakštesni ir 
rečiau užminsite kitiems ant kojų. Tad įdėmiau pažvelkime į jūsų 
artimiausių santykių sritį. 


Artimi santykiai tarp dviejų IJA 

Artimi IJA santykiai su kitu IJA gali teikti daug pranašumų. 
Kiekvienas jaučiasi bent jau gerai suprastas. Turėtų kilti mažiau 
konfliktų dėl to, „kas“ ir „kiek“ yra per daug, taip pat dėl noro 
pabūti vienam. Juk jums tikriausiai patinka tokie laisvalaikiai. 

O nepatogumų gali kilti dėl to, kad jūs veikiausiai nemėgsta- 
te tokių pačių užduočių ir dalykų, pavyzdžiui, kai nepažįstamo 
žmogaus reikia pasiklausti kelio ar visą dieną praleisti apsipirki- 
nėjant. Vadinasi, kai kurios sritys tikriausiai bus apleistos. Be to, 
jei abu esate linkę šalintis žmonių, nebus kam jus pastūmėti su 
jais daugiau bendrauti, surizikuoti savo saugumu. Santūrūs san- 
tykiai gali tenkinti jus abu, tačiau jie pasižymi „sausringumu“, 


228 Itin jautrus asmuo 


kurio nebūtų bendraujant su žmogumi, prašančiu daugiau artu- 
mo. Tačiau tai tik jūsų reikalas. Jei abu esate laimingi, tai, pasak 
populiariosios psichologijos, nėra tokio dėsnio, gamtos ar žmo- 
nijos, kuris sakytų, jog turite būti artimi ir intensyviai bendrauti 
tam, kad būtumėte patenkinti. 

Apskritai man susidarė įspūdis, kad kai du artimai ben-- 
draujantys žmonės yra panašūs kaip asmenys, jie gerai supran- 
ta vienas kitą, ir tai leidžia konfliktus sumažinti iki minimumo. 
Tokie santykiai gali būti nuobodūs, bet jie sukuria saugų, ramų 
prieglobstį, iš kurio jūs abu turite galimybę keliauti arba į išorinį, 
arba į vidinį pasaulį, o sugrįžę pasidžiaugti vienas kito jaudinan- 
-Čiais išgyvenimais. 


Kai kitas nėra toks jautrus 


Bet koks skirtumas, būdingas daug laiko kartu praleidžiančiai 
porai, turi tendenciją didėti. Pavyzdžiui, jei vienas poros narys 
šiek tiek geriau skaito žemėlapius ar šiek tiek geriau supranta 
banko išklotines, jis visą laiką bus atsakingas už šiuos dalykus ir 
taps jų „ekspertu“. Bėda ta, kad kai tas poros narys, kuris „nesu- 
sigaudo", lieka vienas su žemėlapiu rankose arba sulaukia banko 
užklausos apie sąskaitą, jis jaučiasi iš tikrųjų kvailai ir bejėgiškai. 
(Nors kai kada jam netikėtai paaiškėja, kad jis, stebėdamas kitą 
poros narį, išmoko kur kas daugiau negu įsivaizdavo.) 
Kiekvienas pats turi nuspręsti, kokiose srityse nėra blogai būti 

kvailam, kai šalia yra išmanantis, ir kokiose tikrai nėra gerai būti 
mulkiu. Savigarba taip pat vaidina svarbų vaidmenį, ir man atro- 
do, kad heteroseksualų porose tebėra gajūs stereotipai. Galbūt jūs 
jaučiatės nejaukiai darydami tai, ko jūsų lyties atstovai paprastai 
nedaro. O gal, kaip aš ir mano vyras, nejaukiai jaučiatės leisdami 
tiems stereotipams egzistuoti. (Man patinka, jog moku pakeisti au- 
tomobilio ratą, o mano vyrui patinka mokėti pakeisti sauskelnes.) 

Tokia „specializacija“ problemiškiausia (ir ją labiausiai knie- 
ti ignoruoti) psichologinio „darbo“ srityje. Pavyzdžiui, vienas 
poros narys išgyvena visas emocijas už abu, o kitas išlieka šal- 
takraujiškas. Arba vienas išgyvena tik geras emocijas, nes kova 
su sielvartu, baime ir panašiomis emocijomis nestiprina jo ge- 
bėjimo greitai atgauti dvasines ir fizines jėgas. Tuo tarpu kitas 
išgyvena nerimą ir depresiją už abu. 

O dėl jūsų ypatingos savybės, tai bent kiek nejautresnis po- 
ros narys įgunda meistriškai spręsti visas situacijas, verčiančias 
taip jaudintis antrąjį. (Jei abu esate vienodai jautrūs, galbūt „spe- 
cializuojatės“ skirtingose srityse.) Tai suteikia privalumų abiem 
pusėms: daugiau ramybės, vienas asmuo jaučiasi naudingas, ki- 
tas - sulaukiantis pagalbos. Bet mažiau jautrus asmuo gali pasi- 
justi esąs nepakeičiamas, be to, ilgainiui jam visa tai gali pasiro- 
dyti pernelyg ramu. 

O štai jautresnis poros narys už abu rūpinasi subtiliaisiais 
gyvenimo aspektais. Kai kurie iš jų gali atrodyti ne tokie ir ak- 
tualūs: turėti naujų kūrybingų idėjų; žinoti, kodėl jūs gyvenate; 
stiprinti bendravimą; vertinti grožį. Bet jei jūsų porą sieja stiprus 
ryšys, jis atsirado tikriausiai ir dėl to, jog mažiau jautrus narys 
iš tikrųjų vertina jūsų, jautresniojo, indėlį ir kad jam to indė- 
lio reikia. Be šito bet koks efektyvus veikimas būtų perniek, o ir 
pats veikimas tikriausiai būtų kur kas mažiau efektyvus. Kartais 
jautresnis asmuo visa tai netgi supranta ir jaučiasi neabejotinai 
pranašesnis ar nepakeičiamas. 

Kai artimi santykiai trunka ne vienus metus, abu partneriai 
dažniausiai įpranta prie savo vaidmenų ir juos tai tenkina. Tačiau 
laikui bėgant, ypač antroje gyvenimo pusėje, vienas ar abu gali 
pradėti jausti nusivylimą. Noras būti viskuo ir išbandyti tai, ko 
nebandyta pusę gyvenimo, gali imti vilioti labiau negu noras būti 
efektyviam ar išvengti klaidų. Maža to, jei „specializacija“ pasiekė 

aukščiausią lygį, o tai būdinga ilgametėms santuokoms, abu po- 
ros nariai gali jaustis tokie priklausomi vienas nuo kito, jog ne- 
drįsta net pagalvoti apie galimybę nutraukti santykius. Kai abu 
partneriai labai jautrūs, vienas iš jų jaučiasi negalįs išgyventi išo- 
riniame pasaulyje, kitas jaučiasi negalįs rasti kelio į vidinį pasaulį. 
Tokiu atveju „klijai“ yra jau ne meilė, bet alternatyvos nebuvimas. 

Išeitis akivaizdi, tačiau nelengva. Abu privalo sutikti, kad 
situacija turi keistis, net jei kurį laiką juodu veiks ne taip efek- 
tyviai kaip anksčiau. Jautresniam poros nariui reikia bandyti 
naujus dalykus, prisiimti daugiau atsakomybės, retsykiais veikti 
vienam. Mažiau jautrus poros narys turi išmėginti gyvenimą ne- 
sinaudodamas kito nario „dvasiniu“ indėliu ir užmegzti ryšį su 
subtiliais niuansais, kai juos pajunta savo esybėje. 

Kiekvienas antrajam gali būti treneris, jei tik sugeba susi- 
laikyti nuo pagundos įsikišti ir vadovauti. Jei to nesugeba, nau- 
dingiausia būti sirgaliumi tribūnose. Arba kuriam laikui visiš- 
kai pamiršti antrąjį, kad tas diletantas galėtų kovoti nestebimas 
ir nesigėdydamas savo nevykusių pastangų. Mėgėjas pats žino, 
kada reikėtų kreiptis į ekspertą draugiškos pagalbos. Tai vis dar 
yra nuostabi dovana. Šioje situacijoje galbūt pati nuostabiausia. 


Skirtingi optimalaus jaudinimosi lygiai 
Mes ką tik aptarėme situaciją, kai jūs ir jūsų mažiau jautrus part- 
neris ar draugas padarote gyvenimą jums, „jautriajam“, kone per 
daug patogų. Bet kai kada anas asmuo tiesiog nesupras, kad jūs jau- 
čiatės pernelyg dirginamas. Kitaip sakant, judu darysite iš esmės 
tuos pačius dalykus, o jis vis tiek jausis puikiai. Kas gi jums yra? 
Kaip jūs reaguojate į draugiškus prašymus „tiesiog paban- 
dyti "ar „negadinti malonumo“? Tai dilema, kuri mane kamavo 
praeityje - iš pradžių šeimoje, kai buvau maža, paskui gyvenant 
su savo vyru. Jei kur nors kviečiama pasakydavau, jog neisiu, tai 

kiti arba neidavo dėl manęs ir aš jausdavausi kalta, arba eidavo 
be manęs, o aš grauždavausi, kad nėjau. Tai bent pasirinkimas! 
Kadangi nesupratau savo ypatingos savybės, dažniausiai leis- 
davausi įkalbama. Kai kada viskas klostydavosi sklandžiai, kai 
kada tai būdavo baisi kančia, o kai kada aš tiesiog susirgdavau. 
Nenuostabu, kodėl tiek daug IJA praranda sąsają su savo tikrąja 
savastimi. 

Kai mano sūnus buvo dar kūdikis, mes metus laiko pralei- 
dome Europoje ir kelias vasaros savaites keliavome su draugais. 
Pirmą kelionės dieną iš Paryžiaus nuvykome iki Viduržemio 
jūros pakrantės, ten pasukome į rytus ir važiuodami išilgai Riv- 
jeros pasiekėme Italiją. Mes nenumatėme, kad teks įsilieti į Euro- 
pos atostogautojų srautą ir visiems kartu vingiuoti iš miestelio į 
miestelį - buferis prie buferio, plyšaujant automobilių signalams 
ir plerpiant mopedams. O tuo metu mūsų penketukas bandė nu- 
spręsti, koks miestelis ir koks viešbutis mūsų svajones apie Ri- 
vjerą pavers tikrove, nors neturėjome nei rezervuotų vietų, nei 
daug pinigų. Mano mažasis sūnelis, valandų valandas mane nau- 
dojęs kaip batutą, galiausiai pavargo, ėmė verkšlenti ir muistytis, 
o paskui pradėjo spiegti. Taigi vakaro sulaukiau nepatyrusi daug 
malonumo. 

Galop atsidūrusi savame viešbučio kambaryje, aš troškau 
poilsio, o sūnus - miego. Tuo metu nė nenutuokiau, kad tai yra 
nulemta mano ypatingos savybės. Aš tik žinojau, ko reikia man 
ir mano mažyliui. Reikia dabar pat. 

Tačiau mano vyras ir mūsų draugai buvo pasirengę apsilan- 
kyti Monte Karlo lošimo namuose. Kaip daugumai IJA, lošimas 
iš pinigų man nepatinka, bet tai skambėjo kerinčiai. Visgi ma- 
niau, jog neturiu jokios galimybės prie jų prisidėti. Na, nebent 
būtų surasta vaikų prižiūrėtoja... man taip nesinorėjo likti vie- 
nai viešbutyje. 

Bet galiausiai taip ir atsitiko. Mano sūnus ramiai miegojo, o 
aš gulėjau negalėdama užmigti - liūdna, vieniša, pavydėdama 
kitiems, širsdama dėl to, jog esu viena svetimoje vietoje. Kai kiti 
grįžo linksmai nusiteikę, jie, žinoma, mane pavaišino smagiomis 
istorijomis, prasidedančiomis fraze „tau reikėjo ten būti“. Taigi 
aš nevykau su kitais, bet ir nemiegojau, o paskui negalėjau už- 
migti dėl to, kad pykau, jog nemiegojau! 

Kaip būtų buvę puiku tada žinoti tiek, kiek žinau dabar! Per- 
nelyg didelį jaudulį lengvai pakeičia nerimas, apgailestavimas - 
bet kokia staiga kilusi emocija - ir gultis į lovą dar nereiškia, kad 
miegosite. Jūs galite būti tam per daug įsiaudrinę. Kita vertus, tai 
„geriausia vieta, kur galėtumėte būti. Juk paprastai visada atsiran- 
da-antra galimybė, netgi apsilankyti Monte Karle! Apskritai likti 
namie gali būti nuostabu, kai pripažįstate, jog namai retsykiais iš 
tikrųjų yra „jūsų vieta“. 

Tokiais atvejais jūsų draugas ar partneris atsiduria išties ke- 
blioje padėtyje. Jis nori, kad eitumėte kartu, o kadangi praeityje 
tokia taktika kartais būdavo veiksminga, jam gali kilti pagunda 
jus ir vėl paspausti. Jei neisite, jam ne tik jūsų trūks - jis gali jaus- 
tis kaltas dėl to, kad jus paliko vieną. 

Manau, tokiose situacijose IJA turi prisiimti atsakomybę, kad 
vėliau nereikėtų nieko kaltinti. Šiaip ar taip, jūs geriausiai žinote, 
kaip jaučiatės ir kas jums galėtų patikti. Jei dvejojate kam nors 
ryžtis, nes bijote pernelyg stipraus dirginimo - bet ne dėl nuovar- 
gio - savo baimę turite palyginti su galimu malonumu. (Ir atsi- 
žvelgti į tai, kad nepažįstamų dalykų baimė gali būti atkeliavusi iš 
jūsų vaikystės.) Turite patys nutarti ir veikti. Jei pasirodys, jog tai 
klaida, jūs būsite vieninteliai, kurie tą klaidą padarė. Tačiau bent 
jau būsite pabandę. Jei žinote, kad esate pernelyg sudirgę ir jums 
reikia likti namie, išspręskite šį reikalą grakščiai ir kuo mažiau 
atsiprašinėdami. Raginkite kitus linksmintis be jūsų. 

Poreikis kasdien pabūti vienam 


Kita dažna problema, kylanti artimai bendraujant su mažiau 
jautriu partneriu ar draugu, yra jūsų poreikis pabūti vienumoje, 
tiesiog pamąstyti, apžvelgti dieną. Kitas asmuo dėl to gali jaustis 
ignoruojamas arba paprasčiausiai vis tiek trokšti jūsų draugijos. 
Išsamiai paaiškinkite, kodėl jums reikia pertraukos. Pasakykite, 
kada su jumis bus galima vėl bendrauti, ir pažadą tesėkite. O gal 
jūs sugebėsite patenkinti savo poreikį ir partnerio draugijoje, jei 
jis leis jums pasimėgauti tylos valandėlėmis. 

Jei jūsų poreikis pabūti vienumoje (ar bet koks kitas jūsų ypa- 
tingas poreikis) sulaukia pasipriešinimo, šį reikalą būtina aptarti 
nuodugniau. Jūs turite teisę į kitokius išgyvenimus, kitokius po- 
reikius, bet privalote suprasti, kad jie skiriasi nuo jūsų partnerio 
ar draugo poreikių, taip pat nuo daugumos jo pažįstamų žmonių 
poreikių. Todėl pasistenkite išklausyti ir suprasti, kaip visa tai 
atrodo jam. Galbūt jis nenorės sutikti su tuo, jog judu esate tokie 
skirtingi, o gal išsigąs, kad jums kažkas negerai - kokia nors yda 
ar liga. Jis gali išgyventi praradimo jausmą, nes jam atrodys, jog 
dėl šios jūsų savybės jums abiem bus neįmanoma ryžtis nuoty- 
kiams, tikriems ar įsivaizduojamiems. Jis gali supykti arba pa- 
manyti, kad visa tai išsigalvojate. 

Tokiu atveju jam reikėtų kukliai ir taktiškai priminti tuos 
visus gerus dalykus, kurių šaltinis yra jūsų ypatinga savybė. Kita 
vertus, privalote stebėti, kad jautrumas jums netaptų dingstimi 
visą laiką elgtis savaip. Jūs galite pakelti stiprų dirginimą, ypač jei 
šalia yra žmogus, kuris malšina jūsų nervinę įtampą ir suteikia 
saugumo jausmą. Nuoširdžios pastangos, įdėtos nusileidžiant 
savo draugui ar partneriui, kartais būna atitinkamai įvertintos 
ir viskas susiklosto sėkmingai. Jei ne, bent jau parodysite savo ri- 
bas - pageidautina be frazės „Juk aš tau sakiau.“ Taps akivaizdu, 

jog judu paprastai esate laimingesni, sveikesni ir jaučiate mažiau 
apmaudo, kai kiekvienas pripažįstate ir gerbiate kito optimalų 
jaudinimosi lygį. Kad išsaugotumėte tą komfortišką padėtį, jūs * 
raginsite vienas kitą daryti tai, ką reikia daryti - eiti ir pasilinks- 
minti arba pasilikti ir pailsėti. 

Ryžtingas savo poreikių gynimas dažnai išryškina ir kitas 
problemas. Kai santykiai jau ir taip įtempti, pareiškimas, kad 
draugas ar partneris turės taikstytis su jūsų jautrumu, gali sukel- 
ti tikrą audrą. Bet jei atmosfera seniai buvo įkaitusi, nekaltinkite 
savo ypatingos savybės ar savęs dėl to, kad ją ginate, nesvarbu, 
kokiais įnirtingais ginčais tai grėstų. 


Nuoširdaus bendravimo baimė 

Apskritai jautrumas gali žymiai pagerinti intymų bendravimą. Jūs 
pastebite tiek daug subtilių smulkmenų, niuansų, paradoksų, dvi- 
lypumų, nesąmoningų procesų. Jūs suprantate, jog tokiam bendra- 
vimui reikia kantrybės. Jūs ištikimi, sąžiningi ir pakankamai gerai 
suvokiate šių santykių vertę, todėl esate pasiruošę jiems skirti laiko. 

Pagrindinė problema kaip visada būna pernelyg stiprus jau- 
dulys. Dėl tokios būsenos galime būti labai nejautrūs viskam, kas 
yra aplinkui, įskaitant ir tuos, kuriuos mylime. Mes galime kal- 
tinti savo jautrumą: „Tai dėl per didelio nuovargio, per didelio 
sukrėtimo.“ Vis dėlto mūsų pareiga yra daryti viską, ką galime, 
kad geranoriškai bendrautume arba leistume suprasti (jei įma- 
noma, iš anksto), kada mes tiesiog neįstengiame nepalūžti. 

Kone didžiausia IJA bendravimo klaida - vengti pernelyg 
didelio susijaudinimo, kurį sukelia nemalonių dalykų sakymas. 
Manau, jog dauguma žmonių, bet ypač IJA, bijo pykčio, prieš- 
priešos, ašarų, nerimo, „scenų“, pokyčių (nes tai visada reiškia 
kokį nors praradimą), raginimų keistis, pasmerkimo ar sugėdi- 
nimo dėl padarytų klaidų, taip pat smerkti ir gėdyti kitus. 

Jūs tikriausiai žinote - iš literatūros, patirties, o gal pamoky- 
ti bendravimo eksperto - jog tam, kad santykiai išliktų gyvybin- 
gi ir nenuobodūs, reikia drįsti daryti išvardytus dalykus. Tačiau 
dėl kažkokios priežasties tas žinojimas nepadeda, kai ateina lai- 
kas imti ir išpyškinti, ką jaučiame. 

Maža to, blogą paslaugą daro jūsų intuicija. Labai tikroviška- 
me, jaudinančiame, pusiau sąmoningame vaizduotės pasaulyje 
jūs jau išgyvenate įvairius pokalbio scenarijus ir dauguma iš jų 
yra labai nemalonūs. 

Yra du būdai įveikti savo baimes. Pirma, jūs galite įvertinti 
tai, ką įsivaizduojate, ir įsivaizduoti kitokias galimybes, pavyz- 
džiui, kaip jausitės po to, kai išsiaiškinsite problemą ar kaip jau- 
sitės, jei problemos nespręsite. Antra, jūs galite su savo draugu 
ar partneriu aptarti, ką įsivaizduojate, tai yra kas jums neleidžia 
būti atviresniems. Tokių dalykų aiškinimas būna neišvengiamai 
manipuliacinis: „Aš norėčiau su tavimi pasikalbėti apie tai ir tai, 
bet negaliu, jei tu reaguoji sakydamas tai ir tai.“ Vis dėlto tai taip 
pat yra būdas geriau suprasti veiksnius, lemiančius jūsų bendra- 
vimo pobūdį. 


Pertraukos konfliktų Metu 


Poros, kurių vienas ar abu nariai yra IJA, turi pasirūpinti papil- 
domomis taisyklėmis tiems bendravimo atvejams, kai susijaudi- 
nimas pasiekia aukščiausią lygį, tai yra kai pora ginčijasi. Aš da- 
rau prielaidą, kad jūs sau uždraudėte plūstis, einamąjį konfliktą 
sieti su ankstesniais ginčijamais klausimais ir piktnaudžiauti 
paslaptimis, kuriomis pasidalijote jausdamiesi saugūs ir artimi. 
Tačiau galite susitarti ir dėl kitų taisyklių, padedančių valdyti 
pernelyg didelį jaudulį. Viena iš jų yra daryti pertraukas. 
Apskritai nėra gerai pasitraukti ginčo įkarštyje (arba pasiū- 
lyti apie problemą daugiau niekada nekalbėti). Bet jei vienam 

poros nariui kyla stiprus noras pasišalinti, vadinasi, jis jaučiasi 
beviltiškai ar priremtas prie sienos - ir žodžiai jo daugiau nebe- 
veikia. Kartais tai lemia kaltės jausmas, nes apie jį paaiškėjo koks 
nors labai nemalonus dalykas. Antrajam tai turėtų būti ženklas 
atsitraukti ir parodyti šiek tiek užuojautos visko nepradedant 
nuo pradžių ir negėdijant partnerio dar labiau. Kartais užspeis- 
tasis vis tiek jaučiasi teisus, bet įveiktas. Tada žodžiai beriami 
pernelyg greitai, jie būna per daug kandūs, nebelieka argumentų, 
kurie darytų poveikį. Didėja įtūžis, ir pasišalinimas yra vienin- 
telis saugus būdas jį išlieti. 

Bet kokiu atveju jus, IJA, paprasčiausias ginčas kai kada gali 
taip įaudrinti, kad tai greitai tampa vienu iš blogiausių momen- 
tų jūsų gyvenime. Kadangi be teisėtų paniurzgėjimų jūsų san- 
tykiams gresia apkarsti ir atšalti, jūs abu turėtumėte pagalvoti 
apie savo kivirčus ir juos įvertinti kaip naudingą reiškinį, nors 
kartais ir skausmingą. Tai reiškia būti civilizuotiems. Tad pa- 
darykite pertrauką. Pasiūlykite ginčą atidėti bent penkioms mi- 
nutėms, valandai, iki kito ryto. Niekas nepasišalina, tik laikinai 
nutraukia nevaisingą kivirčą. 

Laukti ginčo pabaigos gali būti sunkus išmėginimas ir vie- 
nam, ir kitam, tad padaryti pauzę verta abiem. Aptarkite tai iš 
anksto kaip tikrai naudingą esminę taisyklę, o ne kaip išsisu- 
kinėjimą. Tiesą pasakius, ši taisyklė jums gali pasirodyti tokia 
šauni, kad lengvai sutiksite ją taikyti ir ateityje. Po pertraukos 
dalykai visada atrodo kitaip. 


Teigiamos metakomunikacijos ir 
reflektyviojo klausymosi galia 


Metakomunikacija reiškia kalbėjimą apie tai, kaip jūs kalbate, 
arba paprasčiausiai apie tai, ką jūs apskritai jaučiate, neįskaitant 
šios akimirkos. Neigiama metakomunikacija skamba maždaug 

šitaip: „Tiesiog viliuosi, jog tu supranti, kad net jei tai aptarinėju 
su tavimi, aš vis tiek elgsiuosi taip, kaip noriu.“ Arba: „Ar paste- 
bėjai, kad kaskart, kai mudu ginčijamės, tu tampi iracionalus?“ 
Tokie pareiškimai tik jaudrina kivirčą. Venkite jų, nes tai yra pa- 
vojingas ginklas. 

Teigiama metakomunikacija daro priešingą poveikį neleis- 
dama įsiplieksti dar aršesniam kivirčui. Ji skamba maždaug ši- 
taip: „Suprantu, jog dabar mudu ginčijamės ganėtinai karštai ir 
sunkiai, bet aš tik noriu, kad žinotum, jog trokštu tai išspręsti. 
Man tu rūpi ir aš vertinu tavo pastangas bandyti įveikti šią prob- 
lemą kartu su manimi.“ 

Teigiama metakomunikacija yra svarbus veiksnys visais 
atvejais, kai tarp žmonių kyla įtampa. Ji malšina jaudulį ir neri- 
mą primindama konflikto dalyviams, jog jie rūpi ar galėtų rūpėti 
vienas kitam ir kad nesutarimai tikriausiai išsispręs. Poros, kurių 
vienas ar abu nariai yra IJA, teigiamą metakomunikaciją turėtų 
būtinai įtraukti į savo artimų santykių puoselėjimo arsenalą. 

Taip pat patariu jums išbandyti reflektyvųjį klausymąsi. Ši 
sąvoka atsirado XX a. septintajame dešimtmetyje, ir galbūt jums 
tai nėra jokia naujiena. Čia apie jį primenu todėl, kad reflektyvu- 
sis klausymasis dukart išgelbėjo mano santuoką, ir tai nėra per- 
dėjimas. Tad kaip galėčiau praleisti tokį dalyką? Tai yra meilės ir 
draugystės reanimacija. 

Paprastai kalbant, reflektyvusis klausymasis yra kito žmo- 
gaus girdėjimas, ypač jo jausmų. Kad būtumėte tikri, jog išgir- 
dote pašnekovą, turite garsiai atkartoti jo jausmus. Štai ir viskas. 
Bet tai padaryti sunkiau, negu atrodo. Pirma, jūs galite pasaky- 
ti, jog tai skamba rafinuotai arba „psichoterapeutiškai“. Taip ir 
būna, kai tai atliekama vien išimtiniais atvejais. Tačiau ši jūsų 
reakcija gali būti ribojama ir jausmų keliamo diskomforto, kurio 
jus iš dalies išmokė visuomenė. Bet patikėkite manimi, žmogui, 

REFLEKTYVUSIS KLAUSYMASIS 


Šiam pratimui skirkite mažiausiai 10 minučių ir daugiausia 45 mi- | 
nutes. Tada susikeiskite vaidmenimis skirdami kitam asmeniui tiek | 
pat laiko, bet palaukite valandą ar net visą dieną. Jei tema buvo | 
koks nors jūsų konfliktas ar susipykimas, irgi palaukite, kol aptar- 
site viską, ką pasakėte. Galite trumpai užsirašyti, ką norite pasaky- 
ti. Bet šiuo atveju geriausia tiesiog reikšti savo reakcijas, kai ateis 
jūsų eilė reflektyviai klausytis. 


KĄ REIKIA DARYTI: 


1. Savo kūno laikysena parodykite, jog įdėmiai klausotės. 
Atsisėskite tiesiai, nesukryžiuokite rankų ir kojų. Galite palinkti į 
priekį. Žiūrėkite į kitą asmenį. Nežvilgčiokite į laikrodį. 

2. Žodžiais ar balso tonu atkartokite jausmus, kurie buvo 
išreikšti. Faktinis turinys yra antraeilis dalykas, jis atsiskleis jums 
kalbant - būkite kantrūs. Jei įtariate, jog yrą ir kitų jausmų, pa- 
laukite, kol jie išsilies žodžiais arba juos visiškai aiškiai parodys 
balso tonas. 


Norėdamas pademonstruoti, kaip vyksta jausmų atkartojimo 
procedūra, jūsų partneris ją gali pradėti kokiu nors kvailoku pa- 
vyzdžiu, tarkime: „Man nepatinka apsiaustas, kurį tu vilki.“ Šis pra- 
timas skirtas jausmams pabrėžti, tad jūs turėtumėte pasakyti taip: 
„Tau tikrai nepatinka šis apsiaustas“ Nesakykite „Tau tikrai nepa- 
tinka šis apsiaustas.“ Šitaip būtų pabrėžiamas apsiaustas, tarsi jūs 
klaustumėte, kas jam negerai. Ir jokiu būdu nesakykite „Iš tikrųjų 
tau nepatinku aš, vilkintis šį apsiaustą.“ Taip dėmesys būtų gyny- 
biškai nukreipiamas į jus. 

Tačiau banalūs pavyzdžiai gali išsirutulioti į rimtesnius daly- 
kus. Tarkime, partneris į jausmų atkartojimą atsako šitaip: „Taip, 

šis apsiaustas mane visada verčia prisiminti aną žiemą.“ Čia nėra : 
daug jausmų - kol kas. Tad laukite. 

Partneris sako: „Man labai nepatiko gyventi tame name“ Jūs | 
vėl pabrėžiate jo jausmus: „Tau ten buvo tikrai blogai.“ Neklaus- 
kite kodėl. Nesakykite: „Aš stengiausi kuo greičiau mudu iš ten | 
ištraukti.“ Netrukus jūs galite išgirsti apie aną Žiemą tokių dalykų, | 
apie kuriuos nenutuokėte, pavyzdžiui: „Taip, dabar aš suprantu, | 
jog niekada nesijaučiau toks vienišas, net ir gyvendamas su tavi- 
mi tuose pačiuose namuose.“ Šie dalykai niekada nebuvo aptarti. | 
Štai kur gali nuvesti kito asmens jausmų atkartojimas - visai ne ; 
prie faktų ar to, ką jaučiate būtent jūs. 


KO NEREIKIA DARYTI: 


1. Neklausinėkite. 

2. Nepatarinėkite. 

3. Neminėkite panašių savo išgyvenimų. 

4. Neanalizuokite ir neinterpretuokite. 

5. Nedarykite nieko, kas blaško arba neatkartoja kito asmens 
jausmų. 

6. Nedarykite labai ilgų pauzių šitaip leisdami kitam asmeniui 
sakyti monologą. Bet jūsų tylėjimas yra reflektyviojo klausymosi | 
dalis. Tinkamai apskaičiuotas, jis kitam asmeniui suteikia galimy- | 
bę skverbtis gilyn. Bet visą laiką sekite, kas sakoma. Pasitelkite in- | 
tuiciją, kada patylėti ir kada atkartoti kito asmens jausmus. | 

7. Kad ir ką sakytų kitas asmuo, nesistenkite gintis ar piršti 
savo požiūrio. Jei atrodys būtina, vėliau galėsite pabrėžti, kad jūsų 
klausymasis nereiškė sutikimo. Nors jausmų nulemtos prielaidos 
gali būti klaidingos (ir mes galime padaryti ką nors bloga, skatina- | 
mi savo jausmų), patys jausmai nėra nei „teisingi“, nei „neteisingi“ 
ir paprastai pridaro mažiau, o ne daugiau bėdų, jei tik būna pa- 
garbiai išklausyti. 

sulaukusiam dėmesio, tai anaiptol neatrodo taip nenuoširdu. 
Kaip kad geras krepšininkas kartais privalo daugiau nieko ne- 
daryti, tik mėtyti į krepšį ir varytis kamuolį, taip ir jūs turite 
treniruotis bent retsykiais ypatingai įsiklausydami, kad prirei- 
kus galėtumėte panaudoti tą įgūdį. Tad pabandykite bent kartą 
ypatingai, grynai reflektyviai išklausyti kitą žmogų, geriausiai tą, 
su kuriuo jus sieja artimi santykiai. 

Vis dar abejojate? Kita priežastis, kodėl jausmams reikėtų 
skirti ypatingą dėmesį, yra ta, jog išoriniame pasaulyje jie retai 
girdimi. Mes norime, kad mūsų jausmai būtų gerbiami, bent jau 
artimo asmens. O jausmai yra stipresni už idėjas ir faktus tuo 
atžvilgiu, kad jie idėjas ir faktus dažnai veikia, valdo ir iškraipo. 
Kai jausmaiaiškūs, aiškesnės būna ir idėjos bei faktai. 

Reflektyvusis klausymasis konflikto metu jus priverčia iš- 
girsti, kada jūs elgiatės nesąžiningai arba kada jums laikas atsi- 
sakyti tam tikrų poreikių ir įpročių. Taip pat išgirstate, kaip sau 
kenkiate, kai savęs neginate ir neatsiribojate nuo blogų naujienų, 
kai sau neleidžiate jaudintis ir taip palūžtate, jog kitam asmeniui 
tenka jus globoti. Visa tai mus atveda prie dar subtilesnės temos. 


Artimi santykiai kaip kelias į „individuaciją 
Šeštame skyriuje paaiškinau, ką C. Jungo sekėjai vadina „indivi- 
duacijos“ procesu. Tai savojo kelio gyvenime laikymasis, moky- 
masis klausytis savo vidinių balsų. Vienas iš šio proceso aspek- 
tų - klausymasis būtent tų savo esybės balsų ar dalių, kurias mes 
atmetame, niekiname, ignoruojame ar neigiame. Šios „šešėlinės“ 
dalys, kaip jas vadino C. Jungas, yra būtinos, kad taptume stipria, 
vientisa asmenybe, net jeigu pusę gyvenimo nugyvename taip, 
tarsi žinojimas apie tas dalis mus nužudys. 

Pavyzdžiui, kas nors gali būti taip įsitikinęs, kad visada yra 
stiprus, jog niekada nepripažins jokio savo silpnumo. Gyvenime ir 

grožinėje literatūroje gausu pamokančių istorijų apie šią pavojingą 
silpną vietą, kuri žmogų galiausiai sužlugdo. Visi esame matę ir 
priešingų atvejų, kai žmonės, įsitikinę, jog yra silpnos ir nekaltos 
aukos, netenka asmeninės jėgos, užtat įgyja galimybę apie save 
galvoti tik gerai, o apie kitus tik blogai. Vieni žmonės neigia tą savo 
esybės dalį, kurią myli, kiti - tą dalį, kurios nekenčia. Ir taip toliau. 

Geriausias būdas valdyti „šešėlinius“ aspektus - juos pažin- 
ti ir su jais sudaryti sąjungą. Iki šiol aš optimistiškai kalbėjau 
apie IJA minėdama mūsų sąžiningumą, ištikimybę, intuiciją ir 
įžvalgumą, tačiau daryčiau blogą paslaugą, jei taip pat nepasaky- 
čiau, kad IJA turi tiek pat daug ar net daugiau priežasčių atmesti 
ar neigti tam tikras savo esybės dalis. Kai kurie IJA neigia savo 
stiprybę, jėgą ir gebėjimą kai kada būti griežti ir nejautrūs. Kiti 
neigia savo neatsakingus, nepatrauklius aspektus, dar kiti - savo 
poreikį šlietis prie žmonių arba būti nuošaliai, ar savo pyktį — 
arba viską, kas išvardyta. 

Pažinti šiuos atmestus aspektus yra sunku, nes paprastai juos 
atmetame ne be pagrindo. Draugai galbūt šį tą žino apie tuos jūsų 
„šešėlinius“ aspektus, bet tikriausiai nesiryžta apie juos kalbėti. Bet 
labai artimai bendraudami, ypač gyvendami kartu arba vienas nuo 
kito priklausydami, jūs tiesiog negalėsite jų nematyti ir neaptari- 
nėti - kartais labai karštai. Galima sakyti, kad artimi santykiai iš 
tikrųjų prasideda tik tada, kai jums paaiškėja vienas kito „šešėliai“ 
ir jūs nusprendžiate, kaip su jais susigyvensite arba juos keisite. 

Atskleisti savo blogiausius bruožus būna skaudu ir gėdinga. 
Todėl tai gali įvykti tik tada, kai jus priverčia atsiverti asmuo ku- 
ris jums labiausiai rūpi, ir kai žinote, jog nebūsite palikti dėl to, 
kad parodote ar turite tuos „siaubingus“, slaptus aspektus. Taigi 
artimi santykiai yra geriausia terpė pradėti tuos aspektus valdyti, 
atgauti teigiamą energiją, kuri buvo prarasta kartu su neigiama, ir 

siekti savo „individuacijos“ žengiant išminties ir vientisumo keliu. 

Vidinė plėtra ir artimi santykiai 

Regis, mums, žmonėms, yra būdingas stiprus poreikis augti, 
plėstis — ne tik turėti daugiau teritorijos, nuosavybės ar galios, 
bet ir ugdyti savo žinojimą, sąmoningumą ir tapatybę. Vienas 
iš būdų tai daryti - į savo savastį įsileisti kitus. Žmogus nustoja 
būti „aš“ ir tampa didesniu vienetu - „mes“. 

Kai pirmą kartą įsimylime, mūsų vidinė plėtra būna sparti, 
kadangi į savo gyvenimą įtraukiame kitą žmogų. Tyrimas, skir- 
tas santuokoms, atskleidė, jog po kelerių bendro gyvenimo metų 
santykiai ima teikti kur kas mažiau pasitenkinimo, tačiau tin- 
kamas bendravimas šį pasitenkinimo mažėjimą sulėtina. Ką tik 
minėtas „individuacijos“ procesas tą mažėjimo tendenciją gali 
dar labiau sulėtinti ar netgi pakeisti į priešingą. Mudu su vyru 
tyrinėjome pastarąjį pasitenkinimo didinimo būdą ir išsiaiški- 
nome, kad santuokinės ir kitos poros buvo labiau patenkintos 
savo santykiais, kai kartu darė dalykus, kuriuos jos vadino „jau- 
dinančiais“ (o ne tiesiog „maloniais“). Tai atrodo logiška: jei vi- 
dinė plėtra daugiau negali vykti į savo esybę įtraukiant naujus 
dalykus, susijusius su kitu poros nariu, jūs galite sukurti sąsają 
tarp santykių ir vidinės plėtros kartu darydami naujus dalykus. 

Kai kam, o ypač IJA gali atrodyti, kad gyvenimas ir taip yra 
pernelyg dirginantis, tad parėjus namo jums tesinori ramybės. 
Bet būkite atsargūs ir nepadarykite savo santykių tokių rami- 
nančių, jog nieko nauja kartu neveikiate. Galbūt tam reikia ma- 
žiau įtampos patirti būnant atskirai. O gal reikėtų ieškoti dalykų, 
kurie nesukelia per didelio jaudulio, bet vis tiek atlieka vidinės 
plėtros funkciją. Tai gali būti tylios, bet nepaprastai gražios mu- 
zikos koncertas, paskutinės nakties sapnų aptarimas, naujos 
poezijos knygos skaitymas prie židinio. Jūs neprivalote kartu 
skraidyti amerikietiškais kalneliais. 

Jei santykiai jums yra ramybės šaltinis, jie nusipelnė būti 
ir nuolatiniu pasitenkinimą teikiančios vidinės plėtros šaltiniu. 
Pasirūpinkite tuo. 


IJA ir seksualumas 


Ši tema verta išsamaus tyrimo ir visos knygos. Juk mūsų kultūra 
mums bruka tiek daug informacijos apie tai, kas idealu ir kas 
nenormalu. Bet šią informaciją skleidžia tie 80 procentų, kurie 
nėra IJA. Kas idealu ir normalu mums, IJA? Nesu tikra, tačiau 
būtų galima daryti prielaidą, jog jeigu mes esame jautresni dir- 
ginimui, tai turėtume būti jautresni ir seksualiniam stimuliavi- 
mui. Tai reiškia, kad mūsų seksualinis gyvenimas turėtų būti tei- 
kiantis daugiau pasitenkinimo. Dėl to mums šioje srityje taip pat 
galbūt reikia kur kas mažiau įvairovės. O kai būname pernelyg 
sujaudinti kitų dirgiklių, tai neabejotinai trukdo mūsų seksuali- 
niam funkcionavimui ir malonumui. Dabar jūs pakankamai ži- 
note apie mūsų ypatingą savybę, teoriškai ir praktiškai, ir galite 
patys daryti išvadas apie tai, kaip ji veikia jūsų seksualumą. Jei 
šioje jūsų gyvenimo srityje yra daug sąmyšio ar įtampos, galite 
atlikti atitinkamą pratimą ir pakeisti požiūrį į tam tikrus savo 
seksualinius potyrius ar jausmus. 


IJA ir vaikai 


Atrodo, kad vaikams labai patinka, kai jų globotojai būna jautrūs 
žmonės. Aš pažįstu daug IJA, kuriems rūpintis savo vaikais ar 
kitų žmonių vaikais yra tikra laimė. Taip pat pažįstu IJA, netu- 
rinčių vaikų arba apsiribojančių vieninteliu vaiku vien dėl savo 
jautrumo. Nenuostabu, kad tai iš dalies priklauso nuo to, kokie 
praeityje buvo jų santykiai su vaikais - malonūs ar atvirkščiai. 
Kai svarstote, ar norite vaikų, verta prisiminti, kad jūsų vai- 
kai su jumis derės geriau negu kitų žmonių vaikai. Jie turės jūsų 

genus ir jaus jūsų įtaką. Jei šeima yra rėksminga, triukšminga 
ar vaidinga, šitaip dažnai būna todėl, kad jos nariams tai atrodo 
patogu ar bent jau neblogai. Jūsų šeiminis gyvenimas gali būti 
kitoks. | 

Vis dėlto niekas negali paneigti, kad vaikų auginimas - tai 
nepaprastai stiprus papildomas dirginimas. Sąžiningiesiems IJA 
tai ir didžiulė atsakomybė, ir didžiulis džiaugsmas. Jums tenka 
vaikus išvesti į pasaulį, juos palaikyti, kai jie lanko vaikų dar- 
želį, kai mokosi pradinėje ir vidurinėje mokyklose. Jūs turite 
bendrauti su kitomis šeimomis, su gydytojais, stomatologais, or- 
todontais, muzikos mokytojais. Šis sąrašas kone begalinis. Jūsų 
gyvenimą vaikai papildo naujomis problemomis, susijusiomis su 
seksu, narkotikais, automobilio vairavimu, išsilavinimo siekimu, 
darbu, jų partneriais. Tiek daug reikia sužiūrėti, o juk visą tą lai- 
ką turite palaikyti santykius ir su savo partneriu. Dėl to jums 
teks atsisakyti kai kurių kitų dalykų - tai neabejotina. 

Neturėti vaikų nėra blogai. Mes negalime turite visko šiame 
pasaulyje. Kai kada yra protinga atsižvelgti į savo ribas. Tiesą sa- 
kant, šį klausimą aš dažnai reziumuoju šitaip: nuostabu neturėti 
vaikų ir nuostabu jų turėti. Abu atvejai yra savaip nuostabūs. 


Jūsų jautrumas praturtina santykius 


Ir intravertiški, ir ekstravertiški IJA asmeninės laimės linkę siek- 
ti kurdami artimus santykius. Tai ta gyvenimo sritis, kurioje be- 
veik kiekvienas gali nuolatos mokytis, jausti didžiulį pasitenki- 
nimą ir spindėti. Jūs galite padėti kitiems ir sau, šiuos santykius 
praturtindami savo jautrumu. 

Panaudokite tai, ko išmokote 


i 
i 


Mes trys: tu, aš ir mano (mūsų) jautrumas 

Šią užduotį turėtumėte atlikti kartu su žmogumi, su kuriuo jus 
sieja artimi santykiai. Jei tokio neturite, įsivaizduokite, kad tai 
darote su žmogumi, su kuriuo artimai bendravote praeityje ar 
viliatės šitaip bendrauti ateityje. Net ir tokiu atveju jūs vis tiek 
daug sužinosite. 

Jei artimas žmogus egzistuoja, bet nėra skaitęs šios knygos, 
tegul perskaito pirmą skyrių ir šį skyrių bent jau atkreipdamas 
dėmesį į tuos dalykus, kurie atrodo tiesiogiai susiję su jūsų santy- 
kiais. Tada skirkite laiko aptarti toliau pateiktus klausimus. (Jei 
abu esate IJA, tegul iš pradžių į visus klausimus atsako vienas, o 
paskui kitas.) 


1. Kokius jūsų bruožus, nulemtus jūsų ypatingos savybės, part- 
neris iš tikrųjų vertina? 

2. Kokius jūsų bruožus, nulemtus jūsų ypatingos savybės, 
partneris norėtų pakeisti? Turėkite omenyje, kad tie bruožai iš 
tikrųjų nėra laikomi „blogais“, tik kebliais tam tikrose situaci- 
jose arba lyginant su kitų žmonių bruožais ar įpročiais. 

3. Kokių konfliktų tarp jūsų yra kilę vien dėl to, kad esate IJA? 

4. Aptarkite keletą atvejų, kai partneris norėjo, kad jūs atsi- 
žvelgtumėte į savo jautrumą ir labiau save saugotumėte. 

5. Aptarkite keletą atvejų, kai jūs savo jautrumą naudojote 
kaip dingstį ko nors nedaryti arba kaip ginklą ginčijantis. Jei įsi- 
plieks karšta diskusija, panaudokite reflektyviojo klausymosi 
metodą, kad tą įkarštį nuslopintumėte. 

6. Ar tarp jūsų ir jūsų partnerio artimyjų yra itin jautrių as- 
menų? Kaip ryšys su tais asmenimis gali paveikti jūsų santykius? 
Tarkime, itin jautri moteris išteka už vyro, kurio motina irgi yra 
itin jautri. Be abejo, vyrui jautrumo atžvilgiu bus susiformavu- 
sios tam tikros tvirtos nuostatos. Jei jis į jas nuolat atsižvelgs, tai 
gali pagerinti santykius tarp visų trijų: jo, jo žmonos ir jo motinos. 

7. Aptarkite, ką kiekvienam iš jūsų duoda „specializacija“ - 
vienam būnant jautresniam, kitam būnant ne tokiam jautriam? 
Neskaitant efektyvumo ir konkrečios naudos, ar jums abiem: 
malonu būti reikalingiems dėl savo gebėjimų? Ar jaučiatės nepa- 
keičiami savo partneriui? Ar gerai jaučiatės, kai darote ką nors, 
ko nesugeba kitas? 

8. Aptarkite, ką kiekvienas iš jūsų prarandate dėl šios „spe- 
cializacijos“. Ką iš tų dalykų, kuriuos už jus dabar daro partne- 
ris, norėtumėte sugebėti daryti patys? Ar jums pabodo, kad tam 
tikrose srityse partneris yra priklausomas nuo jūsų? Ar jūs savo 
partnerį mažiau gerbiate dėl to, jog tuos dalykus darote geriau? 
Ar tai mažina jo savivertę? 


8 skyrius 


Gilesnių žaizdų gydymas 


„Jautriesiems“ - kitoks procesas 


Prisimenant jautrų draugą iš praeities 


Vidurinėje mokykloje pažinojau berniuką vardu Dreikas. Tuo 
metu jis buvo klasės vėpla. Dabar pasakyčiau, kad jis buvo IJA. 

Tačiau Dreiką kamavo daug rimtesnės bėdos. Jis turėjo įgim- 
tą širdies ydą, sirgo epilepsija, buvo alergiškas daugybei dirgiklių, 
o jo šviesi oda netoleravo saulės. Kadangi negalėjo žaisti sporti- 
nių Žaidimų ir netgi būti lauke, Dreikas niekaip negalėjo turėti 
normalios vaikystės, bent jau kaip tai suvokia mūsų visuomenė. 
Todėl jis, suprantama, įniko į knygas ir įžengė į paauglystę kupi- 
nas įvairiausių idėjų. Kaip ir daugelis to amžiaus berniukų, ėmė 
aistringai žavėtis mergaitėmis. 

Mergaitės, žinoma, su juo nenorėjo turėti nieko bendra. Ma- 
nau, jog mes nedrįsome priimti jo dėmesio, nes dėl pripažinimo 
poreikio Dreikas atrodė kone įkyrus. Mums tai būtų reiškę vi- 
suotinį pasmerkimą. Tačiau Dreikas mylėjo vieną mergaitę po 
kitos tuo droviu ir alkanu būdu, kuris jį pavertė pajuokos objek- 
tu. Kai kuriems klasės draugams ryškiausiu metų įvykiu tapo 
Dreiko meilės eilėraščiai, kuriuos jie aptiko ir skaitė visai mo- 
kyklai. 

Laimė, Dreiką įtraukė į gabių mokinių programą, ir tarp 
mūsų jis tapo labiau vertinamas. Mes žavėjomės jo rašiniais ir 

komentarais klasėje. Tad didžiavomės juo, kai jam buvo suteikta 
pilna stipendija studijuoti viename geriausių universitetų. 

O juk išvykti mokytis į pensioną jis turėjo bijoti dar labiau 
už mus. Tai reiškė dieną ir naktį gyventi su tais pačiais bendra- 
amžiais, kurie praeityje jo gyvenimą pavertė pragaru. Žinoma, 
Dreikas niekaip negalėjo atsisakyti garbės mokytis su gabiai- 
siais, tačiau kaip jis turėjo jaustis? Ką jam reiškė palikti namus, 
kurie jam buvo prieglobstis, ir netekti medicininės priežiūros? 

Atsakymo sulaukėme po pirmųjų kalėdinių atostogų. Grįžęs 
į pensioną, jis pirmą vakarą pasikorė savo miegamajame. 


IJA ir psichologinių žaizdų gydymas 

Šia istorija aš neketinau jūsų išgąsdinti, juolab kad Dreikas tu- 
rėjo daug problemų. IJA gyvenimai retai baigiasi taip blogai. 
Tačiau, kad šis skyrius būtų naudingas, jis turėtų ir perspėti, 
ir nuraminti. Mano tyrimo rezultatai aiškiai parodė, jog IJA, 
vaikystėje ir paauglystėje susidūrę su skausmingais sunkumais, 
yra kur kas labiau linkę į nerimą, depresiją ir savižudybes - kol 
nepradeda tyrinėti savo praeities, gilintis į savo jautrumą ir gy- 
dytis žaizdų. IJA, turintys rimtų einamųjų problemų, irgi pri- 
valo skirti sau ypatingą dėmesį. „Nejautrieji“ tose pačiose situa- 
cijose tiesiog neįžvelgia tiek daug subtilių ar nerimą keliančių 
aspektų. Jūsų jautrumas savaime nėra joks defektas, bet jums, 
kaip ir puikiai suderintam instrumentui ar mechanizmui arba 
energingam, išpuoselėtam žirgui, reikia specialios priežiūros. 
O daugeliu iš jūsų vaikystėje buvo rūpinamasi tik pusėtinai ar 
net žalingai. 

Šiame skyriuje aptarsiu įvairius buvusių ir esamų sunkumų 
sprendimo metodus, kuriuos plačiąja prasme galima vadinti 
psichoterapiniais. Taip pat kalbėsiu apie tai, ar reikia psichote- 
rapinio gydymo IJA, neturintiems rimtų bėdų, apie skirtingus 

psichoterapinius požiūrius, kaip išsirinkti psichoterapeutą ir pa- 
našius dalykus. Tačiau pradėsiu iš toliau - vaikystės žaizdomis. 


Kiek reikšmės turėtume teikti savo vaikystei 


Aš tikrai netikiu, kad visas mūsų psichologines problemas galima 
paaiškinti tam tikrais dalykais, kurie mums atsitiko vaikystėje ar 
paauglystėje. Egzistuoja dabartis - žmonės, darantys mums po- 
veikį, mūsų fizinė sveikata, mūsų aplinka, taip pat kažkas mu- 
myse, kviečiantis mus eiti į priekį. Kaip sakiau šeštame skyriu- 
je kalbėdama apie pašaukimą, aš tvirtai tikiu, jog kiekvienas iš 
mūsų turime atsakyti bent į dalį klausimo, iškelto mūsų kartai, 
ir bent truputį prisidėti prie mūsų gyvenamojo meto pažangos. 
Ir nors sunki praeitis, atrodytų, mums trukdo siekti gyvenimo 
tikslo, kartais ji tam ir padeda. Arba tai ir yra tikslas - visiškai 
išgyventi ir suprasti tam tikrą žmogišką problemą. 

Aš taip pat noriu pabrėžti klaidą, būdingą daugeliui psicho- 
terapeutų, dar neperpratusių IJA problematikos. Šie psichotera- 
peutai kažko ieško IJA vaikystėse bandydami paaiškinti „simp- 
tomus“, kurie mūsų, IJA, atveju gali priklausyti normalių būsenų 
kategorijai. Jiems gali atrodyti, kad IJA yra „pernelyg“ užsisklen- 
dę, „be jokios priežasties“ kalba apie atskirties jausmą, jaučia 
„perdėtą ar „neurastenišką“ nerimą, turi „neįprastų“ sunkumų 
darbe, taip pat artimų santykių ir seksualinėje srityse. Rasti pa- 
aiškinimą - tai visada palengvėjimas ir psichoterapeutui, ir pa- 
cientui, net jei kieno nors pacientui padaryta žala (kuo ir grin- 
džiamas paaiškinimas) jau pamiršta arba jam nebėra aktuali. 

Pastebėjau, kad IJA, kurių tikrąsias problemas nulėmė jų 
ypatinga savybė (nes ši galbūt yra nesuprasta ar prastai valdoma), 
pajunta didžiulį palengvėjimą ir atkunta, kai sužino pagrindi- 
nius faktus apie jautrumą. Galbūt jiems dar reikia rimto psicho- 
terapinio darbo, pavyzdžiui, keičiant požiūrį į savo išgyvenimus 

ir mokantis gyventi su savo ypatinga savybe, tačiau jų nuostatos 
natūraliai pasikeičia. 

Aš taip pat manau, kad žmonės nesupranta, apie ką kalba, 
kai sako: „Paklausykite! Kiekvienam vaikystė - sunkus metas. 
Tobulų tėvų nebūna. Visi turi šeimos paslapčių. Kaip tai atrodo 
vaikiška metų metus vaikščioti pas psichoterapeutą. Pažiūrėkite 
į jų brolius ir seseris - tos pačios problemos - bet jiems tai nė 
motais. Jie paprasčiausiai gyvena toliau.“ 

Ne, vaikystės nėra vienodos. Kai kurios būna tiesiog siaubin- 
gos. Ir net augant toje pačioje šeimoje vaikystės gali būti skirtin- 
gos. Statistinė analizė, kuria siekta nustatyti šeiminės aplinkos 
poveikį skirtingiems tos pačios šeimos vaikams, neparodė net 
dalinio sutapimo. Jūsų broliai ar seserys turėjo visiškai kitokią 
vaikystę. Skirtingi buvo jūsų statusai šeimoje, skirtingi anksty- 
vieji išgyvenimai ir tam tikra prasme skirtingi buvo netgi jūsų 
tėvai, turint omenyje, kaip suaugusius žmones keičia aplinkybės 
ir amžius. Ir dar vienas dalykas - jūs buvote itin jautrūs. 

Tuos, kurie gimė itin jautrūs, viskas veikia stipriau. Maža to, 
dažnai pats jautriausias šeimos narys sulaukia daugiausia dė- 
mesio. Šeimose, ypač neramiose, jautriausiems tenka prisiimti 
įvairius vaidmenis, pavyzdžiui, pranašo, taikdario, vunderkindo, 
pajuokos ar kritikos objekto, ligonio, tėvo arba motinos ar silp- 
nuolio, kurį ginti kam nors tampa gyvenimo tikslu. Tuo metu 
ypatingas jautraus vaiko poreikis - išmokti jaustis saugiai pasau- 
lyje - būna nepaisomas. 

Trumpiau tariant, tikėkite tuo, jei jums atrodo, kad „vienoda 
vaikystė ar „nebloga“ vaikystė jums buvo sunkesnė negu kitiems 
šeimos nariams ar kitiems asmenims, turintiems panašią praeitį. 
Ir jei manote, jog jums reikia psichoterapinės pagalbos, kad užsi- 
gydytumėte vaikystės žaizdas, kreipkitės tos pagalbos. Kiekvie- 
na vaikystė yra atskira istorija, verta būti išgirsta. 

Kaip išgyvena Denas 


Iš pradžių Deno atsakymai į mano klausimus buvo tipiški, nors 
ir kategoriški, IJA atsakymai. Jis save laikė labai intravertišku 
ir jam visada reikėjo ilgai pabūti vienam. Denas neapkentė bet 
kokio smurto. Jis man papasakojo, kad didelėje pelno nesiekian- 
čioje agentūroje vadovauja buhalterijos skyriui ir, jo manymu, 
yra vertinamas už malonų, „diplomatišką“ elgesį. Dauguma kitų 
visuomeninių situacijų jam buvo pernelyg sekinančios. Bet tada 
vėl prakalbome apię tai, kaip jis neapkenčia smurto. 

Denas prisiminė, jog dažnai mušdavosi su broliu. Užspeitęs 
Deną, brolis jį trankydavo kumščiais ir spardydavo. (Šiurkštus 
brolių ir seserų elgesys tebėra viena iš mažiausiai tyrinėtų smur- 
to šeimoje formų.) O aš tuo metu svarsčiau, kas dar galėjo būti ne 
taip ir kodėl ši prievarta buvo leidžiama jo šeimoje. Tada Deno 
paklausiau, ar motina jį laikė jautriu vaiku. 

- Nežinau. Ji nebuvo labai dėmesinga, - atsakė Denas. 

Išlindo yla iš maišo! Tarsi skaitydamas mano mintis, Denas 
pridūrė: 

- Mano motina ir tėvas buvo uždari žmonės. 

Aš linktelėjau galvą. 

- Tiesą sakant, jie buvo keisti, - kalbėjo toliau Denas. - Ne- 
prisimenu apie juos nieko malonaus. Apkabinimo ir ko nors pa- 
našaus. - Čia Deno stojiškumas ištirpo. Paaiškėjo, kad jo motina 
sirgo psichine liga, kurios niekada nesigydė. - Lėtinė depresija. 
Šizofrenija. Žmonės, kalbantys jai iš televizoriaus ekrano. Alko- 
holizmas: blaivi nuo pirmadienio iki penktadienio, girtutėlė nuo 
penktadienio vakaro iki pirmadienio ryto. Tėvas taip pat buvo al- 
koholikas. Jis ją puldavo. Mušdavo. Tai visada tapdavo nevaldoma. 

Būdama girta, motina Denui kaskart pasakodavo tą pačią 
istoriją — apie tai, kad jos motina buvo šalta ir užsisklendusi 

klės, kad ją dienų dienas vertė būti vieną su sergančiu tėvu, kai 
jis lėtai mirė. (Kaip dažnai tai nutinka - karta po kartos be nor- 
malaus auklėjimo!) 

— Apie tai pasakodama, motina be paliovos kūkčiodavo, - 
kalbėjo Denas. - Ji buvo gera moteris - ji buvo jautri. Kur kas 
jautresnė už mane..- Ir iškart pridūrė: - Bet tokia pagiežinga! Ji 
galėdavo visada rasti mano Achilo kulną. Šis jos gebėjimas buvo 
tiesiog neįtikėtinas. (Ne visi IJA yra šventieji.) 

Denas grūmėsi su siaubingu dvilypumu, su kuriuo susiduria 
vaikas, kai jo vienintelis gynėjas yra ir pavojingas. Jis prisiminė, 
jog vaikystėje vis slėpėsi - spintose, po kriaukle vonios kamba- 
ryje, šeimos automobilyje, už užuolaidų. Bet kaip daugelyje pa- 
našių istorijų, atsirado vienas žmogus, kuris suteikė atgaivą jo 
sielai. Tai buvo Deno senelė iš tėvo pusės, griežta moteris, pasak 
Deno, „pamišusi dėl švaros“. Kai jos vyras mirė, ji tapo mažojo 
Deno drauge. 

— Vienas iš mano anksčiausių atsiminimų - kaip sėdžiu su 
trimis moterimis, - pasakojo Denas. - Joms per šešiasdešimt, 
man šešeri. Mes lošiame kortomis, aš jas vos sugraibau, bet joms 
reikia ketvirto lošėjo. Ir kai mes lošdavome kortomis, aš jausda- 
vausi suaugęs, svarbus ir galėdavau sakyti dalykus, kurių dau- 
giau niekam negalėjau sakyti. 

Senelė Denui suteikė gyvybiškai svarbaus tvirtumo, kuris 
yra būtinas itin jautriam vaikui, kad jis galėtų kurti išgyvenimo 
strategijas. 

Denas taip pat pasižymėjo nuostabiu dvasiniu atsparumu. Jis 
man kalbėjo: 

— Mano motina mėgdavo atsisėsti ir pamokslauti maždaug ši- 
taip: „Ko taip stengiesi? Tu niekada nieko nepadarysi vienas. Tu 
neturi šansų.“ O aš tik pasiryždavau jos nepaisyti. 

Itin didelis jautrumas anaiptol nereiškia, kad tokiam asme- 
niui nereikia būti nepalaužiamam, nors ir savaip. Tai įrodo ir 
paskutinė Deno pasakojimo dalis. 

Būdamas keturiolikos, jis įsidarbino. Tarp bendradarbių 
tęs ir kalbėjo su Denu kaip su suaugusiu. Viskas baigėsi tuo, kad 
vyras, kuriuo Denas pasitikėjo, pasikėsino jį išprievartauti. 

(Visgi tai nėra tik vieno prievartos atvejo reikalas, o veikiau 
visos gyvenimiškos situacijos pasekmė, padariusi tą atvejį labiau 
tikėtiną. Turint omenyje, kokia buvo Deno vaikystė, jo troški- 
mas turėti artimą žmogų galėjo nulemti tai, kad jis nepastebėjo 
pavojaus signalų. Be to, jis ir negalėjo mokėti saugotis, nes netu- 
rėjo sektinų pavyzdžių - niekas niekada jo nebuvo užstojęs.) 

Gūžtelėjęs pečiais, Denas pasakė: 

- Po šio atsitikimo aš supratau: jei tu ištveri tokį dalyką, tada 
tave gali bandyti žlugdyti kaip kas išmano - tau nėra didelio 
skirtumo. Jei tai ištveri... 

Denas vedė vaikystės meilę, kurios šeima buvo tokia pat pa- 
drika ir chaotiška kaip jo. Juodu pasiryžo turėti normalią šeimą 
ir dvidešimt metų jiems tai sekėsi, iš dalies dėl to, kad jie nustatė 
griežtas ribas tarp savo šeimos ir jų tėvų šeimų. 

— Dabar aš moku savimi pasirūpinti, - ištarė Denas. 

Prie tokio pasitikėjimo prisidėjo ir tris mėnesius trukusi psi- 
choterapinė pagalba, kurios jis kreipėsi prieš metus, kai nugrimz- 
do į sunkią depresiją. Denas taip pat perskaitė daug psichologijos 
knygų apie priklausomybę nuo kito asmens ir apie suaugusius 
alkoholikų vaikus. Tačiau tokios savitarpio pagalbos grupės jis 
nelankė. Kaip daugelis IJA, Denas nenorėjo atvirai kalbėti apie 
savo gyvenimą būriui svetimų žmonių. 

- Leidimas sau daryti tai, ką man reikia daryti - štai kas yra 
svarbiausia, - kalbėjo Denas. - Pripažinti savo jautrumą ir jį 


254 Itin jautrus asmuo 


gerbti. Darbe skleisti teigiamą, dalykišką ramybę. Bet stengtis 
neatrodyti išoriniame pasaulyje tokiam, koks nesijaučiu viduje. 
Nes viduje - juoda skylė. Kartais nerandu nė vienos priežasties, 
kodėl turėčiau gyventi toliau. Man paprasčiausiai nesvarbu, ar aš 
gyvensiu, ar mirsiu. 

Paskui tuo pačiu monotonišku balsu Denas man papasakojo 
turįs draugą psichiatrą, kuris jam padėjo, taip pat du kitus jam 
patariančius draugus. Ir kad jis suprato, koks turiningas yra jo 
jautrumo ir gyvenimiškos patirties derinys. 

— Mane viskas labai jaudina, - tarė Denas. - Ir aš baisiai neno- 
riu prarasti šito džiaugsmo. - Tarsi drąsindamas save, jis nusišyp- 
sojo ir pridūrė: - Net jei mano gyvenime tiek daug vienatvės. Rei- 
Kia daugiau laiko, kad išmoktum vertinti širdgėlą. Tačiau gyveni- 
mas susideda iš šių abiejų dalykų. Aš ieškau dvasinio sprendimo. 

Ir šitaip Denas išgyvena. 


Kaip dėl jūsų praeities? 
Šio skyriaus gale jūs turėsite galimybę įvertinti savo vaikystę ir 
apgalvoti, kas tada vyko. Aš noriu pakartoti savo tyrimo išvadą, 
apie kurią kalbėjau ketvirtame skyriuje: sunki vaikystė IJA pa- 
veikia labiau ta prasme, jog užaugę jie yra labiau linkę į depresiją 
ir nerimą. Taip pat prisiminkite, kad kuo mažesni jūs buvote, kai 
prasidėjo problemos, ir kuo labiau jos buvo nulemtos jūsų pirmo 
globotojo, paprastai motinos, elgesio, tuo stipresnis ir ilgesnis 
bus jų poveikis. Jums visą gyvenimą teks būti labai kantriems 
savo atžvilgiu. Jūs išgysite, bet savaip, puoselėdami tas savo sa- 
vybes, kurių nebūtumėte įgiję, jei vaikystėje nebūtumėte patyrę 
sunkumų. Pavyzdžiui, jūs būsite sąmoningesni, turėsite platesnį 
akiratį, geriau suprasite kitus. 

Taip pat nepamirškite pranašumų, kuriuos jums suteikė jūsų 
jautrumas, net jei augote probleminėje šeimoje. Jūs buvote labiau 

linkę užsisklęsti savyje ir apmąstyti savo situaciją, užuot visiškai 
susipainioję. Kaip kad Denas šliejosi prie savo senelės, jūs irgi 
galėjote išmokti intuityviai jausti, į ką kreiptis pagalbos. Ir kaip 
kompensacija jums galėjo susiformuoti didžiuliai vidiniai ir dva- 
siniai ištekliai. 

Mano vyriausias šnekintas asmuo netgi tikėjo, kad sunkią 
vaikystę pasirenka sielos, kurioms skirta gyventi dvasingą gy- 
venimą. Kai kiti tenkinasi paprastesniu egzistavimu, tos sielos 
tobulina savo vidinį gyvenimą. Štai kaip tai suformulavo vie- 
nas mano draugas: „Per pirmuosius dvidešimt gyvenimo metų 
mums parenka mokymo programą, kitus dvidešimt metų mes ją 
studijuojame.“ Kai kuriems iš mūsų ta mokymo programa pri- 
lygsta magistrantūrai Oksfordo universitete! 

Suaugę IJA vidiniam darbui ir gydymuisi paprastai pasirenka 
tinkamus asmenis. Apskritai jūsų įžvalgi intuicija jums padeda 
atskleisti svarbiausius nematomus veiksnius. Jūs turite geresnę są- 
sają su savo pasąmone, todėl lengviau perprantate kitus žmones ir 
tai, kaip esate jų veikiami. Jūs gali išsiugdyti patikimą šio proceso 
jausmą - kada jį paspartinti, kada pristabdyti. Jus domina vidinis 
gyvenimas. Svarbiausia, jog esate principingi. Jūs liekate atsidavę 
„individuacijos“ procesui, kad ir kaip būtų sunku pripažinti tam 
tikrus dalykus, tam tikras žaizdas, tam tikrus faktus. 

Jei priklausote prie tų IJA, kurie turėjo sunkią vaikystę arba turi 
sunkią dabartį, jums iškyla keli pasirinkimai. Išnagrinėkime juos. 


Keturi metodai 

Jūs galite rinktis įvairius gydymosi būdus - ilgą ir trumpą, sava- 
rankišką ir profesionalų, individualų ir grupinį, pavienį ir kartu 
su visa šeima. Tačiau visi šie būdai bus grindžiami keturiais pa- 
grindiniais metodais: kognityvine elgesio terapija, tarpasmenine 
psichoterapija, fizine terapija ir dvasine terapija. 

Kai kurie psichoterapeutai naudoja visus keturis metodus ir 
dėl to jie tikriausiai yra geriausi specialistai. Visgi tokio specia- 
listo pasiteiraukite, kuris iš tų metodų jam asmeniškai yra labiau- 
siai prie širdies. Labai apmaudu aukoti laiką psichoterapijai, kai 
psichoterapeutas išpažįsta kitokią filosofiją negu jums norėtųsi. 


Kognityvinė elgesio terapija 
Trumpalaike kognityvine elgesio terapija siekiama palengvinti 
tam tikrus specifinius simptomus. Šis metodas yra „kognityvi- 
nis“, nes terapijos metu nagrinėjamas jūsų mąstymas, ir „elgesio“, 
nes gilinamasi į jūsų elgseną. Naudojant šį metodą, linkstama 
ignoruoti jausmus ir nesąmoningus motyvus. Viskas turėtų būti 
praktiška, racionalu ir aišku. 

Jūsų paklaus, kokią problemą norite išspręsti. Jei pasiskųsite, 
jog nuolat jaučiate nerimą, jus išmokys naujausių atsipalaidavi- 
mo ir biologinio atgalinio ryšio metodų. Jei bijote tam tikrų da- 
lykų, jus pamažu prie jų pratins, kol tos baimės išnyks. Jei jaučia- 
tės prislėgti, jums paaiškins, kaip reikia tyrinėti savo iracionalias 
nuostatas - kad viskas yra beviltiška, kad jūs niekam nerūpite, 
kad negalite sau leisti suklysti ir taip toliau. Jei niūriomis valan- 
domis tokios mintys jūsų niekaip neapleidžia, jus pamokys, kaip 
jas sustabdyti. 

Jei nedarote specialių dalykų, galinčių jums padėti psicholo- 
giškai — tokių kaip kasdien išsipuošti ir eiti į miestą ar bandyti 
susidraugauti - jums patars, kaip užsibrėžti atitinkamus tikslus. 
Jūs sužinosite, kokių įgūdžių jums reikia, kad įgyvendintumėte 
savo siekius, ir kaip už tai save apdovanoti. 

Jei jus kamuoja stresas dėl santykių darbe, skyrybų ar prob- 
lemų šeimoje, jums bus padėta pakeisti požiūrį į tuos dalykus 
įtraukiant daugiau faktų ir įžvalgų, leidžiančių ištverti tuos sun- 
kumus. 


Giiesnių Žaizdų gydymas O 

Gali pasirodyti, kad šie metodai nėra labai subtilūs ar žavūs, 
tačiau jie dažnai padeda, tad juos tikrai verta išbandyti. Tokie 
įgūdžiai jums pravers, net jeigu nepadės išspręsti visų jūsų prob- 
lemų. Pasitikėjimas savimi padidėja išsprendus bent vieną prob- 
lemą ir dažnai tai į gera pakeičia visą gyvenimą. 

Visos šios metodikos jūs galite išmokti ne tik iš psichotera- 
peuto, bet ir iš knygų. Tačiau paprastai yra naudinga turėti dė- 
mesingą instruktorių, kuris padeda įvaldyti etapą po etapo. To- 
kią funkciją galėtų atlikti kad ir draugas. Vis dėlto profesionalūs 
psichoterapeutai turi kur kas daugiau patirties. Pavyzdžiui, jie 
supranta, kada reikėtų atsisakyti vieno metodo ir išbandyti kitą. 


Tarpasmeninė psichoterapija 


Tarpasmeninė psichoterapija yra tai, ką dauguma žmonių suvo- 
kia kaip „terapiją . Pavyzdžiai - froidistinė, Jungo, psichodina- 
minė, geštalto, į pacientą orientuota Rodžerso (Carl Rogers) te- 
rapija, transakcinės analizės, egzistencinė ir dauguma eklektinių 
terapijų. Joms visoms yra būdingi pokalbiai, taip pat panaudoja- 
mas paciento ryšys su kitu asmeniu, paprastai su psichoterapeu- 
tu, bet kartais su grupe Žmonių ar su jam lygiu konsultantu. 

Šioje srityje egzistuoja tikriausiai šimtai teorijų ir metodų, 
todėl aš kalbėsiu bendrais terminais. Be to, dauguma psichote- 
rapeutų, stengdamiesi prisiderinti prie konkretaus asmens rei- 
kmių, naudoja mišrią metodiką. Visgi esama ir nemažai skirtu- 
mų. Kai kurie psichoterapeutai tarpasmeninį ryšį laiko saugia 
erdve tyrinėti viską ir bet ką. Kiti šią erdvę naudoja tik tam, kad 
jūs naujai išgyventumėte savo ankstyvąjį prieraišumą, susikur- 
tumėte naują būsimų artimų santykių vaizdinį. Taip pat teigia- 
ma, jog tai yra erdvė apraudoti praeitį ir su ja atsisveikinti, erdvė 
stebėti ir išbandyti naujas elgsenas, erdvė tyrinėti pasąmonę, kol 
tarp jūsų ir jos susiformuos darnesnė sąsaja. 

Kartu su psichoterapeutu jūs analizuojate savo emocinį san- 
tykį su tuo psichoterapeutu, su kitais žmonėmis, su savo asme- 
nine istorija, su sapnais (galbūt) ir su viskuo, kas diskutuojant 
iškyla. Iš tos diskusijos jūs ne tik daug sužinote, bet ir išmokstate 
šį vidinį darbą atlikti savarankiškai. 

Tačiau kartais jūs galite kalbėti, kalbėti ir nieko nelaimėti, 
taip atsitinka, jei psichoterapeutas nėra įgudęs arba jūsų sunku- 
mų priežastys glūdi kitur. Psichoterapeutas privalo puikiai išma- 
nyti savo paties keblumus. Gali prireikti ne vienų metų bandant 
perprasti jūsų ankstesnius santykius, santykius su savo psichote- 
rapeutu ir kitus egzistuojančius santykius. Bet kai kada pažanga 
"pasiekiama vos per kelis mėnesius, kaip tai atsitiko Denui. 


Fizinė terapija 

Fizinis metodas apima mankštinimąsi, mitybos gerinimą arba 
alergiją sukeliančių maisto produktų atsisakymą, akupresūrą, 
žoleles, masažą, tai či, jogą, rolfingą, šokio terapiją ir, žinoma, 
visus medikamentus, ypač antidepresantus ir vaistus nuo neri- 
mo. Tiesą sakant, šiais laikais fizinis metodas iš esmės reiškia 
psichiatrų skiriamų medikamentų vartojimą, apie tai kalbėsime 
devintame skyriuje. 

Bet koks poveikis kūnui keičia ir psichiką, tad šito tikimės ir 
vartodami tam tikslui skirtus vaistus. Tačiau pamirštame, kad 
mūsų smegenis, taigi ir mąstymą, taip pat keičia miegas, mankš- 
tinimasis, mityba, aplinka ir seksualinių hormonų būklė - tai tik 
keli veiksniai, kuriuos galime kontroliuoti patys. Tiesa ir tai, jog 
kūną irgi keičia bet koks poveikis psichikai, pavyzdžiui, medita- 
vimas, savo bėdų išsipasakojimas draugui ar net jų paprasčiau- 
sias užrašymas. Kiekvienas „terapinis“ pokalbis taip pat turėtų 
pakeisti smegenų procesus. Tad neturėtų stebinti tai, kad visos iki 
šiol aptartos terapijos formos - kognityvinė elgesio terapija, tarp- 

asmeninė psichoterapija ir fizinė terapija - yra laikomos vienodai 
veiksmingomis gydant depresiją. Taigi jūs turite pasirinkimą. 


Dvasinė terapija 


Dvasiniai metodai apima visus tuos dalykus, kuriuos žmonės 
daro tyrinėdami nematerialųjį savo esybės ir pasaulio aspektą. 
Dvasinė terapija mus guodžia siūlydama idėją, jog gyvenimas 
yra daug daugiau negu matome. Ji gydo arba padaro labiau pa- 
kenčiamus sužeidimus, kurių nė vienas neišvengiame šiame pa- 
saulyje. Ji tarsi sako, kad nesame pragaištingai įstrigę šioje situa- 
cijoje, kad yra kai kas daugiau. Galbūt visa tai netgi nulemta tam 
tikro plano ar tikslo. 

Be to, kai mes atsiveriame dvasinei terapijai, dažnai patiria- 
me išgyvenimų, kurie mus įtikina, jog iš tikrųjų egzistuoja kai 
kas daugiau, ką reikėtų žinoti. Tada mums norisi tik tokios tera- 
pijos, nes atrodo, kad visi kiti metodai neapima svarbaus gyve- 
nimo aspekto. 

Kai kurie psichoterapeutai specializuojasi būtent dvasinių 
metodų srityje. Nepamirškite iš anksto šito pasiteirauti ir pagal- 
vokite, ar jums priimtinas paties psichoterapeuto dvasinis kelias. 
Arba galite pasiieškoti konsultanto tarp dvasininkų, dvasinių va- 
dovų ar kitų žmonių, tiesiogiai susijusių su religine ar dvasine 
veikla. Tokiu atveju išsiaiškinkite, ar jie turi atitinkamų psicho- 
loginių įgūdžių tam darbui, kurį kartu su jais ketinate atlikti. 


IJA ir kognityvinė elgesio terapija 

Net jei minėtos keturios metodikos tinka IJA, svarbiausia tai, 
kaip jos tinka asmeniškai jums. Čia būtina pabrėžti kelis dalykus. 
Vienu ar kitu metu turbūt kiekvienam IJA praverstų kognityvinė 
elgesio terapija. Kaip kalbėjome antrame skyriuje, mums, „jau- 
triesiems“, yra ypač naudinga gerai išvystyti smegenų sistemas, 

kad galėtume kontroliuoti tai; kur telkiame savo dėmesį, ir val- 
dyti konfliktus tarp aktyvinimo ir „stabtelėjimo patikrinti“ sis- 
temų. Kaip ir raumenis, kai kurie žmonės šias dėmesio sistemas, 
regis, turi stipresnes iš prigimties. Bet mesvisi galime jas išvysty- 
ti, ir kognityvinė elgesio terapija tam yra geriausia „sporto salė“. 

Tačiau tai labai racionali terapija, iš esmės sukurta „nejau- 
triųjų , kurie, manau, retsykiais slapčiomis pagalvoja, kad jau- 
trūs žmonės yra tiesiog kvaili ir iracionalūs. Tokia psichotera- 
peuto ar knygos autoriaus nuostata gali sumažinti jūsų saviver- 
tę ir dar labiau sujaudinti, ypač jei jums nepavyksta pasiekti jų 
nustatyto lygio ar užbrėžto tikslo. Jums bus leidžiama suprasti, 
"kad tas tikslas yra „normalus“, nors iš tikrųjų tai gali būti tikslas 
tapti tokiems kaip jie ar dauguma žmonių - nekreipiant dėme- 
sio į temperamento skirtumus. Tačiau geras kognityvinės elgesio 
terapijos specialistas atsižvelgia į individualius skirtumus, kaip 
ir į savivertės bei pasitikėjimo savimi svarbą atliekant bet kokį 
psichologinį darbą. | 

Be to, IJA dažnai teikia pirmenybę subtilesniems ar intuity- 
vesniems metodams, o ne tam, kurio dėmesio centre yra pavirši- 
niai simptomai. Kita vertus, toks šališkumas praktiško, „žemiš- 
ko“ metodo atžvilgiu kai kuriems iš mūsų gali tapti geru akstinu 
tą metodą tyrinėti. 


IJA ir tarpasmeninė psichoterapija 


Tarpasmeninė psichoterapija yra labai patraukli IJA ir mes galime 
iš jos daug išmokti. Mums ji leidžia atskleisti savo intuityvius ge- 
bėjimus, savo subtilumą. Mes tampame kompetentingesni artimų 
santykių srityje. Tam tikri tarpasmeninės psichoterapijos meto- 
dai pasąmonę padaro mūsų sąjungininke, o ne simptomų šaltiniu. 

Problema ta, kad IJA gali pernelyg ilgam įnikti į tarpasmeni- 
nę psichoterapiją kaip tik dėl tos priežasties, jog mes taip puikiai 


gebame gilintis į visus jos niuansus. Tačiau geras psichoterapeu- 
tas, pamatęs, jog atrodome pasirengę, paprastai pareikalauja, 
kad savo vidinį darbą atliktume savarankiškai. IJA taip pat gali 
šią terapiją panaudoti užsisklendimui nuo pasaulio, nors geras 
psichoterapeutas šito irgi neleidžia. 

Be to, paprastai išsivysto stiprus prieraišumas prie psicho- 
terapeuto, su kuriuo kartu į visa tai gilinamės - psichologijos 
mokslas tai vadina teigiamu, arba idealizuojančiuoju, perkėlimu. 
Mūsų, IJA, atveju šis prieraišumas, arba perkėlimas, dažnai būna 
ypač stiprus, dėl te terapija gali tapti brangiu malonumu, kurio 
neįmanoma atsisakyti. 


Daugiau apie perkėlimą 

Stiprus teigiamas perkėlimas, arba prieraišumas prie psichotera- 
peuto, būdingas visoms minėtoms terapijoms, todėl apie tai verta 
pakalbėti išsamiau. 

Perkėlimai ne visada būna teigiami. Kadangi tai yra kadai- 
se išgyventų ir nuslopintų jausmų nesąmoningas perkėlimas 
kitiems gyvenime svarbiems žmonėms, vadinasi, gali būti per- 
keltas pyktis, baimė ir panašios emocijos. Bet paprastai vyrauja 
teigiami jausmai, kurie sustiprėja dėl to, kad asmuo jaučia dėkin- 
gumą psichoterapeutui, tiki jo pagalba ir ignoruoja arba išstumia 
visus kitus jausmus. 

Stiprus teigiamas prieraišumas turi daug privalumų. Noras 
būti panašiam į psichoterapeutą arba jam patikti jus skatina 
keistis taip, kaip jūs šiaip jau niekada nebūtumėte pabandę da- 
ryti. 

Pripažinę faktą, kad psichoterapeutas negali būti jūsų motina, 
mylimasis ar viso gyvenimo draugas, jūs susiduriate su skaudžia 
tikrove ir išmokstate į ją blaiviai reaguoti. O perpratę savo jaus- 
mų prigimtį - tas žmogus atrodo tobulas, būtų palaima jį turėti 

šalia - jūs galite pradėti galvoti, kur tokius stiprius jausmus būtų 
geriau nukreipti. Antra vertus, gali būti visai normalu džiaugtis 
pagalba ir draugija asmens, kuris jums taip labai patinka. 

Tačiau perkėlimas gali panėšėti į stiprią meilę tam, kas negali 
atsakyti tuo pačiu. (O jei psichoterapeutas visgi atsako tuo pačiu, 
tai yra neetiškas elgesys. Vadinasi, lankotės pas netinkamą spe- 
cialistą ir jums reikia profesionalesnės pagalbos, kad ištrūktu- 
mėte iš situacijos, nes savarankiškai to jau tikriausiai nesugebate 
padaryti.) Tada tai gali tapti nelauktu, nepageidaujamu, karčiu 
išgyvenimu. Stiprus perkėlimas, arba prieraišumas, neigiamai 
veikia jūsų savivertę, nes jūs galite suprasti, jog esate beviltiškai 
priklausomi, ir dėl to gėdytis. Tai veikia ir tuos, su kuriais ar- 
timai bendraujate - jie jaučia jūsų liguistą prieraišumą prie to 
naujo asmens. Jei perkėlimas pailgina terapijos laiką, tai gali at- 
siliepti jūsų biudžetui. Tokią galimybę būtina apsvarstyti ir tai 
reikia padaryti prieš kreipiantis į psichoterapeutą. 

Yra daug priežasčių, dėl kurių „jautriųjų“ perkėlimas gali būti 
stipresnis. Pirma, jis būna stipresnis tada, kai pasąmonė nori di- 
delių permainų, bet ego negali ar nenori jų daryti. IJA dažnai 
turi ryžtis didžiulėms permainoms tam, kad jie daugiau, o gal 
mažiau būtų išoriniame pasaulyje. Arba kad išsivaduotų iš per 
didelės socializacijos ar nustotų taikstytis su prieš juos nukreip- 
tu visuomenės šališkumu. Arba tiesiog siekdami geriau sutarti 
su šiuo savo kaip asmens aspektu. Antra, psichoterapija apima 
visus dalykus, aprašytus septintame skyriuje, kurie žmogų ska- 
tina įsimylėti, o IJA įsimyli stipriau. Jūsų išsirinktas psichotera- 
peutas jums neabejotinai atrodys patrauklus, išmintingas ir daug 
gebantis. Jūs įsivaizduosite, jog jam patinkate. Ir ryšitės iškloti 
visa tai, ko iki tol niekam nesakėte, nes bijojote, kad tų dalykų 
nesiklausys ar jų nepriims — visa tai, apie ką nedrįsdavote net 
pagalvoti. Tai padaro situaciją labai jaudinančią. 


Su dBA 2 = 2 
LIHESI ių ZaiZdų YJydynias ša d d 


Aš jums nesiūlau vengti psichoterapijos dėl to, kad jums gali 
išsivystyti stiprus prieraišumas, arba perkėlimas. Tiesą sakant, 
tai gali būti ženklas, jog jums kaip tik reikia psichoterapijos. O 
kompetentingo psichoterapeuto rankose perkėlimas taps nepa- 
prastai efektyvia jūsų keitimo priemone. Tačiau būkite atsargūs, 
kad per anksti neprisirištumėte prie pirmo sutikto psichotera- 
peuto arba kad neišliktumėte dar ilgai prisirišę po to, kai iš to 
kito asmens būsite gavę tiek naudos, kiek galėjote gauti. 

IJA ir fizinė terapija 

Mums, IJA, fizinė terapija gali duoti ypač daug naudos, kai rei- 
kia ištrūkti iš psichologinės situacijos, galinčios tapti fiziškai ir 
psichiškai nevaldoma. Gal jus kamuoja nemiga ar nuolatinis 
nuovargis, gal esate prislėgti ar jaučiate didžiulį nerimą - arba 
išgyvenate ir viena, ir kita. Tokios žemyn besileidžiančios spi- 
ralės priežasčių gali būti labai daug. Man teko matyti, kaip fi- 
zine terapija, paprastai medikamentų pavidalo, buvo kovojama 
su depresijomis, kurias sukėlė virusinės ligos, nesėkmės darbe, 
artimo draugo mirtis ir psichoterapijos atverti skausmingi da- 
lykai. Visais atvejais atrodė prasminga tą spiralę stabdyti fiziniu 
metodu, nes buvo akivaizdu, kad tie asmenys niekaip nepradės 
mąstyti kitaip, kol nebus apraminti jų kūnai. 

Pats įprasčiausias būdas yra gydymas vaistais. Kita vertus, aš 
taip pat mačiau, kaip IJA minėtą spiralę sustabdė iškeliaudamas 
paatostogauti naujoje vietoje tropikuose ir laikinai pamiršda- 
mas savo problemas. Sugrįžęs senas problemas jis ėmėsi spręsti 
remdamasis atnaujintu požiūriu ir atsigavusiu kūnu. Kitą kartą, 
užuot tęsęs kelionę, tas asmuo turėjo sugrįžti iš atostogų namo, 
kad sustabdytų tą nerimo spiralę. Mažiau dirginimo - štai ko 
jam reikėjo. Jūsų intuicija jums gali padėti aiškiai suprasti, ką 
turite fiziškai daryti norėdami pakeisti savo psichinę būseną. 

Dar vienas fizinės terapijos aspektas - tinkamas maitinima- 
sis. Žmonių mitybos poreikiai ir maisto produktai, kurių jiems 
reikia vengti, labai skiriasi, o IJA šiuo požiūriu, regis, yra dar 
įvairesni. Kai jaučiate, jog jaudinimasis tapo pernelyg dažnas, tai 
reiškia, kad jums būtinos papildomos maistingosios medžiagos - 
ir nedelsiant, net jei tokiems dalykams tuo metu galbūt skiriate 
mažiausiai dėmesio. Antraip jums gali dingti apetitas ar sutrikti 
virškinimas.ir tada jūsų organizmas iš maisto negaus to, ko jam 
reikia. Geri patarimai mitybos klausimais IJA yra labai svarbu. 

Atrodo, jog visiems mums, IJA, būdinga tai, kad alkis mus 
labai greitai padaro bejėgius. Tad valgykite po nedaug, bet regu- 
liariai, nesvarbu, kokie užsiėmę ar išsiblaškę būtumėte. Jei esate 
IJA ir turite mitybos sutrikimų, paskubėkite išspręsti šią prob- 
lemą, antraip jūsų laukia dar didesnės bėdos. O priemonių tai 
problemai įveikti yra išties daug. 

Taip pat noriu priminti, kokį didžiulį poveikį psichikai daro 
reprodukcinių hormonų lygio svyravimai, kurie „jautriuosius“, 
įtariu, veikia dar stipriau. Tai galioja ir skydliaukės išskiria- 
miems hormonams. Visos šios susijusios sistemos labai veikia 
kortizolio kiekį organizme ir smegenų neurotransmiterius. Vie- 
na iš užuominų apie hormoninius sutrikimus yra tie nepaaiški- 
nami nuotaikos pokyčiai, kai vieną valandą jūs jaučiatės gerai, 
o kitą viskas jau atrodo beviltiška ir beprasmiška. Arba tai gali 
būti staigūs energijos lygio ir mąstymo aiškumo pasikeitimai. 

Rinkdamiesi bet kokią fizinę terapiją - nuo medikamentinės 
iki masažo - nepamirškite, jog esate labai jautrūs! Jei jums reikia 
gydymo vaistais, paprašykite pradėti nuo mažiausių dozių. Labai 
skrupulingai rinkitės kūno specialistą ir iš anksto jam papasako- 
kite apie savo jautrumą. Tai jam primins kitus panašius atvejus, 
tad jis žinos, kaip būtent su jumis reikia elgtis. (Jei ne, tada jums 
to specialisto tikriausiai reikėtų atsisakyti.) 

Žinokite, kad prie kūno specialisto jūs galite prisirišti lygiai 
taip pat kaip prie psichoterapeuto, ypač jei jis dar sprendžia ir 
jūsų psichologines problemas. Tiesą sakant, šis derinys gali su- 
kelti tokią didelę įtampą, jog man atrodo, kad tai dažnai nėra 
išmintingas sprendimas, bent jau „jautriesiems“. Troškimą būti 
apgintam, paguostam ir suprastam galima tyrinėti ir tam tikru 
mastu patenkinti tiek žodžiais, tiek prisilietimais. Tačiau kai 
viskas gaunama iš vieno asmens, tai tampa per daug painu ar 
pavojinga. 

Jei jūsų fizioterapeutas teigia gydantis ir kūną, ir mintis, bū- 
tinai išsiaiškinkite jo kvalifikaciją ir sužinokite atsiliepimus apie 
jį. Jis turi būti bent kelerius metus mokęsis ne tik fizioterapijos, 
bet tarpasmeninės psichologijos. 


IJA ir dvasinė terapija 


Dvasinė terapija „jautriesiems“ dažnai patinka labiausiai. Kone 
kiekvienas mano kalbintas IJA buvo atlikęs tam tikrą gydomąjį 
vidinį darbą ir išbandęs savo dvasinius išteklius. Viena iš prie- 
žasčių, kodėl IJA taip traukia dvasinis metodas, yra mūsų polin- 
kis telkti dėmesį į savo vidų. Kita priežastis - nuojauta, kad mes 
galėtume suvaldyti stresines situacijas, jei numalšintume savo 
jaudinimąsi pradėdami kitaip žiūrėti į tokius dalykus kaip ribų 
peržengimas, meilė, pasitikėjimas. Dažniausiai dvasinės terapi- 
jos tikslas ir yra padėti pasiekti tokį požiūrį. Be to, daugelis mūsų 
esame patyrę dvasinių išgyvenimų, kurie buvo išties raminantys. 

Visgi dvasinis metodas turi trūkumų ar bent jau potencialių 
grėsmių, ypač kai pasikliaujame vien juo. Pirma, jūs galite vengti 
lavinti kitus gebėjimus, pavyzdžiui, gebėjimą gerai sugyventi su 
žmonėms ar suprasti savo kūną, mintis ir jausmus. Antra, galite 
prisirišti prie dvasinių lyderių ar judėjimų, bet tie lyderiai ar ju- 
dėjimai dažnai nėra tokie kvalifikuoti, kad jums padėtų tobulėti 

išvengiant to perdėto jų idealizavimo. Jie netgi gali jį skatinti, ka- 
dangi tokie jausmai jus verčia daryti tai, kas jums siūloma, o tie 
lyderiai ir judėjimai yra įsitikinę, jog jums siūlo gerus dalykus. Ir 
aš nekalbu tik apie „kultus“. Žmogus gali lygiai taip pat ideali- 
zuoti mielą tradicinės bažnyčios dvasininką ir susidurti su labai 
panašiu manipuliavimu. 

Trečia, einant dvasiniu keliu dažnai reikalaujama aukoti save, 
savo ego, savo asmeninius troškimus. Kartais žmogus turi atsi- 
sakyti savasties dėl Dievo, kartais dėl dvasinio lyderio (tai būna 
paprasčiau, tačiau sukelia daugiau abejonių). Manau, jog gyve- 
nime ateina metas, kai netgi būtina paaukoti kai kuriuos ego 
suformuotus požiūrius, juk Rytų filosofija ne veltui teigia, kad 
ego troškimai yra kančių šaltinis ir kad dėmesio telkimas atgal, į 
savo asmenines problemas, mus atitraukia nuo dabarties, mūsų 
tikrosios atsakomybės, ir neleidžia pasirengti tam, kas laukia 
ateityje ar kas jau nėra asmeniška. 

Visgi aš mačiau daugybę IJA, kurie savojo ego atsisakė perne- 
lyg greitai. Lengva paaukoti savo ego, jei manai, kad jis nėra daug 
vertas. O jei pažįstate ką nors, iš tikrųjų sugebėjusį atsisakyti savo 
ego, tai matote, jog jis spinduliuoja tokį dvasingumą, kad jūs tie- 
siog negalite nenorėti padaryti tą patį. Tačiau charizmatiškas spin- 
dėjimas dar nieko negarantuoja. Jis gali tiesiog liudyti apie ramų, 
apsaugotą nuo stresų, disciplinuotą gyvenimą, gana retą mūsų 
laikais. Net kai siela spinduliuoja šventumą, to asmens gyvenime 
vis tiek gali būti daug psichologinės, socialinės ar netgi moralinės 
sumaišties. Palyginimui įsivaizduokite, kad viršutiniai aukštai yra 
ryškiai apšviesti, o apatiniai skendi tamsoje ir netvarkoje. 

Tikrasis nušvitimas, kiek jis įmanomas šiame pasaulyje, pa- 
siekiamas sunkiu darbu, kuris neaplenkia sudėtingų asmeninių 
problemų. „Jautriesiems“ pats sunkiausias uždavinys gali būti ne 

Ar psichoterapija naudinga tiems IJA, kurie neturi 
specifinių vaikystės ar brandaus amžiaus problemų? 


Jei neturite rimtų psichologinių traumų ar ankstyvojo amžiaus 
žaizdų, kurias būtina gydyti, galite nutarti, jog jums, pasisėmus 
atitinkamos informacijos iš šios knygos, nebereikia jokios pagal- 
bos susitvarkyti savo gyvenimą, bent jau dabar. 

Tačiau psichoterapija nėra skirta vien problemoms spręsti 
ar simptomams palengvinti. Ji taip pat gali padėti įgyti daugiau 
įžvalgumo ir išminties, išmokyti būti savo pasąmonės partne- 
riu. Žinoma, apie tai, kaip dirbti vidinį darbą, jūs galite sužinoti 
ir iš kitų šaltinių - knygų, seminarų, pokalbių. Daug gerų psi- 
choterapeutų rašo knygas ir veda seminarus. Bet turėdami ypač 
įžvalgų protą, puikią intuiciją ir turiningą vidinį gyvenimą, IJA 
iš psichoterapijos paprastai gauna labai daug. Psichoterapija pa- 
tvirtina tas jų savybes ir jas toliau puoselėja. Matant, kaip vystosi 
tie branginami asmenybės aspektai, „jautriesiems“ psichoterapi- 
ja tampa šventa erdve. Niekas jai negali prilygti. 


Specialiai „jautriesiems - Jungo analizė ir 
Jungo metodais pagrįsta psichoterapija 
Psichoterapijos forma, kurią aš dažniausiai rekomenduoju IJA, 
yra Jungo analizė, arba Jungo metodais pagrįsta psichoterapi- 
ja. Jei objektas yra psichologinės vaikystės traumos, įsitikinkite, 
kad psichoterapeutas turi atitinkamą kvalifikaciją ir šioje srityje. 
Jungo metodas pabrėžia pasąmonės svarbą, kaip ir visos „gel- 
mių psichologijos , tokios kaip Froido (Freud) psichoanalizė ar psi- 
chodinaminiai metodai (visi jie priklauso „tarpasmeninių“ metodų 
kategorijai). Bet Jungo metodas prideda dvasinį lygmenį atsižvelg- 
damas į tai, kad pasąmonė stengiasi mus kažkur nuvesti, išplėsti 
mūsų supratimą už „siauros“ ego sąmonės ribų. Mums visą laiką 

siunčiamos žinios - kaip sapnai, simptomai ir poelgiai - kurias 
mūsų ego laiko problemomis. Mums tik reikia būti dėmesingiems. 

Jungo analizės, arba psichoterapijos, tikslas yra, pirma, su- 
kurti erdvę, kurioje būtų galima saugiai tyrinėti gąsdinančią ar 
atmestą „medžiagą . Psichoterapeutas čia būna tarsi patyręs ve- 
dlys dykynėje. Antra, ši psichoterapija pacientą moko patogiai 
jaustis ir toje dykynėje. Siekiama asmenį ne gydyti, bet įtraukti 
į „individuacijos“ procesą, kuris vyktų sąveikaujant su vidiniais 
esybės sluoksniais ir truktų visą gyvenimą. 

Kadangi IJA turi tokį glaudų ryšį su pasąmone, sapnuoja 
tokius ryškius sapnus ir jaučia tokią stiprią trauką įsivaizduo- 
jamiems ir dvasiniams dalykams, mes negalime jaustis visiškai 
laimingi tol, kol netampame šio savo esybės aspekto ekspertais. 
Tam tikra prasme Jungo psichoterapija yra mokomasis poligonas 
šių laikų karališkiesiems patarėjams. 

Jums bus taikomas Jungo analizės metodas, jei kreipsitės į 
psichoanalitiką, kuris mokėsi viename iš Jungo psichoanalitikų 
rengimo institutų. Paprastai psichoanalitikai jau yra kompe- 
tentingi psichoterapeutai ir gali naudoti bet kurį metodą, kuris 
atrodys naudingas, tačiau jie, žinoma, pirmenybę teikia Jungo 
analizei. Šie psichoanalitikai tikisi su jumis užsiiminėti kelerius 
metus, veikiausiai po du kartus per savaitę. Kadangi turi papil- 
domą kvalifikaciją, jų paslaugos paprastai kainuoja brangiau. Jūs 
taip pat galite kreiptis į Jungo metodus taikantį psichoterapeutą, 
kuris nėra psichoanalitikas. Tačiau bet kokiu atveju jums reikėtų 
pasiteirauti, kokius mokslus yra baigęs psichoterapeutas. Kai ku- 
rie iš jų savo žinias gilina intensyviai skaitydami, dalyvaudami 
kursuose ir stažuotėse ar atlikdami ilgalaikę asmeninę analizę. 
Asmeninė analizė yra ypač svarbu. 

Kai kurie Jungo institutai jums pasiūlys mažesnę kainą, jei 
jus domina vis dar besimokantis specialistas - „psichoanalitikos 

kandidatas“ ar „psichoterapeutas internas“. Tokie žmonės būna 
kvalifikuoti ir entuziastingi, tad jūs galėsite su jais palankiai su- 
siderėti. Vienintelė problema - atsižvelgiant į Jungo metodo spe- 
cifiką, jums gali būti sunkiau rasti specialistą, derantį su jumis 
kaip asmeniu. 

Taip pat venkite Jungo psichoterapijos specialistų, turin- 
čių seksistinių ar homofobiškų nuostatų. Tačiau dažniausiai jų 
nuostatos atitinka jų visuomenės kultūrą, o ne C. Jungo laikų 
Šveicarijos kultūrą. Jiems diegiamas nepriklausomas mąstymas. 
Pats C. Jungas kartą pasakė: „Ačiū Dievui, aš esu Jungas, o ne 
Jungo sekėjas.“ Bet kai kurie iš jų laikosi ribotų C. Jungo idėjų 
apie lytį ir seksualinę pakraipą. 


Kelios baigiamosios pastabos apie IJA ir 
psichoterapiją 

Pirma, nebūkite pataikautojai ir nesitaikstykite su psichotera- 
peutu, kuris save laiko svarbiausiu proceso dalyviu. Psichotera- 
peutas turi būti pakankamai didelis „konteineris“, kad jums ne- 
tektų nuolat trankytis į jo ego. Antra, bent per kelis pirmuosius 
susitikimus nesileiskite užburiami jums rodomo didelio asmeni- 
nio dėmesio (dauguma gerų psichoterapeutų tai puikiai sugeba). 
Neskubėkite įsipareigoti. 

Kai procesas prasidės, pripažinkite, jog tai yra sunkus dar- 
bas, kuris ne visada malonus. Stiprus perkėlimas, arba prierai- 
šumas - tai tik vienas pavyzdys, rodantis, jog išsilaisvina nesu- 
prantamos jėgos, kai jūsų pasąmonei pasakoma, jog ji dabar gali 
netramdoma truputį išreikšti save. 

Kartais psichoterapija tampa tiesiog pernelyg intensyvi, per- 
nelyg jaudinanti - veikiau verdantis katilas, o ne saugus „kon- 
teineris“. Jei šitaip atsitinka, judu su psichoterapeutu turite pa- 
sitarti, kaip tai suvaldyti. Gal jums reikia pertraukos arba kelių 

ramesnių, labiau palaikančių ar lengvesnių susitikimų. Tiesą sa- 
kant, pertrauka gali paspartinti jūsų pažangą, net jei atrodytų, 
kad procesas sulėtėjo. 

Pačia plačiausia prasme psichoterapija yra kelių į išmintį ir 
vientisumą rinkinys. Jei jūs esate IJA, turėjęs sunkią vaikystę, 
tada jums kone gyvybiškai svarbu eiti tokiu keliu. Vidinis dar- 
bas, ypač „jautriesiems“, taip pat gali tapti tam tikra žaidimų 
aikštele. Kur kiti jaučiasi pasiklydę, mes ten esame tarsi namuo- 
se, kuriuose kiekvienam norisi būti. Ši didžiulė, nuostabi dykynė 
mus išmoko keliauti visokiomis vietovėmis. Mes mielai pastovy- 
klaujame darydami ką nors naudinga - skaitydami knygas, lan- 
"kydami kursus, puoselėdami santykius. Ir tampame tame kelyje 
sutiktų ekspertų ir mėgėjų pakeleiviais. Tai geras kraštas. 

Neleiskite, kad visuomenės požiūris jus laikytų atokiai pavers- 
damas jūsų kelią naujausia populiaria užgaida ar pajuokų objektu. 
Tame kelyje IJA atranda tai, ko kartais kiti nesugeba įvertinti. 

Panaudokite tai, ko išmokote 
Vaikystės žaizdų įvertinimas 

Jei žinote, jog jūsų vaikystė buvo gana laiminga ir rami, šią už- 
duotį galite praleisti arba galite ją panaudoti kad pasidžiaugtu- 
mėte savo laimingu likimu ir labiau užjaustumėte kitus. Pra- 
leiskite užduotį ir tuo atveju, jei įveikėte vaikystės sunkumus ir 
dabar tuo džiaugiatės. 

Visiems kitiems užduotis gali būti slegianti, todėl atsisaky- 
kite jos, jei manote, jog dabar jūsų gyvenime ne laikas tokiems 
praeities tyrinėjimams. Galbūt intuicija sako „pirmyn“, bet bū- 
kite pasirengę ir pakartotiniams sukrėtimams. Jei tie sukrėtimai 
bus nepakeliamai skausmingi, pasvarstykite apie psichoterapiją. 

Tie, kurie atliksite užduotį, iš eilės skaitykite pateiktus teigi- 
nius ir paukščiuku pažymėkite atitinkančius tiesą. Be to, žvaigž- 
dute pažymėkite tai, kas įvyko per pirmuosius penkerius jūsų 
gyvenimo metus, o antra žvaigždute tai, kas atsitiko iki jums su- 
kako dveji metai. Jei situacija truko ilgai (patys nuspręskite, kas 
jums atrodo ilgai), savo paukščiukus ar žvaigždutes apibrėžkite 
apskritimu. Padarykite tą patį, jei tas įvykis, regis, vis dar valdo 
visą jūsų gyvenimą. 

Šie paukščiukai, žvaigždutės ir apskritimai jums leis be pa- 
pildomų skaičiavimų susidaryti bendrą vaizdą, kur glūdi di- 
džiausios problemos. 


— Jūsų tėvai buvo nepatenkinti matydami jūsų jautrumo žen- 
klus ir / arba visiškai nesugebėjo į tai tinkamai reaguoti. 

— Jūs buvote tėvams akivaizdžiai nepageidaujamas vaikas. 

— Jus prižiūrėjo daugybė globotojų, kurie nebuvo jūsų tėvai ar 
kiti mylintys žmonės, artimi jūsų šeimai. 

- Jumis buvo rūpinamasi pernelyg arba tiesiog atgrasiai globė- 
jiškai. 

— Jus vertė daryti dalykus, kurių bijojote, nekreipdami dėme- 
sio į tai, ką jums pačiam atrodė gera daryti. 

— Jūsų tėvai galvojo, kad jums kažkas iš esmės negerai fiziškai 
ar psichiškai. 

- Prieš jus dominavo tėvas, motina, sesuo, brolis, kaimynas, 
klasės draugas ir t. t. 

- Prieš jus buvo seksualiai smurtaujama. 

— Prieš jus buvo fiziškai smurtaujama. 

- Prieš jus buvo verbališkai smurtaujama - iš jūsų tyčiojosi, jus 
erzino, ant jūsų šaukė, jus nuolat kritikavo - arba jūsų savo 
paties įvaizdį artimi žmonės komentavo visais atžvilgiais 
itin neigiamai. 

Jumis prastai rūpinosi fiziniu požiūriu (negaudavote pakan- 
kamai maisto ir t. t.). 

Jūs sulaukdavote mažai dėmesio, o jei sulaukdavote, tai vien 
tik dėl savo nepaprastų laimėjimų. 

Jūsų tėvas, motina ar kitas artimas žmogus buvo alkoholikas, 
narkomanas ar psichiškai nesveikas. 

Jūsų tėvas (motina) ilgą laiką sirgo ar buvo neįgalus ir su ju- 
mis tada nebendravo. 

Jūs turėjote rūpintis vienu ar abiem tėvais - fiziškai ar emociškai. 
Jūs turėjote tėvą (motiną), kurį psichinės sveikatos specia- 
listas pavadintų narcistišku, sadistišku ar kokiu nors kitokiu 
asmeniu, su kuriuo nepaprastai sunku gyventi. 

Mokykloje ar savo rajone jūs buvote auka - prievartos, paty- 
čių ir panašių dalykų objektas. 

Jūs vaikystėje patyrėte ir kitokių fizinių ir psichologinių trau- 
mų, ne tik dėl smurto (pavyzdžiui, dėl sunkios ar lėtinės ligos, 
sužeidimo, fizinio ar protinio trūkumo, skurdo, stichinės nelai- 
mės, tėvų bedarbystės, kuri jiems kėlė milžinišką stresą ir t. t.). 
Jūsų socialinė aplinka ribojo jūsų galimybes ir / arba su ju- 
mis kiti žmonės elgėsi kaip su prastesniu, nes buvote netur- 
tingas, priklausėte prie mažumos ir t. t. 

Jūsų gyvenime vyko didžiulės permainos, kurių jūs negalė- 
jote valdyti (persikėlimai, mirtys, skyrybos, jūsų atsisaky- 
mas ir t. t.). 

Jus kankino stiprus kaltės jausmas dėl kokio nors dalyko, 
kuris, kaip jums atrodė, įvyko dėl jūsų klaidos ir apie kurį 
neturėjote galimybės su niekuo pasikalbėti. 

Jūs norėjote mirti. 

Jūs netekote savo tėvo (dėl jo mirties, skyrybų ir t. t.), nebu- 
vote su juo artimas ir / arba jis nedalyvavo jūsų auklėjimo 
procese. 

— Jūs netekote savo motinos (dėl jos mirties, skyrybų ir t. t.), 
nebuvote su ja artimas ir / arba ji jūsų neaugino. 

— Abiem minėtais atvejais tai buvo aiškus ir savanoriškas jūsų 
palikimas ar atsisakymas - arba jūs tikėjote, jog netekote 
tėvo (motinos) dėl savo kaltės ar elgėsio. 

— Jūsų brolis, sesuo ar kitas artimas giminaitis mirė arba jūs 
kitaip jo netekote. 

— Jūsų tėvai nuolat kovojo vienas su kitu ir / arba buvo išsiskyrę 
ir kovojo dėl jūsų. 

— Paauglystėje jūs buvote nelaimingas ar linkęs į savižudybę 
arba svaiginotės narkotikais ar alkoholiu. 

— Paauglystėje jūs nuolat turėjote nemalonumų su teisėsaugos 
organais. 


Dabar įvertinkite paukščiukų, žvaigždučių ir apskritimų visumą. 
Jei šių ženklų nėra daug, pasidžiaukite ir išreikškite padėką tiems 
žmonėms, kurie jos nusipelnė. Jei minėtų ženklų daugoka, vadi- 
nasi, atliekant užduotį jus galėjo užplūsti skausmingos emocijos 
ar baimė, jog turite didelių trūkumų ar esate sugadinti. Leiskite 
atsiskleisti visam jūsų asmeninės istorijos vaizdui, o tada prisi- 
minkite savo geriausius bruožus, gabumus ir laimėjimus, taip pat 
tuos draugiškus žmones ir malonius įvykius, kurie kompensuoja 
neigiamus dalykus. Paskui skirkite šiek tiek laiko (galbūt išėję 
pasivaikščioti) pagerbti tam vaikui - tiek daug ištvėrusiam ir 
tiek daug davusiam kitiems. Ir apmąstykite, ko jam reikia dabar. 

Medikai, medikamentai ir IJA 


„Ar man klausyti prozako, ar aptarti 
temperamentą su savo gydytoju?“ 


ŠIAME SKYRIUJE IŠ PRADŽIŲ AIŠKINSIMĖS, kokį poveikį 
jūsų ypatingas jautrumas daro jūsų gydymui apskritai, o paskui 
aptarsime konkrečius vaistus, kurie jums galėtų būti skiriami at- 
sižvelgiant į tą savybę. 


Kaip jūsų ypatinga savybė veikia jūsų gydymą 

+ "Jūs esate jautresni kūniškiems signalams ir simptomams. 

+ | Jei gyvenate ne taip, kaip derėtų gyventi IJA, jums gresia 
daugiau su stresu susijusių ir / arba psichosomatinių su- 
sirgimų. 

+ Jūs esate jautresni vaistams. 

+ Jūs esate jautresni skausmui. 

+ | Jus labiau jaudina, paprastai pernelyg stipriai, medicini- 
nė aplinka, medicininės procedūros, medicininiai tyri- 
mai ir pats gydymas. 

+» Gydymo įstaigose jūsų jautri intuicija negali ignoruoti 
ligų, kančių ir mirties atmosferos. 

+» Atsižvelgiant į visa tai ir į faktą, kad dauguma medikų 
yra ne IJA, jūsų santykiai su jais paprastai būna kompli- 
kuotesni. 

Gera žinia ta, kad jūs sugebate iš anksto įžvelgti problemas ir 
puikiai žinote, kas jums gali padėti. Kaip minėjau ketvirtame 
skyriuje, itin jautrūs vaikai pasižymi nepaprastai gera sveikata, 
jei tik negyvena nuolatinės įtampos sąlygomis. Ilgai stebint gru- 
pę suaugusiųjų, kurie vaikystėje buvo sąžiningi (dauguma IJA 
yra būtent tokie), paaiškėjo, kad jie neįtikėtinai sveiki. Tačiau 
drovūs suaugusieji tuo pasigirti negalėjo. Tai leidžia daryti prie- 
laidą, jog IJA gali turėti puikią sveikatą, bet jie privalo ugdytis 
visuomeniškumą ir mokytis mažinti savo socialinį diskomfortą 
tam, kad galėtų gyventi be streso ir jausdami palaikymą, nes bū- 
tent tokio gyvenimo jiems reikia. 

Tačiau aptarkime prieš tai išvardytus aspektus, nes šiame 
kontekste jie dar aktualesni. Jūsų ypatingas gebėjimas pastebėti 
subtilius fizinius signalus reiškia, kad jums lemta išgyventi daug 
netikrų pavojų. Tai neturėtų būti problema, kadangi galite nueiti 
pas gydytoją ir viską išsiaiškinti. Jei liktų abejonių, sužinokite 
kito specialisto nuomonę. 

Tačiau tai ne visada būna taip paprasta, tiesa? Šių laikų me- 
dikai - dažnai labai užsiėmę, nejautrūs Žmonės. Paprastai jūs 
įžengiate į gydytojo kabinetą šiek tiek nervindamiesi ir jaudin- 
damiesi. Jūs įžvelgėte kokį nors menką dalyką, tačiau jis neduo- 
da ramybės, antraip nebūtumėte ėję pas gydytoją. Bet jūs taip 
pat suprantate, jog tikriausiai paaiškės, kad jums viskas gerai, ir 
tada gydytojui pasirodysite kaip per daug nervingi ir be reikalo 
nerimaujantys. 

Jūsų jautrumas subtiliems signalams ir per didelis jaudinima- 
sis dėl numatomo socialinio diskomforto - visai tai jums akivaiz- 
du. Tačiau gydytojas, laikydamasis visuomenėje vyraujančio šališ- 
kumo, jūsų jautrumą supranta kaip drovumą ir intravertiškumą, 
o tai jam yra prastesnės psichinės sveikatos simptomai. Maža to, 
kai kuriems gydytojams jautrumas reiškia tą nemalonų silpnumą, 

kurį jie turėjo slopinti, kad ištvertų medicinos mokykloje. Taigi 
jie šį savo esybės aspektą (ir su juo siejamą silpnumą) gali perkelti 
pacientams, kurie šiuo požiūriu yra visiškai niekuo dėti. 

Trumpiau tariant, yra daug priežasčių, kodėl gydytojas gali 
padaryti prielaidą, kad tas menkas simptomas, dėl kurio į jį krei- 
pėtės, „tėra jūsų galvoje“, ir tai netgi pabrėžti. (Žinoma, kūnas ir 
psichika yra taip glaudžiai susiję, jog jūsų tikrą ar tariamą nega- 
lavimą galėjo nulemti stresą sukeliantis veiksnys, bet gydytojų 
tokių dalykų išsamiai nemoko.) Jūs bijote protestuoti, kad neat- 
rodytumėte neurasteniški, tačiau abejojate, ar buvote išgirsti, ar 
jus tinkamai ištyrė, ar jums viskas iš tikrųjų gerai. Jūs nejaukiai 
jaučiatės ir nenorite sukelti jokių problemų, o paskui išeinate vis 
dar nerimaudami. Visa tai jus verčia susimąstyti - gal jūs iš tiesų 
esate neurasteniški? Ir tada galite nuspręsti kitą kartą ignoruoti 
savo simptomus tol, kol jie taps akivaizdūs kiekvienam gydyto- 
jui, į kurį kreipsitės. 

Sprendimas - susirasti gydytoją, kuris visiškai pripažins 
jūsų ypatingą savybę, o tai reiškia, kad tas žmogus rimtai žiū- 
rės į jūsų gebėjimą įžvelgti subtilius savo sveikatos aspektus ir 
savo specifines reakcijas į gydymą. Gydytoją turėtų džiuginti to- 
kia puiki „apsaugos sistema“. Tuo pat metu jis, žinodamas apie 
jūsų jautrumą, gali būti šaltakraujiškas ekspertas ir jus patikinti, 
jog jums tikriausiai nėra nieko bloga. Tačiau šis patikinimas turi 
būti pagarbus, o ne pagrįstas prielaida, kad kažkas negerai jūsų 
psichikai. 

Jūs tikrai surasite tokių gydytojų, ypač jei turėsite šią knygą 
ir jiems paskaitinėsite ją. 

Jūsų didesnis jautrumas vaistams yra realus reiškinys. Gal- 
būt jį padidina pernelyg stiprus jaudulys, kurį sukelia nerimas 
dėl šalutinių poveikių (dauguma vaistų jų turi, tad šiuo požiūriu 
jūs visiškai nesate neurotiški). Arba pradėdami vartoti vaistus 

jūs galite būti pernelyg susijaudinę dėl kokio nors kito dalyko. 
Taigi jums reikėtų palaukti ir pažiūrėti, kokia bus jūsų reakcija į 
vaistus, kai būsite nusiraminę. 

Jei pastebite, jog blogai reaguojate į vaistus, tikėkite tuo. Jau- 
trumo vaistams formos gali būti nepaprastai įvairios. Tikėkitės, 
kad jūsų gydytojai šią problemą spręs pagarbiai, priešingu atveju 
prisiminkite, kad esate klientai - eikite kitur. 

Jei jus pernelyg jaudina kitokie gydymo būdai ir procedūros, 
tiesiog supraskite, kad susidūrėte su naujais, stipriais pojūčiais, 
su bauginančiomis invazijomis į jūsų kūną. Šią problemą reikia 
spręsti, pirma, procedūras atliekančiam Žmogui paaiškinant, jog 
esate labai jautrūs. Jei tai paaiškinsite demonstruodami pagar- 
bą sau, tikriausiai sulauksite pagarbios reakcijos. Tiesą sakant, 
atsivėrimas dažniausiai vertinamas teigiamai, todėl procedūras 
atliekantis žmogus gali imtis papildomų priemonių, kad jums šis 
išmėginimas būtų lengvesnis. 

Jūs turėtumėte žinoti, kas geriausiai mažina jūsų jaudulį. Kai 
kurie IJA linkę viską kam nors išsipasakoti, kiti pirmenybę tei- 
kia tylėjimui. Kai kuriems reikia draugo šalia, kiti nori pabūti 
vieni. Kai kuriems puikiai padeda skausmą ar nerimą malšinan- 
tys vaistai, kitus gali dar labiau sunervinti tai, kad jie turi būti 
priklausomi nuo vaistų. Be to, daug ką dėl savęs tikriausiai galite 
padaryti ir patys. Jūs galite iš anksto kaip įmanoma geriau susi- 
pažinti su situacija. Galite bandyti nusiraminti, padėti sau susi- 
kaupti ir atitinkamai save nuteikti visais jums žinomais būdais. 
Taip pat galite vėliau save paguosti suprasdami ir geranoriškai 
įvertindami kiekvieną savo išgyventą stiprią reakciją. 

Jautrumas skausmui irgi būna labai įvairus. Pavyzdžiui, kai 
kurios moterys gimdydamos beveik nejaučia skausmo. Tyri- 
mai parodė, kad tokios moterys gyvenime apskritai retai jaučia 
skausmą. Kita vertus, kai kuriems žmonėms visas gyvenimas 

būna skausmingas tiesiogine šio žodžio prasme. Mano tyrimai 
atskleidė, kad IJA paprastai patiria daugiau fizinio skausmo. 

Mūsų psichinė būsena šiek tiek veikia skausmo suvokimą, 
todėl svarbu būti maloniu, mylinčiu, suprantančiu, ramiu tėvu 
(motina) savo kūdikiui / kūnui, kai jam ką nors skauda. Taip pat 
labai svarbu apie savo didesnį jautrumą skausmui pranešti tiems, 
kurie gali padėti. Jeigu jie gerai išmano šį dalyką, tai jūsų ypatin- 
gą reakciją į skausmą priims kaip normalų žmogaus fiziologijos 
nuokrypį ir ją deramai traktuos. (Tačiau nepamirškite, kad jūs 
galite būti jautresni ir skausmą malšinantiems vaistams.) 

Reikalą komplikuoja tai, kad jūs dažnai būnate labiau susi- 
jaudinę negu kiti pacientai. Net jei gydytojas yra pakankamai 
išmintingas ir jūsų susijaudinimo nelaiko nepatogumu ar psi- 
chinio sutrikimo ženklu, tai vis tiek yra šiokia tokia problema. 
Pavyzdžiui, gali suprastėti jūsų gebėjimas aiškiai perteikti savo 
mintis. 

Tokiu atveju yra keli sprendimai. Jūs galite iš anksto pareng- 
ti klausimų sąrašą ir užsirašyti svarbiausius dalykus. Galite ko 
nors paprašyti, kad jus išklausytų ir užduotų netikėtų klausimų. 
Arba galite tiesiog išdėstyti savo problemą. Leiskite specialistui 
jus apraminti pašnekesiu ar kitokiu jam priimtinu būdu. Taip 
pat galite numalšinti savo jaudulį paprašęs, kad tas asmuo pa- 
kartotų nurodymus ir būtų pasirengęs atsakyti į paskesnius jūsų 
klausimus. 

Turėkite omenyje ir tai, kad prie asmens, su kuriuo jaudi- 
nančio išbandymo metu buvote kartu, gana greitai prisiriša- 
ma, ypač jei tas išbandymas iš tiesų skausmingas ar emociškai 
reikšmingas. Todėl ligoninėje ir girdime žmones išsakant tokius 
ypatingus jausmus, kai jie kalba apie savo chirurgą ar naujagimį 
priėmusią akušerę. Tai visiškai normalu. Paprasčiausiai žinokite, 
kodėl taip atsitinka, ir būkite tam pasirengę. 

Pernelyg stiprus jaudinimasis - tai stiprus išgyvenimas ir jo 
tiesiog neįmanoma išvengti. O sveikatos srityje, kur susiduria- 
me su skausmu, senėjimu ir į akis žvelgiančia mirtimi, viskas 
jaudina dar stipriau. Vis dėlto gyventi aiškiai suvokiant, jog 
vieną dieną mirsi, man atrodo išmintinga - su sąlyga, kad tai 
padeda labiau branginti kiekvieną gyvenimo akimirką. Jei tas 
suvokimas tampa pernelyg intensyvus, galite pasitelkti visada 
po ranka esančią gynybos priemonę, vadinamą neigimu. Ir leis- 
kite savo draugams ir artimiesiems būti šalia ir jums padėti. Jie 
su tuo taip pat jau susidūrė arba vieną dieną susidurs. Ir nerei- 
kia jaustis nevykusiam ar našta kitiems. Mes visi esame vienoje 
valtyje. 


Sveikatos istorijos perrašymas 


Dabar pats laikas pakeisti požiūrį į kai kuriuos „medicininius“ 
išgyvenimus atsižvelgiant į jūsų ypatingą savybę. 

Prisiminkite tris reikšmingus sveikatos sutrikimo ir gydy- 
mosi atvejus — geriausia tai, kas atsitiko vaikystėje, arba priver- 
tė gultis į ligoninę. Tada atlikite jums jau žinomą trijų etapų 
požiūrio keitimo procedūrą. Pirma, pagalvokite apie tai, kaip 
jūs visada vertinote tuos potyrius, galbūt pasikliaudami me- 
dikų „diagnoze“ - kad esate pernelyg jautrus, sunkus, neuro- 
tiškas pacientas, tik įsivaizduojantis savo skausmą. Tada tuos 
išgyvenimus apsvarstykite remdamiesi dabartinėmis žiniomis 
apie savo ypatingą savybę. Galiausiai pasvarstykite, ar nereikė- 
tų ką nors daryti atsižvelgiant į tą naują sampratą, pavyzdžiui, 
pasiieškoti kito gydytojo arba įteikti dabartiniam gydytojui šią 
knygą. 

Jei gydymasis jums yra sunkus gyvenimo aspektas, atlikite 


„namų darbą“ pavadinimu „Mokykitės naujai bendrauti su me- 
dikais“. 

MOKYKITĖS NAUJAI BENDRAUTI SU MEDIKAIS 


1. Pagalvokite apie medicininę situaciją, kuri jus jaudina, yra so- 
cialiai nemaloni ar šiaip probleminė. Tai gali būti jūsų reakcija į 
ligoninės drabužius (išskyrus operacinį chalatą), tam tikrus me- 
dicininius tyrimus, kraujo ėmimą, dantų gręžimą, ilgai atidėlioja- 
mus arba neaiškius tyrimų rezultatus ar diagnozę. 


2. Pagalvokite apie tą situaciją atsižvelgdami į savo ypatingą 
savybę, įskaitant jos galimą teigiamą vaidmenį. Pavyzdžiui, jūs 
greičiau įžvelgsite galimą problemą ir skrupulingiau laikysitės 
nurodymų. Tačiau svarbiausia — galvokite apie tai, ką jums reikia 
padaryti (ir ko turite teisę siekti), kad situacija taptų ne tokia jau- 


| dinanti. Prisiminkite, jog visi turėtų stengtis, kad jūsų organizmo 


neužtvindytų kortizolis, nes gydymo rezultatai taip pat bus ge- 
resni, jei jausitės ramūs. 


3. Įsivaizduokite, kaip pasiekiate tai, ko jums reikia. Tai gali būti 
bet kas, ką patys įstengiate dėl savęs padaryti. Bet tikriausiai jums 
teks bent trumpai pasikalbėti su gydytojais apie savo jautrumą. 


| Todėl surašykite atitinkamą tekstą. Įsitikinkite, kad jis perteikia 


jūsų pagarbą sau ir be storžieviškumo ar arogancijos paskatins 
ir kitus jus gerbti. Paprašykite tekstą perskaityti asmens, kuriuo 
pasitikite. Tam idealiai tiktų kas nors iš medikų personalo. Suvai- 
dinkite su juo galimą pokalbį. Tada pasiteiraukite, kokį įspūdį jam 
padarė jūsų kalbėjimas. 


4. Pagalvokite, kaip galėtumėte panaudoti šį pasirengimą, kai 
kitą kartą jums prireiks medikų pagalbos. Galbūt tada turėtumėte 
grįžti prie šių patarimų ir dar pasipraktikuoti, kad jūsų norai virstų 
tikrove. 

Perspėjimas dėl medikų klijuojamų etikečių jūsų 
ypatingai savybei 

Tikriausiai žinote, jog gydytojai jau seniausiai suvokė, kaip stip- 
riai mūsų psichinės nuostatos veikia imuninę sistemą ir ligos 
eigą. Jie taip pat pastebi, kad kai kurie žmonės, regis, yra labiau 
linkę puoselėti mintis ir jausmus, galinčius pabloginti jų savi- 
jautą. Bet kadangi visas medikų dėmesys būna sutelktas į ligą, 
jie paprastai nė nesvarsto, ar kokiais nors teigiamais aspektais 
galėtų pasižymėti ir tas asmenybės tipas, kuris atrodo sietinas su 
kai kuriomis ligomis. Aš sakau „atrodo“, kadangi medikai daž- 
nai pražiūri ir iš tikrųjų potencialiai žalingus išankstinius visuo- 
menės nusistatymus tam tikrų asmenybės tipų atžvilgiu. Tiesą 
sakant, jie netgi gali tuos nusistatymus nesąmoningai įtvirtinti 
autoritetingai pareikšdami, jog vienas ar kitas asmenybės tipas 
ar jos bruožas yra „nesveikas“ ar neigiamas. 

Išankstinio nusistatymo jautrumo atžvilgiu požymius leng- 
va pastebėti išmokus skaityti tarp eilučių ir girdėti, kai jautrumas 
yra apibūdinamas kaip „sindromas“, o jautrūs žmonės - kaip 
„neturintys pusiausvyros“, „dažnai prarandantys savitvardą“, 
„pernelyg jautriai reaguojantys“, „nesugebantys tiksliai suvokti“, 
nes jų kūnuose ko nors „per daug“ ar kas nors „nenormalu“. Įsi- 
dėmėkite, jog tai paprastai yra medikų nuostatos, pagrįstos karių 
karalių požiūriu į tokius epitetus kaip „neturintis“, „praradęs“, 
„per daug“, „virš“, „tikslu“, „nesaikinga“ ar „nenormalu“. 

Bet visada turėkite omenyje, kad bus momentų, kai iš tiesų 
jausite, jog praradote vidinę pusiausvyrą ar savitvardą ir perne- 
lyg jautriai reaguojate. Šiame taip labai dirginančiame pasaulyje 
IJA tokių dalykų negali išvengti, ypač jei jų vaikystė ar asmeninė 
istorija buvo kupina įtampos. Tokiais atvejais leiskite medikams 
jums padėti vaistais, net jei medikai tą problemą spręs karių 

karalių stiliumi. (Tik būtinai pareikalaukite, kad iš pradžių jums 
būtų skiriamos mažos dozės.) Tačiau prisiminkite, jog dėl visko 
kaltas ne jūsų jautrumas, bet pasaulis, į kurį patekote jūs ir ta 
jūsų ypatinga savybė ir kuris nuolat verčia prisitaikyti ir keistis. 


Ar vartoti prozaką ir kitus vaistus? 


Jau kelis kartus jus raginau kalbėtis su medikais apie savo ypa- 
tingą savybę. Tačiau jei tai darysite, anksčiau ar vėliau jums, kaip 
ilgalaikis sprendimas, gali būti pasiūlyti psichotropiniai medika- 
mentai, tikriausiai antidepresantas prozakas (fluoksetinas) arba 
nerimą malšinantis vaistas diazepamas. Tiesą sakant, manau, 
kad daugelis jūsų šiuos vaistus jau esate išbandę. Jie gali labai 
padėti, jei išgyvenate krizę arba jums reikia laikinos priemonės, 
kad suvaldytumėte savo pernelyg stiprų jaudulį ar jo padarinius, 
pavyzdžiui, nemigą ir apetito praradimą. Subtilesnis klausimas 
yra tas, ar jūs turėtumėte ką nors ilgiau ar trumpiau vartoti siek- 
dami „išgydyti“ savo ypatingą savybę. Daugelis gydytojų mano, 
jog turėtumėte. Pavyzdžiui, kai šeimos gydytojui pirmą kartą 
užsiminiau apie šią knygą, kurią dabar skaitote, atrodė, kad jį 
tai tikrai nudžiugino. Tačiau štai ką jis pasakė: „Šiai problemai 
medicina skiria pernelyg mažai dėmesio. Tai skandalinga. Bet šis 
negalavimas, ačiū Dievui, lengvai pagydomas, kaip koks diabe- 
tas.“ Ir susiruošė rašyti receptą. 

Žinoma, jis tik norėjo man padėti, tačiau aš truputį sarkas- 
tiškai jam pasakiau, jog ketinu pabandyti dar kurį laiką apsieiti 
be jo pagalbos. 

Vis dėlto jums gali pasirodyti, jog nepatogumai, kuriuos 
jums kelia jautrumas, nusveria jo privalumus, arba galite tiesiog 
nuspręsti pažiūrėti, ar medikamentai padarys poveikį jūsų ypa- 
tingos savybės reiškimuisi. O gal panorėsite išbandyti ilgalaikį 
vaistų vartojimą siekdami pakeisti savo smegenų funkcionavimą. 

Tačiau esu įsitikinusi, kad prieš priimdamas tokį sprendimą IJA 
turėtų būti labai gerai informuotas. 

Tikriausiai supratote, kad likusioje skyriaus dalyje aš nekal- 
bėsiu apie tai, ką turėtumėte daryti, o tiesiog jums suteiksiu žinių 
ir padėsiu perprasti šią problematiką. 


Vaistai per krizę 

Psichotropinių vaistų vartojimas per krizę ir jų vartojimas sie- 
kiant ilgalaikio asmenybės pasikeitimo - tai du skirtingi dalykai. 
Kai kada vaistų vartojimas yra lengviausias ar netgi vienintelis 
būdas ištrūkti iš užburto jaudinimosi rato, atkurti optimalų 
funkcionavimą dieną ir susigrąžinti normalų miegą naktį. To- 
kiomis situacijomis jūs galite susirasti gydytoją, kuris, panašiai 
kaip mano šeimos gydytojas, kone trokšte trokš jums išrašyti 
vaistų. Arba galite susidurti su priešingu atveju, kai specialistas 
bus įsitikinęs, jog sunkias dvasines būsenas visada reikia tiesiog 
iškentėti, ypač jei jų priežastis yra „išorinė, pavyzdžiui, skaudi 
netektis ar nerimas dėl kokio nors viešo pasirodymo. Geriausias 
sprendimas - iš anksto nutarti, kaip turėtumėte elgtis per krizę. 
Tada reikia susirasti gydytoją, kurio požiūris į gydymą vaistais 
atitinka jūsų požiūrį. Jei lauksite, ko! prasidės krizė, tada ir jums, 
ir kitiems gali paaiškėti, kad dėl savo psichinės būsenos vargu ar 
galite priimti svarbius sprendimus. Tokiu atveju būsite priversti 
daryti tai, ką jums lieps pats pirmasis gydytojas, į kurį kreipsitės. 


Vaistai, iškart malšinantys jaudinimąsi 

Yra begalė psichotropinių vaistų, bet „jautriesiems“ dažniausiai 
skiriami dviejų tipų. Pirmas tipas - tai greitai veikiantys „vais- 
tai nuo nerimo“, tokie kaip chlordiazepoksidas (librium) diaze- 
pamas (valium) ir alprazolamas (xanex). Beveik visi jie sukelia 
mieguistumą - kartais tai yra privalumas, kartais ne - ir visi jie 

numalšina jaudulį per kelias minutes. (Dabar jau žinote, kad jau- 
dulys nebūtinai reiškia nerimą, tad nesutikite su jums klijuojama 
etikete „linkęs nerimauti“. Jaudulys gali atsirasti tiesiog dėl per- 
nelyg stipraus dirginimo.) 

Daugelis žmonių šiuos vaistus vartoja, kad užmigtų, kad 
susitvardytų per viešą pasirodymą arba įtemptais gyvenimo lai- 
kotarpiais. Jų poveikis trumpalaikis, be to, juos ilgai vartojant 
atsiranda priklausomybė. Kai tik pasirodo naujas psichotropinis 
vaistas, paprastai tvirtinama, kad prie jo, palyginti su pirmta- 
kais, mažiau priprantama. Tačiau susidaro įspūdis, kad visi vais- 
tai, kurie greitai atkuria optimalų jaudinimosi lygį - iš perne- 
lyg žemo ar pernelyg aukšto - sukelia tam tikrą priklausomybę. 
Alkoholis ir opiatai malšina jaudulį, o kofeinas ir amfetaminai 
suteikia žvalumo. Bet prie visų šių medžiagų priprantama. Tiesą 
sakant, bet kokią medžiagą, padedančią įveikti problemą, reikia 
vartoti pakartotinai, jei tik šalutiniai poveikiai nenusveria tos 
medžiagos teikiamos naudos. 

Be to, smegenys prisitaiko prie medžiagų, veikiančių jaudi- 
nimosi lygį, todėl norint pasiekti tokį patį efektą jų tenka vartoti 
vis daugiau ir daugiau. O tai reiškia, kad tos medžiagos anksčiau 
ar vėliau gali pradėti kenkti įvairiems kūno organams, tokiems 
kaip kepenys ar inkstai. Maža to, gali būti nuslopintas mecha- 
nizmas, atsakingas už natūralų organizmo susižadinimą. 

Žinoma, jei nuolat esate pernelyg susijaudinę, tas mechaniz- 
mas jau sugadintas. Tada pertraukos, kurias suteikia saikingas 
psichotropinių preparatų vartojimas, gali būti kaip tik tai, ko 
jums reikia. 

Vis dėlto yra ir kitų būdų, darančių teigiamą poveikį chemi- 
niams procesams jūsų kūne. Tai vaikščiojimas, gilus kvėpavimas, 
masažas, sveiki užkandžiai, mylimo žmogaus palaikymas, muzi- 
kos klausymas, šokiai. Sąrašas labai ilgas. 

Raminamu vaistinių žolių poveikiu mes naudojamės nuo tų 
laikų, kai dar gyvenome urvuose. Puikus pavyzdys - ramunė- 
lių arbata, taip pat levandos, pasifloros, apynių ar avižų arbatos. 
Gerų patarimų galite sulaukti sveiko maisto parduotuvėse, kur 
dažnai pardavinėjami puikūs vaistinių žolių mišiniai kaip arba- 
tos ar kapsulės. Kaip ir visur, šioje srityje vienos priemonės jums 
bus veiksmingesnės už kitas. Veiksmingos priemonės vartojimas 
vakarais sukurs mieguistumo periodą, kuris dažnai daro stebu- 
klus. Jei jums trūksta kalcio ir magnio, papildomas šių mineralų 
vartojimas jums irgi gali padėti nusiraminti. Bet būkite atsargūs. 

„Natūralūs“ vaistai taip pat būna labai stiprūs. 

Reikalas tas, kad jūsų gydytojas gali neužsiminti apie šiuos 
senesnius ir paprastesnius gydymo būdus. Jį dažnai lanko farma- 
cijos firmų atstovai. Ir niekas gydytojų neįtikinėja skirti pacien- 
tams pasivaikščiojimą ar puodelį ramunėlių arbatos. 


Medikamentai, neutralizuojantys ilgalaikio 
jaudinimosi padarinius 


Antidepresantai - tai kita grupė vaistų, kurie gali būti rekomen- 
duojami „jautriesiems“ kaip priemonė kovoti su įsivaizduojamais 
ar tikrais nepatogumais, keliamais jų ypatingos savybės. Per kri- 
zę šie vaistai iš tiesų išvaduoja iš kančių ir netgi gali išgelbėti gy- 
vybę. (Depresijos slegiami žmonės dažniau žudosi ar miršta dėl 
nelaimingų atsitikimų.) Jie taip pat gali išgelbėti nuo finansinio 
kracho, nes suteikia galimybę toliau dirbti, kas antraip būtų ne- 
įmanoma. 

Antidepresantai nebūtinai nuslopina visus jausmus. Jie net- 
gi gali dalinai atkurti „saugumo zoną“ ir jus ištraukti iš pačios 
juodžiausios depresijos. Kadangi tokia depresija gali būti per- 
vargusių smegenų padarinys, o ne jums „natūrali“ būsena, regis, 
verta joms tokiu būdu šiek tiek padėti, kad jos vėl imtų normaliai 

funkcionuoti. Pradėjus geriau miegoti ir valgyti, antidepresantų 
poreikio dažnai nebelieka. 

Kad pajustumėte poveikį, antidepresantus teks vartoti dvi ar 
tris savaites. Tad nors palengvėjimas neįvyks akimirksniu, pri- 
klausomybės rizika irgi nėra labai didelė. Visgi kai kuriems žmo- 
nėms nutraukti antidepresantų vartojimą būna sunku ir jums 
taip pat nebus lengva jų staiga atsisakyti. Ir nors nepažįstu nė 
vieno, kuris dėl tolesnio antidepresantų vartojimo būtų pardavęs 
savo paskutinį turtą, prie jų labiau ar mažiau priprantama. 

Jei nuspręsite, kad norite vartoti antidepresantus, eikite pas 
psichiatrą, įgudusį šioje srityje - kuriam susiformavo ilgamečiu 
stebėjimu pagrįsta nuojauta, kaip skirtingi žmonės ir jų simpto- 
mai reaguoja į skirtingus medikamentus. Tai dar vienas įrody- 
mas, kad žmonės yra neįtikėtinai skirtingi. Tačiau toks specia- 
listas neišvengiamai tikės, jog vaistai gali viską, tad tokios pagal- 
bos ieškokite tik tada, kai manysite, jog jos tikrai norite. 


Ką daro antidepresantai 


Jūsų smegenis sudaro milijonai ląstelių, vadinamų neuronais, ku- 
rios sąveikauja vienos su kitomis siųsdamos signalus ilgomis jung- 
timis. Šios jungtys nėra visiškai betarpiškos, tad kai signalas pasie- 
kia jungties pabaigą, jam tenka keliauti iki kitos jungties šiek tiek 
panašiai, kaip mes plaukiame valtimi į kitą upės pusę. Dėl įvairių 
priežasčių tai yra nuostabus būdas smegenims funkcionuoti. 

Kad būtų įveikta minėta erdvė, neuronai gamina mažytes 
chemines „valtis, vadinamas neurotransmiteriais. Tai minia- 
tiūriniai medžiagų kiekiai, išskiriami į tą erdvę. Kai neuro- 
transmiterių daugiau nebereikia, neuronai juos susigrąžina. Iš- 
skirdami ir paskui vėl susigrąžindami savo neurotransmiterius, 
neuronai būna sukaupę, jų manymu, reikiamą aktyvių neuro- 
transmiterių kiekį. 

Regis, depresija išsivysto tada, kai tam tikri neurotransmite- 
riai tampa pernelyg neaktyvūs. Antidepresantai padidina akty- 
vių neurotransmiterių kiekį, bet tai daro ne pridėdami papildo- 
mų neurotransmiterių. Smegenys yra apsisaugojusios nuo tokios 
machinacijos ir jūs tiesiog negalite padidinti bendro neurotrans- 
miterių kiekio. Užtat jūs, leisdami tam tikrai vaistinei medžiagai 
patekti į smegenis, jas apgaule priverčiate „įdarbinti“ tą medžia- 
g3, 0 ne neurotransmiterius. Dėl to smegenyse gali cirkuliuoti 
daugiau neurotransmiterių. 

Tačiau visa tai yra dar sudėtingiau, nei galėjo pasirodyti. Tur- 
būt kai kuriems iš mūsų išsivysto „pernelyg daug“ neurotransmi- 
terių receptorių (tai gali būti viena iš priežasčių, kodėl esame tokie 
jautrūs dirgikliams), todėl mes greičiau pritrūkstame neurotrans- 
miterių. Papildomi receptoriai tikriausiai formuojasi streso ar ilgo 
jaudinimosi laikotarpiais. Kita antidepresantų funkcija ir yra ma- 
žinti receptorių skaičių, tad galbūt kaip tik dėl to antidepresantų 
poveikį pajuntame tik po dviejų trijų savaičių. Tiek laiko reikia, 
kad būtų likviduoti receptoriai. O gal smegenyse vyksta kitokie 
procesai. To niekas tiksliai nežino. Apie tai netrukus vėl kalbėsime. 

Ar jus domina, kodėl ilgas ir pernelyg stiprus jaudinimasis 
gali sukelti depresiją arba kodėl tą būseną sušvelnina antidepre- 
santai? Kai žmonės ilgą laiką jaučia įtampą - būna per daug su- 
sijaudinę - jie, regis, netenka labai daug neurotransmiterių. (Kiti 
veiksniai, pavyzdžiui, tam tikri virusai, irgi sekina šiuos svarbius 
smegenų syvus.) Kai yra mažai neurotransmiterių, mažai būna 
ir dvasinių jėgų: prasideda depresija. Bet taip atsitinka ne kiek- 
vienam, o kodėl atsitinka, dar nėra išsiaiškinta. Beje, tai, kad esa- 
te IJA, dar savaime nereiškia didesnio polinkio į depresiją. Kalti- 
ninkas yra ilgalaikis pernelyg stiprus jaudinimasis. 

Kol kas nedaug tėra atrasta neurotransmiterių tipo medžia- 
gų, nors jų kasmet daugėja. Ilgą laiką egzistavo antidepresantai, 

kurie veikė tik kelias neurotransmiterių rūšis. Pavyzdžiui, pro- 
zakas veikia tik vieną neurotransmiterį - serotoniną. Prozakas 
(fluoksetinas) ir jo „giminaičiai“ - paroksetinas (paxil), sertra- 
linas (zoloft) ir kt. - yra vadinami selektyviaisiais serotonino re- 
absorbcijos inhibitoriais (SSRI). Niekas nežino, kodėl šis selekty- 
vumas toks naudingas gydant tam tikrus psichinius sutrikimus, 
tačiau mokslininkai- nenustoja bandę apie serotoniną sužinoti 
daugiau. 


Serotoninas ir asmenybė 


Peterio Kramerio knyga Prozako klausymasis (Listening to Pro- 
zac) tapo bestseleriu, nes autorius joje išsakė daugybės psichiatrų 
susirūpinimą išsiaiškinus, kiek nedaug SSRI vartojusių žmonių 
„išsigydė“ nuo to, kas laikoma jų giliai įsišaknijusiomis ypatybė- 
mis. Viena iš tų ypatybių - įgimtas polinkis „pernelyg jautriai 
reaguoti į stresą . Arba, kalbant mūsų terminais, per greitai ir per 
smarkiai susijaudinti. | 

Jau sakiau, kad turime skeptiškai vertinti gydytojų nuomonę, 
kai jie mūsų esminę savybę apibūdina kaip „pernelyg jautrų rea- 
gavimą į stresą . Kas nustatė, kada būna „pernelyg“? (Mano var- 
tojamas terminas „pernelyg susijaudinęs“ sietinas su kiekvieno 
iš jūsų optimaliu jaudinimosi lygiu.) O kaip dėl teigiamo mūsų 
ypatingos savybės aspekto ir neigiamo vyraujančios kultūros 
aspekto - kultūros, kuriai aukštas streso lygis yra normalu? Iš 
tikrųjų mes nesame įgimę polinkio „pernelyg jautriai reaguoti į 
stresą“. Mes esame įgimę jautrumą. 

Kaip ten bebūtų, P. Krameris iškėlė daug išties įdomių socia- 
linių klausimų apie vaistą, galintį pakeisti visą Žmogaus asme- 
nybę. Kaip mes jausimės, jei ateis diena, kai taps įmanoma savo 
asmenybę mainyti tarsi drabužius? Kas atsitiks mūsų savivoka! 
jei mūsų savastį bus galima taip lengvai pakeisti? Jei vaistai var 

tojami tada, kai žmonėms nėra taip blogai, kad juos galėtume 
vadinti ligoniais - kai jie tik nori jaustis kaip nors kitaip - kuo 
tai skiriasi nuo nelegalių psichotropinių medžiagų vartojimo? Ar 
visi turi vartoti antidepresantus vien tam, kad įgytų tą konku- 
rentinį pranašumą, kurį suteikia pakantumas aukšto lygio stre- 
sui? Ir galiausiai P. Kramerio knygoje daugybę kartų užduotas 
klausimas: „Ką praras visuomenė, jei kiekvienas jos narys nu- 
spręs vartoti tokius vaistus?“ 

Aš remiuosi P. Kramerio knyga, kadangi jos autorius taip pui- 
kiai išnagrinėjo socialines ir filosofines problemas, kurių daugu- 
ma tebelieka neišspręstos, nors SSRI ir daugybė kitų antidepre- 
santų — „ketvirtos kartos“ ar net „penktos kartos“ ir darantys 
poveikį jau kitiems neurotransmiteriams - dabar yra kasdienis 
dalykas (ir krauna milžinišką pelną farmacijos kompanijoms). 
Be to, gerokai išsiplėtė jų paskirtis - šiais laikais jie vartojami ko- 
vai su nemiga, skausmais, priešmenstruaciniu sindromu ir netgi 
drovumu. Jei esate tipiški IJA ir jums tenka nuspręsti, kaip rea- 
guoti į pasiūlymą vartoti antidepresantus, įsigilinkite į P. Kra- 
merio iškeltus klausimus. 


Serotoninas ir IJA 


Išsamiai paaiškinti, kodėl serotoninas toks svarbus, nelengva, ka- 
dangi tai yra „pasirinkimo neurotransmiteris“, veikiantis smege- 
nyse keturiolikoje skirtingų vietų. P. Krameriui serotoninas šiek 
tiek primena policiją. Kai serotonino būna apsčiai, viskas vyksta 
daug saugiau ir tvarkingiau, tarsi patruliuojant policijai. Bet tei- 
giamos tendencijos skiriasi priklausomai nuo problemų, būdin- 
gų kiekvienai sričiai. Policija reguliuoja eismą, jei susidaro trans- 
porto spūstis, ir tiria nusikaltimą, jei jis įvyksta. Panašiai seroto- 
ninas sustabdo depresiją, jei tam tikra smegenų sritis ją skatina, 
ir užkerta kelią pernelyg kompulsyviam ar perfekcionistiškam 


elgesiui, kai jį kursto atitinkama smegenų sritis. Tęsiant analo- 
giją, dėl visos šios policijos patruliavimo šešėlis tamsioje alėjoje 
tikriausiai atrodys ne toks bauginantis. Tai didelis pagerėjimas 
mums; IJA, turintiems stiprią „stabtelėjimo patikrinti“ sistemą. 
Bet taip atsitiks tik tada, kai padės didesnis serotonino kiekis — 
tai yra toje zonoje bus daugiau „policijos“. 

Skaitydama apie- individualius atvejus, aprašytus knygoje 
Prozako klausymasis, negalėjau nesistebėti, kiek daug P. Kra- 
merio pacientų buvo IJA, kurie nei mokėjo gerbti savo ypatingą 
savybę, nei pasirūpinti savimi nelabai jautrioje visuomenėje. Dėl 
to jie nuolat pernelyg jaudindavosi, jų serotonino lygis buvo že- 
mesnis, taigi jiems padėdavo prozakas. Pamąstykite apie kitas 
problemas, kurios P. Kramerio akivaizdoje būdavo sprendžia- 
mos vartojant prozaką - tokias kaip kompulsyvumas (IJA atveju 
tai gali būti pernelyg uolios pastangos suvaldyti nerimą bei per 
daug stiprų jaudulį), žema savivertė ir jautrumas kritikai (IJA 
atveju tai gali lemti priklausymas prie mažumos, tai verčia jaus- 
tis defektyviam). 

Tad kada ir ar išvis IJA turėtų vartoti SSRI, kad pakeistų 
įsišaknijusias asmenybės ypatybes, tokias kaip polinkis jaustis 
prislėgtam ar nerimastingam? Rekomenduoju dar kartą perskai- 
tyti tekstą, pavadintą „Autorės pastabos, 2012-ieji , esantį šios 
knygos pradžioje. Iš tiesų susidaro įspūdis, kad „jautriesiems“ 
būdingas genetinis nukrypimas, dėl kurio greičiau sumažėja se- 
rotonino kiekis jų smegenyse. Tačiau tai, regis, nėra tokia prob- 
lema, kokia atrodo iš pradžių. Pavyzdžiui, alelinis genas pats 
vienas nesukelia depresijos. Maža to, jis gali suteikti tam tikrų 
pranašumų, nes nulemia tokius teigiamus asmenybės bruožus, 
kurie yra tipiški IJA bruožai, tarkime, prieš veikiant viską apgal- 
voti kruopščiau nei kiti ir dėl to priimti geresnius sprendimus. 
Šio genetinio nukrypimo poveikis, regis, visiškai priklauso nuo 

to, kaip dažnai jūs pernelyg smarkiai jaudinatės, o tai savo ruož- 
tu labai susiję su jūsų potyriais vaikystėje. 

Kai kurios beždžionės gimsta turėdamos polinkį padary- 
ti pauzę patikrinti naujus vaizdus ir garsus. Tai atitinka mūsų 
ypatingą savybę, tik beždžionėms nėra duoti tokie žmogiški 
pranašumai kaip aiškus praeities ir ateities suvokimas bei mūsų 
gebėjimas geriau valdyti tą „stabtelėjimą patikrinti“, kai jį reali- 
zuojame. Didžiumą laiko tos beždžionės elgiasi taip pat kaip ir 
kitos, bet paauglystėje jos nėra itin linkusios tyrinėti, be to, jų 
širdies plakimo dažnis būna didesnis ir nepastovesnis, o streso 
hormonų lygis - aukštesnis. Jos panėši į Jerome'o Kagano tirtus 
vaikus (žr. antrą skyrių). Tačiau svarbu pabrėžti, kad serotonino 
kiekis jų smegenyse nėra mažesnis. 

Pagrindinis skirtumas išryškėja tada, kai jos ilgą laiką jaučia 
stiprų stresą (pernelyg didelį susijaudinimą). Tada, palyginti su 
kitomis beždžionėmis, šios jautriau reaguojančios beždžionės 
atrodo labiau susirūpinusios, prislėgtesnės ir kompulsyvesnės. 
Jei stresinė situacija kartojasi, toks jų elgesio modelis pasireiškia 
dažniau ir tuo metu jų neurotransmiterių kiekis sumažėja. 

Tokie elgesio modeliai ir fiziniai pokyčiai būdingi visoms bež- 
džionėms, kurios vaikystėje patyrė psichologinę traumą atskirtos 
nuo motinų. Įdomu, jog šitaip traumuotų beždžionių organizme 
padaugėja tokių streso hormonų kaip kortizolis. Tačiau laikui bė- 
gant, ypač veikiant kitiems stresą sukeliantiems faktoriams, pa- 
vyzdžiui, kai jos atskiriamos nuo kitų beždžionių, serotonino jų 
smegenyse sumažėja. Tada jos nuolat reaguoja labai jautriai. 

Šie tyrimai leidžia padaryti svarbią išvadą: problemą sukuria 
nuolatinis pernelyg stiprus jaudinimasis arba vaikystėje patir- 
tas stresas ar psichologinė trauma, o ne įgimtas jautrumas. Mes 
tą patį išsiaiškinome antrame skyriuje. Jautrūs vaikai išgyvena 
daugiau trumpų jaudinimosi momentų, jų organizmuose būna 

daugiau adrenalino, tačiau jie puikiai laikosi, jei tik jaučiasi sau- 
gūs. Bet kai jautrus vaikas (arba kiekvienas vaikas) yra nesaugus, 
trumpalaikiai susijaudinimai virsta ilgalaikiais, jo organizme 
padidėja kortizolio kiekis, o serotoninas ilgainiui būna išeikvo- 
jamas (remiantis beždžionių tyrinėjimais). 

Šie tyrimai yra svarbūs IJA. Jie labai aiškiai parodo, kodėl 
mums reikia vengti nuolatinio pernelyg stipraus jaudulio. Jei 
vaikystė mus užprogramavo visko bijoti, tada privalome atlikti 
vidinį darbą, geriausia padedant psichoterapeutui. Jis pakeis tą 
programą, net jei tam prireiktų ne vienų metų. Remiantis P. Kra- 
merio knygoje pateiktais įrodymais, kai serotonino lygis negrįž- 
ta į normalų, gali atsirasti nuolatinis polinkis į stiprų jaudini- 
mąsi ir depresiją, o tai kelia realų pavojų sveikatai. Taigi mums 
būtina jaustis saugiems, būti pailsėjusiems ir palaikyti reikiamą 
serotonino lygį. Tada galėsime džiaugtis savo ypatingos savybės 
privalumais, mėgautis subtiliais išgyvenimais. Tai reiškia, kad 
neišvengiami per didelio jaudinimosi momentai nepadidins kor- 
tizolio kiekio kelioms dienoms ir nesumažins serotonino kiekio 
keliems mėnesiams ar metams. Jei šito išvengti nepavyktų, situa- 
ciją vis tiek galime pataisyti, bet tam prireiks laiko. Ir tada, no- 
rėdami tą procesą paspartinti, galime pasvarstyti ir apie laikiną 
vaistų vartojimą. 


Serotoninas ir buvimas auka 


Galbūt esate girdėję, kad dominuojančios beždžionės (bent jau 
iš tų beždžionių šeimų, kurioms dominuoti labai būdingą), turi 
daugiau serotonino. Maža to, paprasčiausiai padidinus seroto- 
nino kiekį tokios beždžionės smegenyse, ji ima dominuoti prieš 
savo gentaines, gaunančias serotoniną mažinančių vaistų. Be to, 
būnant pačiame dominavimo hierarchijos viršuje serotonino 
kiekis tos beždžionės smegenyse dar padidėja. Tą statusą iš jos 

atėmus, serotonino sumažėja. Tai dar viena priežastis, kodėl gy- 
dytojai gali norėti pakelti jūsų serotonino lygį - kad jums padėtų 
daugiau dominuoti ir sėkmingiau veikti į dominavimą orientuo- 
toje visuomenėje. 

Man tikrai nepatinka „baikščias“ beždžiones lyginti su labai 
jautriais asmenimis, išsiskiriančiais kaip tik tais dalykais, kurie 
žmones daro tokius žmogiškus (toliaregiškumu, intuicija, vaiz- 
duote). Bet jei IJA yra linkę labiau sekinti savas serotonino atsar- 
gas, aš privalau aiškintis, kas tai lemia. Regis, būtų galima daryti 
prielaidą, jos mes rečiau dominuojame, nes turime mažiau sero- 
tonino. Tačiau taip pat gali būti, bent jau kai kuriais atvejais, jog 
serotonino lygį mažina nevisavertiškumo jausmas ar buvimas 
dominavimo hierarchijos apačioje. Ar gali žemo serotonino ly- 
gio, depresijos ir visų kitų bėdų priežastis būti stresas, išsivys- 
tantis ir dėl to, kad šioje visuomenėje IJA jaučiasi „smukdomi“? 

Pagalvokite, kokį serotonino lygį gali turėti „drovūs, jau- 
trūs“ Šanchajaus mokiniai, kurie savo klasėse yra susižavėjimą 
keliantys lyderiai (remiantis tyrimu, aprašytu pirmame skyriuje). 
O dabar įsivaizduokite, koks serotonino lygis būdingas jų ben- 
draamžiams kanadiečiams, savo klasėse esantiems hierarchijos 
apačioje. Gal mums nereikia SSRI? Gal mums tereikia pagarbos?! 


Ar turėtumėte bandyti keisti savo ypatingą savybę 
vartodami SSRI? 


Aš norėčiau turėti duomenų, rodančių, kaip šie medikamentai 
veikia tuos IJA, kurių nekamuoja depresija. Tačiau jų poveikis 
vidutiniam IJA vis tiek nelabai daug pasako apie poveikį asme- 
niškai jums. Gerai žinoma, kad antidepresantas, malšinantis 
depresiją vienam žmogui, gali visai nepadėti kitam. Tai turėtų 
galioti ir medikamentams, kurie daro poveikį žmogaus asmeny- 
bei. Kaip išsiaiškinome antrame skyriuje, labai didelis jautrumas 

neabejotinai gali reikštis daugybe būdų. Tai viena iš priežasčių, 
kodėl kiekvienas IJA, galvodamas apie savo ypatingą savybę, tu- 
rėtų saugotis ultramadingų koncepcijų, kurios vieninteliu veiks- 
niu paaiškina viską, kaip yra serotonino atveju. 

Prieš priimdama sprendimą aš apsvarstyčiau keletą dalykų. 
Pirma, ar jūs save labai nuviliate būdami tokie, kokie esate? Antra, 
ar esate pasiruošę vartoti medikamentus visą likusį gyvenimą, 
kad išlaikytumėte norimus pokyčius? Priimant šį sprendimą, bū- 
tina skrupulingai įvertinti galimus šalutinius poveikius, taip pat 
uždelstus ilgalaikius poveikius, kurių nė vienas dar nėra žinomas. 

Grėsmingas šalutinis poveikis, kuriuo pasižymi šie nau- 
ji medikamentai, yra tas, kad jie tam tikru mastu, mažiausiai 
10-15 procentų, veikia panašiai kaip stimuliantai, pavyzdžiui, 
amfetaminas. Kai kurie juos vartojantys žmonės skundžiasi, jog 
juos kamuoja nemiga, ryškūs sapnai, nevaldomas nerimas, dre- 
bulys, pykinimas ar viduriavimas, svorio kritimas, galvos skaus- 
mai, susirūpinimas, gausus prakaitavimas įr dantų griežimas 
miegant. Vienas iš sprendimų - vartoti, paprastai prieš miegą, 
nerimą malšinantį vaistą, neutralizuojantį susijaudinimą. Bet 
kadangi man buvo sunku tokį vaistą rasti, dabar tenka vartoti 
du stiprius vaistus. Prie antro iš jų yra priprantama. 

Daug mano pažįstamų IJA, vartojusių prozaką ir panašius 
vaistus, ilgainiui jų atsisakė, kadangi jie nelabai padėjo arba 
tiems žmonėms nepatiko jų stimuliuojantis poveikis. Gali būti, 
kad elgesio aktyvinimo sistema, apie kurią kalbėjome antrame 
skyriuje, yra skatinama veikti prieš „stabtelėjimo patikrinti“ sis- 
temą. Kai abi šios sistemos būna stiprios, psichotropiniai vaistai 
gali per daug jautrinti. 

Nors šito pacientams dažnai nesakoma, dauguma SSRI gali 
neigiamai veikti vyrų potenciją, moterų orgazmą ir abiejų lyčių 
seksualinį potraukį. Jie taip pat skatina žymų svorio augimą. Ga- 

liausiai SSRI būna labai pavojingi, kai maišomi su tam tikrais 
vaistais, ypač su kitais antidepresantais, kadangi pernelyg dide- 
lis serotonino kiekis organizmui daro žalingą poveikį, kai kada 
netgi mirtiną. 

Taigi nemokamų pietų nebūna, tiesa? 

Visa tai neturėtų jūsų išgąsdinti ar išvis atsisakyti vartoti an- 
tidepresantus, ypač per krizes. Aš tik noriu, kad būtumėte in- 
formuoti vartotojai. Nesužinosite visos tiesos ir perskaitę knygą 
Prozako klausymasis, nes ji paseno, be to, jos autorius sąmonin- 
gai nenagrinėjo šalutinių prozako poveikių - jį labiau domino, 
kokią socialinę įtaką gali daryti šios grupės medikamentai. Au- 
torius tikėjo, kad ilgainiui jų gamintojams pavyks neutralizuo- 
ti pagrindinius šalutinius poveikius. Jis taip pat nepakankamai 
įvertino individualius skirtumus, dėl kurių tam tikrų žmonių 
reakcija į minėtus medikamentus gali būti labai bloga. Nesiti- 
kėkite visos tiesos sužinoti nei iš jų gamintojų, nes šis neįtikėti- 
nai pelningas verslas jiems krauna turtus, nei iš šeimos gydytojų, 
kurie, kaip rodo tyrimai, yra linkę pervertinti labiausiai rekla- 
muojamus vaistus. Tiesa, farmacijos kompanijos prie savo pro- 
duktų prideda lapelius su perspėjimais apie šalutinius poveikius, 
tačiau jos nėra suinteresuotos suteikti vartotojams susimąstyti 
verčiančios informacijos daugiau, negu tai absoliučiai būtina. 

Vienas psichofiziologas, kuris pragyvenimui užsidirba far- 
macijos kompanijų užsakymu tyrinėdamas šių medikamentų 
poveikį gyvūnams, man prasitarė esąs tikras, jog tos kompanijos 
pataikauja mūsų norui turėti priemonę, akimirksniu pašalinan- 
čią visas problemas. Bet tokia priemonė paprasčiausiai neegzis- 
tuoja. Pasak jo, sprendžiant daugumą problemų, būtinas savęs 
pažinimas, o tai dažniausiai reiškia sunkų psichoterapinį darbą. 

Iš esmės su tuo sutinka ir knygos Prozako klausymasis auto- 
rius Peteris Krameris. Jis rašo: 

Psichoterapija tebelieka vienintelė technologija, kuri iš tik- 
ryųjų padeda gydyti nesunkią depresiją ir nerimą... Mano 
nuomone, įsitikinimas (kurį kai kada palaiko išlaidų svei- 
katos apsaugai mažinimo entuziastai) kad vaistai gali 
pakeisti psichoterapiją, slepia cinišką norą leisti žmonėms 
kentėti... [ir] yra pretekstas nenukreipti pacientų pas psi- 
choterapeutą. 


Skaitydama knygą Prozako klausymasis, puslapius nuorodoms aš 
lioviausi užsirašinėti pasiekusi dvidešimtą vietą, kur autorius iš- 
reiškia susirūpinimą dėl visuomenės, kurioje taip laisvai vartoja- 
mas prozakas, paverčiantis žmones nuobodžiomis, egocentriško- 
mis ir nejautriomis būtybėmis. Tuo pačiu metu autorius kritiškai 
atsiliepia apie „farmakologinį kalvinizmą“, įrodinėjantį, kad jei 
vaistai jums leidžia gerai jaustis, tai yra blogai moralės požiūriu. 
Kad jausti skausmą - tai privilegijuota būsena. Kad menas visada 
yra besikankinančios, kenčiančios sąmonės produktas. Kad tik la- 
bai nelaimingi žmonės gali būti giliaminčiai. Kad tikram egzista- 
vimui nerimas yra būtinas. Visa tai yra svarbūs socialiniai klausi- 
mai, kuriuos mes, IJA, privalome apsvarstyti ir nuspręsti: ar varto- 
sime vaistus tam, kad jie padėtų įveikti krizes, ar tam, kad pakeistų 
mūsų esminį požiūrį į gyvenimą - pakeistų mūsų asmenybę. 


Jei nusprendėte vartoti (arba jau vartojate) 


Neabejoju, kad kai kurie iš jūsų ar net daugelis jau vartojate SSRI. 
Kiti dar nuspręsite tai daryti. Kad ir kokį poveikį pajustumėte, 
žinokite, jog visi jūs esate svarbūs pagalbininkai, gausinantys ži- 
nias apie tuos medikamentus, lygiai kaip tie, kurie jų nevartoja, 
yra „kontrolinė grupė“. 

Daug kartų minėtos knygos autorius P. Krameris baimino- 
si, kad šie medikamentai gali pakirsti mūsų autentiškumą. Aš 

tuo abejoju. Kiekvieną mėnesį daugybė moterų išgyvena dras- 
tiškus nuotaikos ir pagrindinių fiziologinių procesų pokyčius, 
bet vis tiek žino, kas jos yra. Šios moterys paprasčiausiai pripa- 
žįsta, jog būna komplikuotos. Galbūt jos supranta, kad iš dalies 
pakeičia savo savastį - skirtingai skirtingu metu. O dėl medi- 
kamentų vartojimo, tai jūs sprendžiate, kokie norėtumėte būti. 
Kas sprendžia? Tam tikras patikimas vidinis viso to liudytojas. 
Jūs imsite tg savo esybės dalį suprasti taip gerai, kaip dar nie- 
kada nesupratote. Ir galvosite apie asmenį, kuriuo norėtumėte 
būti, jausdami tokią pasirinkimo laisvę, kokios iki šiol niekada 
nejautėte. 

Tai jaudinantis metas - metas, kai IJA jaučiasi iš tiesų gy- 
vas. Prieš išsirinkdami šią knygą jūs gal net nežinojote, kokie 
esate. Dabar, atvirai kalbėdami su medikais apie savo ypatingą 
savybę ar eksperimentuodami su tos savybės nulemta savo fizi- 
ologija (arba atsisakydami tai daryti), jūs esate pradininkai. Tad 
koks kieno reikalas, jei mes retsykiais kiek per daug jaudinamės? 
Stenkitės suvaldyti tokias situacijas ir eikite savo keliu. 


Panaudokite tai, ko išmokote 
Ką keistumėte, jei tai pakeistų saugi piliulė 


Paimkite popieriaus lapą ir per vidurį nubrėžkite vertikalią lini- 
ją. Kairėje pusėje surašykite visus jums būdingus dalykus, net ir 
menkai susijusius su jūsų jautrumu, kurių norėtumėte atsikraty- 
ti, jei tik būtų saugi piliulė, galinti tai padaryti. Tai jums proga 
išlieti visą savo pasipiktinimą nepatogumais, kylančiais dėl to, 
kad esate IJA. Tai taip pat proga pasvajoti apie tobulą asmenybę 
keičiančią piliulę. (Šis pratimas nėra apie vaistų vartojimą išgy- 
venant krizę, depresiją ar savižudiškas nuotaikas.) 

Dabar kitoje lapo pusėje, prie kiekvieno prieš tai išvardyto 
dalyko, parašykite, ko gyvenime galite netekti tuo atveju, jei ta 
stebuklinga piliulė eliminuos šį neigiamą jūsų jautrumo aspektą. 
(Kaip ir visos piliulės, ši piliulė negali būti paradoksiška.) Su jūsų 
ypatinga savybe nesusijęs paradokso pavyzdys: „Užsispyrimas“ 
eina į kairę, bet be jo jūs galite prarasti „atkaklumą“, kuris eina 
į dešinę. 

Jei norite, kiekvieną kairėje pusėje įrašytą dalyką galite įver- 
tinti balais — 1, 2 ar 3 — atsižvelgdami į tai, kaip labai jo norite 
atsikratyti (3 balai reiškia „labiausiai '), o dešinėje pusėje įrašy- 
tus dalykus įvertinkite atsižvelgdami į tai, kaip labai juos norite 
išsaugoti. Didesnė bendra balų suma kairėje pusėje leidžia daryti 
prielaidą, kad jūs norite tęsti veiksmingo vaisto paieškas (arba 
kad jums vis dar sunku save priimti tokį, koks esate). 


10 skyrius 


Siela ir dvasia 
Kur slypi tikrieji turtai 


IJA PASIŽYMI KAI KUO YPATINGA, kas yra veikiau sielos ir 
dvasios dalykai. Man siela — tai reiškiniai, subtilesni už fizinį 
kūną, bet vis tiek esantys kūniškos prigimties, tokie kaip sapnai 
ir vaizduotė. Dvasia apima visa tai, kas yra siela, kūnas ir pasau- 
lis, bet kartu ir peržengia šių dalykų ribas. 

Kokį vaidmenį jūsų gyvenime turėtų vaidinti siela ir dva- 
sia? Šiuose paskutiniuose puslapiuose atsisveikinimui rasite ke- 
lias galimybes, įskaitant psichologinį požiūrį, kad mums skir- 
ta plėtoti vientisumą, kurio taip reikia žmogaus sąmonei. Juk 
mes turime ypatingą gebėjimą suprasti tai, ko nesupranta ar ką 
neigia kiti, o būtent šis neišmanymas kuria vieną negerovę po 
kitos. 

Tačiau šiame skyriuje taip pat bus girdimi ir kitokie, ne vien 
psichologiniai, balsai - angeliški ir dieviški. 

Keturi iškalbingi požymiai 

Kai atsigręžiu į praeitį, tai panėši į kone istorinį įvykį - pirmasis 
IJA susibūrimas Kalifornijos universiteto Santa Kruze studentų 
miestelyje 1992 m. kovo 12 d. Aš turėjau skaityti paskaitą apie 
savo pokalbių ir pirmų apklausų rezultatus - tų pokalbių ir ap- 


klausų dalyviams, taip pat susidomėjusiems studentams ir psi- 
choterapeutams, kurių dauguma pasirodė irgi esantys IJA. 

Prieš pradėdama skaityti paskaitą, aš atkreipiau dėmesį į tylą 
toje atviroje patalpoje. Nežinojau, ko tikėtis, tačiau ta mandagi 
tyla atrodė kažkokia reikšminga. Tiesą sakant, buvo netgi šiek 
tiek daugiau negu vien tylu. Tyla atrodė apčiuopiama, tarsi gū- 
džiame miške. Tų žmonių dalyvavimas visiškai pakeitė įprastą 
„viešą erdvę“. į 

Atėjus laikui kalbėti, pajutau pagarbų suklusimą. Be abejo, 
paskaitos tema susirinkusiesiems buvo svarbi, tačiau aš pajutau 
su jais ypatingą ryšį, kurį dabar jaučiu kaskart, kai tenka ben- 
drauti su IJA auditorija. Mes, IJA, paprastai labai domimės idė- 
jomis, skrupulingai apsvarstome kiekvienos koncepcijos galimy- 
'bes. Mes taip pat esame palaikantys žmonės ir stengiamės žūtbūt 
netrukdyti kitiems: nesišnabždame, nežiovaujame, netinkamu 
metu neiname į patalpą ar iš jos. 

Trečią dalyką, būdingą „jautriųjų“ auditorijai, pastebėjau 
jiems vesdama kursus. Aš mėgstu daryti kelias pertraukas, per 
vieną iš jų mes visi kartu ilsimės, medituojame, meldžiamės ar 
mąstome - kiekvienas pats nusprendžia, ką nori daryti. Iš patir- 
ties žinau, jog tam tikrą dalį įprastos auditorijos toks pasiūlymas 
sutrikdo, netgi suerzina. Kaskart įsitikinu, kad IJA auditorijai 
dėl to nekyla jokių dvejonių. 

Ketvirta, maždaug pusė mano šnekintų IJA apie savo dva- 
sinį gyvenimą kalbėjo taip, tarsi tai juos tiksliausiai apibūdintų. 
Kai kitų IJA pasiteiraudavau apie jų vidinį gyvenimą, filosofiją, 
santykį su religija ar dvasinį tobulėjimą, staiga jų balsai prisi- 
pildydavo naujos energijos - susidarydavo įspūdis, kad tai jiems 
labai svarbu. 

IJA nuostatos „organizuotos religijos“ atžvilgiu daugiausia 
buvo itin griežtos. Tik nedaugelis jų pasirodė esantys labai reli- 

mano kalbintų IJA kasdien darė tam tikras procedūras, kurios 
jų dėmesį sutelkdavo vidun ir leisdavo prisiliesti prie dvasinio 
lygmens. 

Dabar pasidalysiu kai kuriomis jų mintimis. Suprastintos iki 
trumpų įspūdžių, jos skamba kone kaip eilėraštis. 


„Medituoju daug metų, bet nebėgu nuo tikrovės.“ 

„Kasdien meldžiuosi: jūs turite tai, ko melsdamiesi 
prašote.“ 

„Aš save ugdau ir stengiuosi gyventi gyvenimą, de- 
rantį gyvūno ir žmogaus prigimčiai.“ 

„Kasdien medituoju. Niekuo netikiu, išskyrus tai, jog 
viskas bus gerai.“ 

„Žinau, jog egzistuoja dvasia, aukštesnioji jėga, vado- 
vaujanti galia.“ 

„Jei turėčiau būti vyras, būčiau jėzuitas.“ 

„Viskas, kas gyva, yra svarbu. Egzistuoja kažkas dau- 
giau, aš tai Žinau.“ 

„Mes esame tai, kaip elgiamės su kitais žmonėmis. 
Religija? Man labai palengvėtų, jei įstengčiau tikėti.“ 

„Daoizmas - tai veikianti visatos jėga. Atsisakykime 
kovos.“ 

„Aš pradėjau kalbėtis su Dievu būdamas penkerių, 
kai sėdėdavau medžiuose. Per krizes girdžiu jo balsą, ku- 
ris man nurodo kelią. Jis mane lanko angelų pavidalu.“ 

„Kasdien du kartus visiškai atsipalaiduoju.“ 

„Mes čia esame tam, kad apsaugotume šią planetą.“ 

„Kasdien du kartus medituoju. Po to jaučiuosi taip, 
lyg būčiau vandenynas. Bet dvasinis gyvenimas - tai 
nuolatinis tobulėjimas, ir tam taip pat reikia nusima- 
nymo. 


na Itin iautrus asmuo 


„Aš buvau ateistas iki Al-Anono.“ [Šitaip vadinasi 
draugija, teikianti psichologinę paramą alkoholikų arti- 
miesiems ir bičiuliams.) 

„„Kai galvoju apie Jėzų, apie šventuosius, mane užlieja 
didžiulės dvasingų jausmų bangos.“ 

„Aš medituoju, puoselėju vizijas, mano svajonės mane 
pripildo spinduliuojančios energijos. Daugybė mano die- 
nų būna kupinos ypatingo džiaugsmo ir malonių.“ 

„Ketvirtaisiais gyvenimo metais išgirdau balsą, kuris 
pažadėjo, kad visada būsiu saugoma.“ 

„Apskritai gyvenimas yra puikus, bet nėra skirtas 
patogiai egzistuoti. Jis skirtas mokytis pažinti Dievą. Jis 
formuoja charakterį.“ 

„Mane traukia ir atstumia mano vaikystės religija, 
bet nuolat susiduriu su transcendentiniais, paslaptingais 
reiškiniais, į kuriuos net nežinau kaip reaguoti.“ 

„Patyriau daug religinių išgyvenimų. Pats nuosta- 
biausias - kai man gimė vaikas." 

„Aplenkusi religiją, nuėjau tiesiai pas Dievą (padeda- 
ma meditacijos) - ir pas vargstančiuosius.“ 

„Su grupe bendraminčių puoselėju indoneziečių dva- 
sinį metodą. Šokdami ir dainuodami mes pasiekiame na- 
tūralią egzistencijos būseną, kuri yra didžiai palaiminga. 

„Kiekvieną rytą pusę valandos meldžiuosi apmąsty- 
dama praėjusią ir būsimą dieną.“ 

„Viešpats man suteikia įžvalgumo, pataiso, parodo kelią.“ 

„Aš tikiu, kad kai mes atgimstame Kristuje, mums 
būna duotas gebėjimas tobulėti ir gyventi savo gyveni- 
mus šlovinant Dievą.“ 

„Tikri religiniai išgyvenimai kasdienybėje reiškiasi 
kaip tikėjimas tuo, kad visa kas yra į gera.“ 

„Aš esu budistas, hinduistas ir panteistas: viskas 
vyksta taip, kaip numatyta; jauskis smagiai bet kokia 
kaina; vaikščiok matydamas grožį viršuje, apačioje ir sau 
už nugaros.“ 

„Aš dažnai jaučiuosi esąs viena visuma su visata.“ 


Kuo mes esame šaunūs - ir kam dėl to šaunu 


Aš paminėjau keturis dalykus, kurie, mano manymu, yra būdin- 
gi IJA ar jų auditorijai. Tai spontaniškas susikaupimo persmelk- 
tas tylėjimas, sukuriantis pagarbią kolektyvinio dalyvavimo 
atmosferą; taktiškas elgesys; dėmesys sielos ir dvasios reikalams; 
visų išvardytų aspektų intuityvus suvokimas. Man šie keturi da- 
lykai yra įrodymas, kad mes, karališkųjų patarėjų klasė, esame 
„žynių“ klasė, teikianti visuomenei sunkiai nusakomo dvasinio 
peno. Aš sau neleidžiu prisiklijuoti tokios etiketės, bet galiu pasi- 
dalyti keliomis įžvalgomis. 


Šventos erdvės kūrimas 


Man patinka antropologų pasakojimai apie ritualams vadovau- 
jančius asmenis ir ritualines erdves. Ritualams vadovaujantys 
asmenys kitiems Žmonėms sukuria išgyvenimus, kuriuos patir- 
ti galima tik ritualinėje, šventoje ar tarpinėje erdvėje, atskirtoje 
nuo kasdieniško pasaulio. Tokioje erdvėje patiriami išgyvenimai 
yra transformuojantys ir prasmingi. Be jų gyvenimas tampa pil- 
kas ir tuščias. Ritualams vadovaujantis asmuo nubrėžia šventos 
erdvės ribas, ją gina, parengia žmones įžengti į tą erdvę, jiems va- 
dovauja, kol tie jojė būna, ir rūpinasi, kad grįžtų į visuomenę iš to 
įvykio pasisėmę teisingos prasmės. Senovėje ritualai dažniausiai 
būdavo skirti iniciacijoms, pažyminčioms svarbiausius žmogaus 
gyvenime virsmus, tokius kaip perėjimas į suaugusiųjų pasaulį, 

santuoka, tėvystė, senatvė, mirtis. Kitais ritualais buvo siekiama 
pagydyti, leisti išgyventi viziją ar kryptį parodantį apreiškimą 
arba padėti žmogui sustiprinti darnią sąsają su tuo, kas dieviška. 

Šiais laikais šventos erdvės greitai virsta kasdieniškomis. No- 
rint jas išsaugoti, reikia nuošalumo, slaptumo ir daug pastangų. 
Tokia šventa erdvė gali būti sukurta kai kurių psichoterapeutų 
kabinetuose, bažnyčiose, savo religija nusivylusių žmonių susi- 
būrimuose, senų tradicijų besilaikančioje bendruomenėje. Apie 
jos egzistavimą gali liudyti šiek tiek pasikeitusi pokalbio tema 
ar tonas, šamano drabužiai, apeiginio rato apibrėžimas. Mūsų 
laikais šventos erdvės ribos nuolat keičiasi, jos tampa simbolinės 
ir dažnai neregimos. 

Nors skaudi patirtis kai kuriuos IJA verčia šalintis visko, 
kam siekiama suteikti šventumo, dauguma jų šventose erdvėse 
jaučiasi ypač gerai. Maža to, kai kada jie patys kone spontaniškai 
tokią erdvę sukuria aplink save. Realizuodami savo pašaukimą 
tai daryti dėl kitų, IJA yra „žynių“ klasė, kurianti ir puoselėjanti 
šventą erdvę šiais agresyviai pasaulietiškų karių laikais. 


Pranašavimas 
Dar vieną patvirtinimą, kad IJA yra laikytini „Žyniais“, išsakė 
psichologė Marie-Louise von Franz, artimai bendradarbiavusi 
su Carlu Jungu. Štai ką ji rašė apie žmonių tipą, kurį Jungo sekė- 
jai vadina intravertišku intuityviuoju tipu, o tokių tarp IJA yra 
dauguma. (Jei nepriklausote nė prie vienos iš šių kategorijų, aš 
atsiprašau dėl laikino jūsų ignoravimo.) 


Tas intravertiškas intuityvusis tipas turi tą patį gebėjimą 
užuosti ateitį, kokį turi ekstravertiški intuityvūs žmonės... 
Bet tokio asmens intuicija būna nukreipta į vidų, todėl tai 
pirmiausia yra religinio pranašo, aiškiaregio tipas. Primi- 

tyviu lygmeniu jis yra šamanas, kuris žino, ką planuoja 
dievai, dvasios ir protėvių vėlės, ir perteikia jų ketinimus 
savo genčiai... Jis supranta tuos lėtus procesus, vykstan- 
čius kolektyvinėje pasąmonėje. 


Šiais laikais daugelis mūsų, IJA, esame menininkai ir poetai, o 
ne pranašai ir aiškiaregiai. Mes kuriame meną, kurį, pasak Ma- 
rie-Louise von Franz, „dažniausiai supranta tik vėlesnės kartos — 
kaip pavaizdavimą to, kas anuomet vyko kolektyvinėje pasąmo- 
nėje“. Tradiciškai pranašai vis dar formuoja religiją, o ne meną, ir 
mes visi galime matyti, jog dabar religijos srityje dedasi kažkas 
labai keista. 

Paklauskite savęs, ar Saulė pateka rytuose, o paskui pažiū- 
rėkite, kaip jaučiatės dėl savo „klaidingo“ atsakymo. Nes jūs, be 
abejo, klystate. Saulė nepateka, tai Žemė sukasi. Asmeninei pa- 
tirčiai tokia užduotis ne pagal jėgas. Mes negalime pasitikėti ja ar 
tuo, kaip kas nors atrodo. Galime pasitikėti tik mokslu. 

Mokslas triumfavo kaip Geriausias Būdas Ką Nors Sužinoti. 
Tačiau mokslui tiesiog nėra skirta atsakinėti į svarbius dvasinius, 
filosofinius ir moralinius klausimus. Todėl mes paprastai elgia- 
mės taip, tarsi tie klausimai nebūtų svarbūs. Tačiau jie svarbūs 
ir visuomenė į juos nuolat netiesiogiai atsako savo vertybėmis 
ir veiksmais — tuo, ką gerbia, ką myli, ko bijo, ką palieka vargti 
be pastogės ir alkanus. Kai tokie klausimai keliami atvirai, tai 
paprastai daro IJA. 

Bet šiais laikais net ir IJA nėra tikri, ar jie gali patirti arba pa- 
tikėti kuo nors, kas nėra matoma, ypač kai tiek daug dalykų, ku- 
riais kažkada tikėta, mokslas įrodė esant melagingus. Mes neno- 
rime tikėti savo pojūčiais, juo labiau intuicija, jei net saulės pate- 
kėjimas mus verčia taip kvailai žmogiškai klysti. Pagalvokite apie 
tas visas dogmas, kurių kažkada atkakliai laikėsi Žyniai ar žynių 

klasė. Kiek daug tokių dalykų pasirodė esantys klaidingi arba dar 
blogiau - kad jie mums buvo peršami tik iš savanaudiškumo. 

Mūsų tikėjimą išklibino ne vien mokslas. Prie to prisidėjo 
ryšių priemonės ir kelionės. Jei aš tikiu rojumi, o keli milijardai 
žmonių kitoje planetos pusėje tiki reinkarnacija, kaip mes gali- 
me būti teisūs ir vieni, ir kiti? Jei viena mano religijos dalis yra 
klaidinga, ar toje religijoje klaidinga ir visa kita? O ar lyginamo- 
sios religijotyros mokslas neteigia, kad visa tai tėra bandymas 
paaiškinti natūralius reiškinius? Ir dar paguodos siekimas mir- 
ties akivaizdoje? Tad kodėl negyventi be šių prietarų ir emocinių 
ramsčių? Be to, jei egzistuoja Dievas, kaip jūs aiškinate visas tas 
pasaulyje vykstančias nelaimes? Kartu paaiškinkite, kodėl tiek 
daug tų nelaimių sukelia religija? Šitaip ir panašiai kalba skep- 
tiški balsai. 

Į raginimą išsižadėti religijos reaguojama įvairiai. Kai kurie 
iš mūsų visiškai sutinka su skeptikais. Kiti tiki kažkokia abstrak- 
čia jėga ar dievybe. Treti ima skrupulingiau nei kada nors lai- 
kytis savo tradicijų ir tampa fundamentalistais. Dar kiti atmeta 
dogmas kaip pagrindinį nesantaikos pasaulyje šaltinį, bet žavisi 
savo religinės tradicijos ritualais ir tam tikrais principais. Galop 
yra naujo tipo tikinčiųjų, kurie siekia tiesioginių išgyvenimų, o 
ne autoritetų pamokymų. Tuo pačiu metu jie supranta, kad dėl 
vienokių ar kitokių priežasčių Žmonių išgyvenimai būna skirtin- 
gi, todėl savo išgyvenimų nebando skelbti kaip Tiesos. Tai gali 
būti pirmieji žmonės, kuriems tenka gyventi puoselėjant tiesio- 
ginį dvasinį pažinimą, laikomą iš esmės neapibrėžtu. 

IJA yra kiekvienoje iš šių kategorijų, tačiau pokalbiai su jais ir 
mano jiems vedami kursai leido padaryti išvadą, kad daugiausia 
jų priklauso prie paskutinės paminėtos grupės. Kaip tyrinėtojai 
ir mokslininkai, jie gilinasi į nepažįstamas sritis, o paskui grįžta 
ir viską papasakoja. 

Tačiau daugelis mūsų vengia išsipasakoti, nes visas tas religi- 
jų, atsivertimų, kultų, guru, Naujojo Amžiaus judėjimo reikalas 
gali būti labai purvinas. Mus visus ne kartą nesmagiai nuteikė 
bendrapiliečiai, nešiojantys brošiūras ir bauginantys tuo fanatiš- 
ku akių spindėjimu. Mes bijome, kad ir į mus bus žiūrima taip, 
kaip žiūrima į juos. Be to, IJA buvo smarkiai nustumti į šalį, ir tai 
nenuostabu visuomenėje, kuri teikia pirmenybę fiziniams, o ne 
sielos ir dvasios dalykams. 

Tačiau šiai epochai mūsų reikia. Kai nėra pusiausvyros tarp 
dviejų visuomenės aspektų - „karališkųjų patarėjų“ ir „karių kara- 
lių“ - tai visada pavojinga. Dar pavojingiau, jei mokslas nepripažįs- 
ta intuicijos, o į „didžiuosius klausimus“ atsakoma ne juos nuodu- 
gniai apmąstant, bet atsižvelgiant į tai, kaip tuo metu yra patogiau. 

Šioje srityje jūsų indėlio reikia labiau negu bet kurioje kitoje. 


Jūsų tikėjimo priesakai — raštu 

Nesvarbu, ar jūsų religija yra organizuota, ar neorganizuota - ji 
turi tam tikrus priesakus. Aš siūlau juos surašyti, jei įmanoma, 
dabar pat. Ką jūs pripažįstate, kuo tikite ar ką žinote iš patir- 
ties? Jums, karališkųjų patarėjų klasės nariams, pravartu gebėti 
tai išreikšti savais žodžiais. Jei manote, kad kam nors būtų nau- 
dinga tuos dalykus išgirsti, galite išsakyti kitiems. Jei nenorite 
įsipareigoti ar būti dogmatiški, tegul šis susilaikymas ir nenoras 
pamokslauti tampa jums pačiu pirmu priesaku. Religinių įsitiki- 
nimų puoselėjimas nereiškia, jog jie yra nekintantys, neabejotini 
ar kad juos galima brukti kitiems. 


Kaip mes įkvepiame kitus ieškoti prasmės 

Jei pranašo vaidmuo jums ne prie širdies, aš jūsų nekaltinu. Ta- 
čiau gali taip nutikti, kad „egzistencinių krizių“ akivaizdoje jūs 
visgi ryšitės užkopti į kokią nors improvizuotą tribūną ar net 

sakyklą. Šitaip nutiko Viktorui Erankliui, žydui psichiatrui, kai 
jis pateko į nacių koncentracijos stovyklą. 

Savo knygoje Žmogus ieško prasmės V. Franklis, neabejoti- 
nas IJA, rašo, jog dažnai pasijusdavo esąs pašauktas įkvėpti savo 
draugus kalinius ir intuityviai suprasdavo, ko jiems reikia ir kaip 
labai jiems to reikia. Jis taip pat atkreipė dėmesį, kad tie kaliniai, 
kurie iš kitų pasisemdavo vienokios ar kitokios gyvenimo pras- 
mės, tomis siaubingomis aplinkybėmis buvo tvirtesni psicholo- 
giškai, o kartu geriau laikėsi ir fiziškai. Autorius rašė: 


Galbūt jautriems žmonėms, įpratusiems prie turiningo 

"intelektinio gyvenimo, teko iškęsti labai daug skausmo 
(dauguma jų buvo gležno sudėjimo), bet jų vidinis gyveni- 
mas patyrė mažiau žalos. Jie sugebėdavo nuo tos šiurpios 
aplinkos užsiskęsti savo vidinių turtų ir dvasinės laisvės 
pasaulyje. Tik šitaip galima paaiškinti tą akivaizdų para- 
doksą, kad kai kurie kaliniai, nepasižymėję drąsa, dažnai 
stovyklos gyvenimą, rodės, pakeldavo lengviau negu tie, 
kurie buvo drąsesnio būdo. 


V. Frankliui gyvenimo prasmė ne visada turi religinį pagrindą. 
Koncentracijos stovyklose jis kartais pastebėdavo, kad jo motyvai 
gyventi padeda kitiems kaliniams. Kai kada tai būdavo knyga, ku- 
rią jis rašė popieriaus skiautėse, kai kada stipri meilė savo žmonai. 

Etty Hillesum yra dar vienas pavyzdys, kaip tais pačiais 
sunkiais laikais IJA atrado prasmę ir ja dalijosi su kitais. Šios 
moters dienoraščiai, kuriuos ji 1941-1942 m. rašė Amsterdame, 
atskleidžia jos siekį suprasti ir transformuoti savo išgyvenimus, 
istoriškai ir dvasiškai - ir visada savyje. Iš jos baimių ir abejonių 
lėtai, švelniai ir tyliai formavosi asmeninė dvasios pergalė. Etty 
Hillesum aprašytos istorijos taip pat rodo, kiek daug žmonių ją 


15 


Siela ir dvasia zN 


pradėjo laikyti didžiulės paguodos šaltiniu. Paskutiniai žodžiai, 
jos užrašyti popieriaus skiautėje, kurią ji, vežama į Aušvico kon- 
centracijos stovyklą, išmetė iš gyvulinio vagono, man turbūt yra 
pats vertingiausias jos palikimas: „Mes iškeliavome iš tų stovy- 
klų dainuodami.“ 

Etty Hillesum labai daug gilinosi į C. Jungo psichologiją ir 
Rilke'ės poeziją (abu buvo IJA). Apie Rilkeę ji rašė šitaip: 


Keista apie tai galvoti, bet... [Rilkeę] tikriausiai būtų pa- 
laužusios tos aplinkybės, kuriomis mes dabar gyvename. 
Argi tai nėra dar vienas paliudijimas, kad pasaulyje vis- 
kas yra puikiai subalansuota? Akivaizdu, jog ramiais lai- 
kais ir palankiomis aplinkybėmis jautrūs menininkai turi 
galimybę siekti kuo aiškiau ir kuo tinkamiau išreikšti savo 
subtiliausias mintis, kad neramesniais laikais, kai reikia 
dvasinės stiprybės, kiti galėtų į juos kreiptis pagalbos ir 
rasti gatavus atsakymus į gluminančius klausimus. Atsa- 
kymus, kurių jie neįstengia suformuluoti patys, nes visą jų 
energiją sueikvoja rūpinimasis pačiais būtiniausiais da- 
lykais. Deja, sunkiu metu mes esame linkę numoti ranka 
į dvasinį menininkų palikimą iš „lengvesnių“ laikų, nes... 
„kokia mums iš to dabar nauda?“ 

Tai suprantama, bet trumparegiška reakcija. Ir abso- 
liučiai žlugdanti. 


Kad ir kokie būtų laikai, kančia galiausiai apsilanko kiekvieno 
iš mūsų gyvenime. Kaip mums su ja gyventi ir kaip padėti su ja 
gyventi kitiems - „jautriesiems“ tai viena iš didžiųjų kūrybinių 
ir etinių galimybių. 

Mes, IJA, sau ir kitiems darome labai blogą paslaugą manyda- 
mi, jog esame silpni palyginti su karių klase. Mūsų stiprybė yra 

kitokia, tačiau dažnai veiksmingesnė. Neretai ji būna vienintelė 
jėga, kuri geba pradėti kovoti su kančiomis ir blogiu. Žinoma, ją 
dar labiau sustiprina jai prilygstanti drąsa ir jos savitas ugdymas. 
Ir ji ne visada naudojama tik tam, kad ištvertume ir susitaikytu- 
me su kančiomis ar jose rastume prasmę. Kartais tenka imtis vei- 
kimo, kuriam reikia meistriškų gebėjimų ir ypatingos strategijos. 

Vieną žvarbų žiemos vakarą, kai šviesos jau buvo išjungtos, 
barakas sausakimšai prisigrūdo vilties netekusių kalinių, kurie 
maldavo V. Franklį su jais pakalbėti. Buvo žinoma, jog keli ka- 
liniai ketina nusižudyti. (Tai ne tik demoralizuodavo kitus kali- 
nius - jei taip atsitikdavo, būdavo baudžiami visi.) Ieškodamas 
tinkamų žodžių, V. Franklis pasitelkė visus savo psichologinius 
gebėjimus ir ėmė jiems kalbėti tamsoje. Kai šviesos vėl buvo 
įjungtos, jį apspito kaliniai ir su ašaromis akyse dėkojo. Šitaip 
IJA laimėjo savo asmeninę kovą. 


Mes pirmaujame siekdami vientisumo 


Šeštame ir septintame skyriuose aš aprašiau „individuacijos“ 
procesą ir su juo susijusį vidinių balsų pažinimą. Būtent šitaip 

jūs atrandate savo gyvenimo prasmę, savo pašaukimą. Savo kny- 
goje Paprasti žmonės, kaip antai vienuoliai ir mistikai (Ordinary 

People As Monks and Mystics) Marsha Sinetar rašo: „Tikros in- 
dividualybės esmė... yra tokia: tai tas, kuris išsiaiškina, kas jam 

yra gerai, ir to tvirtai laikosi, kad taptų vientisas.“ Aš tik pridur- 
čiau, jog tai, ko laikomasi, nėra nekintantis tikslas, bet procesas. 
Visi poreikiai gali keistis kiekvieną dieną, kiekvienais metais. Pa- 
vyzdžiui, V. Franklis visada atsisakydavo reikšti nuomonę apie 

vienintelę gyvenimo prasmę. Jis rašė: 


Gyvenimo prasmė yra skirtinga kiekvienam žmogui, kiek- 
vieną dieną, kiekvieną valandą... Klausti apie ją abstrak- 

čiai - tai tarsi klausti šachmatų čempiono: „Pasakykite man, 
didmeistri, koks ėjimas yra pats geriausias pasaulyje?“ Nes 
paprasčiausiai nėra tokio dalyko kaip geriausias ar netgi 
geras ėjimas atsietai nuo konkrečios žaidybinės situacijos... 
Neturėtume ieškoti abstrakčios gyvenimo prasmės. 


Vientisumo siekimas iš tiesų panėši į judėjimą ratu vis artėjant 
prie centro - įsisąmoninant skirtingas prasmes, įsiklausant į 
skirtingus balsus. Mes niekada to centro nepasiekiame, bet vis 
geriau ir geriau nutuokiame, kas jame yra. Bet jei iš tikrųjų juda- 
me ratu, tada lieka mažiau erdvės arogancijai, nes susiduriame su 
kiekvienu savo esybės aspektu. Tai yra vientisumo, bet ne tobu- 
lumo siekimas, o vientisumas tiesiog negali neaprėpti trūkumų. 
Septintame skyriuje aš šiuos trūkumus pavadinau „šešėliu“, ku- 
ris apima viską, ką mes apie save nuslopinome, atmetėme, nunei- 
gėme, viską, kas mums savyje nepatiko. Sąžiningieji IJA nema- 
lonių bruožų ir neetiškų postūmių turi ne mažiau negu visi kiti. 
Net jei nutariame jiems nepaklusti, kaip kad turėtume daryti, jie 
visiškai neišnyksta. Kai kurie iš jų tiesiog pasitraukia į pogrindį. 
Kodėl reikėtų gilintis į savo „šešėlį '? Reikalas tas, kad yra ge- 
riau pripažinti nemalonius ar neetiškus savo esybės aspektus ir 
juos stebėti, užuot bandžius „visam laikui“ ištrenkti pro paradines 
duris, nes jie vėl įsmuks vidun, kai mes nematysime. Moralės po- 
žiūriu pavojingiausi (ir patys esantys pavojuje) paprastai būna tie 
žmonės, kurie neabejoja, jog niekada nepasielgs blogai, yra įsitiki- 
nę savo teisumu ir nenutuokia turį „šešėlį ar kaip tai pavadinsime. 
Savo „šešėlio“ pažinimas ne tik reiškia didesnę moralaus el- 
gesio tikimybę - jo energija, jeigu ji sąmoningai integruojama, 
asmenybei suteikia gyvybingumo ir stiprumo. Šeštame skyriuje 
aš kalbėjau apie „išsilaisvinusius“, neprisitaikėliškus, labai kūry- 
bingus IJA. Bent šioks toks savo „šešėlio“ pažinimas (jūs niekada 

apie jį nežinosite daug ar pakankamai) yra geriausias ir turbūt 
vienintelis būdas išsivaduoti iš pernelyg intensyvios socializaci- 
jos tramdomųjų marškinių, kuriais „jautrieji“ dažnai apvelkami 
vaikystėje. Sąžiningas, trokštantis įtikti IJA, gyvenantis jumyse, 
susitinka su stipriu, klastingu, save sureikšminusiu, pasitikinčiu 
ir impulsyviu IJA ir įgyja jo stiprybės. Šaunu turėti šiame pasau- 
lyje tokią komandą - tai yra jus - kurios nariai gerbia ir kontro- 
liuoja vienas kito polinkius. 

Visa tai yra mano minėto vientisumo siekimo dalis, ir IJA šį 
svarbų žmonijos darbą gali atlikti geriausiai. Vientisumui labai 
reikia tokių kaip IJA, nes mes esame gimę tolimiausiame jautru- 
mo lygmens pakraštyje. Maža to, šioje visuomenėje mes ne tik 
esame mažuma, bet ir visai neatitinkame idealo. Matyt, mums 
reikia veržtis į kitą pakraštį - nustoti jaustis silpniems, defekty- 
viems ir terorizuojamiems ir pradėti jaustis stipresniems ir pra- 
našesniems. Ir ši knyga šiek tiek skatino tai daryti - iki dabar. 
Man atrodė, kad tokia kompensacija yra būtina. Tačiau daugeliui 
IJA tikrasis iššūkis - tai pasiekti aukso vidurį. Kad neliktų jokių 
„pernelyg drovus“, „pernelyg jautrus“ ar „pernelyg“ dar koks nors. 
Tik „jam viskas gerai“, „jis toks kaip visi , „normalus“. 

Vientisumas „jautriesiems“ yra pagrindinis siekinys jų dvasi- 
niame ir psichologiniame gyvenime, nes šiuo aspektu mes daž- 
nai jau esame šaunūs. Tačiau jei beatodairiškai laikysimės tokios 
tendencijos atmesdami visa kita, tapsime vienpusiški. Mums la- 
bai sunku pamatyti, jog didžiai dvasingas dalykas gali būti ne 
toks ir dvasingas, o pats įžvalgiausias psichologinis nusistatymas 
neretai pasirodo esąs ne visiškai atitinkantis mūsų psichologines 
įžvalgas. Todėl vientisumo, o ne tobulumo siekimas gali būti vie- 
nintelis būdas visai tai suprasti. 

Nepaisant šių dviejų bendrų teiginių, kelionė į vientisumą 
yra labai individualus dalykas, netgi „jautriesiems“. Jei esame 

pernelyg nukrypę vidun, mus gundo ir galop priverčia išlįsti iš- 
orėn. Jei esame per daug nukrypę išorėn, mums reikia grįžti vi- 
dun. Jei apsišarvuojame, anksčiau ar vėliau tenka pripažinti savo 
pažeidžiamumą. O jei esame baikštūs, mums ten, viduje, viskas 
ima atrodyti negerai, kol tampame ryžtingesni. 

Remiantis C. Jungo nuostatomis apie intravertiškumą ir eks- 
travertiškumą, daugumai IJA reikia būti ekstravertiškesniems, 
nes šitaip jie įgyja daugiau vientisumo. Man teko girdėti, kad 
filosofas egzistencialistas Martinas Buberis - kuris iškalbingai 
rašė apie „aš-tu“ santykį - sakydavo, jog jo gyvenimas pasikeitė 
tą dieną, kai pas jį atėjo vienas jaunuolis ir paprašė jam padėti. 
M. Buberis, manydamas, kad yra per daug atsidėjęs meditavimui, 
be to, apskritai esąs šventas, atsisakė su lankytoju pabendrauti. 
Netrukus tas jaunuolis žuvo mūšyje. Kai M. Buberis apie tai su- 
žinojo, jis atsidėjo „aš-tu“ santykio tyrinėjimams ir suprato, koks 
vienpusiškas yra jo intravertiškas dvasinis užsisklendimas. 


Vientisumo siekimas naudojant keturias funkcijas 


Kartoju - vientisumo nepasiekia niekas. Kūniškas žmogaus gy- 
venimas yra ribotas, nes mes negalime visu mastu būti ir šešė- 
lis, ir šviesa; ir vyras, ir moteris; ir sąmoningi, ir nesąmoningi. 
Tačiau manau, kad žmonėms vientisumą visgi pavyksta pajusti. 
Daugelis senųjų tradicijų pasakoja apie grynosios sąmonės išgy- 
venimą, kai nebelieka nei minčių, nei jų priešingumo. Tokia bū- 
sena pasiekiama giliai medituojant, ir suvokimas, persmelktas 
tokio potyrio, galėtų tapti mūsų gyvenimo pagrindu. 

Tačiau vos tik pradedame veikti šiame netobulame pasaulyje 
naudodami savo netobulus kūnus, mes tuo pačiu metu esame 
ir tobulos, ir netobulos būtybės. Kaip netobulos būtybės, mes 
gyvename nuolat panaudodami tik pusę vienos ar kitos prie- 
šybės. Kurį laiką būname intravertiški, paskui privalome tapti 

ekstravertiški, kad atkurtume pusiausvyrą. Kurį laiką būname 
stiprūs, paskui nusilpstame ir turime pailsėti. Kiekvienu kon- 
krečiu momentu pasaulis mus verčia būti vienaip ar kitaip ribo- 
tus. Ne veltui sakoma: „Tu negali būti ir kaubojus, ir ugniagesys.“ 
Prie to prisideda mūsų kūnų ribotumas. Viskas, ką mes galime 
padaryti, tai nuolat stengtis atkurti pusiausvyrą. 

Dažnai antrajai gyvenimo pusei tenka atsverti pirmąją pusę. 
Tarsi mus būtų visiškai nuvarginęs arba tapęs nepakeliamai nuo- 
bodus vienas egzistavimo būdas ir mes privalėtume išbandyti prie- 
šingą. Drovus asmuo pamėgina tapti estrados komiku. Žmogus, 
kuris aukojosi stengdamasis pasitarnauti kitiems, išsenka ir ima 
stebėtis, kaip jis, po galais, tapo toks „abipusiškai priklausomas“. 

Apskritai viskas, kas mums tapo tam tikra „specializacija“, 
turi būti atsverta jos priešybe, kurią menkai išmanome ar bijome 
pabandyti. Viena iš C. Jungo minimų tokių priešybių porų yra 
dvejopas informacijos priėmimas: (1) juslėmis (priimami tiesiog 
faktai) ir (2) intuicija (priimamos tų faktų subtilios prasmės). Kita 
tokių priešybių pora yra dvejopas priimtos informacijos apdoroji- 
mas - (1) ją apmąstant (remiantis logika ar tuo, kas atrodo visuo- 
tinai teisinga) ir (2) į ją įsijaučiant (remiantis asmenine patirtimi 
ir tuo, kas atrodo tinkama mums ir tiems, kurie mums rūpi). 

Viena iš šių keturių vadinamųjų funkcijų - juslinio suvoki- 
mo, intuicijos, apmąstymo ir įsijautimo - būna mūsų „specia- 
lizacija“. Mums, IJA, dažnai tai yra intuicija. (Mąstymas ir įsi- 
jautimas irgi labai būdingi IJA.) Tačiau jei esate intravertiški - o 
tokie yra 70 procentų IJA - savo „specializaciją jūs daugiausia 
naudojate vidiniame gyvenime. 

Nors egzistuoja testai, parodantys, kokia yra mūsų „specia- 
lizacija“, C. Jungas tikėjo, jog mes galime sužinoti daugiau įdė- 
miai stebėdami, kurią funkciją mums sekasi vykdyti prasčiau- 
siai. Dėl jos mes dažnai patiriame pažeminimą. Gal jūs jaučiatės 

lyg visiški diletantai, kai norite mąstyti logiškai? O kaip jaučiatės 
turėdami asmeniškai įvertinti tam tikrą dalyką? Arba kai jums 
reikia intuityviai suprasti, kas vyksta subtiliu lygmeniu? Arba 
tada, kai tenka operuoti vien faktais neturint galimybės įsigilinti, 
pasitelkti kūrybišką požiūrį ar pabėgti į vaizduotės pasaulį? 

Niekas negali įgusti vienodai gerai naudoti visas keturias 
funkcijas, tačiau Marie-Louise von Franz, parašiusi ilgą moksli- 
nį pranešimą apie „prastesnės funkcijos“ lavinimą, tvirtina, kad 
pastangos stiprinti šią silpną ir viską painiojantį savo asmenybės 
aspektą yra ypač efektyvus būdas siekti vientisumo. Tai mums 
leidžia užmegzti ryšį su tuo, kas nugramzdinta į pasąmonę, ir ši- 
taip tuos dalykus geriau perprasti. Ta funkcija yra tarsi jauniau- 
sias, kvailiausias brolis, pasakose grįžtantis namo su auksu. 

Jei esate intuityviojo IJA tipo (o taip veikiausiai ir yra), jūsų 
prasčiausiai veikianti funkcija turėtų būti juslinio suvokimo funk- 
cija - operavimas faktais, dėmesys išorinėmis detalėms. Juslinio 
suvokimo funkcijos trūkumai reiškiasi individualiai. Pavyzdžiui, 
aš manau, jog esu ganėtinai meniška, bet tas meniškumas yra in- 
tuityvus. Žodžiai man yra lengvesnė sritis, užtat turiu pernelyg 
daug idėjų ir esu linkusi pernelyg daug pasakyti. Taip pat įsitiki- 
nau, jog man sunku būti meniškai konkrečiais, vienaip ar kitaip 
apibrėžtais atvejais, pavyzdžiui, dekoruojant kambarį ar kabinetą 
arba svarstant, kaip apsirengti. Man patinka dailiai rengtis, tačiau 
paprastai nešioju tai, ką nuperka kiti. Abiem atvejais tikroji proble- 
ma yra ta, kad aš neapkenčiu pirkti. Mat daiktų gausa mane perne- 
lyg dirgina ir trikdo, be to, man tenka priimti galutinį sprendimą. 
Visa tai - sensorinis dirginimas, praktiniai klausimai ir sprendi- 
mai - intuityviajam intravertui paprastai sukelia daug sunkumų. 

Kita vertus, kai kurie intuityvūs asmenys yra dideli pirkimo 
entuziastai. Jie gali įžvelgti galimybių ten, kur kiti jas pražiūri, ir 
numatyti, kaip koks daiktas atrodys konkrečioje aplinkoje. Sun- 

ku apibendrintai pasakyti, kokiose srityse intuityvieji yra gabūs, 
geriau reikėtų kalbėti apie veikimo stilių. Matematika, maisto 

gaminimas, verslo organizavimas - kiekvienoje srityje galima. 
veikti intuityviai arba „pagal instrukcijas“. 

M. L. von Franz pažymi, kad intuityviuosius dažniau valdo 
jusliniai dirgikliai - muzika, maistas, narkotikai ar seksas. Dėl 
šitų dalykų jie gali prarasti sveiką protą. Tačiau jų požiūris į tai ir 
labai intuityvus, jie ieško gilesnės prasmės. 

Geriau pažinti ir lavinti savo prasčiau veikiančią funkciją, šiuo 
atveju juslinį suvokimą, trukdo ir vyraujanti funkcija. M. L. von 
Franz pateikia pavyzdį: intuityvus asmuo pradeda dirbti su mo- 
liu (geras pasirinkimas, nes tai taip konkretu), bet paskui jį pakeri 
mintys apie tai, kaip būtų nuostabu, jei dirbti su moliu mokytų 
visose mokyklose, kaip pasikeistų visas pasaulis, jei kiekvienas 
kasdien ką nors numinkytų iš molio, ir kaip aiškiai molyje, šiame 
mikrokosme, galima įžvelgti visą visatą, gyvenimo prasmę! 

Nors savo prasčiau veikiančią funkciją mes daugiausia ban- 
dome lavinti vaizduotėje ar tarsi žaisdami tam tikrą labai asme- 
nišką žaidimą, pasak C. Jungo ir M. L. von Franz, mūsų etinė 
pareiga - skirti šiam dalykui laiko. Mat prie daugybės mūsų 
matomų iracionalių kolektyvinių poelgių prisideda žmonės, ku- 
rie savo prasčiau veikiančią funkciją primeta kitiems arba labai 
jautriai reaguoja, kai į ją kreipiamasi, o tuo gali savanaudiškai 
pasinaudoti manipuliuoti mokanti žiniasklaida ir lyderiai. Kai 
Hitleris skatino vokiečius nekęsti žydų, jis nusitaikė būtent į to- 
kią gyventojų funkciją. Kalbėdamas intuityviesiems, turintiems 
prastai veikiančią juslinio suvokimo funkciją, jis įtikinėjo, jog 
Žydai - tai finansiniai magnatai, piktavališki rinkų manipuliato- 
riai. Intuityvieji dažnai būna nepraktiški, nemokantys užsidirbti 
daug pinigų (įskaitant intuityviuosius žydus). Jie yra linkę gėdy- 
tis savo neišmanymo verslo srityje, mano esantys nevisaverčiai 

ir greitai pasijunta aukomis tų, kuriems ten sekasi geriau. Kaip 
malonu dėl savo nesugebėjimo apkaltinti kitus! 

Gebantiems įsijausti, bet nemokantiems logiškai mąstyti 
Hitleris vaizdavo žydus kaip bejausmius intelektualus. Geban- 
tiems logiškai mąstyti, tačiau nesugebantiems įsijausti jis aiškino, 
kad žydai siekia savo savanaudiškų žydiškų tikslų nepaisydami 
jokios visuotinai priimtos, normalios etikos. O turintiems gerą 
juslinį mąstymą, bet prastą intuiciją buvo leidžiama suprasti, jog 
Žydai turi slaptų, magiškų, intuityvių žinių ir galių. 

Jei sugebame pastebėti savo prasčiau veikiančios funkcijos 
reakcijas, pagristas kitų kaltinimu (tai yra tarsi tos funkcijos 
„nevisavertiškumo kompleksas“), mes galime užkirsti kelią tokio 
pobūdžio kaltinimams. Taigi vienas iš mūsų moralinės pareigos 
aspektų yra aiškiai suprasti, kodėl nesame vientisi. Ir IJA, karto- 
ju, moka puikiai atlikti šį vidinį darbą. 


Sapnai, aktyvi vaizduotė ir vidiniai balsai 


Vientisumo, kaip jį suprato C. Jungas, siekimą taip pat palen- 
gvina sapnai ir „aktyvus įsivaizdavimas“, pagrįstas tais sapnais — 
abu šie dalykai mums padeda išmokti susišnekėti su vidiniais 
balsais ir atstumtomis mūsų esybės dalimis. Man sapnai tapo kai 
kuo daugiau negu vien informacija, atkeliavusia iš pasąmonės. 
Kai kurie iš jų mane tikra to žodžio prasme išgelbėjo grėsmingo- 
se situacijose. Iš kitų sapnų sužinojau tai, ko nei aš, nei mano ego 
tiesiog nebūtume sužinoję. Dar kiti išpranašavo įvykius arba su 
jais mįslingai sutapo. Dabar būčiau labai užsispyręs, skeptiškas 
žmogus, jei nebūtų buvę leista suprasti (tik man, niekam dau- 
giau), jog kažkas man vadovauja. 

Amerikos čiabuviai naskapiai gyveno mažomis šeimomis iš- 
sibarstę Labradore, šiaurės rytų Kanadoje, todėl nesukūrė kolek- 
tyvinių ritualų. Užtat jie tikėjo, jog egzistuoja Didysis Draugas, 

kuris įsikuria kiekviename gimusiame žmoguje, kad jam dova- 
notų prasmingus sapnus. Kuo doresnis žmogus (o dorumas ap- 
ima pagarbą sapnams), tuo daugiau pagalbos jis sulaukia iš savo 
Draugo. Kai manęs paklausia, kokia mano religija, kartais taip ir 
knieti atsakyti: „Naskapių.“ 


Angelai ir stebuklai, dvasiniai vedliai ir sutapimai 

Iki šiol IJA dvasingumą aptarinėjau pabrėždama jų ypatingą 
gebėjimą pirmauti ieškant šventos erdvės, religijos supratimo, 
gyvenimo prasmės ir vientisumo. Jūs tikriausiai savęs klausiate, 
kada aš pradėsiu kalbėti apie jūsų pačius reikšmingiausius dvasi- 
nius išgyvenimus - apie vizijas, balsus, stebuklus, asmeninį ryšį 
su Dievu, angelus, šventuosius ir dvasinius vedlius. 

IJA tokių išgyvenimų patiria apsčiai. Regis, mes esame jiems 
labai imlūs. Tą imlumą gali dar labiau sustiprinti tam tikri dalykai, 
pavyzdžiui, intensyvi psichoterapija. Tokius išgyvenimus C. Jun- 
gas vadino „sinchroniškumais“, kuriuos padaro galimus „neprie- 
žastinis siejantysis principas“. Pasak C. Jungo, be mums žinomų 
ryšių - kai objektas A paveikia objektą B - dalykus taip pat sieja 
kažkokia neišmatuojama (kol kas) jėga. Todėl jie gali veikti vienas 
kitą per atstumą. Arba jie būna artimi, bet kitaip, ne fiziškai. 

Kai objektai, situacijos ar žmonės yra susiejami dėl jų vidinio 
derėjimo, galima manyti, jog egzistuoja nematomas organizuo- 
jantis veiksnys - kažkoks intelektas, planas, galbūt gera linkintis 
ar dieviškas įsikišimas. Jei asmuo man papasakoja apie tokį įvykį, 
aš bandau atsargiai paaiškinti, jog atsitiko kai kas labai reikš- 
minga (tačiau kokia to įvykio prasmė, palieku nuspręsti pačiam 
asmeniui). Taip pat raginu visus tokius išgyvenimus užsirašyti, 
kad bent jau jų skaičius padarytų įspūdį. Antraip juos užgožia 
kasdienybė, išjuokia vidinis skeptikas, kuris, netekęs „logiško 
paaiškinimo“, jaučiasi kaip našlaitis. 

IJA atrodo tiesiog gimę džiaugtis šiais ypatingais momentais 
ir juos ginti. Dalyvaudami gedėjimo ar gydymosi procese, kuris 
gali sudaryti didžiulį sąmoningo gyvenimo aspektą, IJA atsigrę- 
Žia į tą „kažką“, kas yra anapus asmeninio kentėjimo, į jo vidinę 
prasmę - į tai, ko mes kartais taip desperatiškai ieškome. 


Deboros svečiai 


Sutapimų virtinė Deborai prasidėjo kartu su pūga, tokia reta San- 
ta Kruzo kalnuose. Per mūsų pokalbį Debora prisiminė, kad tuo 
metu ji buvo „nugrimzdusi į depresiją, nusikamavusi, įkalinta 
nelaimingoje santuokoje“. Dėl pūgos jos vyras pirmą kartą per jų 
bendrą gyvenimą nenakvojo namie. Užtat į duris pasibeldė nepa- 
Žįstamasis ir paprašė prieglobsčio. Debora kažkodėl nesudvejojo 
ir įsileido jį vidun. Juodu susėdo prie židinio ir ligi vėlumos kal- 
bėjosi apie ezoterinius dalykus. Ji man užrašė, kas atsitiko paskui: 


Staiga man ėmė šaižiai spengti ausyse, galva visiškai iš- 
tuštėjo. Supratau, kad jis kažką man daro, bet aš nejutau 
baimės. Po tam tikro laiko (nenutuokiau, kiek tai truko - 
gal tik kelias sekundes, o gal kelias minutes) mintys vėl 
plūstelėjo man į galvą, spengimas liovėsi. 


Debora nepažįstamajam apie visa tai neužsiminė. Vėliau pas ją už- 
suko kaimynas ir pakvietė tą vyrą praleisti naktį jo name. Tikriau- 
siai nepažįstamasis išvyko naktį, nes išaušus jo niekur nesimatė. 


Bet kai pūga nurimo ir nuvalė kelius, aš nutraukiau savo 
santuoką ir pradėjau ilgą, visiškai kitokią kelionę į ten, 
kur esu dabar. Tą naktį niūri depresija išnyko, sugrįžo 
visa mano senoji energija ir entuziazmas. Todėl aš visą 
laiką galvoju, kad tai turėjo būti angelas. 

| UŽDUOTIS: RAŠYTI SIELOS IR DVASIOS 
PASAULIO DIENORAŠTĮ 

| Aš jus kviečiu vos vieną mėnesį rašyti dvasinį dienoraštį - visų 
jūsų Minčių ir potyrių, susijusių su nematerialiu pasauliu, liudijimą. 
Kiekvieną dieną jame fikšuokite savo įžvalgas, nuotaikas, sapnus, 
maldas, „mažus stebuklus“ ir „keistus sutapimus“. Jūsų įrašai ne- 
privalo būti detalūs ar iškalbingi. Šių pastangų tikslas - kad taptu- 
Mėte mistinių dalykų liudininkais ir prisidėtumėte prie ilgametės 
dienoraščių rašymo tradicijos, kurią palaikė tokie asmenys kaip | 
Viktoras Franklis, Etty Hillesum, Rilkeė, Carlas Jungas, Marie-Lo- | 
uise von Franz ir daugybė kitų mūsų draugų IJA. ( 

Po dvejų metų Deborą aplankė kur kas keistesnė būtybė. 


Vieną naktį mano katė suspiegė, nušoko man nuo kojų ir 
puolė prie durų. Aš akimirksniu nubudau ir sunerimusi 
atsimerkiau. Prie kojūgalio pamačiau „būtybę - maždaug 
120 centimetrų ūgio, beplaukę, ne nuogą, bet tarsi apsitem- 
pusią drabužį iš plonos odos. Ji buvo minimalistinių bruo- 
žy: vietoj akių - plyšeliai, vietoj nosies - dvi kiaurymės, be 
ausų. Ją gaubė keista šviesa, rodės, sudaryta iš man nepa- 
žįstamų spalvų. Pasakyti, jog gerokai išsigandau, būtų per 
švelnu. „Būtybė“ telepatiniu būdu man tarė: „Nebijok. Aš 
čia tik tam, kad tave stebėčiau.“ O aš jai „atsakiau“: „Ka- 
dangi nemanau, jog galėčiau tai kaip nors valdyti, miego- 
siu toliau.“ Stebėtina, bet aš taip ir padariau! 


Ryte Debora vis dar jautėsi priblokšta, bet niekam neprasitarė 
apie tai, kas jai nutiko. Tačiau po to „naktinio vizito“ jos gyveni- 
me įvyko staigus dvasinis posūkis ir „prasidėjo visa virtinė pa- 

slaptingų ir nuostabių atsitikimų, kurių ėmė mažėti tik praėjus 
keleriems metams“. 

Be kitų dalykų, ši dvasingesnė gyvenimo fazė lėmė Deboros 
susitikimą su charizmatišku, bet nestabiliu dvasiniu mokytoju - 
vienu iš tų, kuriuos aštuntame skyriuje apibūdinau kaip netoly- 
giai išsivysčiusius. Jis ryškiai spindėjo „viršutiniuose aukštuose“, 
bet buvo tamsus „apatiniuose aukštuose“, kur praktinis aspektas 
ir dvasinis aspektas privalo bendradarbiauti priimant tikroviškus, 
etiškus sprendimus. Jo stiprybę jausdama aiškiai, o jo silpnumą ir 
jai gresiantį pavojų > tik miglotai, Debora melsdamasi prašė aukš- 
tesniųjų jėgų pagalbos: „Jei iš tikrųjų egzistuoja angelai sargai ir 
jei aš tokį turiu, maldauju leisti man suprasti, kad jis yra šalia“ 

Paskui Debora išvyko į knygyną, kuriame dirbo. Įėjusi į kny- 
gyną, ji ant grindų pamatė knygą, nukritusią nuo stalo. Debo- 
ra ją pakėlė ir pagauta impulso atvertė. Tai, ką ji pamatė, buvo 
eilėraštis pavadinimu „Angelas sargas“, kuris prasidėjo tokiais 
žodžiais: „Taip, tu tikrai turi angelą sargą, jis...“ 

Tačiau Debora vis tiek nenutraukė ryšių su žavingu dvasiniu 
mokytoju —- net tada, kai jis savo sekėjus paragino jam atiduoti 
visą savo turtą. Po to ji dažnai jautė, jog nori pasitraukti, bet ne- 
turėjo jėgų ar valios viską pradėti nuo pradžių finansinėje srityje. 
Tačiau angelas sargas ją, regis, prisiminė. Vieną dieną, kai valan- 
dėlę buvo viena, Debora mintyse suvaitojo: „Aš jau neturiu netgi 
radijo-laikrodžio!“ Kitą dieną jų grupė išvyko į iškylą - automo- 
biliu, kuris kadaise priklausė jai. Gamtoje Debora ėmė stebėti 
vabalą, besiropščiantį į žemių kauburį, ir liūdnai pagalvojo, kad 
jis yra kur kas laisvesnis už ją. Tačiau kuo ilgiau ji stebėjo tą va- 
balą, tuo aiškiau suprato, jog irgi gali būti tokia laisva. Palaukusi, 
kol vabalas pasieks kauburio viršų, Debora jį paliko ir nuėjo prie 
savo automobilio. Laimė, turėjo raktelius, nes tą dieną ji buvo jo 
vairuotoja. 

Atsisėdusi į automobilį, kad „įškeliautų į laisvę“, Debora 
žvilgtelėjo atgal ir pamatė „juodą kaip vabalą“ radiją-laikrodį, la- 
bai panašų į tą, kurį buvo atidavusi grupei. Atvažiavusi į draugės 
namus, Debora iš pažįstamų įbrėžimų nustatė, jog tai yra jos se- 
nasis radijas-žadintuvas. Ji neįsivaizdavo, kaip jis galėjo patekti 
į automobilį. Atrodė, kad tai, kaip ir visa kita tą dieną, buvo jos 
angelo sargo darbas. 

Jūs galite atsainiai pagalvoti, jog niekada nepatektumėte į 
tokią situaciją, į kokią pateko Debora, tačiau šitaip dažnai atsi- 
tinka, ypač žmonėms, turintiems stiprių dvasinių paskatų. Mes 
ieškome atsakymų, tikrumo, o kai kurie žmonės pasižymi tuo 
tikrumu, jį spinduliuoja ir yra įsitikinę, kad jų misija - jį skleis- 
ti. Jie yra charizmatiški, atrodo, jog juos gaubia neklystamumo 
aura. Tačiau reikalas tas, kad visi klysta, o jei kiti žmogų laiko 
neklystančiu, jis klysta netgi dažniau. 

Debora dar vieną kartą svarstė galimybę grįžti pas tą vyrą. 
Draugė ją perspėjo, kad ji būtų „kuoktelėjusi“, jei taip padarytų. 
Debora ėmė melsti aiškumo: „Jei aš dabar mąstau beprotiškai, 
leisk man tai suprasti.“ Paskui ji įsijungė televizorių. 


Tai, kas vyko ekrane - visiškai tyliai, be menkiausio gar- 
so - panėšėjo į epizodą iš ssnamadiško, tarsi sukurto XX a. 
šeštajame dešimtmetyje, filmo apie bepročių namus, pil- 
nus akivaizdžiai kuoktelėjusių ligonių! Aš garsiai nusijuo- 
kiau. Paskui atsiguliau, paprašiau pagalbos ir užmigau. 
Nubusi „pamačiau“ ar pajutau, jog esu apjuosta rožių rato. 
Kiekviena iš jų saugojo tam tikrą mano dalį. Aš pajutau 
ką tik čia buvus Kristų. Ir mane užliejo palaima, kupina 
viską apimančios ramybės. 

Tuo metu, kai mudvi susitikome, Deboros dvasiniai išgyvenimai 
vis dažniau ir dažniau vyko jos sapnuose - galbūt tai rodė, kad 
„svečiai surado būdą su ja susisiekti neįsikūnydami į fizinius pa- 
vidalus. Iš savo patirties galiu pasakyti, jog kuo daugiau giliniesi 
į sapnus, tuo mažesnė tikimybė patekti į keistas situacijas - gy- 
venime ar sapnuose. 


Kai dvasinis gyvenimas yra tarsi didžiulės bangos 
Dažnai apie dvasinį gyvenimą šioje knygoje kalbėjau kaip apie 
nusiraminimo šaltinį įr aš iš tiesų taip manau. Tačiau dvasinis 
gyvenimas gali būti ir labai stipraus jaudinimosi šaltinis, bent 
jau kol išmokstame tvirtai stovėti ant žemės, kaip sakoma. Nėra 
lengva, kai mus talžo didžiulės bangos, o IJA dažnai atsiduria 
pačių didžiausių bangų kelyje - galbūt todėl, kad kai kuriems iš 
mūsų būna ypač sunku jas įveikti. Prisimenate pranašą Joną? Aš 
baigiu šį skyrių ir šią knygą pasakojimu apie IJA, tokį panašų į 
tą pranašą. 

Iki lemtingo įvykio Harperis buvo nuolat pernelyg besijaudi- 
nantis, labai intelektualus IJA. (Loginis mąstymas - jo vyraujan- 
ti funkcija.) Jis ketverius metus ėjo Jungo psichoterapijos kursą ir 
tikrai mokėjo protingai pakalbėti, pavyzdžiui: „Taip, Dievas yra 
labai realus, nes viskas, kas psichologiška, yra realu. Dievas - tai 
mus guodžianti psichologinė „tėvo atvaizdo“ projekcija.“ Harpe- 
ris žinojo visus atsakymus ir netgi įsigudrindavo į juos įterpti 
truputį neapibrėžtumo - kaip tik tiek, kiek reikia. Dienos metu. 

O naktimis jis dažnai nubusdavo apimtas siaubingos depre- 
sijos ir pasiruošęs nusižudyti. Tada jau nelikdavo jokio neapi- 
brėžtumo. Bet dienos šviesoje tas naktines kankynes Harperis iš- 
mesdavo iš galvos - tiesiog kaip dėl labai skausmingos vaikystės 
susiformavusio „neigiamo motinos komplekso produktą , kuris 

„nekelia realios grėsmės“. Tačiau paskui ateidavo dar viena „iš tų 

naktų“, kai užgriūdavo tokia klaiki neviltis, jog jo intuicija ir lo- 
gika tesugebėdavo pasiūlyti vienintelį sprendimą - mirtį. Visgi 
kažkas Harperio esybėje įstengdavo atidėti sprendimo vykdymą 
bent iki aušros, o tada neviltis visada apmalšdavo. 

Bet vieną naktį neviltis buvo tokia nepakeliama, kad Har- 
peris neabejojo, jog iki aušros jis neištvers. Šitaip gulint tamsoje, 
jam kilo netikėta mintis: jis galėtų gyventi toliau tik tuo atveju, 
jei tvirtai žinotų, kad Dievas iš tikrųjų egzistuoja ir juo rūpinasi. 
Kad egzistuoja ne kaip jo projekcija, o kaip reali būtybė. Tačiau 
tai, žinoma, atrodė neįmanoma. Buvo neįmanoma tuo patikėti, 
nes buvo neįmanoma garantuotai žinoti. 

Man reikia kokio nors „dieviško ženklo“, staiga pagalvojo 
Harperis. Ta mintis buvo spontaniška kaip skęstančiojo šauks- 
mas. Jis žinojo, kad tai kvaila, tačiau jo sąmonėje akimirksniu 
iškilo toks vaizdinys: automobilis patenka į nedidelį eismo įvykį, 
žmonės nesusižeidžia, jie išlipa iš automobilio ir stoviniuoja šalia 
jo. Tai ir buvo ženklas, kuris turėjo išsipildyti kitą dieną. 

Harperis iškart pasmerkė save dėl banalaus noro sulaukti 
Dievo ženklo, juolab kad tas ženklas nežadėjo nieko gera. Har- 
peris buvo IJA ir bijojo tokių nemalonumų kaip eismo įvykiai, 
kurie įaudrindavo jo kūną ir sužlugdydavo dienotvarkę. Galop, 
pusiau miegodamas ir pasiklydęs niūriuose apmąstymuose, jis 
tai pamiršo. 

Rytojaus dieną, greitkelyje, priekyje važiuojantis vairuotojas 
staiga pristabdė savo automobilį prieš transporto mazgą. Har- 
peris padarė tą patį, tačiau iš paskos važiavęs automobilis buvo 
pernelyg arti ir rėžėsi į jo automobilį. Harperis neturėjo nė men- 
kiausios galimybės tos situacijos išvengti ar ją suvaldyti. 

Jį akimirksniu užliejo galinga emocijų banga, bet ne dėl eismo 
įvykio: Harperis prisiminė, kas atsitiko praėjusią naktį. Jis prisi- 
pildė baimės ir pagarbos, tarsi „žvelgdamas Dievui tiesiai į veidą. 

Eismo įvykis nebuvo rimtas, niekas nesusižeidė, Harperio 
automobiliui tereikėjo pakeisti išmetimo vamzdį ir duslintuvą. 
Jis, tas kitas vairuotojas ir jo keleiviai stoviniavo aptarinėdami, 
kas nutiko, ir keisdamiesi informacija, susijusia su transporto 
priemonių draudimu - naktinis vaizdinys tiksliai atsikartojo 
tikrovėje. Nors ir didelis skeptikas, Harperis nepatikėjo, kad tokį 
sutapimą būtų galėjusios išprovokuoti net galingiausios pasąmo- 
nės jėgos. Tai buvo kažkas iš visiškai naujos potyrių kategorijos, 
priklausė naujam pasauliui. 

Bet ar jam norėjosi to naujo pasaulio? Kadangi jis buvo IJA, 
niekaip negalėjo apsispręsti. 

Ištisą savaitę Harperis jautėsi dar labiau sunerimęs negu 
anksčiau - bet dienomis, ne naktimis. Naktimis jis miegojo ge- 
rai. Galop Harperis suprato, kad nesąmoningai galvoja apie tai, 
jog dabar privalo Dievui kaip nors atsilyginti. Gal mesti darbą 
ir gatvėse skelbti savo tikėjimą? Nes jam Dievas visada buvo bū- 
tybė, kuri tikisi, kad mes dėl jos žeminsimės, mokėsime didžiu- 
lę kainą už kiekvieną paguodos valandėlę, tučtuojau pakeisime 
visą savo gyvenimą. Iš tikrųjų pats Harperis visą laiką kaip tik 
šito tikėjosi iš savęs. Bet dabar jam ėmė atrodyti, jog aukštesnioji 
jėga, sukėlusi tą eismo įvykį, neturėjo ketinimo pademonstruoti 
savo galios ar nubausti už kaltumą. Kaip atsakas į jo klaikią ne- 
vilties naktį, visas tas įvykis turėjo reikšti paguodą. Ir Harperis 
pamažu ėmė į jį žiūrėti būtent šitaip. Kaip į paguodą. 

Tačiau tada Harperis suvokė: tam, kad derėtų su tuo nauju 
potyriu, jam reikėtų nustoti jaustis taip beviltiškai ir mąstyti taip 
skeptiškai. Tai padaryti Harperiui galėjo būti labai nelengva. Šiaip 
ar taip, tas ypatingas įvykį jį paskatino išsikelti sau tokią užduotį. 

O tuo metu, visiškai sutrikęs, jis bandė tą įvykį aptarti su keliais 
draugais. Vieną iš jų tai sujaudino lygiai taip pat kaip Harperį. Kiti 
du draugai, kuriuos ji ypač gerbė, pareiškė, jog tai tebuvo sutapimas. 

- Aš tiesiog įsiutau. Dėl Dievo meilės! - kalbėjo man Har- 
peris. - Tai tarsi reiškė, kad Dievas man padarė paslaugą, o aš 
turėčiau vėl į Jį kreiptis ir pasakyti: „Tai buvo miela, bet šį sykį 
noriu tokio ženklo, kuris niekaip negalėtų būti pavadintas su- 
tapimu“ | 

Harperis buvo įsitikinęs, kad tą eismo įvykį laikyti sutapi- 
mu būtų didžiulė klaida. Todėl jis nusprendė, jog privalo tiesiog 
prilygti tam potyriui, net jei procesas truktų visą gyvenimą. To- 
dėl jam reikės save priversti jį prisiminti. Apie jį mąstyti. Iš vi- 
sos širdies branginti. Ir stebėtis tuo, kad jis, visą savo gyvenimą 
sulaukdavęs tiek mažai paguodos, staiga, šiuo aiškiu meilės žen- 
klu, jos sulaukė nepalyginti daugiau negu dauguma šventųjų. 

—,Tad štai koks dalykas nutiko tokiam vyrukui kaip aš, - 
juokdamasis užbaigė Harperis. Tada jis prisiminė mano moks- 
linį interesą ir pasitaisė: - Kokia dieviška painiava tokiam jau- 
triam vyrukui kaip aš. 


Mūsų vertė ir partnerystė 

Kariai karaliai mums dažnai sako, jog tikėti sielos ir dvasios pa- 
saulio tikrumu yra silpnumo ženklas. Patys jie bijo visko, kas 
susilpnintų jų išorinę drąsą ir fizinę galią, todėl šitaip ir tegali 
vertinti tokį kitų žmonių pasirinkimą. Tačiau mes turime kito- 
kios galios, kitokių gebėjimų, kitokios drąsos. Mūsų talentą gy- 
venti dvasingą gyvenimą vadinti silpnumu arba gimusiu tik iš 
baimės ar paguodos troškimo, tai tarsi teigti, jog žuvis plaukioja 
todėl, kad yra per silpna vaikščioti, jaučia apgailėtiną poreikį gy- 
venti vandenyje ir paprasčiausiai bijo skraidyti. 

O gal mes turėtume tiesiog atsimokėti tuo pačiu ir tiesiai 
šviesiai iškloti: kariai karaliai bijo dvasingo gyvenimo, jam yra 
tiesiog per silpni ir negali gyvuoti be psichologinio pagrindo, 
kurį jiems suteikia jų požiūris į tikrovę. 

Tačiau jei žinome savo vertę, mums nėra reikalo svaidytis 
įžeidinėjimais. Visada ateina diena, kai kariai karaliai apsidžiau- 
gia, kad mes galime su jais pasidalyti savo vidiniu pasauliu, kaip 
kad būna dienų, kai mes, IJA, džiaugiamės jų „specializacija“. 
Tuo ir grindžiama mūsų partnerystė. 

Tad tebūna jūsų jautrumas palaima jums ir kitiems. Linkiu 
jums kaip įmanoma daugiau ramybės ir džiaugsmo šiame pasau- 
lyje. Ir tegul bėgant gyvenimo dienoms jums atsiveria vis nauji 
ir nauji pasauliai. 

Panaudokite tai, ko išmokote 


Susidraugavimas ar bent jau gyvenimas taikoje su 
savo prasčiausiai veikiančia funkcija 

Išsirinkite kokią nors veiklą, kuriai reikia jūsų prasčiausiai vei- 
kiančios funkcijos pagalbos — geriausia tai, ko dar nesate bandę 
ir kas jums neatrodo per daug sunku. Jei jūsų vyraujanti funk- 
cija yra įsijautimas, galite skaityti filosofinę knygą arba lankyti 
teorinės matematikos ar fizikus kursus, atitinkančius jūsų išsi- 
lavinimą. Jei esate loginio mąstymo tipo, aplankykite meno ga- 
leriją ir ten bent kartą gyvenime iškentėkite neskaitę, kaip vadi- 
nasi paveikslai ir kas yra jų autoriai - tiesiog išgyvenkite grynai 
asmenišką reakciją į kiekvieną kūrinį. Jei jums geriausiai veikia 
juslinio suvokimo funkcija, galite stebėti žmones gatvėje ir spręs- 
dami iš aprangos bandyti įsivaizduoti jų vidinius pasaulius, as- 
menines istorijas, ateitį. Jei esate intuityviojo tipo, galite, pavyz- 
džiui, suplanuoti atostogas. Nuspręskite, kur keliausite, rinkite 
detalią informaciją apie kelionės maršrutą, iš anksto numatykite, 
kaip pramogausite ir ką veiksite. O jei ši užduotis pasirodys per 
lengva, įsigykite ką nors iš modernios, sudėtingos elektroninės 

technikos - kompiuterį ar vaizdo grotuvą — ir skaitydami in- 
strukciją išmokite naudotis visomis tos technikos funkcijomis. 
Nieko neprašykite jums padėti „susigaudyti“. 

Tokioms veikloms ruoškitės palaipsniui, stebėdami savo 
emocijas, vidinį pasipriešinimą, kylančius vaizdinius. Kad ir 
kokie neišmanėliai ir pažeminti jaustumėtės dėl tų „paprastų 
dalykų, kurių tiesiog nesugebate“, į savo užduotis žiūrėkite labai 
rimtai. Pasak M. L. von Franz, tai yra tarsi vienuolyno disciplina, 
pritaikyta asmeniškai jums. Jūs išsižadate savo efektyviausios 
funkcijos ir renkatės kitą, sunkesnį, veikimo būdą. 

Būkite ypač budrūs, nes vyraujanti funkcija reikalaus leisti 
jai viskam vadovauti. Tiems, kurie priklausote prie intuityviojo 
tipo: kai apsispręsite, kur vyksite atostogauti, nė už ką nekeiskite 
savo nuomonės. Darykite viską, kad šio trapaus, bet konkretaus 
sprendimo neigiamai nepaveiktumėte įsivaizduodami visus ki- 
tus galimus variantus. O kai bandysite įvaldyti naują elektroninę 
techniką, stebėkite, koks stiprus yra jūsų noras sviesti šalin in- 
strukciją ir „eiti teisiai prie reikalo“ kaip papuola maigant myg- 
tukus ir kaišiojant kištukus. Tai reikštų, jog ėmė dominuoti jūsų 
intuicija. Tačiau jūs neskubėkite, iš pradžių kiekvieną funkcinę 
galimybę gerai perpraskite ir tik tada imkitės kitos. 


Patarimai specialistams, 
kurie rūpinasi itin jautrių 
žmonių sveikata 


IJA yra papildomo dirginimo šaltinis, kitaip sakant, jie atkreipia 
dėmesį į įvairiausius niuansus. Be to, IJA dažniau pernelyg jaudi- 
nasi tokiose situacijose, kurios kitus jaudina tik vidutiniškai. Tai- 
gi „medicininiame kontekste“ jie gali atrodyti nerimastingi ar net 
neurotiški. 

Skubėjimas ar nekantrumas tik padidina jų psichologinį jaudulį, o 
papildomas stresas, žinoma, jiems nepadeda bendrauti su jumis ar 
sveikti. Paprastai IJA yra labai sąžiningi, ir jei tik gali, bendradar- 
biauja. 

Klauskite IJA, ko jiems iš jūsų reikia tam, kad jie išliktų ramūs: ty- 
los; prablaškančio pasikalbėjimo; situacijos išaiškinimo „žingsnis 
po žingsnio; tam tikrų vaistų? 

Pasinaudokite geresne IJA intuicija ir jų geresniu savo kūno pa- 
žinimu - toks pacientas, jei jo klausysitės, gali suteikti svarbios 
informacijos. 

Jaudulys kiekvienam trukdo įdėmiai klausytis ar aiškiai išsaky- 
ti savo mintis. Kad šie dalykai vyktų sklandžiau, paraginkite IJA 
pasikviesti pagalbon draugą; prieš apsilankant pas jus parengti 
klausimų ir simptomų sąrašą; per apsilankymą užsirašinėti jūsų 
nurodymus ir paskui juos perskaityti jums; paskambinti jums, jei 
iškiltų daugiau klausimų ar neaiškumų. (Retas kuris IJA tuo pik- 
tnaudžiaus, o kai vėl susitiksite, bus mažiau įtampos.) 
Nenustebkite ir nesierzinkite dėl to, kad IJA yra jautresni skaus- 
mui, kad jiems dažniau padeda „subklinikinės“ vaistų dozės ar 

kad jie jaučia daugiau šalutinių poveikių. Tai lemia jų psichologi- 
nės, o ne fiziologinės ypatybės. 

Didelis jautrumas nėra negalavimas ir jo nereikia gydyti. Taip, 
skausmingą vaikystę turėję IJA iš tiesų dažniau jaučia nerimą ir 
depresiją, tačiau tokios problemos nekamuoja tų IJA, kurie vaikys- 
tėje buvo laimingi arba'jau „persirgo“ vaikystės skaudulius. 


Patarimai pedagogams, 
ugdantiems itin jautrius moksleivius 


Jei klasėje yra labai jautrių mokinių, jų atžvilgiu reikia taikyti ki- 
tokią ugdymo strategiją. IJA - tai papildomo dirginimo šaltinis, 
mat jiems būna svarbūs visi niuansai, susiję su mokymo procesu, 
be to, jie greitai pernelyg susijaudina psichologiškai. 

Dažniausiai IJA būna sąžiningi ir stropūs mokiniai. Daugelis jų 
yra gabūs, tačiau nesugeba pademonstruoti savo gabumų, jei per- 
nelyg susijaudina, o tai IJA nutinka ypač greitai. Ir kuo labiau IJA 
stengiasi, kai yra stebimi ar jaučia kitokią įtampą, tuo didesnė ti- 
kimybė, kad patirs nesėkmę, o tai juos paveikia tiesiog demorali- 
zuojančiai. 

Stiprūs dirgikliai, pavyzdžiui, triukšminga klasė, IJA išsekina 
greičiau negu kitus moksleivius. Tada kai kurie iš jų užsisklendžia 
savyje, o kiti, ypač berniukai, tampa hiperaktyvūs. 
Nepersistenkite globodami jautrų moksleivį, bet kai reikalaujate, 
kad jis pamėgintų tai, kas IJA yra išties sunku, įsitikinkite, jog tai 
jam netaps „nesėkmės istorija . 

Atsižvelkite į didelį moksleivio jautrumą, kai jis lavina savo socia- 
linius įgūdžius. Jei yra numatytas jo viešas pasirodymas, surenkite 
jam „generalinę repeticiją, padėkite parašyti pranešimo tekstą ir 
suteikite galimybę parepetuoti jį skaitant balsu. Kitaip sakant, pa- 
darykite viską, kas mažina jaudulį ir didina sėkmingo pasirody- 
mo tikimybę. 

Nemanykite, kad moksleivis, kuris tik stebi, yra drovus ar bijo. To- 
kia nuostata gali būti klaidinga, o etiketė ims ir prilips. 


Itin jautius ašsitiuo 


Kritiškai vertinkite visuomenės šališkumą drovumo, tylumo, in- 
travertiškumo ir panašių dalykų atžvilgiu. Stenkitės įžvelgti tokį 
šališkumą savyje ir kituose moksleiviuose. 

Mokykite savo moksleivius gerbti kitokius temperamentus ir savi- 
tus asmenybės bruožus. 

Įžvelkite ir skatinkite „jautriesiems“ taip būdingą kūrybiškumą ir 
intuiciją. Formuodami jų pakantumą kolektyviniam gyvenimui 
ir „visuomeniniam statusui“ tarp bendraamžių, pasitelkite drami- 
nius elementus, duokite skaityti kūrinių, kurie jiems daro stiprų 
poveikį. Arba klasei skaitykite jų rašinius, tačiau įsitikinkite, kad 
dėl to jie nesijaučia nejaukiai. 


Patarimai itin jautrių žmonių darbdaviams 


Paprastai IJA būna labai sąžiningi, lojalūs, visada siekiantys aukš- 
čiausios kokybės, skrupulingi, intuityvūs vizijų puoselėtojai, daž- 
nai gabūs, dėmesingi klientų ar pirkėjų reikmėms, darantys gerą 
įtaką psichologiniam klimatui darbo vietoje. Trumpiau tariant, jie 
yra idealūs darbuotojai. Tokių reikia kiekvienai organizacijai. 

IJA yra papildomo dirginimo šaltinis. Tai reiškia, kad jiems rūpi 
subtilybės, bet jie taip pat greitai pernelyg susijaudina. Todėl jie 
geriau dirba tada, kai nėra šalutinių dirgiklių. Jiems reikia tylios ir 
ramios aplinkos. 

IJA užduotis atlieka ne taip gerai, kai yra stebimi ir vertinami. Ras- 
kite kitą būdą išsiaiškinti, kaip efektyviai jie dirba. 

Daugelis IJA mažiau bendrauja su kolegomis per pertraukas ar po 
darbo, nes jiems to laiko reikia netrukdomiems apsvarstyti savo 
išgyvenimus. Dėl jo jie gali būti ne tokie pastebimi ar atrodyti ati- 
trūkę nuo vidinio organizacijos gyvenimo. Atsižvelkite į tai, kai 
vertinsite jų darbą. 

Dauguma IJA nemėgsta agresyvios savireklamos ir tikisi, jog bus 
įvertinti dėl savo nuoširdaus, uolaus darbo. Neleiskite, kad šis niu- 
ansas jums sutrukdytų pastebėti naudingą darbuotoją. 

IJA gali būti pirmieji, kurie ims skųstis dėl nesveikų darbo sąlygų, 
ir jiems galbūt netgi prilips „visada nepatenkintų“ epitetas. Tačiau 
laikui bėgant nepasitenkinimą darbo sąlygomis tikriausiai pradės 
reikšti ir kiti darbuotojai, taigi IJA jautrumas jums gali padėti iš- 
vengti nemalonumų vėliau. 

